
Kansallisen eheytymisen kautta 
kansalliseen suuruuteen 


AKATEEMISEN KARJALA-SEURAN 
VUOSIKIRJA 
IV 


AKS:n TIE 


HELSINKI 1940 


AKATEEMINEN KARJALA-SEURA 


Kirjaa on myös painettu numeroituna 

erikoispainoksena, jota on saatavissa si- 

dottuna joko nahka- tai kangaskansiin. 

edellinen hintaa 1.000 mk ja jälkimäinen 
hintaan 250 mk. 


Nykyisten olosuhteiden takia on osassa si- 

dottuja kappaleita oltu pakoitettuja poik- 

keamaan vuosikirjasarjan jo vakiintu- 
neesta ulkoasusta. 


Jakaja: Suomalainen Kirjakauppa, Helsinki 


ip Uta TK Ji DAO 6 ENNE 


A katsomisen Karjala-Seuran vuosikirja ilmestyy nyt neljännen 
kerran. 

Seuran 15-vuotisjuhlaksi v. 1937 ilmestynyt »AKS:n Tie» 
sisälsi lähinnä yleistä katsantokantaamme selvittäviä kirjoituk- 
sia. »vAKS:n Tie 1938» oli omistettu pääasiassa maanpuolus- 
tuskysymysten käsittelylle. »AKS:n Tie 1939» kohdisti päähuo- 
mion yhteiskunnallisiin ja koulukysymyksiin. Kaikkien näiden 
Seuran —vuosikirjojen yhteisenä tunnuksena — mitä ongelmia 
niissä onkin pohdittu — voidaan pitää J. V. Snellmanin lausetta: 
»Ainoastaan miehuullinen, voimakas toiminta tulevaisuuden hyväksi 
pelastaa kansan ja vie sitä eteenpäin.» Ja näiden julkaisujemme 
lävitse käyvänä »punaisena lankana» on ollut erilaisten kansal- 
listen kysymystemme onnellisen ratkaisun edellytyksenä olevan 
taipumattoman ja taittumattoman maanpuolustustahdon teroittami- 
nen. 


»AKS:n Tie 1940» ilmestyy huomattavasti myöhempänä vuo- 
denaikana kuin sen edeltäjät. Seuran vuosipäivänä, helmikuussa, 
oli tekojen, ei sanojen aika. Kansamme muiden nuorten miesten 
rinnalla AKS:läiset seisoivat silloin asein puolustamassa Suomen 
vapautta, useimmat reserviupseereina. 

Satakaksikymmentäkahdeksan AKS:n jäsentä kaatui kan- 
samme uljaassa puolustustaistelussa. Sydänverellään he lunasti- 
vat sekä omat että Seuransa suuret lupaukset isänmaalle. Heidän 
muistolleen Akateeminen Karjala-Seura omistaa tämän vuosi- 
kirjansa. Ja heidän pyhän muistonsa edessä me jäljelle jääneet 
vannomme, ettei heidän uhrinsa ole oleva turha. Se on osa sitä 
talven 1939—1940 perintöä, joka velvoittaa sisäisen eheytensä 
saavuttaneen kansamme käymään rohkeasti ja palavin mielin 
onnellisen tulevaisuuden rakennustyöhön. 


Helsingissä, marraskuun 15 p:nä 1940 


AKATEEMINEN KARJALA-SEURA. 


”EI SANOIN, VAAN TEOIN” 


Vilho Helanen 


Maväer 1939 ja 1940 merkitsevät Akateemiselle Karjala-Seuralle 
seestymistä ja kirkastumista. Ne eivät ole tuoneet Seuran ohjel- 
maan mitään uutta eivätkä pyyhkineet siitä mitään pois. Mutta 
niiden merkitys on silti ratkaisevan tärkeä. Nämä vuodet ovat näet 
olleet Seuralle ja jokaiselle sen jäsenelle siirtymistä sanoista tekoi- 
hin. 

Maanpuolustuksen vahvistaminen on aina ollut AKS:n ohjelman 
kulmakivenä, perusedellytyksenä kaikelle muulle. Väsymättä 
olemme vuodesta vuoteen pyrkineet puhutun ja painetun sanan 
voimin korostamaan sitä J. V. Snellmanin karua, mutta oikeaa 
oppia, että kansakunnan tulee luottaa ainoastaan itseensä. 

Sanojensa oikeutuksen näkeminen ei kuitenkaan vielä ole mikään 
ratkaisu. Sen toteaminen saattaa tuottaa henkilökohtaista tyydy- 
tystä, mutta ei muuta. Vasta teot antavat sanoille oikean kanta- 
vuuden ja todistusvoiman. Nimenomaan tästä syystä me voimme 


tyynin mielin katsoa taapäin kevääseen ja kesään 1939. Ellemme 
olisi silloin saaneet vauhtiin Kannaksen linnoitustöitä ja suorite- 
tuksi suurta »Rajan Turva»-kansalaiskeräystä, polttaisi meitä nyt 
karvas katumus. Tai enemmänkin: häpeä siitä, että olimme löytä- 
neet oikeat sanat. mutta emme tietä niiden mukaisiin tekoihin. 

AKS ei kersku kevään ja kesän 1939 saavutuksillaan. Tiedäm- 
me, ettei siihen ole syytä. Meidän osuutemme ei suinkaan ollut suu- 
rin. Silloin aikaan saatu todellinen kansanliike rajojen suojaami- 
seksi on todistus siitä, mitä teoin annettu esimerkki voi meidän 
maassamme vaikuttaa. Meidän olisi sitä silmälläpitäen jo vuosia 
ennen pitänyt jotenkuten löytää tie sanoista tekoihin. Silloin ei 
Kannaksen armeijan miesten olisi tarvinnut katkerasti hymähtää 
kuullessaan veristen taistelujensa lomassa taruja Mannerheim-lin- 
jan muka ainutlaatuisesta aineellisesta lujuudesta. 

»Olisi pitänyt» — se saattaa tässä yhteydessä tuntua oudolta 
sanonnalta. Meillähän ei ole vielä milloinkaan ollut sananvaltaa 
siellä, missä kansakunnan asiat ratkaistaan. Me olimme sitä paitsi 
puhuneet, väsymättä kehoittaneet ja varoittaneet. Niin kyllä. 
Mutta vuodet olivat kuluneet meidän löytämättä riittävän ajoissa 
kirvoittavaa ratkaisua. Ja kuitenkin: me olimme itse asettaneet 
itsemme maanpuolustuksen vartiopaikalle. 

Hyvä, että rajoillamme oli edes se, mitä oli — sanottaneen. Ai- 
van niin. Ilman sitä Suomen armeija tuskin olisi kyennyt viime tal- 
ven taisteluillaan kirjoittamaan eräitä maailman sotahistorian 
uljaimpia sivuja. 

Tämän armeijan riveissä taisteli maansa suojana myös AKS:n 
jäsenistö, useimmat reserviupseereina. Heitä kaatui joukoittain, 
ja näiden veljespiirimme sankarivainajien muistolle tämä vuosikir- 
jamme omistetaankin. 

Nämä hien ja veren pyhittämät teot ovat ne, joilla AKS voi kat- 
soa maanpuolustusjulistuksensa sanojen arvon tulleen todistetuksi. 
Ilman noita tekoja me olisimme auttamattomasti hautautuneet 
viime maaliskuun 13 päivän tuskan alle. Ja vain niiden varassa me 
jaksamme ajatella jatkuvaa työtä silvotun isänmaan hyväksi. 

Työn täytyy jatkua! Sen täytyy jatkua, vaikka meidät jälleen 
kerran heitettiin kauas taapäin sieltä, missä »luvattu maa» jo 

nousi silmiemme eteen, Missä merkeissä meidän on jatkaminen? 
Vastauksen löydämme viime talven verisistä, tuskan- ja riemun- 
täyteisistä päivistä. 

Noiden päivien voimakkain ja vapauttavin elämys oli tunto siitä, 
että olimme eheä kansa — laidasta laitaan säröttömän eheä. Sadat 
AKS'!läiskirjeet eri rintamilta tulkitsevat väkevästi tuota elämystä. 


»Me seisomme täällä rinta rinnan, kaikki — niin ?herrat' kuin 
ruumiillisen työn tekijätkin — yhdessä, vankkumatta.» 

»Et usko, miten hyvä ja kevyt on nyt oloni. Olen löytänyt par- 
haat ystävät työläis- ja talonpoikaissoturieni parissa. Kun näen 
heidän katsovan minuun silmissään ehdoton luottamus ja vilpitön 
kiintymys, tunnen olevani rikas.» 

»Meidän veremme valuu täällä yhteen talonpoikais- ja työläis- 
nuorison veren kanssa. Kun rauha kerran palaa, en tahdo enää 
missään vaiheessa enkä mitenkään taistella niitä vastaan. Meidän 
täytyy myös voida rakentaa yhteisymmärryksen ja yhteistyön 
silta talonpoikaiston ja työväen välille.» 

»Me olimme ennen 'saarrettu nuoriso”. Lupaa minulle, ettei meitä 
milloinkaan enää johdeta ?saarroksiin”. $e olisi rikos, ei ainoastaan 
meitä, vaan myös isänmaata kohtaan. Meidät se syöksisi nykyi- 
sestä henkisestä rikkaudestamme köyhyyteen ja isänmaan ny- 
kyisestä voimastaan tuhoisaan rappioon.» 


Väkevänä ja aitona näistä lauseista puhuu viime talven suoma- 
lainen henki. Se, joka teki meidät kansana ja yksilöinä voimak- 
kaaksi ja joka käänsi tappionkin voitoksi. Ne eivät ole merkityk- 
settömiä korulauseita, vaan viittapuita, joita ei ole lupa sivuuttaa 
sodanjälkeistä kansallista tietä hahmoteltaessa. 

Kansallisesta eheydestä ja sen säilyttämisen tarpeellisuudesta on 
viime kuukausina sekä kirjoitettu että lausuttu lukemattomia sa- 
noja. Mutta mitä enemmän sille on sanoja uhrattu, sitä etäisem- 
mäksi ja hauraammaksi se itse on käynyt. Lukemattomien sanojen 
raesateen pieksämänä Suomen kansallinen eheys on ikäänkuin 
pyyhkiytymässä pois todellisuudesta. 

Tässä vaiheessa ovat vanhat poliittiset torvet alkaneet soida. 

Ne soittavat kansaa kokoontumaan sen tai tämän sotaa edeltä- 
neen ajan puolueohjelman ympärille. Viime talvi osoitti muka 
juuri sen oikeutuksen ja kaikkien vastakkaisten tunnusten harhan. 
Juuri sen vallassa olosta tai valtaan pääsystä muka riippuu kan- 
sallisen eheyden säilyminen ja kansakunnan pelastus. 

Sanoja! Harhauttavia sanoja. 

Viime talvi ei osoittanut mitään puoluepoliittista ohjelmaa 
oikeaksi. Saavutuksemme loi päinvastoin kansa, jonka jäsenet 
kerrankin unohtivat heitä toisistaan erottavat poliittiset tunnuk- 
set. Kovan todellisuuden edessä nuo tunnukset kävivät toisarvoi- 
siksi itsekullekin. Kansamme taistelun uljuus perustui ih mi- 
siin, Suomen miehiin ja naisiin, jotka tasavertaisina ja toinen 
toiseensa luottaen seisoivat rinnakkain maansa suojana. Tuosta 
rinnakkain seisomisesta on täysin asiatonta millään taholla yrittää 
lyödä puoluepoliittista mynttiä». Sotatalven väkevä ja voitokas 
henki ei ollut minkään valtiollisen katsantokannan voitto, vielä 
vähemmän sellaisen seuraus. Sen pysyvä arvo on siinä, että se loi 
tulevaisuutta varten oikean ja kestävän perustan: kansankerros- 
ten keskeisen solidaarisuuden, ehdottoman valmiuden yhteistyö- 
hön ja yhteisvastuun tietoisuuden isänmaan kohtalosta. Tämän 
rinnalla puolueet merkitsevät erillisine ja kansakuntaa halkovine 
ohjelmineen sangen vähän. Niillä saattaa olla oma tehtävänsä täy- 
tettävänään. Mutta yksikään niistä ei voi tarjota tyydyttävää rat- 
kaisua pienen, uhanalaisen kansamme suuriin ongelmiin. 

AKS:n ensimmäisessä sodan jälkeisessä veljesillassa lausuttiin 
tunnus: kaikissa vaiheissa kansan puolesta — kansan kanssa! Se 
meidän on järkkymättä toteutettava. Olemme sen velkaa sekä 
niiden veljiemme muistolle, jotka tässä samaisessa tunnossa uhra- 
sivat viime talvena henkensä, että isänmaan tulevaisuudelle. 

Meidän AKS!läisten paikka on siellä, missä kansallista eheyttä 
suojataan ja vahvistetaan. Mutta tällöin emme tarkoita suojaa- 
mista ja vahvistamista sanoin. Sellainen eheys, joka kootaan siitä, 
mikä vanhoissa ohjelmissa on yhteistä, ja vaikenemalla kaikesta 
muusta, ei voi pelastaa maatamme nyt yli maailman raivoavan 
myrskyn lävitse. Tarvitaan tekoja. jotka uutta luoden rakentavat 
kansalliselle eheydelle kestävät muodot. Me AKS:läiset tahdomme 

— täysin vapautuneina vanhoista yhteiskunnallisista ja valtiol- 
lisista dogmeista — liittyä niihin nimenomaan talonpoikaiston ja 
työväen keskuudesta nousseihin ja nouseviin, jotka näkevät. ettei 
paluuta entiseen ole, vaan että kansakunnan yhteisellä työllä on 
omalle kotoiselle pohjalle rakennettava uutta. Näiden yhtyvien 
voimien varassa kansamme on nostatettavissa valtiollisen, yhteis- 
kunnallisen ja taloudellisen elämän ennakkoluulottomaan uudis- 
tustyöhön, joka johtaa Suomen terveeseen voimaan. 

Yhteistyövalmiutemme on kiistaton. Mutta sanat eivät tässä- 
kään paljon merkitse. Vain teot vievät eteenpäin. 


11 


VALANSA TÄYTTÄNEITTEN JA 


JUOKSUNSA PÄÄTTÄNEITTEN 
VELJIEN ANTAMA KEHOITUS 


Olavi Lähteenmäki 


» Ihmiset vannovat suurempansa 
kautta, ja valaonheille asian vah- 
vistus ja tekee lopun kaikista vas- 
taväitteistä.» Hebr. 6: 16. 


Maiaän akateeminen nuorisomme eiole koskaan ollut köyhä ihan- 
teista ja aatteista. Mitä aikaisemmat ylioppilaspolvet lienevätkin 
ihanteikseen julistaneet, miehisen miehen kuntoa ne eivät ole — 
näin on väitetty — teroittaneet sillä kantavuudella ja voimalla kuin 
myöhemmin esim. AKS, jonka osuus itsenäisyysaikamme ylioppi- 
lasnuorison elämänohjelmaan ja pyrkimyksiin on ollut ratkaiseva. 
AKS on lähtenyt siitä, että miehen työ on annettava jakamatto- 
mana isänmaalle ja kansalle. Seura on ollut vakuuttunut myösssiitä, 
että tuon vaatimuksen ehdoton täyttäminen kysyy miehen kuntoa. 
Se taas ei ole jokaiselle ilman muuta selvä tosiasia. Sen takia täy- 
tyy kieltäytyä ja kilvoitella. Eikä siinä kylliksi. Sen puolesta on 
tehtävä lupaus: vannottava AKS:n lippuvala. 

Kaiken pyhän ja kalliin nimessä ovat AKS:aan liittyneet luvan- 
neet uhrata työnsä ja elämänsä isänmaalle, kansallisille arvoille ja 

Suomen heimon asialle. Tämän valan on sanellut usko jumalalli- 
seen vanhurskauteen ja usko Suureen Suomeen ja sen suureen tule- 
vaisuuteen. 

AKS:n valaa ovat toiset arvostelleet ankarastikin. He ovat näh- 
neet siinä epäterveen ilmauksen Seuran yksipuolisesta ja liiaksi jän- 
nitetystä asennoitumisesta sinänsä kannatettaviin pyrkimyksiin. 
Näitten arvostelijoitten mielestä AKS:n vala on lähinnä vain kau- 
nis ele ja eräs tapa olla erikoinen. Ja kuitenkin tuo vala on ollut 
totinen tosi niille tuhansille nuorukaisille, jotka kerran — jonakin 
keväisenä Snellmanin päivänä tai joulukuun 6:na — puhtain vai- 
kuttein kohottivat kätensä AKS:n lipun juurella. He olivat tietoi- 
sia siitä mitä tuo hetki ja sen seuraukset heille itselleen merkitsi- 
vät. Se oli eräässä mielessä siltojen polttamista takaa, sillä sen jäl- 
keen ei ollut enää paluuta siihen elämään, jossa kaikkein tavoitel- 
tavinta on menestys, huoleton asema ja mukavuus. Siksi Seuran 
vala on miehen vala. 

Mutta se on ennen kaikkea uskon ja uhrin vala. 

Suuria sanojako? Ei, sillä sen osoitti todeksi talven 1939—40 
sota. Kun tämän sodan historia kerran kirjoitetaan, niin varmaan 
siinä arvostetaan senkin panoksen merkitys, mikä AKS!lla on ollut 
kasvattaessaan ja vaaliessaan akateemisessa nuorisossa tinkimä- 
töntä maanpuolustustahtoa ja pyyteetöntä isänmaallisuutta. Tä- 
mä koskee vallankin sodan nuorempaa päällystöä, reserviupsee- 
reita. 

Jotakin täytyi merkitä sen, että monet sadat taistelijat oli- 
vat vannoneet paitsi sotilasvalan, myös AKS:n valan. Ei ollut sat- 
tuma, että näistä miehistä sitten 128 täytti valansa loppuun asti, 
mitään siitä tinkimättä. 

Näille veljille on tämä julkaisu omistettu. Seura on heille kiitolli- 
nen. Se kiitollisuus ei ole vain tavanomaista »de mortuis nihil nisi 
bene», vaan se on syvää tietoisuutta siitä, että heidän kuolemansa 
koitui elämäksi lähinnä sille isänmaalle, jonka puolesta he kerran 
olivat vannoneet valan, ja myöskin sille veljesseuralle, jonka lipun 
juurella he tuon valan vannoivat. Taistellessaan he iskivät lujasti 
kansamme vuosisataista vihollista ja nyt taistelunsa taisteltuaan 
he lyövät panettelun ja vikoilemisen aseita niitten kädestä, joille 

AKS on ollut vain pahennuksen aihe. Se on voitto sekin, jolle me 
jälkeen jääneet veljet ymmärrämme antaa sille kuuluvan arvon. Se 
oli tosin ylen kalliisti maksettu voitto. Siinäkin osottautui paik- 
kansa pitäväksi se elämän laki, että mitään arvokasta ei saavuteta 
ilman uhria ja kärsimystä. Tosia ovat sanat: »Jos ei nisun jyvä 
putoa maahan ja kuole, niin se jää yksin, mutta jos se kuolee, niin se 
tuottaa paljon hedelmää.» (Joh. 12: 24). 

Me jälkeen jääneet AKS:n jäsenet olemme saaneet kaatuneilta vel- 
jiltämme tehtävän jatkaa taistelua siltä paikalta, missä he kaatui- 
vat. Työtä on tehtävä ja vaivaa nähtävä kerran vannotun valan 
voimalla. Lujuutta ja kestävyyttä kysytään meiltä, ei vain isän- 
maallisessa ja kansallisessa taistelussa, vaan siinä joka päivä käy- 
tävässä kamppailussa, joka riehuu meidän sydämissämme hyvän 
ja pahan välillä. Sekin taistelu on voitettava. Suuri, taivaallinen 
isänmaa olkoon meille ainakin yhtä kallis kuin se maa, jonka puo- 
lesta AKS:kin menetti monta kelpo veljeä ja jonka puolesta me 
olemme valamme vannoneet. 

Neuvoessaan kerran uskonveljiään osoittamaan vaelluksessaan 
hyviä avuja apostoli Pietari kehoitti heitä lujuuteen. Siten voite- 
taan lankeemukset. Tätä neuvoa mekia, nykyhetken nuori polvi, 
tarvitsemme. Isien teiltä, Kristuksen uskosta, me emme saa langeta 
pois. Meidän täytyy saada tuntea voiman ja lujuuden tarvetta elä- 
mässämme. Jo ulkonaiset vaikeudet ja vastamaat ovat raskaita. 
Samaa on sanottava ennen kaikkea niistä mahdeista, jotka väke- 
vinä hallitsevat sisimpäämme ja koettavat meitä heikentää ja lan- 
gettaa. 

On kuin edesmenneitten, kaatuneitten veljien äänet sieltä ylipää- 
semättömän rajan takaa yhtyisivät tukemaan meitä, joilla vielä on 
vaivat ja taistelut kestettävänä, näillä Pietarin sanoilla: »Pyrkikää 
sentähden, veljet, sitä enemmän tekemään kutsumisenne ja valitsemi- 
senne lujaksi ; sillä jos sen teette, ette koskaan lankea.» 2 Piet. 1: 10. 

AKS:n 
SANKARIVAINAJAT 


LIPPUMME ALLA JA LIPULLEMME MINÄ 
VANNON KAIKEN SEN NIMESSÄ, MIKÄ 
MINULLE ON PYHÄÄ JA KALLISTA, UH- 
RAAVANI TYÖNI JA ELÄMÄNI ISÄN- 
MAALLENI, SUOMEN KANSALLISEN 
HERÄTTÄMISEN., KARJALAN JA INKE- 
RIN, SUUREN SUOMEN PUOLESTA. 
SILLÄ NIIN TOTTA KUIN MINÄ US- 
KON YHTEEN SUUREEN JUMALAAN, 
NIIN MINÄ USKON YHTEEN SUUREEN 
SUOMEEN JA SEN SUUREEN 
TULEVAISUUTEEN. 


Valajäsen N:o 1 
LAURI ELIAS SIMO- 
JOKI 


Pastori, res.korp. 


Soisdyt Rautiossa 28. 
1. 1899, vanhemmat lää- 
ninrovasti Niilo Iisakki Si- 
melius ja hänen vaimonsa 
Sofia, o.s. Snellman; puo- 
liso Anna-Liisa, o.s. Koti- 
vuori, yksi poika. — Yliop- 
pilas Oulun Lyseosta 1918. 
Opiskeli Helsingin Yliopis- 


ton teologisessa tiedekun- 


nassa, suoritti jumaluus- 
opillisen erotutkinnon ja 
vihittiin papiksi 1923. Toimi ylim. pappina Kiuruvedellä, Iisalmel- 
la ja Kemin msk:ssa sekä pitäjänapulaisena Kiuruvedellä vsta 1929 
kuolemaansa saakka. Opintomatka Palestiinaan. — AKS:n perus- 
tajajäsen sekä valajäsen N:o 1, vannoi lippuvalan 12. 5. 1923. 
Toimi Seuran varapuheenjohtajana 1922—23, sihteerinä 1923 
—24, hallituksen jäsenenä 1934—37 sekä neuvottelukunnan jä- 
senä vsta 1936 kuolemaansa saakka. Suomen Heimon toimi- 
tusneuvoston jäsen useita vuosia. AKS:n Omakotisäätiön perus- 
tajajäsen sekä säätiön hallituksen jäsen vsta 1937 kuolemaansa 
saakka. — IKL:n eduskuntaryhmän jäsen 1933—39. Sinimusta- 
järjestön päällikkö 1933—37, Sinimusta-lehden toimitusneuvoston 
jäsen 1933—37. »Mustapaita»-järjestön perustaja sekä järjestön 
päällikkö 1937 kuolemaansa saakka, »Luo Lippujen» — lehden 
johtokunnan puheenjohtaja. — Osallistui vapaussotaan Oulun 
I Vapaaehtoisen Rintamakomennuskunnan mukana. Osallistui Au- 
nuksen vapaustaisteluun 1919 sekä Karjalan retkeen 1922. Suoritti 
asevelvollisuutensa HKK:ssa 1924—25, nimitettiin res.korpraa- 
liksi. Toimi sodan aikana rykmentin pastorina JR39:ssä. Osallistui 
koko ajan taisteluihin etulinjoilla. Kaatui 25. 1. 1940 Koirinojan 
lahdella mentyään avoimelle jäälle lopettamaan haavoittunutta 
hevosta. — Haudattu Kiuruveden sankarihautaan. 

Valajäsen N:o 2608 
ANTTI KUSTAA AHONEN 
Kansak.-opettaja, res. vänr. 

Syntynyt Jyväskylän pitäjässä 6. 5. 1916, vanhemmat suu- 
tarimestari Otto Nestor Ahonen ja hänen vaimonsa Aleksandra 
o.s. Willgren. — Ylioppilas Jyväskylän Lyseosta 1935. Opis- 
keli Jyväskylän Kasvatusopillisessa Korkeakoulussa, valmis- 
tui kansakoulunopettajaksi 1939. Suoritti kasvatusopin tut- 
kinnon 1939. Toimi opettajana Säämingin Pihlajalahden kan- 
sakoulussa elokuusta 1939 alkaen. — Liittyi AKS:aan 28. 10.38, 
vannoi lippuvalan 23. 5. 39. — Erikoisharrastuksina raittius- 
ja kristillinen yhdistystoiminta sekä sk. työ. — Suoritti asevel- 
vollisuutensa KSR:ssä ja RUK:ssa 1935—36, ylennettiin res. 
vänrikiksi 1936.Toimi sodan aikana joukk. johtajana JR 35:ssä. 
Kaatui viivytystaistelujen aikana Kollaanjoella 9. 12. 39 aset- 
taessaan ampumakuntoon valtaamaansa konekivääriä. Ruu- 
mis jäi vihollisen puolelle. — Siunattu kentälle jääneenä Jyväs- 
kylän sankarihautaan. 


Valajäsen N:o 2168 
VEIKKO OLAVI ALI-TOHKANEN 
Lakit. yliopp., RAUK:n opp. 

Syntynyt Hollolassa 7. 3. 1918, vanhemmat maanviljelijä 
Kalle Kustaa Ali-Tohkanen ja hänen vaimonsa Signe Adöle. — 
Ylioppilas Lahden Yhteiskoulusta 1936. Opiskeli Helsingin 
Yliopiston lainopillisessa tiedekunnassa. — Liittyi AKS:aan 
29. 10. 36, vannoi lippuvalan 12. 5. 37. Kuului kouluaikanaan 
Lahden OKS:aan. — Oli innokkaasti mukana kotipaikkakun- 
tansa nuorison riennoissa ja suojeluskuntatyössä. — Ryhtyi 
suorittamaan — asevelvollisuuttaan 17.1.40, komennettiin 
RAUK:uun sekä helmikuussa rintamalle Keski-Kannakselle. 
Sairastui rauhan jälkeen ja kuoli Porin sotilassairaalassa 
4. 4. 40. — Haudattu Hollolan sankarihautaan. 

Valajäsen N:o 1367 
VELI ELMAR ANTILA 
Kansak.-opettaja. res.luutn. 

Syntynyt Iitissä 11.7.1907, vanhemmat paperimestari 
Kaarlo Herman Civil ja hänen vaimonsa Matilda Pauliina: 
puoliso Irja Annikki, o.s. Karjalainen. yksi poika. — Yliop- 
pilas Tampereen Lyseosta 1927. Harjoittanut Helsingin Yli- 
opistossa matemaattisia opintoja. Käynyt Jyväskylän Kasva- 
tusopillisen Korkeakoulun 1937—1939. Toiminut eri kouluissa 
matemaattisten aineiden sekä historian ja suomenkielen sijais- 
opettajana, IKL:n Pohjois-Hämeen piirin piirisihteerinä 1933 
—35, toimittanut 1934 Tampereella ilmestyvää »Pohjois- 
Häme»-lehteä. Tuli syksyllä 1939 opettajaksi Helsingin kau- 
pungin suomenkielisiin kansakouluihin. — Liittyi AKS:aan 
23.1.31, vannoi lippuvalan 6. 12. 33. AKS:n Jyväskylän osas- 
ton perustaja ja ensimmäinen päällikkö. — Toimi JK K:n yli- 
oppilaskunnan puheenjohtajana 1938—39, saman korkeakou- 
lun kirjallisen kerhon puheenjohtajana 1938—39. JK K:n suo- 
jeluskuntaosaston perustaja ja ensimmäinen johtaja. — 
Erikoisharrastuksina heimo- ja maanpuolustustyö. — Suoritti 
asevelvollisuutensa TR:ssä ja RUK:ssa 1927—28, ylennettiin 
res. vänrikiksi 1928, res.luutnantiksi 1938. Palveli sodan aikana 
joukkueenjohtajana ja kompp.päällikkönä JR 17:ssä. Kaatui 
hyökkäyksessä Summan lohkolla 23.12.40 jääden ruumis 
vihollisen puolelle. — Siunattu poissaolevana Tampereen san- 
karihautaan. 


Valajäsen N:o 2631 
AITO SAKARI AUNO 
Lakit. yliopp., res.vänr. 

Syntynyt Oulussa 28. 8. 1919, vanhemmat kirkkoherra 
Eliel Aleksanteri Auno ja hänen vaimonsa Hellin, o.s. Karls- 
son. — Ylioppilas Oulun Lyseosta 1937, harjoitti opinnoita 
Helsingin Yliopiston lainopillisessa tiedekunnassa. — Liit- 
tyi AKS:aan 21. 2. 39, merkitty Seuran valakirjaan kuo- 

lemansa jälkeen. — Toimi kouluaikanaan erittäin innokkaasti 
Oulun OKS:ssa ollen m.m. sen rahastonhoitajana ja puheen- 
johtajana. Oli Helsingin Mustapaita p.o:n sihteerinä. — Har- 
rasti urheilua ja laulua, esiintyi puhujana. — Suoritti asevel- 
vollisuutensa KTR 3:ssa ja RUK:ssa 1937—38, ylennettiin 
res.vänrikiksi 1938. Toimi sodan aikana tulenjohtajana KTR 
4:ssä, kaatui vihollisen kranaattitulessa tulenjohtopaikalleen 
Viipurin mlk:n Lasisaaressa 25. 2. 40 osallistuttuaan ratkaise- 
valla tavalla mainitun saaren takaisin valtaamiseen. — Hau- 


dattu Helsingin sankarihautaan. 


Valajäsen N:o 1651 
EERO ANTERO AUVINEN 
Prokuristi, res.vänr. 

Syntynyt Lokalahdella 8.2.1913, vanhemmat osuuskau- 
panjohtaja Mikko Auvinen ja hänen vaimonsa Lyyli. — Yli- 
oppilas Haapaveden Yhteiskoulusta 1932. Suorittanut Kaup- 
pakorkeakoulun kurssin 1933—35. — Tuli SOK:n pääkontto- 
rin kassaosaston palvelukseen 1935, sai prokuravaltuudet 
1937. — Liittyi AKS:aan 9. 2. 1934, vannoi lippuvalan 12. 5. 
1935. — Kuului Akateemiseen Ilmasuojeluyhdistykseen ja 
toimi innokkaasti suojeluskunnassa aina kouluajoilta alkaen. 
— Suoritti asevelvollisuutensa RT I:ssä ja RUK:ssa 1932—33, 
ylennettiin res.vänrikiksi 1933. Palveli 13.10. 39—30. 1. 40 
Reposaaren vartioalueella miinaosaston päällikkönä. Siirtyi 
helmikuun alussa rintamajoukkoihin Viipurinlahden saarille. 
Sai Teikarin saarella 3. 3. 40 suomalaisten suorittamassa vas- 
tahyökkäyksessä käsikranaatin rintaansa kuollen heti. Ruu- 
mis jäi vihollisen puolelle. — Siunattu kentälle jääneenä Haa- 


paveden sankarihautaan 16. 6. 40. 


Valajäsen N:o 1396 
ELJA JUHANI ENSIO BERGROTH 
Yliopiston kirjaston amanuenssi, res.vänr. 
Syntynyt Haminassa 6. 10. 1913. vanhemmat pankinjoh- 
taja Ensio Elis Bergroth ja hänen vaimonsa Toini Vivia Elisa- 

beth, o.s. Relander. — Ylioppilas Suomal. Normaalilyseosta 
1932. Opiskeli Helsingin Yliopistossa klassillisia kieliä sekä 
Suomen historiaa. — Toimi harjoittelijana Ylioppilaskunnan 
kirjastossa, tuli harjoittelijaksi Yliopiston kirjastoon 1934, suo- 
ritti virkamiestutkinnon 1937 ja määrättiin amanuenssiksi p.o. 
kirjastoon 1938. — Liittyi AKS:aan 12. 5. 1933, vannoi lippu- 
valan 12. 5. 1934. Toimi ajoittain apulaisena Seuran toimis- 
tossa. — Erikoisharrastuksena musiikki. — Ryhtyi suoritta- 
maan asevelvollisuuttaan SVK:ssa 4. 1. 39, kävi RUK:n ja 
ylennettiin res. vänrikiksi 26. 12. 39. Taisteli Summan lohkolla 
alkaen 23. 12. 39, haavoittui päähän kiväärinluodista, mutta 
parani palaten rintamalle. Kaatui tiedusteluretkellä Summan 
lohkolla 15. 2. 40. — Ruumis paloi 18. 2. 40 Viipurin vanhassa 
tuomiokirkossa, joka lentopommituksessa sai täysosuman. — 
Siunattu kadonneena Helsingin Suurkirkossa 2. 6. 40. 


Valajäsen N:o 1598 
AULIS ERKKI JUHANI ELO 
Lääket.kand., res.lääk.luutn. 

Syntynyt Helsingissä 24.4.1913, vanhemmat lääk.lis. 
Juhani Elo ja hänen vaimonsa Kerttu Aino Elisabet, o.s. Jus- 
sila; puoliso Anna-Liisa, o.s. Lavonius. — Ylioppilas Haminan 
Yhteiskoulusta 1931. Opiskeli lääketiedettä Helsingin yliopis- 
tossa, suoritti lääk.kand. tutkinnon 1936, toimi v.a. amanuens- ' 
sina Yliopiston silmäklinikalla 15. 7.—15. 9. 1939. — Liittyi 
AKS:aan 2.2.1934, vannoi lippuvalan 6.12.1934. KyO/ 
AKS:n osastopäällikkönä 1937—38. Toimi kouluaikanaan 
Haminan Yhteiskoulun Karjala-Seurassa 1928—31. — Toimi 
Kymenlaakson Osakunnan isäntänä, v.t. kuraattorina kevät- 
lukukaudella 1938, vakinainen kuraattori syksyllä 1939. Osa- 
kuntien invaliiditoimikunnan jäsen 1938—39. Ylioppilasleh- 
den johtokunnan jäsen. — Erikoisharrastuksena sk.työ, ampu- 
minen ja postimerkkeily. — Suoritti asevelvollisuutensa 
KKR:ssä ja RUK:ssa 1936—37, ylennettiin res.vänrikiksi 1937. 
res.lääk.luutnantiksi 1939. Toimi sodan aikana pataljoonan 
nuorempana lääkärinä, sai surmansa Kannaksen Salmenkai- 

dalla 25. 2. 40 JSp:n korsuun sattuneesta lentopommin täys- 
osumasta. — Haudattu Helsingin Hietaniemen hautaus- 
maalle yksityishautaan. 


Valajäsen N:o 2107 
MARTTI VIHTORI ELO 
Jumaluusopin yliopp.. res.vänr. 

Syntynyt Ähtärissä 13.7.1915, vanhemmat ylijunailija 
Elias Elo ja vaimonsa Eliina, o.s. Sipilä. — Ylioppilas Vaasan 
suomal. Lyseosta 1933. opiskeli Helsingin Yliopiston teologi- 
sessa tiedekunnassa vsta 1936 alkaen, suoritti teol. prelimi- 


nääritutkinnon 1937. Toimi loma-aikoinaan papistonapulai- 


sena eri seurakunnissa pitäen lukuisia saarnoja. — Liittyi 
AKS:aan 29. 10. 36, vannoi lippuvalan 5. 11. 37. — Erikois- 


harrastuksina urheilu ja filosofia. Kuului aikaisemmin Vaasan 
Palloseuran edustusjoukkueeseen jääpallossa, II-joukkueeseen 
jalkapallossa sekä EPO:n jalkapallojoukkueeseen. Jumaluus- 
opillisten ja filosofisten harrastuksiensa johdosta oli kirjeen- 
vaihdossa useiden ulkomaisten nuorten tiedemiesten kanssa. 
— Suoritti asevelvollisuutensa SVK:ssa ja RUK:ssa 1934—35, 
ylennettiin res.vänrikiksi 1935. Toimi sodan alkaessa raja- 
vartio-osaston päällikkönä Suomussalmen Juntusrannalla, 
joutui osastoineen sodan ensimmäisenä päivänä kosketuksiin 
lukumäärältään ylivoimaisen vihollisosaston kanssa. Suoritti 
sitkeän viivytystaistelun, kaatui 3. 12. 39. — Haudattu Ähtä- 


rin sankarihautaan. 


Valajäsen N:o 2640 
ESKO OLAVI ERÄNTIE 
Ylioppilas, res.vänr. 

Syntynyt Haapajärvellä 4. 12. 1916, vanhemmat kauppias 
Kaarlo Eräntie (Enkvist) ja hänen vaimonsa Flora, o.s. Ähl- 
berg. — Ylioppilas Oulun Lyseosta 1935. Opiskeli Jyväskylän 
Kasvatusopillisessa Korkeakoulussa. Toimi kesäisin apu- 


laisena Metsähallituksen suonkuivaustöissä sekä avusti isänsä 


kauppaliikkeessä. — Liittyi AKS:aan 23. 11. 1939, merkitty 
Seuran valakirjaan kuolemansa jälkeen. — Suoritti asevelvol- 
lisuutensa VJP:ssa ja RUK:ssa 1936—37, ylennettiin res. 
vänrikiksi 1937. — Toimi sodan aikana kk.-joukkueen johta- 
jana Laatokan koillispuolella. Kaatui Ägläjärvellä 21. 12. 
1939 kranaatin sirpaleen osumasta. — Haudattu Haapajärven 


sankarihautaan 2. 2. 1940. 


Valajäsen N:o 2632 
KALLE ILMARI ESKO 
Agr.yliopp., res.vänr. 

Syntynyt Pirkkalassa 4. 11. 1918. vanhemmat maanviljelijä 
Frans Esko ja hänen vaimonsa Lyydia. — Ylioppilas Tampe- 
reen klassillisesta Lyseosta 1937. Opiskeli agr.tutkintoa varten 
Helsingin Yliopiston maat. ja metsät. tiedekunnassa. — Liittyi 
AKS:aan 21. 2. 1939, merkitty Seuran valakirjaan kuolemansa 
jälkeen. — Erikoisharrastuksina sk.työ, urheilu ja lausunta. 
— Suoritti asevelvollisuutensa KTR 1:ssä ja RUK:ssa 1937 
—38, ylennettiin res. vänrikiksi 1939. Toimi sodan aikana 
KTR 3:ssa tulenjohtajana osallistuen taisteluihin Keski-Kan- 
naksella. Kaatui Summassa 27. 1.40 vihollisen tykistökeski- 
tyksen hävittäessä tulenjohtotornin, jossa hän suoritti vartio- 


palvelustaan. — Haudattu Nokian sankarihautaan. 


Valajäsen N:o 1348 
RAINER BERNHARD EVOLA 
Fil. yliopp.. res.korn. 

Syntynyt Lammilla 23. 2. 1913, vanhemmat ylimetsänhoi- 
taja Bernh. Ericsson ja hänen vaimonsa Hilma, o.s. Halonen. 
— Ylioppilas Helsingin Yksityislyseosta 1932. Opiskeli Helsin- 
gin Yliopiston hist. kielit. tiedekunnassa pääaineinaan sosio- 
logia ja yl. historia. suoritti pro gradu-tutkinnon. Opinto- 
matka Saksaan 1937, opiskeli stipendiaattina Wienissä ja Ber- 
linissä 1938—39. — Liittyi AKS:aan 17. 2. 33, vannoi lippu- 
valan 6.12.33. — Suoritti asevelvollisuutensa HRR:ssä ja 
RUK:ssa 1935—36, ylennettiin res.kornetiksi 1936. Toimi 


23 


sodan aikana joukk.johtajana Er. P. 22:ssa Laatokan koillis- 
puolella. Kaatui etenemistaistelussa 5. 2. 40 Tukitsanmäellä 
Pitkärannan suunnalla koettaessaan konepistoolilla tuhota 
vihollisen pikakivääriä. — Haudattu Joensuun sankarihau- 
taan. 


Valajäsen N:o 1464 
LASSI JUHANI FRANSSILA 
Lakit. yliopp., res.vänr. 

Syntynyt Uudessakaupungissa 10.8.1913, vanhemmat 
maanmittausinsinööri Lauri Franssila ja hänen vaimonsa 
Agnes Emilia, o.s. Blomroos. — Ylioppilas Kristiinan suomal. 
keskikoulun jatkoluokilta 1932. Opiskeli Helsingin Yliopiston 
lainopillisessa tiedekunnassa puuttuen sodan alkaessa yksi 
tentti ylemmästä oikeustutkinnosta. Toimi useina kesinä 
Kurikan piirin v.t. nimismiehenä. — Liittyi AKS:aan 13. 10. 
1933, vannoi lippuvalan 12. 5. 1934. — Osallistui aktiivisesti 
Etelä-Pohjalaisen Osakunnan toimintaan m.m. sanomalehden 
toimittajana ja historioitsijana. — Suoritti asevelvollisuutensa 
SVK:ssa ja RUK:ssa 1932—33, ylennettiin res.vänrikiksi 1933. 
Toimi sodan aikana JR 64:ssä joukkueenjohtajana ja patl. 
adjutanttina osallistuen taisteluihin Suomussalmella. Kaatui 
Raatteen taistelussa 7. 1. 40. — Haudattu perhehautaan Ku- 


rikan hautausmaalla. 


Valajäsen N:o 1766 
LAURI GABRIEL HANKONEN 
Fil.maist., valistusohjaaja, res.vänr. 

Syntynyt Piippolassa 24. 4. 1909, vanhemmat maanviljelijä 
Fredrik Hankonen ja hänen vaimonsa Maria; puoliso Hilkka 
Tellervo, o.s. Merikallio, kaksi poikaa ja tytär. — Ylioppilas 
Haapaveden Yhteiskoulusta 1929. Opiskeli Turun Yliopiston 
humanistisessa tiedekunnassa valmistuen fil.kanditaatiksi 
1935. — Harrasti Suomen historian tutkimusta, jolta alalta jul- 
kaisi useita tutkielmia sekä kirjoituksia aikakaus- ja sanomaleh- 

dissä. — Toimi valistusohjaajana Raahen sk. piirissä 1935—38 
ja samassa toimessa Oulun sk.piirissä vsta 1938 kuolemaansa 
saakka. Virkansa ohella toimittanut sk.piirien lehtiä »Kuor- 
marenki» ja »Pohjanmies». Työskenteli kesäisin Haapaveden 
Kotimarjalassa. — Liittyi AKS:aan 31. 10. 34, vannoi lippu- 
valan 19. 5. 35. Erosi Seurasta tultuaan määrätyksi vakinai- 
seen palvelukseen. — Toimi Turun Ylioppilaskunnan Pohja- 
laisen kerhon varapuheenjohtajana 1934—35, puheenjohta- 
jana 1935. Toimitti saman kerhon lehteä 1931. — Erikoishar- 
rastuksena hiihto, ampuminen ja pesäpallo. Perusti Haapa- 
veden sk:n sekakuoron, kuului Oulun sk.piirin Mieslaulajiin. 
— Suoritti asevelvollisuutensa VJP:ssa ja RUK:ssa 1930—31, 
ylennettiin res. vänrikiksi 1931. Käynyt valistusohjaajakurssit 
Tuusulan päällystökoululla 1936. Toimi sodan alussa esikunta- 
upseerina kotijoukoissa sekä Suomen Turvan järjestäjänä 
Raahen ja Oulun piireissä. Siirtyi vapaaehtoisena JR 68:aan, 
jossa toimi joukkueenjohtajana Laatokan koillispuolella ja 


Kannaksella. Kaatui Honkaniemessä johtaessaan joukkuet- 


taan hyökkäykseen aukean yli saaden käsikranaattia heittäes- 
sään kk.suihkun rintaansa. Vihollinen haudannut ruumiin 
Honkaniemeen. — Siunattu kentälle jääneenä Haapaveden 
sankarihautaan 16. 4. 40. 


Valajäsen N:o 1323 
REINO EDVARD GABRIEL HARKKILA 


Toimittaja, res.luutn. 


Syntynyt Suoniemellä 24. 3. 1907, vanhemmat metsäpiiri- 
päällikkö Lauri Häggström ja vaimonsa Hilda; puoliso Maj- 
Lis, o.s. Lindman. — Ylioppilas Hämeenlinnan Lyseosta 1928. 
Opiskeli Helsingin Yliopiston hist. kielit. tiedekunnassa. — 
Toimi sanomalehdentoimittajana Hämeen Sanomissa 1933 
—37, Ajan Suunnassa 1937—39 sekä Ab. R. Nordström & Co 
Oy:ssä 1.5.39 alkaen kuolemaansa saakka. Viimemainitun 
palveluksessa ollessaan toimitti lehteä »Vapaat viirit». — 
Liittyi AKS:aan 4. 10. 1929, vannoi lippuvalan 19. 5. 1934. — 

Osallistui innokkaasti Lapuan Liikkeen ja IKL:n toimintaan, 
ollen m.m. IKL:n Hämeenlinnan p.o:n paikallisjohtajana ja 
IKL:n Etelä-Hämeen alueen sihteerinä. Harrasti sk.toimintaa 
ollen komppanianpäällikkönä Hämeenlinnan sk:ssa. — Eri- 


koisharrastuksena viulunsoitto. — Suoritti asevelvollisuutensa 
KSP:ssa ja RUK:ssa 1928—29, ylennettiin res. vänrikiksi 1929. 
res luutnantiksi 1939. — Toimi sodan aikana joukkueenjohta- 
jana JR 15:ssä Kannaksella, haavoittui 17. 12.39 ja kuoli 
Rauhan sotasairaalassa 19. 12. 39. — Haudattu Hämeenlinnan 


sankarihautaan. 


Valajäsen N:o 1669 
TAPANI KAARLE ARVID HARMAJA 
Hist.kielit. yliopp., res vänr. 

Syntynyt Helsingissä 13.4. 1917, vanhemmat yliopiston 
apulainen, kanslianeuvos Leo Harmaja ja hänen vaimonsa 
Laura, o.s. Genetz. — Ylioppilas Helsingin suomal. yhteiskou- 
lusta 1934. Opiskeli Helsingin Yliopistossa hist.kielit. tiede- 
kunnassa opintosuuntanaan yhteiskuntatieteet. suoritti pro 
gradun fil.kand. tutkintoa varten. Opintomatkat Englantiin 
1937 ja 1939, Italiaan 1939. — Liittyi AKS:aan 5. 10. 1934. 
vannoi lippuvalan 12. 5. 1935. — Harrasti innokkaasti maan- 
puolustusasiaa, etenkin ilmapuolustuksen kehittämistä. Piti 
lukuisia tätä koskevia puheita ja esitelmiä sekä kirjoitti eri 
julkaisuihin maanpuolustusasiasta. Julkaisi 1938 teoksen 
»Pilven veikot». Otti 1939 osaa ilmailuaikakauslehtien kong- 
ressiin Roomassa. Kuului AISY:een. — Suoritti asevelvolli- 
suutensa ilmavoimissa, res.vänr. 1936. Oli marraskuusta 1939 
tammikuuhun 1940 komennuksella Italiassa ja Ruotsissa 
kokeillen ostettavia lentokoneita ja kuljettaen eräitä koneita 
Suomeen. Tammikuusta alkaen rintamalentäjänä. Kaatui 
ilmataistelussa Viipurinlahdella 1. 2. 1940. — Haudattu Hel- 


singin sankarihautaan. 

Valajäsen N:o 1486 
AATTO KAUNO KALEVI HAVULINNA 
Pastori, res.vänr. 

Syntynyt Oulaisissa 21. 7. 1910, vanhemmat kansak. opet- 
taja Aatto Havulinna ja hänen vaimonsa Elin Aleksandra, 
o.s. Ojamo. — Ylioppilas Suomal. normaalilyseosta 1931. 
Opiskeli Helsingin Yliopiston teol. tiedekunnassa. suoritti 
jumaluusopillisen erotutkinnon ja vihittiin papiksi 1936. Opin- 
tomatkat Norjaan ja Viroon. Toimi Helsingin pohj. suomal. 
seurakunnan kirkkoherran apulaisena sekä uskonnon opetta- 
jana Töölön yhteiskoulussa, Arkadian yhteislyseossa ja Viiden- 
Liittyi AKS:aan 20. 10. 1933. 


vannoi lippuvalan 12.5. 1934. — Toimi ylioppilasaikanaan 


nessä suomal. yhteiskoulussa. 


m.m. M.Y.K.Y:n puheenjohtajana. — Suoritti asevelvollisuu- 
tensa SVK:ssa ja RUK:ssa 1937—38, ylennettiin res. vänrikiksi 
1938. Toimi sodan aikana JR 11:ssä joukkueenjohtajana ja 
pataljoonan adjutanttina. Haavoittui vaikeasti kranaatin sir- 
paleista hyökkäyksessä Kuolemajärvellä 23. 12. 1939 ja kuoli 
PSp:aan vietynä leikkauspöydälle. — Haudattu Helsingin 


Hietaniemen hautausmaahan. 


Valajäsen N:o 853 
OLAVI BERNHARD HEIKKILÄ 
Agronomi. res.luutn. 

Syntynyt Ruskossa 5. 5. 1908, vanhemmat kunnallisneuvos 
Bernhard Heikkilä ja hänen vaimonsa Hulda. o.s. Uotila; puo- 
liso Aili. o.s. Nissi, kaksi poikaa ja tytär. — Ylioppilas Turun 
suomal. Yhteiskoulusta 1927. Opiskeli Helsingin Yliopistossa 
suorittaen agronomitutkinnon 1933. Opintomatkat Viroon, 
Ruotsiin, Norjaan ja Tanskaan. — Hoitanut kotitilaansa Rus- 
kon Heikkilää isänsä kuoleman jälkeen vsta 1931. — Liittyi 
AKS:aan 26. 9. 1928, vannoi lippuvalan 6. 12. 1928. — Hoiti 
lukuisia luottamustoimia ollen m.m. Ruskon kunnallislauta- 
kunnan esimiehenä, maamiesseuran puheenjohtajana. Ayrshi- 


reyhdistyksen hallintoneuvoston jäsenenä. Varsinais-Suomen 

agronomikerhon puheenjohtajana ja Varsinais-Suomen kulu- 
tusmaidon tuottajain yhdistyksen sihteerinä. — Suoritti ase- 
velvollisuutensa Er. Mittauspatteristossa ja RUK:ssa 1927 
—28, ylennettiin res.vänrikiksi 1928, res.luutnantiksi 1938. 
Toimi sodan aikana tulenjohtajana KTR 5:ssä, kaatui Sum- 
massa 26. 12. 1939. — Haudattu Ruskon hautausmaalle. 


Valajäsen N:o 1599 
NIILO EEMELI HIETALA 
Mat. yliopp.. res.vänr. 

Syntynyt Sippolassa 1. 9. 1912, vanhemmat raamimestari 
Matti Hietala ja hänen vaimonsa Sofia, o.s. Norrlin. — Yliop- 
pilas Kouvolan Yhteiskoulusta 1931. Opiskeli Helsingin Yli- 
opiston matem. luonnontiet. tiedekunnassa puuttuen häneltä 
fil.kand. tutkinnosta yksi tentti. Toimi vakauslaitoksen asis- 
tenttina 1938—39. — Liittyi AKS:aan 2. 2. 1934. vannoi lippu- 
valan 6. 12. 1934. — Osallistui innokkaasti ylioppilaselämään 
toimien m.m. Helsingin Yliopiston Ylioppilaskunnan edusta- 
jiston ja hallituksen jäsenenä 1938, Kymenlaakson osakunnan 
taloudenhoitajana 1935—37 ja osakuntaneuvoston jäsenenä 
1937—39. — Erikoisharrastuksena urheilu- ja suojeluskunta- 
työ, kuului Kymenlaakson Osakunnan pesäpallojoukkueeseen, 
urheiluseura »Terhon» (Inkeroinen) johtokunnan jäsen. — 
Suoritti asevelvollisuutensa VR:ssä ja RUK:ssa 1931—32, 
ylennettiin res. vänrikiksi 1932. Toimi sodan aikana joukkueen- 
johtajana ja varakompp.päällikkönä JR 32:ssa Punnusjoella. 
Kaatui Punnusjoella Telkkälän kylässä 23. 12. 1939 johtaes- 
saan joukkuettaan hyökkäykseen mainittua Telkkälän kylää 
vastaan. — Haudattu Sippolaan (Inkeroisten Karhunkan- 
kaalle). 


Valajäsen N:o 2639 
MATTI PEKKA HILTUNEN 
Kauppat. yliopp.. res.vänr. 
Syntynyt Iisalmella 1.7.1917, vanhemmat konduktööri 
Juho Reinhold Hiltunen ja hänen vaimonsa Rosa, o.s. Lappa- 

lainen. — Ylioppilas Iisalmen Yhteislyseosta 1937. Opiskeli 
Kauppakorkeakoulun kauppa- ja pankkiosastolla. — Liittyi 
AKS:aan 6. 10. 39, merkitty Seuran valakirjaan kuolemansa 
jälkeen. — Erikoisharrastuksina sk.työ ja partiotoiminta, 
kuului SM-järjestöön ja IKL:een. — Suoritti asevelvollisuu- 
tensa Ilmailukoulussa ja ITR:ssä 1937—38, ylennettiin res. 
vänrikiksi 1938. Toimi sodan aikana jaosupseerina ja tulenjoh- 
tajana Laatokan koillispuolella. Kaatui 10.1. 40 Koirinojan 
Koivuselällä Pitkärannan radan läheisyydessä seuratessaan 
tulenjohtajana etenevää jalkaväen etujoukkoa. — Haudattu 


Tisalmen sankarihautaan. 


Valajäsen N:o 2510 
JOUKO KAARLO KULLERVO HOVILA 
Agr. yliopp., res.vänr. 

Syntynyt Somerolla 1.8. 1914, vanhemmat maanviljelijä 
Kaarlo Nikolai Hovila ja hänen vaimonsa Fanni Agatha, o.s. 
Mäkinen. — Ylioppilas Turun suomal. Yhteiskoulusta 1936. 
Opiskeli Helsingin Yliopiston maat. metsät. tiedekunnassa. — 
Liittyi AKS:aan 18. 10. 1938, vannoi lippuvalan 12. 5. 1939. 
Kuului kouluaikanaan Turun OKS:aan. — Erikoisharrastuk- 
sena maataloustyöt, urheilu ja sk.työ. — Suoritti asevelvolli- 
suutensa PR:ssä ja RUK:ssa 1936—37, ylennettiin res.vän- 
rikiksi 1937. Toimi sodan aikana joukkueenjohtajana Kannak- 
sella. Kaatui vastahyökkäystä suoritettaessa Talissa 13. 3. 40 
muutamia minuutteja ennen rauhan tuloa. — Haudattu Some- 
ron sankarihautaan. 


Valajäsen N:o 2636 
ONNI MATTI HUIKKONEN 
Hist.kielit. yliopp., res.vänr. 

Syntynyt Jyväskylän pitäjässä 1. 1. 1917, vanhemmat seka- 
työmies Topias Huikkonen ja hänen vaimonsa Maria. — Yli- 
oppilas Jyväskylän Lyseosta 1936. Opiskeli Helsingin Yliopis- 
ton hist.kielit. tiedekunnassa. — Liittyi AKS:aan 28. 9. 1939, 

merkitty Seuran valakirjaan kuolemansa jälkeen. — Toimi 
Keski-Suomalaisen Osakunnan historioitsijana sekä syksyllä 
1939 osakunnan sihteerinä. — Suoritti asevelvollisuutensa 
KSR:ssä ja RUK:ssa 1936—37., ylennettiin res.vänrikiksi 
1937. Toimi sodan aikana pataljoonan adjutanttina Laatokan 
koillispuolella ja Summan lohkolla. Kaatui Talissa 8. 3.40 
hv.torjuntatykin ammuksesta ollessaan kokoamassa hajalleen 
joutunutta etulinjan komppaniaa. — Haudattu Jyväskylän 
sankarihautaan. 


Valajäsen N:o 1356 
TAUNO ARVID HUOVINEN 
Res.luutn. 

Syntynyt lissä 27. 5. 1910, vanhemmat rovasti Kaarlo 
Matti Huovinen ja hänen vaimonsa Rohde, o.s. Heikel. — 
Ylioppilas Oulun Lyseosta 1929. Opiskeli Helsingin Yliopiston 
maat.-metsät. tiedekunnassa. Toimi vsta 1939 sanomalehti 
Kaiun ilmoituspuolen hoitajana. — Liittyi AKS:aan 21.2. 
1933, vannoi lippuvalan 6. 12. 1933. Kuului kouluaikanaan 
Oulun OKS:aan. — Erikoisharrastuksena nuorisoseuratyö. 
Toimi Iin nuorisoseuran puheenjohtajana. — Suoritti asevel- 
vollisuutensa PJP:ssa ja RUK:ssa 1929—30, ylennettiin res. 
vänrikiksi 1930, res.luutnantiksi 1939. Toimi sodan aikana 
patl. adjutanttina Suomussalmella. Kaatui hyökkäyksessä 
Suomussalmen kirkonkylään 21.12. 1939. — Haudattu Iin 
sankarihautaan. 


Valajäsen N:o 2006 
REINO EEMIL HUSSO 
Kirjanpitäjä, res.vänr. 

Syntynyt Turussa 16.8. 1912, vanhemmat kirjanpitäjä 
Pekka Eemil Husso ja hänen vaimonsa Lempi Louna, o.s. Lind- 
berg; puoliso Maire, o.s. Hurme. — Ylioppilas Turun suomal. 
Lyseosta 1932. Käynyt Turun Kauppaopiston ylioppilasluo- 

kan. — Toimi liikealalla harjoittelijana, sittemmin Suomen 
konsulaatin palveluksessa Danzigissa ja Memelissä sekä vii- 
meksi Maamiesten Kauppa Oy:n kirjanpitäjänä. — Liittyi 
AKS:aan 31. 10. 1934, vannoi lippuvalan 17. 5. 1936. Toimi 
kouluaikanaan Turun OKS:ssa. — Erikoisharrastuksina 
urheilu ja suojeluskuntatyö. — Suoritti asevelvollisuutensa 
PR:ssä ja RUK:ssa 1932—33, ylennettiin res. vänrikiksi 1933. 
Toimi sodan aikana joukkueenjohtajana Kannaksella. Kaatui 
viivytystaistelua johtaessaan Honkaniemessä 19.2.40. — 


Haudattu Turun sankarihautaan. 


Valajäsen N:o 1422 
ARVO OSSI HÄMÄLÄINEN 
Agr. yliopp., res. luutn. 

Syntynyt Pyhäjärvellä (Vpl.) 17.7.1910, vanhemmat maan- 
viljelijä Simo Hämäläinen ja hänen vaimonsa Maria. — Yliop- 
pilas Käkisalmen Yhteiskoulusta 1931. Opiskeli Helsingin Yli- 
opiston maat.metsät. tiedekunnassa puuttuen häneltä maat. 
ja metsät. kand. tutkinnosta yksi tentti. — Liittyi AKS:aan 
6. 10. 1933, vannoi lippuvalan 12. 5. 1934. — Osallistui innok- 
kaasti Viipurilaisen Osakunnan toimintaan, osakuntaneuvos- 
ton jäsen 1936—37 ja 1938—39, osakunnan laulunjohtaja 
1938—39. Saanut Viipurilaisen Osakunnan ansiomerkin N:o 67. 
Erikoisharrastuksina urheilu ja valistustoiminta. — Suo- 
ritti asevelvollisuutensa JP 4:ssä ja RUK:ssa 1931—32, ylen- 
nettiin res. vänrikiksi 1932, res. luutnantiksi 1939. Toimi sodan 
aikana joukk. johtajana Kannaksella. Kaatui Keljan taiste- 
lussa 27. 12. 1939. — Haudattu Pyhäjärven (Vpl.) hautaus- 
maalle. 


Valajäsen N :o 1229 
ERKKI KALEVI ERNFRID HÄRMÄVAARA 
Toimittaja, res. vänr. 

Syntynyt Elimäellä 11. 5. 1913, vanhemmat dir. cantus. 
kamreeri Aarne Härmävaara ja hänen vaimonsa Helmi. — Yli- 
oppilas Helsingin Koelyseosta 1931. Opiskeli Helsingin Yliopis- 

ton teol. tiedekunnassa keskeyttäen opintonsa 1935. — Toimi 
1935—39 SOK:n palveluksessa m.m. » Yhteishyvän» toimituk- 
sessa sekä lehden taloudenhoitajana. Siirtyi kesällä 1939 »Hel- 
singin Sanomien» toimitukseen.— Liittyi AKS:aan 27.11.1931, 
vannoi lippuvalan 1932. — Osallistui ylioppilaselämään toi- 
mien m.m. Kymenlaakson Osakunnan ensimmäisenä isäntänä. 
— Suoritti asevelvollisuutensa KSR:ssä ja RUK:ssa 1932—33, 
ylennettiin res. vänrikiksi 1933. Toimi sodan aikana aluksi 
huoltoupseerina, sittemmin joukk. johtajana ja lopuksi kompp. 
päällikkönä. Kaatui Vuosalmella 8. 3. 1940. — Haudattu 


Elimäen hautausmaahan. 


Valajäsen N :o 1848 
INTO AULIS EDVARD INKILÄ 
Hist. kielit. yliopp., res. vänr. 

Syntynyt 21. 5. 1914 Tammelassa, vanhemmat kansak. opet- 
taja Edvard Inkilä ja vaimonsa Hilma, o.s. Pura. — Ylioppilas 
Forssan Yhteiskoulusta 1934. Opiskeli Helsingin Yliopiston 
hist. kielit. tiedekunnassa pääaineenaan suomenkieli ja kotim. 
kirjallisuus, pro gradu kev. 1939. Stipendiaattina Tarton Yli- 
opistossa syyslukukauden 1938. — Liittyi AKS:aan 14. 2.1935, 
vannoi lippuvalan 6. 12. 1935. Toimi 1930—31 Forssan yh- 
teiskoulun Karjala-Seuran puheenjohtajana. — Osallistui yli- 
oppilaselämään toimien m.m. Hämäläis-Osakunnan fuksima- 
jurina, Kanta-Hämeen kerhon isäntänä ja oli jäsenenä mo- 
nissa toimikunnissa. — Erikoisharrastuksia lausunta, maan- 
puolustustyö sekä kotiseututyö. Osallistui Hämäläis-Osakun- 
nan kotiseutututkimusmatkaan Rengossa 1938. — Suoritti 
asevelvollisuutensa PR:ssä 1936—37, ylennettiin res. vänrikik- 
si 1937. Toimi sodan aikana joukk. johtajana Kannaksella. 
Haavoittui Summan lohkolla 19. 12. 1939 joutuen koko päi- 
vän makaamaan hangella. Kuoli haavoihinsa seuraavana päi- 
vänä. — Haudattu Tammelan sankarihautaan. 

Valajäsen N:o 2617 
ERKKI ANTERO JÄRVELÄINEN 
Mat. yliopp., jääkäri 

Syntynyt Viipurissa 6. 8. 1919, vanhemmat kauppias Antti 
Johannes Järveläinen ja hänen vaimonsa Lyydia Sofia, o.s. 
Karjalainen. — Ylioppilas Viipurin suomal. Lyseosta 1937. 
Opiskeli Helsingin Yliopiston matem. luonnont. tiedekunnassa. 
— Liittyi AKS:aan 6. 10. 1937, merkitty Seuran valakirjaan 
kuolemansa jälkeen. — Erikoisharrastuksena piirtämisharjoi- 
tukset. Osallistui Viipurilaisen Osakunnan toimintaan ollen 
m.m. apulaisisäntänä. — Ryhtyi suorittamaan asevelvollisuut- 
taan SJR:ssä toukokuussa 1939. Otti osaa sotaan joukko-osas- 
tonsa mukana, haavoittui Leipäsuolla Viipurin lähellä 12. 2. 
1940 ja kuoli haavoihinsa 13. 2. 1940. — Haudattu Mäntyhar- 


jun sankarihautaan. 


Valajäsen N:o 617 
AIMO AHTI JÄRVI 
Varatuomari, res. luutn. 

Syntynyt Sippolassa 23. 9. 1908, vanhemmat kansak. opet- 
taja Jooseppi Järvi ja hänen vaimonsa Ida; puoliso Maire Ka- 
tarina, o.s. Björklund, poika ja tytär. — Ylioppilas Kokkolan 
suomal. Yhteislyseosta 1926. Opiskeli Helsingin Yliopiston 
lainopillisessa tiedekunnassa suorittaen ylemmän oikeustut- 
kinnon 1934. Sai varatuomarin arvon 1937. — Toimi asianaja- 
jana Kokkolassa, Kokkolan kaupunginvoutina, Vaasan kau- 
pungin taksoitussihteerinä, valittiin syksyllä 1939 Vaasan 
raastuvanoikeuden oikeusneuvosmieheksi. — Liittyi AKS:aan 


28. 10. 1926, vannoi lippuvalan. — Erikoisharrastuksina 
suojeluskuntatyö ja metsästys. — Suoritti asevelvollisuu- 


tensa KSP:ssa ja RUK:ssa 1928—29, ylennettiin res. vän- 
rikiksi 1929, res. luutnantiksi 1939. Toimi sodan alussa kompp. 
päällikkönä Kannaksella. Määrättiin sittemmin sotatuoma- 
riksi, mutta lähti myöhemmin vapaaehtoisesti takaisin rinta- 


majoukkoihin. Lienee kaatunut Vuosalmella 5. 3. 1940. 


— Siunattu kadonneena Lohtajan hautausmaalle. 

Valajäsen N :o 2623 
HILLE OSSIAN KAISLA 
Metsät. yliopp., res. vänr. 

Syntynyt Turussa 30. 6. 1914, vanhemmat rakennusmestari 
Onni Ossian Kaisla ja hänen vaimonsa Sigrid Alina. — Yli- 
oppilas Helsingin suomal. Yhteislyseosta 1937. Opiskeli Hel- 
singin Yliopistossa metsätiedettä. Toimi apulaisena Metsätie- 
teellisellä tutkimuslaitoksella kesällä 1939. — Liittyi AKS:aan 
24. 10. 1938, merkitty Seuran valakirjaan kuolemansa jälkeen. 
— Erikoisharrastuksena miekkailu. jossa saavuttanut seuraa- 
vat Suomen mestaruudet: floretissa A-sarjan mestaruus 1935, 
kalvassa B-sarjan mestaruus 1937, säilässä B-sarjan mestaruus 
1937 ja A-sarjan mestaruus 1939. Ottanut osaa miekkailukil- 
pailuihin Ruotsissa, Norjassa ja Virossa. Kuulunut »Miekka- 
Miesten» johtokuntaan, toiminut Miekkailuliitossa. Osallistui 
myös osakuntaelämään.—Suoritti asevelvollisuutensa SVK:ssa 
ja RUK:ssa 1937—38, ylennettiin res. vänrikiksi 1938. Toimi 
sodan aikana joukkueenjohtajana Kannaksella. Kaatui Turkin- 
saarella 2.3.1940 vihollisen kranaatinsirpaleesta. — Hau- 
dattu Helsingin Hietaniemen sankarihautaan. 


Valajäsen N:o 2053 
EERO JAAKKO KANKAANPÄÄ 
Agr. yliopp., RAUK:n oppilas 

Syntynyt Helsingissä 31. 7. 1915. vanhemmat maanviljelijä 
Jaakko Kankaanpää ja hänen vaimonsa Alma. — Ylioppilas 
Turun suomal. Yhteiskoulusta 1935. Opiskeli Helsingin Yli- 
opistossa aluksi lainoppia ja vsta 1936 maat.metsät. tiedekun- 
nassa. — Liittyi AKS:aan 15.11.1935, vannoi lippuvalan 
6.12.1936. Toimi kouluaikanaan Turun OKS:ssa, varapuheen- 
johtajana 1934—35. — Erikoisharrastuksena sk. työ. Osallis- 
tui aktiivisesti ylioppilaselämään toimien m.m. Hämäläis Osa- 
kunnan suomalaisuuspäällikkönä 1938. — Toimi sodan alussa 
»Maan Turvan» palveluksessa. Ryhtyi suorittamaan asevelvol- 

lisuuttaan 17. 1. 1940. Kuoli 4. 3. 1940 junaonnettomuudessa 
Iittalassa ollessaan matkalla joukko-osastoonsa. — Haudattu 


Ypäjän sankarihautaan. 


Valajäsen N:o 2476 
EINO ALVAR KAPANEN 
Luutnantti 

Syntynyt Savonlinnassa 12. 5. 1912, vanhemmat kauppias 
Pekka Kapanen ja hänen vaimonsa Matilda Lydia, o.s. Vata- 
nen. — Ylioppilas Savonlinnan Lyseosta 1932. Suoritti asevel- 
vollisuutensa KJP:ssä ja RUK:ssa 1932—33, ylennettiin res. 
vänrikiksi 1933. Kävi Kadettikoulun pioneerilinjan 1934—35, 
ylennettiin vänrikiksi 1936 ja luutnantiksi 1938. Palveli 1936 
—38 nuor. ups. Pion. P:ssä. siirrettiin 1938 Er. Pion. K:aan Kel- 
lomäelle. Toimi sodan aikana 9. Pion. K:n päällikkönä Kannak- 
sella. Kaatui 14.2.40 Lähteen lohkolla n. 4 km. Leipäsuon tien- 
risteyksestä etelään ollessaan henkilökohtaisesti asettamassa 
miinoja rintamalinjan edessä olevaan aukkoon. Kaatui tehtä- 
vän suoritettuaan kk. suihkusta, ruumis jäi vihollisen puolelle. 
Sai kaksi viikkoa ennen kaatumistaan IV 1k:n vapaudenristin 
urhoollisuudesta. — Liittyi AKS:aan 5. 10. 32, vannoi lippu- 
valan. Erosi seurasta astuttuaan vakinaiseen palvelukseen. 
— Siunattu taistelukentälle jääneenä Savonlinnan sankari- 


hautaan. 


Valajäsen N:o 1368 
LALLI KARHULA 
Luutnantti 

Syntynyt Kauhajoella 10. 10. 1908, vanhemmat maanvilje- 
lijä Paavo Karhula ja hänen vaimonsa Maija, o.s. Korpiaro:; 
puoliso Helvi, o.s. Kautiainen. — Ylioppilastutkinto Kristii- 
nan suomal. keskikoulun jatkoluokilta 1931. Suorittanut ase- 
velvollisuutensa Pion. P:ssä ja RUK:ssa 1928—30, ylennetty 
res. vänrikiksi 1930. Oppilaana Kad. K:ssa 1931—34, ylen- 
netty kad. kersantiksi 28. 1. 34. Ylennetty vänrikiksi 1934 ja 
luutnantiksi 1935. Toiminut nuor. upseerina TR:ssa sekä ope- 

tusupseerina TK:ssa. Käynyt armeijan hiihto- ja voimistelu- 
kurssit 1935 sekä TK:n luutnanttikurssin 1937. Toimi sodan 
aikana kiv. komppanian päällikkönä Peronjoella, Suursuolla. 
Kattilaojalla sekä Näättälässä. Saanut IV Ik. vapaudenristin 
17. 1. 40. Kaatunut Näättälässä 5. 3. 1940. — Liittyi AKS:aan 
30. 11. 32, vannoi lippuvalan 15. 12. 32. Erosi seurasta vakin. 
palveluksessa olevana. — Haudattu Kauhajoen hautausmaa- 
han. 


Valajäsen N:o 2433 
OLAVI AARRE ANTERO KARIKOSKI 
Ylioppilas, res. vänr. 

Syntynyt Helsingissä 23. 1. 1914, vanhemmat aluemetsän- 
hoitaja Osmo Karikoski ja hänen vaimonsa Lilly Sylvia, o.s. 
Melart. — Ylioppilas Mikkelin Yhteiskoulusta 1936. Toimi 
apteekkialalla ja opiskeli Helsingin Yliopiston farmac. laitok- 
sella. — Liittyi AKS:aan 2. 12. 1937, vannoi lippuvalan 6. 12. 
1938. — Erikoisharrastuksena partio-, urheilu- ja sk. työ. 
Toimi Uuraan Sk:n paikallisesikunnan jäsenenä ja paikallis- 
päällikön apulaisena. Osallistui SM-järjestön ja IKL:n toimin- 
taan. — Suoritti asevelvollisuutensa JP 3:ssa ja RUK:ssa 1936 
—37, ylennettiin res: vänrikiksi 1937. Toimi sodan aikana patl:n 
talousupseerina Laatokan koillispuolella. Haavoittui 16. 12. 
39 jalkaan ollessaan torjumassa läpimurron tehnyttä vihollis- 
osastoa Kitelässä, palasi sitomisen jälkeen taisteluun ja kaatui 
samana päivänä. — Haudattu Mikkelin hautausmaalle. 


Valajäsen N:o 2424 
ELJAS KARJALAINEN 
Tekn. yliopp.. res. vänr. 

Syntynyt Kajaanissa 1. 1. 1917, vanhemmat nahkuri Frans 
Karjalainen ja hänen vaimonsa Reeta. — Ylioppilas Kajaanin 
Yhteislyseosta 1936. Opiskeli Teknillisen Korkeakoulun maan- 
mittausosastolla. — Liittyi AKS:aan 8. 11. 1937, vannoi lippu- 
valan 6. 12. 1938. — Erikoisharrastuksena urheilu, etutilassa 
pesäpallo ja hiihto. — Suoritti asevelvollisuutensa KR:ssa ja 

RUK:ssa 1936—37, ylennettiin res. vänrikiksi 1937. Toimi 
sodan aikana joukkueenjohtajana ja kompp. päällikkönä Suo- 
mussalmella. Kaatui 27. 12. 1939 Suomussalmella Kiannan- 
niemen hyökkäystaistelussa. — Haudattu Kajaanin hautaus- 
maalle. 


Valajäsen N:o 2618 
HEIKKI ILMARI KARVA 
Eläinlääket. yliopp.. res. vänr. 

Syntynyt Karkussa 21. 2. 1915, vanhemmat ent. tilallinen 
Kaarlo Karva ja hänen vaimonsa Emma. — Ylioppilas Tyr- 
vään Yhteiskoulusta 1936. Opiskeli Helsingin Yliopiston maat. 
metsät. tiedekunnassa 1937—38 sekä vsta 1938 alkaen Tukhol- 
man Eläinlääket. Korkeakoulussa. — Liittyi AKS:aan 6. 10. 
1937, merkitty Seuran valakirjaan kuolemansa jälkeen. — 
Erikoisharrastuksena urheilu ja maataloustyöt. — Suoritti ase- 
velvollisuutensa 1936—37 JP 2:ssa ja RUK:ssa, ylennettiin 
res. vänrikiksi 1937. Toimi sodan aikana joukkueenjohtajana 
Suomussalmella. Kaatui hyökkäyksessä Sanginlammilla 2. 1. 
1940. — Haudattu Karkun sankarihautaan. 


Valajäsen N:o 2634 
SVANTE MIKAEL KATKO 
Hist. kielit. yliopp.. res. vänr. 

Syntynyt Honkajoella 29. 9. 1915, vanhemmat maanvilje- 
lijä Vilho Katko ja hänen vaimonsa Emilia, o.s. Jätinmäki. — 
Ylioppilas Kristiinankaupungin suomal. Yhteislyseosta 1936. 
Opiskeli Helsingin Yliopiston hist. kielit. tiedekunnassa pää- 
aineenaan kansantalous. Toimi kevätlukuk. 1938 v.t. opetta- 
jana Noormarkun Finbyn-Harjakankaan kansakoululla ja 1938 
—39 nuor. upseerina SJR:ssä. — Liittyi AKS:aan 5. 4. 1939, 
merkitty Seuran valakirjaan kuolemansa jälkeen. — Erikois- 
harrastuksina sk.- ja nuorisoseuratyö sekä musiikki. — Suo- 
ritti asevelvollisuutensa SJR:ssä ja RUK:ssa 1936—37, ylen- 
nettiin res. vänrikiksi 1937. Toimi sodan alkaessa opetusupsee- 
rina harjoituskeskuksissa. Myöhemmin joukk. johtajana ja 

kompp. päällikkönä JR 64:ssä osallistuen taisteluihin Suomus- 
salmella ja Laatokan koillispuolella, kaatuen viimemainitussa 
4. 2. 1940. — Haudattu Lapväärtin hautausmaalle. 


Valajäsen N:o 2630 
ALPO OLAVI KAULIO 
Yliopp., res.vänr. 

Syntynyt Taipalsaarella 28. 2. 1917, äiti talollinen Miina 
Kaulio. — Ylioppilas Lappeenrannan Yhteislyseosta 1937. 
Opiskeli Jyväskylän Kasvatusopillisessa Korkeakoulussa. — 
Liittyi AKS:aan 23.11. 1938, merkitty Seuran valakirjaan 
kuolemansa jälkeen. — Suoritti asevelvollisuutensa ITR:ssä 
ja RUK:ssa 1937—38. ylennettiin res.vänrikiksi 1938. Toimi 
sodan aikana joukk. johtajana Kannaksella, haavoittui 14. 2. 
1940 Sirkniemen taistelussa lähellä Muolaan kirkonkylää kra- 
naatin sirpaleista ja kuoli seuraavana päivänä Rauhan sota- 


sairaalassa. — Haudattu Taipalsaaren sankarihautaan. 


Valajäsen N:o 2624 
MARTTI TAPANI GABRIEL KAUPPALA 
Autonmyyjä, res.vänr. 

Syntynyt Helsingissä 19. 9. 1914. vanhemmat opettaja Jal- 
mari Kauppala ja hänen vaimonsa Henni, 0.s. Paananen. — 
Ylioppilas Suomal. Normaalilyseosta 1934. Antautui liikealalle 
toimien konttoristina Ivar Lindfors Oy:n ja kirjanpitäjänä 
Gustav Paulig ja Knin palveluksessa sekä vsta 1938 alkaen 
autonmyyjänä Korpivaara & Halla Oy:ssä. — Liittyi AKS:aan 
24. 10.1938, merkitty Seuran valakirjaan kuolemansa jälkeen. 
— Toimi innokkaasti suojeluskunnassa. Erikoisharrastuksena 
ampuminen saavuttaen m.m. valioluokan merkin kiv. ammun- 
nassa. — Suoritti asevelvollisuutensa SVK:ssa, RUK:ssa ja 
Huoltokoulussa 1935—36, ylennettiin res.vänrikiksi 1936. 
Toimi sodan aikana kk. joukkueen johtajana JR 11:ssä Länsi- 
Kannaksella. Kaatui Kuolemajärven Jääkärikodinniemessä 
5. 2. 1940 vihollisen suorasuuntaustykin täysosumasta. — 
Haudattu Helsingin Hietaniemen sankarihautaan. 

Valajäsen N:o 1298 
LAURI VILJAM KAUPPILA 


Fil.maist.. res.vänr. 


Syntynyt Urjalassa 10.4. 1910, vanhemmat ratamestari 
Kalle Oskari Kauppila ja hänen vaimonsa Saimi, o.s. Saha: 
puoliso Sirkka Aino Kyllikki, o.s. Similä. — Ylioppilas Hä- 
meenlinnan Lyseosta 1932. Opiskeli Helsingin Yliopiston filo- 
sofisen tiedekunnan hist. kielit. osastossa, suoritti fil. kand. 
tutkinnon 1937. Toimi opettajana Heinolan Yhteiskoulun jat- 
koluokilla 1938—39 ja samanaikaisesti opettajana myös Hei- 
nolan Työväenopistossa sekä Vierumäen urheiluopistossa. 
Toimi syksystä 1939 Hämeenlinnan Yhteiskoulun suomenkie- 
len ja historian opettajana. — Liittyi AKS:aan 28. 10. 1932. 
vannoi lippuvalan 12. 5. 1933. — Erikoisharrastuksena sk.työ. 
kotiseutututkimus ja urheilu, erittäinkin ampuminen ja mäen- 
lasku. Akateeminen mäenlaskumestari 1935. Omisti SAL:n 
pienoiskiväärin mestariluokan ja kiväärin erikoismestariluokan 
merkit. Osallistui innokkaasti Hämäläis-Osakunnan toimin- 
taan, osakunnan ampumatoimitsija 1937—38 sekä fuksienoh- 
jaaja 1938. — Suoritti asevelvollisuutensa TR:ssä ja RUK:ssa 
1933—34, ylennettiin res.vänrikiksi 1934. Toimi sodan aikana 
patl:n adjutanttina ja joukk. johtajana Kannaksella. Kaatui 
Säiniöllä Susisaaren lohkolla 21. 2. 1940. — Haudattu Kan- 


gasalan sankarihautaan. 


Valajäsen N:o 2641 
PAAVO KAUPPILA 
Tekn. yliopp.. res.vänr. 

Syntynyt Helsingissä 16. 7. 1918, vanhemmat toimitusjoh- 
taja Aarne Kauppila ja vaimonsa Viivi. — Ylioppilas Helsingin 
suomal. Lyseosta 1936. Opiskeli Teknillisen korkeakoulun ark- 
kitehtuuriosastolla, suorittaen arkkitehtitutkinnon ensimmäi- 
sen osan. — Liittyi AKS:aan 23. 11. 1939, merkitty Seuran 
valakirjaan kuolemansa jälkeen. — Osallistui innokkaasti yli- 
oppilaselämään toimien Teekkari-lehden toimitussihteerinä 
kevätlukuk. 1938, TY:n Arkkitehtiklubin hallituksen jäsenenä 

kevätlukuk. 1938 sekä Polytekn. Urheiluseuran uintijaoston 
jäsenenä. — Suoritti asevelvollisuutensa 1938—1939 RL:ssa, 
RUK:ssa ja SVK:ssa, ylennettiin res.vänrikiksi 1939. Toimi 
sodan aikana panssaritorjuntajoukk. johtajana Kannaksella. 
Kaatui Kämärällä 21. 2. 1940. — Siunattu kentälle jääneenä 


Helsingin sankarihautaan. 


Valajäsen N:o 2441 
HANNES KINNUNEN 
Vanh. lehtori, fil.maist., res.luutn. 

Syntynyt Siilinjärvellä 16. 8. 1905, vanhemmat asemamies 
Pekka Kinnunen ja hänen vaimonsa Aini; puoliso Irja, o.s. Ek, 
kaksi tytärtä. — Ylioppilas Kuopion Lyseosta 1924. Opiskeli 
Helsingin Yliopiston mat. luonnontiet. tiedekunnassa suorit- 
taen fil.kand. tutkinnon 1930. Suoritti kasvatusopin tutkinnon 
1931 antaen samana vuonna käytännölliset opettajanäytteet. 
Toimi vsta 1931 alkaen matematiikan, fysikan ja kemian 
vanh. lehtorina Kuopion tyttölyseossa. Toimi Kuopion väes- 
tönsuojelupäällikkönä. — Liittyi AKS:aan 17. 2. 1938, vannoi 
lippuvalan 6.12.1938. — Erikoisharrastuksena sk. työ, IKL 
sekä filosofinen kirjallisuus. — Suoritti asevelvollisuutensa 
PSR:ssä ja RUK:ssa 1924—25, ylennettiin res. vänrikiksi 1925, 
res.luutnantiksi 1936. Toimi sodan aikana joukk. johtajana ja 
kompp. päällikkönä JR 38:ssa. Kaatui 7. 12. 1939 Uomaalla 
pataljoonan jouduttua hyökkäyksessä vihollisen tuliylläkön 
alaiseksi. Ruumis jäi taistelukentälle. — Siunattu kadonneena 
Siilinjärven sankarihautaan. 


Valajäsen N:o 1219 
ARVI MATTI KIVINIEMI 
Pastori. res.luutn. 

Syntynyt Nurmossa 6. 7. 1909, vanhemmat maanviljelijä 
Matti Kiviniemi ja hänen vaimonsa Sanna Vilhelmiina, o.s. 
Puska; puoliso Mirjam, o.s. Kosmaa, kaksi tytärtä. — Ylioppi- 
las Lapuan Yhteiskoulusta 1930. Opiskeli Helsingin Yliopiston 


teol. tiedekunnassa suorittaen jumaluusopillisen erotutkinnon 

1935. Vihittiin papiksi samana vuonna ja toimi senjälkeen 
Sörnäisten suomal. seurak. kirkkoherran apulaisena ja nuoriso- 
papin apulaisena sekä tuntiopettajana Kallion Yhteiskoulussa. 
— Liittyi AKS:aan 12. 2. 1932, vannoi lippuvalan 6. 12. 1932. 
Toimi m.m. AKS:n Inkerinjaoston sihteerinä. Kuului koulu- 
aikanaan Lapuan Yhteiskoulun Karjala-Seuraan. — Suoritti 
asevelvollisuutensa RTR:ssä ja RUK:ssa 1930—31, ylennettiin 
res.vänrikiksi 1931, res.luutnantiksi 1939. Toimi sodan aikana 
8. A. Var. K:n päällikkönä. Kuoli ammusräjähdyksessä 19. 6. 
1940 ollessaan valvomassa ammuksien purkausta kuorma- 
autosta. — Haudattu Helsingin länt. hautausmaalle. 


Valajäsen N:o 2622 
HANNO KIVISAARI 
Agr. yliopp.. RAUK:n opp. 

Syntynyt Kullaalla 7. 9. 1918, vanhemmat opettaja Lauri 
Johannes Kivisaari ja hänen vaimonsa Lempi Aleksandra, o.s. 
Kuukka. — Ylioppilas Turun suomal. Lyseosta 1937. Opiskeli 
Helsingin Yliopiston maat. metsät. tiedekunnassa. — Liittyi 
AKS:aan 18. 10. 1938, merkitty Seuran valakirjaan kuole- 
mansa jälkeen. — Erikoisharrastuksina mehiläishoito, urheilu 
ja raittiustyö. Osallistui 1937 raittiusviestin kuljetukseen Hel- 
singistä Varsovan raittiuskongressiin. — Toimi sodan alussa 
sk.-tehtävissä Ensossa ja Kaarinassa. Ryhtyi suorittamaan 
asevelvollisuuttaan ja meni vapaaehtoisena rintamalle. Kaa- 
tui Pölläkkälän Vuosalmella 8. 3. 1940 joukkueen joutuessa 
vastaiskun jälkeen vihollisen tuliylläkön alaiseksi. — Haudattu 
Kaarinan sankarihautaan. 


Valajäsen N:o 1553 
JOPI KOLEHMAINEN 
Tekn.yliopp., res.luutn. 

Syntynyt Nilsiässä 21. 7. 1909, vanhemmat kansak.opettaja 
Erkki J. Kolehmainen ja hänen vaimonsa Kreeta, o.s. Ruotsa- 
lainen. — Ylioppilas Nurmeksen Keskikoulun Jatkoluokilta 
1931. Opiskeli Teknillisen Korkeakoulun maanviljelysinsi- 


41 


"TF 


nööriosastolla suorittaen sodan puhjetessa viimeisiä tentte- 
jään. — Liittyi AKS:aan 27. 2. 1933, vannoi lippuvalan 6. 12. 
34. — Suoritti asevelvollisuutensa VR:ssä ja RUK:ssa 1931 
—32, ylennettiin res.vänrikiksi 1932, res.luutnantiksi 1940. 
Toimi sodan aikana joukk.johtajana ja kompp.päällikkönä 
Lieksassa, Kivivaarassa, Suomussalmella ja Kuhmossa. Kaa- 
tui Kuhmossa rauhantekopäivänä 13. 3. 1940. — Haudattu 
Nurmeksen sankarihautaan. 


Valajäsen N:o 1256 
KALLE JUHANA ANTERO KORHONEN 
Maanmittausinsinööri. res.luutn. 

Syntynyt Kajaanissa 26.5. 1909, vanhemmat insinööri 
Kalle Korhonen ja hänen vaimonsa Anna, o.s. Ryynänen; puo- 
liso Kirsti Annikki, o.s. Huttunen, kaksi poikaa. — Ylioppilas 
Nurmeksen Yhteiskoulusta 1930. Opiskellut Teknillisessä Kor- 
keakoulussa ja suorittanut maanmittausinsinööritutkinnon 
1935. Toiminut maanmittausauskultanttina Oulun ja Lapin 
lääneissä sekä keväästä 1939 alkaen ylim. maanmittausinsi- 
nöörinä Hämeen läänissä. — Liittyi AKS:aan 1. 4. 1932, van- 
noi lippuvalan 6.12.1932. — Erikoisharrastuksena sk.työ 
sekä urheilukalastus. — Suoritti asevelvollisuutensa RT:ssä ja 
Merisotakoulun RU-osastolla 1930—31, ylennettiin res.vänri- 
kiksi 1931, res.luutnantiksi 1939. Toimi sodan aikana it-pat- 
terin päällikkönä sekä myöhemmin kompp.päällikkönä. Kaa- 
tui 3. 3. 1940 Tuppurassa johtaessaan komppaniaansa jään yli 
vastahyökkäykseen Kuningassaarta vastaan. Ruumis jäi 
Tuppuraan. — Siunattu taistelukentälle jääneenä Lieksan 
sankarihautaan. 


Valajäsen N:o 1138 
LAURI MAUNU KORHONEN 
Luutnantti 
Syntynyt Utajärvellä 10. 10. 1906, vanhemmat maanvilje- 
lijä Juho Korhonen ja hänen vaimonsa Liisa, o.s. Lamminaho; 


puoliso Ulla Sylvi Mirjam, o.s. Tuomisto, kaksi tytärtä. — 

Ylioppilas Kajaanin Yhteislyseosta 1926. Opiskeli Teknilli- 
sessä Korkeakoulussa. — Suoritti asevelvollisuutensa Pion. 
P:ssa ja RUK:ssa 1926—27, ylennettiin res.vänrikiksi 1927. 
Oppilaana Kad.K:ssa 1935—37. Ylennettiin vänrikiksi 1937, 
luutnantiksi 1939. Toimi nuor. upseerina Pion.P:ssä. Toimi 
sodan aikana 28. Pion.komppanian päällikkönä. Kaatui 11. 2. 
1940 Summan kylässä johtaessaan varustustöitä. — Liittyi 
AKS:aan 31. 10. 1930, vannoi lippuvalan 12. 5. 1931. Erosi 
Seurasta mentyään vakinaiseen palvelukseen. — Haudattu 


Utajärven Niskankylän hautausmaahan. 


Valajäsen N:o 2637 
JUHO JAAKKO KORPIJAAKKO 
Lakit.yliopp., res.vänr. 

Syntynyt Kauhavalla 24. 6. 1915, vanhemmat asemapääl- 
likkö Kaarlo Einari Korpijaakko ja hänen vaimonsa Helmi 
Aliina. — Ylioppilas Kauhavan Keskikoulusta ja Lukiosta 
1934. Opiskeli Helsingin Yliopiston lainopillisessa tiedekun- 
nassa suorittaen lopputenttejä ylempää oikeustutkintoa var- 
ten. Toimi v.t. nimismiehenä Kauhavalla 1937, 1938 ja 1939 
kuukauden kunakin vuonna. — Liittyi AKS:aan 28. 9. 1939, 
merkitty Seuran valakirjaan kuolemansa jälkeen. — Erikois- 
harrastuksina partiotoiminta ja urheilu. Partiojärjestö »La- 
keuden-Haukat» perustaja ja johtaja 1936—37. Yleisurhei- 
lussa erikoistui keskimatkojen juoksuun voittaen 1937 yliopis- 
ton mestaruuden maastojuoksussa sekä sijoittuen akateemi- 
sissa mestaruuskilpailuissa 1938 ja 1939 palkintosijoille 800 ja 
1500 metrin matkoilla. Etelä-Pohjalaisen Osakunnan urheilu- 
lautakunnan jäsen. Harrasti myös ammuntaa suorittaen m.m. 
SAL:n mestariluokan merkin kaksintaist.ammunnassa. — 
Suorittanut asevelvollisuutensa Pohj.R:ssä ja RUK:ssa 1934 
—35, ylennettiin res.vänrikiksi 1935. Toimi sodan aikana 
joukk.johtajana JR 23:ssa Taipaleenjoella. Katosi partiomat- 
kalla 21. 12. 1939 saaden vei kenenkään maalla» täysosuman. 
— Siunattu kadonneena Kauhavan sankarihautaan. 

Valajäsen N:o 1009 
JAAKKO ARMAS KORPIKALLIO 


Fil.lis., res.vänr. 


Syntynyt Anttolassa 10. 5. 1907, vanhemmat Robert Gab- 
riel Korpikallio ja hänen vaimonsa Selma Maria, o.s. Hyyry- 
läinen. — Ylioppilas Mikkelin Lyseosta 1927. Opiskeli Hel- 
singin Yliopiston hist.kielit. tiedekunnassa pääaineinaan kas- 
vatusoppi, historia ja filosofia. Suoritti fil.kand. tutkinnon 
1931, fil.lis. tutkinnon 1937. Opintomatkat Saksaan 1927, 
Englantiin 1934—35 ja 1936. Toimi Kallion yhteiskoulussa 
historian ja yhteiskuntaopin tuntiopettajana. Keväällä 1939 
asetetun oppikoulukomitean jäsen. Julkaisut: väitöskirja 
» Yksilön ja kansalaisen kasvatus Englannissa. I. Kasvatus- 
päämäärien kehitys renessanssista nykyaikaan» (1937). Teok- 
sen II osa ilmestynee lähikuukausina nimellä »Kansalaismie- 
len koulu» prof. J. Hollon toimittamana. Julkaissut artikke- 
leita »Kasvatus ja Koulu»-lehdessä sekä AKS:n julkaisuissa. 
— Liittyi AKS:aan 8. 11. 1929, vannoi lippuvalan 12. 5. 1930. 
Osallistui AKS:n ja Savolaisen Osakunnan toimintaan puhu- 
jana. — Suoritti asevelvollisuutensa 1931—32 KSR:ssä ja 
RUK:ssa, ylennettiin res.vänrikiksi 1932. Toimi sodan aikana 
joukk.johtajana JR 37:ssä Laatokan koillispuolella. Haavoit- 
tui kuolettavasti kiväärikranaatin sirpaleista 20. 1. 1940 hyök- 
käyksessä Salmissa Lavajärven kannaksella, kuoli JSp:aan 
tuotuna. — Haudattu Anttolan sankarihautaan. 


Valajäsen N:o 2224 
HEIKKI VELI KORTEKANGAS 
Maat.metsät.yliopp.. res.vänr. 

Syntynyt Kuivaniemellä 1.5. 1915, vanhemmat kirkkoherra 
Yrjö Henrik Kortekangas ja hänen vaimonsa Anna Maria, 
o.s. Kantala,, — Ylioppilas Oulun Lyseosta 1934. Opis- 
keli Helsingin Yliopiston maat.metsät. tiedekunnassa. Toimi 
kesällä 1939 Suoviljelysyhdistyksen assistenttina raja-Kar. 
jalassa. — Liittyi AKS:aan 22. 11. 1936, vannoi lippu- 
valan 6. 12. 1937. — Ylioppilaselämässä toimi m.m. Sampsan 

isäntänä ja hoiti eri luottamustoimia Pohjois-Pohjalaisessa 
Osakunnassa. — Erikoisharrastuksina urheilu, sk.työ. isän- 
maallinen yhdistystoiminta, esiintyi lausujana. runoili jonkin 
verran itsekin. — Suoritti asevelvollisuutensa VJP:ssa ja 
RUK:ssa 1934—35. ylennettiin res.vänrikiksi 1935. Toimi 
sodan aikana joukk.johtajana. Kaatui yöllisellä partioretkellä 
Tolvajärven taistelussa Ägläjärven Hietajärvellä 4. 12. 1939. 
— Haudattu Tolvajärven kreikkal.katoliseen hautausmaahan 
6. 12. 39, siirretty kotiseurakuntansa Kestilän hautausmaahan 
25.1. 40. 


Valajäsen N:o 1457 
MAUNO LAURI AAPELI KOSKENALUSTA 
Maat. ja metsät. kand.. res.vänr. 

Syntynyt Vesilahdella 19. 8. 1912. vanhemmat talonomis- 
taja Aapeli Koskenalusta ja hänen vaimonsa Elsa Albertiina. 
o.s. Heino. — Ylioppilas Tampereen Lyseosta 1931. Opiskeli 
Helsingin Yliopiston maat. ja metsät. tiedekunnassa. suoritti 
agronomitutkinnon 1936, maat. ja metsät. kand. tutkinnon 
1938. Opintomatkat Saksaan ja Viroon 1936 ja 1937. Toimi 
S. Sianjalostusyhdistyksen konsulenttina vsta 1939. — Liittyi 
AKS:aan 13. 10. 1933. vannoi lippuvalan 12. 5. 1934. — Toimi 
Sampsan taloudenhoitajana ja Hämäläis-Osakunnan virkaili- 
jana useita vuosia. — Erikoisharrastuksina shakki, valoku- 
vaus, urheilu ja runoilu. Innokas sk.mies ja ampuja. — Suo- 
rittanut asevelvollisuutensa 1938—1939 JP 3:ssa ja RUK:ssa, 
ylennettiin res.vänrikiksi 1939. Toimi sodan aikana joukk. 
johtajana ja kompp.päällikkönä Kannaksella. Kaatui 6. 3. 
1940 Heinjoen pitäjän Kääntymän kylässä. — Haudattu yksi- 
tyishautaan Tampereelle 15. 4. 1940. 


Valajäsen N:o 2330 
PENTTI AKSELI KOTIRANTA 
Kauppat.yliopp., res.vänr. 
Syntynyt Sallassa 17.4. 1917, vanhemmat kunnankirjuri 
Akseli Kotiranta ja hänen vaimonsa Impi. — Ylioppilas Sor- 

tavalan Lyseosta 1936. Opiskeli Teknillisessä Korkeakoulussa 
sekä vsta 1939 alkaen Kauppakorkeakoulussa. — Liittyi 
AKS:aan 25. 10. 1937, vannoi lippuvalan 12.5. 1938. Osal- 
listui kouluaikanaan Sortavalan OKS:n toimintaan. — Eri- 
koisharrastuksena urheilu. — + Suoritti asevelvollisuutensa 
KSR:ssä ja RUK:ssa 1936—37, ylennettiin res.vänrikiksi 
1937. Toimi sodan aikana JR 5:ssä joukk.johtajana ja kompp. 
päällikkönä. Kaatui Oinolan pellolla 19. 12. 1939 konekiväärin 


luodin lävistämänä. — Haudattu Iitin sänkarihautaan. 


Valajäsen N:o 2628 
RISTO TIMO JUHANI KOURI 
Lakit. yliopp.. res.alik. 

Syntynyt Helsingissä 5. 6. 1915, vanhemmat pankinjohtaja 
Pekka Armas Kouri ja hänen vaimonsa Elin Helena, o.s. 
Lindgvist. — Ylioppilas Rovaniemen Keskikoulun Jatkoluo- 
kilta 1936. Opiskeli Helsingin Yliopiston lainopillisessa tiede- 
kunnassa. Toimi vv. 1938—39 apulaisena KOP:n Rovaniemen 
konttorissa. — Liittyi AKS:aan 7.11.38, merkitty Seuran vala- 
kirjaan kuolemansa jälkeen. — Erikoisharrastuksena urheilu. 
— Suoritti asevelvollisuutensa Pohj.R:ssä 1937—38, ylennet- 
tiin res.alikersantiksi 1937. Toimi sodan aikana Er.P. 18:ssa. 
Kaatui Kuolajärvellä 6. 12. 39 ollessaan partiomatkalla vihol- 
lisen puolella. — Siunattu kentälle jääneenä Rovaniemen san- 
karihautaan. 


Valajäsen N:o 676 
AIMO KUOKKANEN 
Fil.maist., res.vänr. 

Syntynyt Enonkoskella 29. 3. 1905, vanhemmat kauppias 
Antti Kuokkanen ja hänen vaimonsa Aino Lydia, o.s. Rikko- 
nen. — Ylioppilas Savonlinnan Lyseosta 1925. Opiskeli Hel- 
singin Yliopiston hist.kielit. tiedekunnassa, suoritti fil.kand. 
tutkinnon 1931. Opintomatkat Saksaan 1922 ja 1936, Eestiin 
1929 ja 1933, Keski-Europaan 1938. — Toimi väliaikaisena 
opettajana eri oppikouluissa. Rauman Kansalaisopiston joh- 


46 


tajana vsta 1933 kuolemaansa saakka. Toiminut ajoittain suo- 
menkielen opettajana Rauman Lyseossa, Merenkulkuopis- 
tossa ja Seminaarissa. Lukuvuonna 1936—37 Räisälän Kan- 
sanopiston v.t. johtajana. — Liittyi AKS:aan 11. 3. 1927, 
vannoi lippuvalan. — Erikoisharrastuksena retkeily. Toimi 
SOL:n johtokunnan jäsenenä. Kuulunut YRY:een toimien 
johtokunnan jäsenenä. Toiminut Savol. Osakunnan isäntänä 
kl. 1928, historioitsijana 1929—30, kansanvalistus- ja koti- 
seututoimikunnan sihteerinä 1929—31, kuulunut osakunta- 
neuvostoon ja eri toimikuntiin. Saanut Savolaisen Osakunnan 
kunniamerkin 1932. — Suorittanut asevelvollisuutensa 
SJP:ssa ja RUK:ssa 1925—26, res.vänr. 1926. Toimi sodan 
aikana eri tehtävissä, viimeksi joukk.johtajana Kannaksella. 
Kaatui Tammisuolla 13. 3. 1940. — Haudattu Enonkosken 


sankarihautaan. 


Valajäsen N:o 1716 
REINO KALERVO KUUSALO 
Metsänhoitaja, res.vänr. 

Syntynyt Seinäjoella 12.5. 1911, vanhemmat ylijunailija 
Heikki Jalmari Kuusalo ja hänen vaimonsa Fdla, o.s. Borg- 
man. — Ylioppilas Seinäjoen Yhteislyseosta 1931. Opiskeli 
Helsingin Yliopiston maat. metsät. tiedekunnassa suorittaen 
metsänhoitotutkinnon 1939. Toimi harjoittelijana eri puuta- 
varaliikkeiden sekä Etelä-Pohjanmaan metsänhoitolautakun- 
nan palveluksessa. — Liittyi AKS:aan 10. 10. 1934, vannoi 
lippuvalan 12. 5. 1935. Toimi kouluaikanaan Seinäjoen Yhteis- 
lyseon Karjala-Seurassa. — Suoritti asevelvollisuutensa 
SVK:ssa ja RUK:ssa 1932—33, ylennettiin res.vänrikiksi 1933. 
Toimi sodan aikana joukk.johtajana Taipaleenjoella. Haa- 
voittui 13.1.1940 päähän kranaatinsirpaleesta. Parannut- 
tuaan palasi takaisin joukko-osastoonsa. Kaatui Mustaojalla 
vastaiskua suoritettaessa 19. 2. 1940 kranaatin täysosumasta. 
Ruumis hävisi taistelukentällä. — Siunattu kentälle jääneenä 
Seinäjoen sankarihautaan 30. 6. 1940. 


Valajäsen N:o 1917 
MATTI ARTTURI KYLÄ-REKOLA 
Dipl.ins., res.vänr. 

Syntynyt Somerolla 25. 6. 1911, vanhemmat maanviljelijä 
Artturi Kylä-Rekola ja hänen vaimonsa Elina. — Ylioppilas 
Forssan Yhteiskoulusta 1932. Opiskellut Teknillisessä Korkea- 
koulussa, suorittanut maanviljelysinsinööritutkinnon 1939. 
Toimi ylim. insinöörinä Oulun maanvilj.ins. piirissä. — Liittyi 
AKS:aan 14. 2. 1935, vannoi lippuvalan 12. 5. 1936. — Suo- 
ritti asevelvollisuutensa PPP 1:ssä ja RUK:ssa 1932—33, 
ylennettiin res. vänrikiksi 1933. Toimi sodan aikana Er.P. 21:n 
adjutanttina. Katosi Uuraan saarella 3. 3. 1940 ollessaan par- 
tiotehtävää suorittamassa. — Siunattu kadonneena Tamme- 
lan sankarihautaan. 


Valajäsen N:o 1282 
NIILO JOHANNES KYTÖMÄKI 
Pastori, res.korn. 

Syntynyt Ylikiimingissä 26.4. 1912, vanhemmat rovasti 
Juho Kytömäki ja hänen vaimonsa Tida Matilda, o.s. Saarinen. 
— Ylioppilas Raudaskylän Keskikoulusta ja Lukiosta 1932. 
Opiskeli Helsingin Yliopiston teol. tiedekunnassa, suoritti 
jumaluusopillisen erotutkinnon 1938, vihittiin papiksi samana 
vuonna. Toimi rajaseutupappina Sallan pitäjän itäosissa. 
Toimi erittäin innokkaasti rajaseudun hengellisen tason kohot- 
tamiseksi ja puolustustahdon vahvistamiseksi. — Liittyi 
AKS:aan 5. 10. 1932, vannoi lippuvalan 12. 5. 1933. — Suo- 
ritti asevelvollisuutensa URR:ssä 1934—35, ylennettiin res. 
kornetiksi 1935. Toimi sodan aikana Er.P. 17:ssä joukk.johta- 
jana ja kompp.päällikkönä. Kaatui Sallassa Mäntyvaaran tais- 
telussa 20.12. 1939 johtaessaan komppaniaansa hyökkäyk- 
seen. — Haudattu Raudaskylän sankarihautaan. 

Valajäsen N:o 2483 
ILKKA JOHANNES KÖNNI 
Lakit. yliopp., RAUK:n opp. 

Syntynyt Kuopiossa 14.5.1918, vanhemmat insinööri 
Johannes Hermanni Könni ja hänen vaimonsa Elsa, o.s. Kova- 
nen. — Ylioppilas Ilmajoen Keskikoulusta ja Lukiosta 1937. 
Opiskeli Helsingin Yliopiston lainopillisessa tiedekunnassa 
ylempää oikeustutkintoa varten. — Liittyi AKS:aan 27.1. 
1938, vannoi lippuvalan 12. 5. 1939. — Ryhtyi suorittamaan 
asevelvollisuuttaan 18. 1. 1940, RAUK:n oppilas. Siirrettiin 
rintamalle Laatokan koillispuolelle helmikuun alussa. Rinta- 
malla uusiutui aikaisempi munuaistauti, johon kuoli sotasai- 
raalassa 24. 5. 1940. — Haudattu Helsingin Hietaniemen hau- 
tausmaalle yksityishautaan. 


Valajäsen N:o 2331 
ONNI LAITINEN 
Lääket.yliopp., res.vänr. , 

Syntynyt Sodankylässä 7. 9. 1916, vanhemmat lääkäri Onni 
Teodor Laitinen ja hänen vaimonsa Elli, o.s. Tillman. — Yli- 
oppilas Rovaniemen Yhteiskoulusta 1936. Opiskeli Helsin- 
gin Yliopiston lääketieteellisessä tiedekunnassa. — Liittyi 
AKS:aan 25. 10. 1937, vannoi lippuvalan 12. 5. 1938. — Eri- 
koisharrastuksina urheilu sekä metsästys ja kalastus. — Suo- 
ritti asevelvollisuutensa PSR:ssä ja RUK:ssa 1936—37, ylen- ' 
nettiin res.vänrikiksi 1937. Toimi joukk.johtajana Sallan rin- 
tamalla. Kaatui Kuolajärvellä 6. 12. 1939 saaden kranaatin- 
sirpaleen takaraivoonsa. — Haudattu perhehautaan Rovanie- 
mellä. 


Valajäsen N:o 501 
VILJAMI ILMARI LAPPALAINEN 
Varatuomari, res.luutn. 

Syntynyt Ruokolahdella 12. 6. 1902, vanhemmat liikemies 
J. P. Lappalainen ja hänen vaimonsa Lydia; puoliso Meri 
Matilda, o.s. Korvenoja, kaksi tytärtä. — Ylioppilas Viipurin 

suomal. Lyseosta 1922. Opiskeli Helsingin Yliopiston lain- 
opillisessa tiedekunnassa, suoritti ylemmän oikeustutkinnon 
1929, sai varatuomarin arvon 1931. Toimi apulaisena eri 
asianajotoimistoissa Viipurissa, Kirvun v.t. nimismiehenä 
sekä vsta 1930 kuolemaansa saakka Viipurin tukkuliikkeiden 
luottotarkkailutoimiston hoitajana. — Liittyi AKS:aan 19. 11. 
1925, vannoi lippuvalan. — Erikoisharrastuksena sk.työ. — 
Suoritti asevelvollisuutensa Aut.P:ssa ja RUK:ssa 1922—23, 
ylennettiin res.vänrikiksi 1923, res.luutnantiksi 1931. Toimi 
sodan aikana komppanian päällikkönä eräässä suojajoukko- 
pataljoonassa Kannaksella. Kaatui Muolaassa 23.12.1939 
johtaessaan komppaniansa hyökkäystä. — Haudattu Vihdin 
sankarihautaan. 


Valajäsen N:o 2425 
AAPELI LAUKKANEN 
Tekn.yliopp., res.vänr. 

Syntynyt Pihtiputaalla 28. 1. 1915, vanhemmat työmies 
Aukusti Laukkanen ja hänen vaimonsa Helmi, o.s. Saastamoi- 
nen. — Ylioppilas Haminan Yhteislyseosta 1935. Opiskeli 
Teknillisen Korkeakoulun kemiallisella osastolla suorittaen 
sodan puhjetessa viimeisiä tenttejään. — Liittyi AKS:aan 
8. 11. 1937, vannoi lippuvalan 6. 12. 1938. — Suoritti asevel- 
vollisuutensa RT:ssä ja MSK:n tykistölinjalla 1935—36, ylen- 
nettiin res. vänrikiksi 1936. Palveli sodan aikana Mustanmaan 
linnakkeella jaosupseerina ja kaasu-upseerina. Sai surmansa 
ilmapommituksessa 3. 3. 1940. — Haudattu Haminan sankari- 
hautaan. 


Valajäsen N:o 203 
ANTTI EVERT LAUKKANEN 
Majuri 
Syntynyt Säämingissä 5. 7. 1893, vanhemmat maanvilje- 
lijä Juho Laukkanen ja hänen vaimonsa Katriina Karolina, 


o.s. Frädsven: puoliso Anna, o.s. Samoiloff, poika ja tytär. — 

Ylioppilas Savonlinnan Realilyseosta 1914. Opiskeli Teknillisen 
Korkeakoulun kemiallisella osastolla, mutta keskeytti opin- 
tonsa vapaussodan aikana ja siirtyi sotilasalalle. Kävi Suomen 
Tykistökoulun 1 kurssin 1918, suoritti SKK:n ensimmäisen 
vuosikurssin ulko-oppilaana 1926. Ylennettiin vänrikiksi 1918, 
luutnantiksi 1919, kapteeniksi 1922 ja majuriksi 1926. Palveli 
eri tehtävissä puolustusministeriössä, yleisesikunnassa ja eri 
tyk.rykmenteissä. Erosi vakinaisesta palveluksesta omasta 
pyynnöstään 1931. Opiskeli 1930—31 Helsingin palokunnassa 
puolustuslaitoksen paloupseeriksi valmistautumista varten. 
Toimi vsta 1931 palosuojelu-upseerina YE:ssa, nimitettiin 
puolustuslaitoksen assistentin toimeen 1939. Toimi sodan 
aikana Helsingin väestönsuojelupäällikkönä, mutta siirrettiin 
pyynnöstään rintamajoukkoihin. Toimi pataljoonan komen- 
tajana Länsi-Kannaksella. Kaatui kranaatinsirpaleesta 24. 2. 
1940 Pien-Perojoella ollessaan tarkastamassa etulinjoja. Osal- 
listui vapaussodassa taisteluihin Karjalan rintamalla. — 
Liittyi AKS:aan 31. 2. 1924, erosi Seurasta vakinaisessa pal- 
veluksessa olevana. 


Valajäsen N:o 2633 
REINO OLAVI LAURINEN 
Valtiotiet. yliopp., res.vänr. 

Syntynyt Mellilässä 7. 7. 1916, vanhemmat maanviljelijä 
Anton Laurinen ja hänen vaimonsa Amanda. — Ylioppilas 
Turun suomal. Yhteiskoulusta 1937. Opiskeli Helsingin Yli- 
opistossa valtiotieteitä ja kansantaloutta. — Liittyi AKS:aan 
16. 3. 1939, merkitty Seuran valakirjaan kuolemansa jälkeen. 
— Erikoisharrastuksena sk.työ. — Suoritti asevelvollisuu- 
tensa JP 2:ssa ja RUK:ssa 1937—38, ylennettiin res.vänri- 
kiksi 1938. Toimi sodan aikana joukk.johtajana JR 13:ssa 
Kannaksella. Kaatui 12. 12. 1939 etuvartiotaistelussa Leipä- 
suolla ollessaan parhaillaan tuhoamassa vihollisen hyökkäys- 
vaunua. — Siunattu kadonneena Mellilän sankarihautaan. 

Valajäsen N:o 1846 
OSMO OTTO LAUTELA 


Metsänhoitaja, res.vänr. 


Syntynyt Pudasjärvellä 10. 7. 1911, vanhemmat piirieläin- 
lääkäri Otto Jalmari Lautela ja hänen vaimonsa Ida Maria, 
o.s. Paasonen. — Ylioppilas Forssan Yhteiskoulusta 1932. 
Opiskeli Helsingin Yliopiston maat.metsät. tiedekunnassa 
suorittaen metsänhoitotutkinnon 1937. Toimi ylim. metsän- 
hoitajana Perä-Pohjolan piirikunnassa sekä vsta 1939 alkaen 
apulaismetsänhoitajana Kemihaaran hoitoalueessa. Toimi 
metsähallituksen määräyksestä asutustoimikunnan jäsenenä 
Rovaniemellä. — Liittyi AKS:aan 14. 2. 1935, vannoi lippu- 
valan 6. 12. 1935. Toimi vsta 1939 AKS:n Lapin piirin päällik- 
könä. — Suoritti asevelvollisuutensa PPP 1:ssä ja RUK:ssa 
1932—33, ylennettiin res.vänrikiksi 1933. Toimi sodan aikana 
joukk.johtajana ja kompp.päällikkönä Sallan rintamalla. 
Kaatui Joutsijärvellä Mäntyvaaran kummulla 20. 12. 1939. 
— Haudattu Forssan sankarihautaan. 


Valajäsen N:o 2086 
AULIS VILHO ENSIO LAUTKANKARE 


Taloustiet.yliopp., res.vänr. 


Syntynyt Liedossa 14. 1. 1913, vanhemmat maanviljelijä 
Oskari Vilhelmi Lautkankare ja hänen vaimonsa Aino Sofia, 
o.s. Jussila. — Ylioppilas Turun Yhteiskoulusta 1935. Opis- 
keli Turun Yliopiston humanistisessa tiedekunnassa pääainei- 
naan taloustiede. Toimi väliaik. virkailijana Käsityöläispan- 
kissa. — Liittyi AKS:aan 7. 4. 1936, vannoi lippuvalan 8. 5. 
1937. — Osallistui IKL:n toimintaan kotipaikkakunnallaan. 
— Suoritti asevelvollisuutensa PR:ssä ja RUK:ssa 1937—38, 
ylennettiin res.vänrikiksi 1938. Toimi sodan aikana joukk. 
johtajana JR 14:ssä Kannaksella. Kaatui Taaperniemen tais- 
telussa 23. 12. 1939. — Haudattu Paimion sankarihautaan. 

Valajäsen N:o 1678 
TOIVO AKSELI LEHTINIEMI 
Metsänhoitaja, res.vänr. 

Syntynyt Hämeenkyrössä 7. 2. 1913, vanhemmat maanvil- 
jelijä Akseli Hermanni Lehtiniemi ja hänen vaimonsa Ida, 
o.s. Haapaniemi. — Ylioppilas Tampereen Lyseosta 1932. 
Opiskeli Helsingin Yliopiston maat.metsät. tiedekunnassa, 
suoritti metsänhoitotutkinnon 1936. Toimi 1936—37 valtion 
ylim. metsänhoitajana Pieksämäellä. Vsta 1937 lähtien Met- 
sänomistajain Metsäkeskus Oy:n metsäpäällikkönä. Viljeli 
myöskin kotitaloaan Hämeenkyrössä. — Liittyi AKS:aan 
5. 10. 1934, vannoi lippuvalan 12. 5. 1935. — Osallistui yliop- 
pilaselämään toimien m.m. Hämäläis-Osakunnan Pirkkalais- 
kerhon isäntänä. Oli innokas urheilija ja sk.mies. Tampereen 
SM-järjestön perustaja ja ensimmäinen puheenjohtaja. Kuului 
IKL:een. — Suoritti asevelvollisuutensa JTR:ssä ja RUK:ssa 
1932—33, ylennettiin res.vänrikiksi 1933. Toimi sodan aikana 
patteriupseerina Kannaksella. Kaatui Viipurin Monrepossa 
11. 3. 1940 lentopommituksessa. — Haudattu Hämeenkyrön 
sankarihautaan. 


Valajäsen N:o 2645 
YRJÖ LEHVONEN 
Ylioppilas, res.vänr. 

Syntynyt Rääkkylässä 22. 6. 1915, isä maanviljelijä Vilho 
Lehvonen. — Ylioppilas Joensuun Lyseosta 1935. Opiskeli Vii- 
purin Musiikkiopistossa sekä Jyväskylän Kasvatusopillisessa 
Korkeakoulussa. Toimi syksyllä 1939 opettajana Tisalmen Pör- 
säinmäen kansakoulussa. — Liittyi AKS:aan 27. 1. 1938, mer- 
kitty Seuran valakirjaan kuolemansa jälkeen. — Toimi koti- 
seudullaan urheilu- ja edistysseurojen luottamusmiehenä, inno- 
kas sk. mies. — Suoritti asevelvollisuutensa VR:ssä ja RUKssa 
1935—36, ylennettiin res. vänrikiksi 1936. Toimi sodan aikana 
joukk. johtajana Laatokan saaristossa. Kaatui 7. 1. 1940 Sal- 
missa Mantsin ja Lunkulan saarien tienoilla ollessaan jouk- 
kueensa kanssa partiomatkalla vihollisen huoltoyhteyksille ja 

palattuaan auttamaan muutamia jälkeen jääneitä miehiään. 
Ruumis jäi taistelukentälle. — Siu nattu kadonneena Rääkky- 
län sankarihautaan. 


Valajäsen N:o 2399 
AARNE JOHANNES LEPPÄNEN 
Lakit.yliopp., res.vänr. 

Syntynyt Längelmäellä 26. 5. 1913, vanhemmat maanvil- 
jelijä Ville Leppänen ja hänen vaimonsa Ida, o.s. Mäkelä. — 
Ylioppilas Jämsän Yhteiskoulusta ja Realilukiosta 1935. Opis- 
keli Helsingin Yliopiston lainopillisessa tiedekunnassa. — 
Liittyi AKS:aan 5. 11. 1935, vannoi lippuvalan 6. 12. 1938. — 
Oli innokas sk.mies. — Suoritti asevelvollisuutensa TR:ssä ja 
RUK:ssa 1937—38, ylennettiin res.vänrikiksi 1938. Toimi 
sodan aikana joukk.johtajana JR 16:ssa. Kaatui hyökkäyk- 
sessä Tolvajärvellä 12.12. 1939. — Haudattu Längelmäen 
sankarihautaan. 


Valajäsen N:o 1870 
AIMO AUGUST LINKOSALMI 
Teol.yliopp., res.vänr. 

Syntynyt Helsingissä 12. 9. 1911, vanhemmat veturinkul- 
jettaja Karl August Lindholm ja hänen vaimonsa Hilja. — 
Ylioppilas Helsingin Koelyseosta 1931. Opiskeli Helsingin Yli- 
opiston teol. tiedekunnassa, suoritti jumaluusopill. prelimi- 
nääritutkinnon. Toimi kesillä 1934—35 Perkjärven lasten- 
kodin kaitsijana. Oli viimeksi AISY:n palveluksessa. — Liittyi 
AKS:aan 21. 2. 1935, vannoi lippuvalan 6. 12. 1935. — Otti 
aktiivisesti osaa Eteläsuomalaisen Osakunnan toimintaan 
ollen m.m. osakunnan arkistonhoitajana 1935—38. — Suoritti 
asevelvollisuutensa JP 3:ssa ja RUK:ssa 1937—38, ylennet- 
tiin res.vänrikiksi 1938. Toimi sodan aikana joukk.johtajana 
Laatokan koillispuolella kaatuen 31.12. 1939. — Haudattu 
Helsingin Hietaniemen sankarihautaan. 


54 


Valajäsen N:o 154 
RISTO KUSTAA HENRIKKI LOUHIMO 
Dipl.insinööri, res.ins.luutn. 

Syntynyt Hattulassa 12. 8. 1901, vanhemmat kansakoulun- 
opettaja K. A. Louhimo ja hänen vaimonsa Hulda; puoliso 
Aili Siiri. — Ylioppilas Hämeenlinnan suomal. Yhteiskou- 
lusta 1919. Opiskeli Teknillisen Korkeakoulun konerakennus- 
osastolla, valmistui dipl.insinööriksi 1928. Opintomatkat Sak- 
saan ja Tanskaan. Toimi insinöörinä OTK:n teknillisessä osas- 
tossa 1928—29, ylim. insinöörinä VR:n Helsingin konepajassa 
1929—33, 2 1k. koneinsinöörinä VR:n Turun ja Helsingin 
konepajoissa 1933—38, nimitettiin VR:n Vaasan konepajan 
päälliköksi 1938. — Liittyi AKS:aan 5. 10. 23, vannoi lippu- 
valan 6. 12. 23. — Kuului rautatieteknillisen yhdistyksen ja 
STS:n konerakentajakerhon johtokuntiin. — Suoritti asevel- 
vollisuutensa Autopataljoonassa 1919—20. Suoritti ins.ups. 
tutkinnon ja ylennettiin res.ins.luutnantiksi 1930. Toimi 
sodan aikana Vaasan konepajan päällikkönä. Sai surmansa 
ilmapommituksessa Vaasassa 31. 12. 39. — Haudattu Vaasan 
hautausmaalle. 


Valajäsen N:o 322 
VOITTO JOHANNES LOUHIVAARA 
Maanmittausinsinööri, res.luutn. 

Syntynyt Tampereella 6. 1. 1899, isä kirjastonhoitaja Johan 
Louhivaara; puoliso Annikki, o.s. Vinblad, poika ja tytär. — 
Tuli ylioppilaaksi Kokemäen Maanviljelyslyseosta 1921. Opis- 
keli Teknillisen Korkeakoulun maanmittausosastolla suorit- 
taen diploomitutkinnon 1929. Otettiin maanmittausauskul- 
tantiksi 1930, määrättiin ylim. maanmittausinsinööriksi Oulun 
lääniin 1932 ja nimitettiin III palkkausluokan maanmittaus- 
insinööriksi samaan lääniin 1936. — Liittyi AKS:aan 25. 9. 
1925, vannoi lippuvalan. — Suoritti asevelvollisuutensa 
TR:ssä ja RUK:ssa 1921—22, ylennettiin res.vänrikiksi 1922. 


55 


res.luutnantiksi 1936. Toimi sodan aikana joukk.johtajana ja 
kompp.päällikkönä Suomenlahden rannikolla. Katosi taiste- 
lussa Uuraassa 3. 3. 1940. — Siunattu kadonneena Kemin san- 
karihautaan. 


Valajäsen N:o 1740 
ARVO VALENTIN LÄHDE 


Maat.metsät.kand., metsänhoitaja, res.vänr. 


Syntynyt Jalasjärvellä 3.11. 1910, vanhemmat maanvil- 
jelijä Vihtori Lähde ja hänen vaimonsa Maria. — Ylioppilas 
Raudaskylän Keskikoulusta ja Lukiosta 1933. Opiskeli Hel- 
singin Yliopiston maat.metsät. tiedekunnassa, suoritti met- 
sänhoitotutkinnon 1936 ja maat. ja metsät. kand. tutkinnon 
1938. Opintomatka Saksaan Marburgin yliopiston stipendiaat- 
tina 1938. Toimi vsta 1937 Helsingin Yliopiston metsäpoliit- 
tisen laitoksen assistenttina. Kesillä 1937 ja 1938 apulaisena 
valtakunnan metsien arvioimistyössä. Suoritti tutkimuksia 
metsätyöalalla työskentelevän väestön palkka-, ravinto- ja 
asunto-oloista. — Liittyi AKS:aan 5. 10. 1934, vannoi lippu- 
valan 12. 5. 1935. — Suoritti asevelvollisuutensa PJP:ssä ja 
RUK:ssa 1931—32, ylennettiin res.vänrikiksi 1932. Toimi 
sodan aikana joukk.johtajana Kannaksella. Kaatui Kivinie- 
messä 12. 12. 1939 ollessaan tähystämässä. — Haudattu Jalas- 
järven sankarihautaan. 


Valajäsen N:o 2647 
ESKO HENRIK LÄNTINEN 
Yliopp., res.vänr. 

Syntynyt Turussa 21. 2. 1916, vanhemmat poliisikonstaa- 
peli Samuel Läntinen ja hänen vaimonsa Olga, o.s. Lehtinen. 
— Ylioppilas Turun suomal. Lyseosta 1937. Opiskeli Jyväs- 
kylän Kasvatusopillisessa Korkeakoulussa. — Liittyi AKS:aan 
23. 11. 1939, merkitty Seuran valakirjaan kuolemansa jälkeen. 
— Ylioppilaiden Raittiusyhdistyksen jäsen. — Suoritti asevel- 
vollisuutensa PR:ssä ja RUK:ssa 1938—39, ylennettiin res. 

vänrikiksi 1939. Toimi sodan aikana joukk.johtajana JR 
62:ssa. Kaatui Taipaleessa 18. 2. 1940. — Siunattu kentälle 
jääneenä Turussa 11. 5. 1940. 


Valajäsen N:o 565 
REINO ALPO MANKONEN 
Kapteeni 

Syntynyt Vaasassa 10. 4. 1904, vanhemmat pakkamestari 
Petter Albin Mankonen ja hänen vaimonsa Aura Cesilia; puo- 
liso Mary, yksi tytär. — Ylioppilas Vaasan suomal. Lyseosta 
1924. Suoritti asevelvollisuutensa VJP:ssa ja RUK:ssa 1924 
—25, ylennettiin res.vänrikiksi 1925. Oppilaana Kadettikou- 
lun yl. linjalla 1925—27. Ylennettiin vänrikiksi 1927, luutnan- 
tiksi 1929, kapteeniksi 1935. — Erikoisharrastuksena urheilu, 
varsinkin jalkapalloilu. — Toimi sodan syttyessä it.patterin 
päällikkönä kotijoukoissa. Sai omasta pyynnöstään siirron 
rintamajoukkoihin. Toimi pataljoonan komentajana Suomus- 
salmella ja Kuhmossa. Kaatui Kuhmossa 8. 2. 1940. — Liittyi 
AKS:aan 17. 2. 1926, vannoi lippuvalan. Erosi Seurasta vaki- 
naisessa palveluksessa olevana. — Haudattu Vaasan sankari- 


hautaan. 


Valajäsen N:o 1855 
HARRI BERNHARD MANSIO 
Toimistopääll., res.vänr. 

Syntynyt Helsingissä 31. 1. 1910, vanhemmat maalari Karl 
Viktor Mattsson ja hänen vaimonsa Aili Amalia. — Ylioppilas 
Helsingin suomal. Lyseosta 1932. Opiskeli Helsingin Yliopis- 
ton lainopillisessa tiedekunnassa ylempää oikeustutkintoa 
varten. Toimi useita vuosia AISY:n palveluksessa, viimeksi 
toimistopäällikkönä. Opintomatka Saksaan ja Italiaan 1936. 
— Liittyi AKS:aan 14. 2. 1935, vannoi lippuvalan 6. 12. 1935. 
— Suoritti asevelvollisuutensa UR:ssä ja RUK:ssa 1932—33, 
ylennettiin res.vänrikiksi 1933. Toimi sodan aikana joukk. 


S 


johtajana Suomenlahden rannikolla, viimeksi Viipurinlah- 
della. Kaatui Heinlahdella 8. 3. 1940 kranaatinsirpaleesta. — 
Haudattu Helsingin Hietaniemen sankarihautaan. 


Valajäsen N:o 2642 
KLAUS GUNNAR KALEVA MATONIEMI 
Yliopp., RAUK:n opp. 

Syntynyt Lammilla 7.7. 1920, vanhemmat maanviljelijä 
Heikki Matoniemi ja hänen vaimonsa Lyydia, o.s. Jyränkö. — 
Ylioppilas Hämeenlinnan Lyseosta 1939. Opiskeli Jyväskylän 
Kasvatusopillisessa Korkeakoulussa. Toimi v.a. opettajana 
Lammin Porraskosken kansakoulussa. — Liittyi AKS:aan 
23. 11. 1939, merkitty Seuran valakirjaan kuolemansa jälkeen. 
— Toimi sodan alussa Jyväskylän ja Lammin suojeluskun- 
nissa. Astui vapaaehtoisena palvelukseen 20. 1. 1940. Toimi 
rintamalla taistelulähettinä Er.P. 2:ssa. Kaatui 12. 3. 1940 
Antrean pitäjän Revon kylässä. — Siunattu kentälle jääneenä 
Lammin sankarihautaan. 


Valajäsen N:o 2501 
PENTTI PÄIVIÖ MEKKONEN 
Lakit.yliopp., res.vänr. 

Syntynyt Suoniemellä 6.4.1917, vanhemmat kauppias 
Aukusti Mekkonen ja vaimonsa Lempi, o.s. Rauhala. — Yliop- 
pilas Tampereen suomal. Yhteiskoulusta 1937. Opiskeli Hel- 
singin Yliopiston lainopillisessa tiedekunnassa. — Liittyi 
AKS:aan 10. 10. 1938, vannoi lippuvalan 12. 5. 1939. Toimi 
kouluaikanaan SM-järjestössä ollen sen paikallisjohtajana 
Tampereella 1935—36. — Suorittanut asevelvollisuutensa 
TR:ssä ja RUK:ssa 1937—38, ylennetty res.vänrikiksi 1938. 
Toimi sodan aikana joukk.johtajana Kannaksella Summan 
lohkolla. Kaatui vastahyökkäyksessä 12. 2. 1940. — Siunattu 
-kentälle jääneenä Suoniemen sankarihautaan. 

Valajäsen N:o 1718 
KALLE VILJO METTALA 
Agronomi, res.vänr. 

Syntynyt Mietoisissa 17. 4. 1912, vanhemmat maanviljelijä 
Juho Mettala ja hänen vaimonsa Amanda, o.s. Mettala; puo- 
liso Hilkka, o.s. Astala, yksi poika. — Ylioppilas Turun suo- 
mal. Yhteiskoulusta 1933. Opiskeli Helsingin Yliopiston maat. 
metsät. tiedekunnassa, suoritti agronomitutkinnon 1939. 
Toimi »Maaseudun Tulevaisuuden» toimituksessa ja Itä- 
Hämeen Maanviljelysseuran . karjatalouskonsulenttina. — 
Liittyi AKS:aan 10. 10. 1934, vannoi lippuvalan 12. 5. 1935. 
Toimi VSO/AKS:n päällikkönä kevätlukukauden 1937, saman 
osaston osastoneuvoston jäsen 1937—39. AKS:n hallituksen 
jäsen vv. 1938—39. Toimi kouluaikanaan Turun OKS:ssa. 
— Osallistui ylioppilaselämään kuuluen m.m. Sampsan johto- 
kuntaan ja hoiti eri luottamustoimia Varsinaissuomalai- 
sessa Osakunnassa. — Suoritti asevelvollisuutensa 1933—34 
PR:ssä ja RUK:ssa, ylennettiin res.vänrikiksi 1934. Toimi 
sodan aikana joukk.johtajana ja kompp.päällikkönä Tai- 
paleenjoella. Kaatui 11. 2. 1940 kranaattitulessa Metsäpir- 
tin Terenttilässä. — Haudattu Mietoisten hautausmaalle. 


Valajäsen N:o 2186 
KAUKO AATOS ILMARI MOILANEN 
Agr.yliopp., res.vänr. 

Syntynyt Ruskealassa 30. 11. 1916, vanhemmat kansak. 
opettaja Frans Petter Moilanen ja hänen vaimonsa Vilma, o.s. 
Auvinen. — Ylioppilas Salon Yhteiskoulusta 1935. Opiskeli 
Helsingin Yliopiston maat.metsät. tiedekunnassa. — Liittyi 
AKS:aan 22. 11. 1936, vannoi lippuvalan 12. 5. 1937. — Eri- 
koisharrastuksina hiihto ja pesäpalloilu. Toimi Varsinais- 
suomalaisen Osakunnan urheilujohtajan apulaisena ja oli 
innokkaasti mukana osakunnan urheiluelämässä. — Suoritti 
asevelvollisuutensa PR:ssä ja RUK:ssa 1938—39, ylennettiin 

res.vänrikiksi 1939. Toimi sodan aikana joukk.johtajana Kan- 
naksella. Haavoittui kuolettavasti Leipäsuolla 14. 2. 1940. — 
Siunattu kentälle jääneenä Kiikalan sankarihautaan. 


Valajäsen N:o 2409 
TAUNO ENSIO MUURINEN 
Agr.yliopp., res.vänr. 

Syntynyt Kuolemajärvellä 30. 8. 1914, vanhemmat maan- 
viljelijä Salomon Muurinen ja hänen vaimonsa Maria, o.s 
Matikainen. — Ylioppilas Viipurin Realilyseosta 1935. Opis- 
keli Helsingin Yliopiston maat.metsät. tiedekunnassa. — 
Liittyi AKS:aan 6. 10. 1937, vannoi lippuvalan 6. 12. 1938. — 
Erikoisharrastuksina urheilu ja musiikki. — Suoritti asevel- 
vollisuutensa KK R:ssä ja RUK:ssa 1935—36, ylennettiin res. 
vänrikiksi 1936. Toimi sodan syttyessä kk.joukk.johtajana 
Kivennavan pitäjän Ahijärven kylässä. Haavoittui vaikeasti 
2.12.1939 johtaessaan joukkueensa asemien vaihtoa, mutta 
jatkoi tehtävän suorittamista ratsastaen. Tehtävän loppuvai- 
heissa putosi hevosen seljästä ja jäi taistelukentälle. — Siu- 


nattu kentälle jääneenä Juankosken sankarihautaan. 


Valajäsen N:o 1424 
HEIKKI VELI MÄKELÄ 


Metsänhoitaja, res.vänr. 


Syntynyt Tampereella 5. 1. 1913, vanhemmat ratamestari 
Eevert Hesekiel Mäkelä ja hänen vaimonsa Amanda Mariana, 
o.s. Mäkitalo. — Ylioppilas Toijalan Yhteiskoulusta 1933. 
Opiskeli Helsingin Yliopiston maat.metsät. tiedekunnassa, 
suoritti metsänhoitotutkinnon 1939. Toimi tämän jälkeen har- 
joittelijana Keski-Suomen Metsänhoitolautakunnassa ja Ku- 
run normaalimetsäkoulussa. — Liittyi AKS:aan 6. 10. 1933, 
vannoi lippuvalan 12. 5. 1934. — Kuului »Metsämiesten» joh- 
tokuntaan 1938—39. — Erikoisharrastuksena sk.työ ja 
urheilu. — Suoritti asevelvollisuutensa TR:ssä ja RUK:ssa 

1934—35, ylennettiin res.vänrikiksi 1935. Toimi sodan aikana 
kk.joukk.johtajana ja kompp.päällikkönä Terenttilässä ja 
Vuosalmella. Haavoittui Vuosalmella 2. 3. 1940 vatsaan, kuoli 
kenttäsairaalassa 3. 3. 1940. — Haudattu perhehautaan Ypä- 
jälle. 


Valajäsen N:o 2516 
PENTTI KALERVO MÄKINEN 
Tekn.yliopp., res.vänr. 

Syntynyt Mäntsälässä 4. 9. 1915, vanhemmat meijeristi 
Eino Mäkinen ja hänen vaimonsa Ida. o.s. Felin. — Ylioppilas 
Kuopion Lyseosta 1935. Opiskeli Teknillisen Korkeakoulun 
insinööriosastossa. — Liittyi AKS:aan 18.10. 1938, vannoi 
lippuvalan 12. 5. 1939. — Suoritti asevelvollisuutensa Pohj. 
R:ssä ja RUK:ssa 1935—36, ylennettiin res.vänrikiksi 1936. 
Toimi sodan aikana joukk.johtajana ja kompp.päällikkönä 
Taipaleen Suvannolla. Kaatui Taipaleessa 25. 12. 1939 kra- 
naatinsirpaleesta. — Haudattu Kuopion sankarihautaan. 


Valajäsen N:o 2629 
ESKO VIHTORI NORRI 
Tekn.yliopp., res.vänr. 

Syntynyt Huittisissa 20. 12. 1916, vanhemmat maanvilje- 
lijä Väinö Norri ja hänen vaimonsa Maija. — Ylioppilas Turun 
suomal. Yhteiskoulusta 1937. Opiskeli Teknillisen Korkeakou- 
lun maanmittausosastossa. — Liittyi AKS:aan 14.11.1938, 
merkitty Seuran valakirjaan kuolemansa jälkeen. — Erikois- 
harrastuksena sk.työ ja urheilu. — Suoritti asevelvollisuu- 
tensa TR:ssä ja RUK:ssa 1937—38, ylennettiin res.vänrikiksi . 
1938. Toimi sodan aikana kk.joukkueen johtajana Suomussal- 
mella ja Kuhmossa. Kaatui Kuhmossa 29. 2. 1940. — Hau- 
dattu Huittisten hautausmaalle. 

Valajäsen N:o 1761 
YRJÖ NYKÄNEN 


Lehtori, res.luutn. 


Syntynyt Leppävirroilla 25. 12. 1890, vanhemmat maanvil- 
jelijä Herman Nykänen ja hänen vaimonsa Elisabeth, o.s. 
Räsänen; puoliso Elli Karoliina, o.s. Nykänen, poika ja tytär. 
— Ylioppilas Viipurin klassillisesta Lyseosta 1912. Valmistui 
voimistelunopettajaksi Yliopiston voimistelulaitokselta 1914. 
Opintomatkat Saksaan 1922, Ruotsiin, Tanskaan ja Saksaan 
1923. Toimi Viipurin venäl. realik. voimist. opettajana 1915 
—17, Ruokolahden piirin apul.nimismiehenä 1917—18, Käki- 
salmen poliisikomissariona 1918—19, Viipurin suojeluskunnan 
kansliapäällikkönä 1919—20, Viipurin realikoulun, Maanvilj. 
ja Kauppalyseon voimist.opettajana 1920—27, Viipurin sk. 
piirin urheiluohjaajana 1920—26, Sortavalan seminaarin voi- 
mist. ja terveysopin lehtorina 1927—31, Suomalaisen Nor- 
maalilyseon voimist. ja terveysopin lehtorina 1932 kuole- 
maansa saakka. Suomen voimistelujoukkueenjohtaja Parisin, 
Amsterdamin ja Berlinin olympialaisissa kisoissa. Useiden vuo- 
sien aikana Suomen parhaita voimistelijoita, moninkertainen 
Suomen —voimistelumestari. Julkaisut: »Urheilun opetus» 
(1930); » Voimistelun opetustaito» (1931); »Voimistelun tunti- 
ohjelmia» (1939). — Liittyi AKS:aan 29.11.1934, vannoi 
lippuvalan 12. 5. 1935. — Suomen Voimist. ja Urh.liiton liitto- 
hallituksen jäsen 1923—26, Sortavalan kaupungin urheilulau- 
tak. puheenjohtaja 1928—31. Stadion-säätiön edustajiston 
jäsen vsta 1932. Suomen Kansallisen Partioliiton johtohenki- 
löitä. Useiden mieskuorojen jäsen. — Osallistui vapaussotaan 
komppanianpäällikkönä. Ylennettiin res.vänrikiksi 1918, res. 
luutnantiksi 1928. Toimi sodan aikana aluksi koulutusupsee- 
rina kotijoukoissa, sittemmin kompp.päällikkönä Vuosal- 
mella. Kaatui Vuosalmella 9. 3. 1940. — Siunattu kentälle 
jääneenä Helsingin krematorion kappelissa. 

Valajäsen N:o 1918 
TAUNO AUGUST OVASKAINEN 
Maat. ja metsät.kand., metsänhoitaja, res.vänr. 

Syntynyt Karttulassa 20. 11. 1910, vanhemmat metsänvar- 
tija August Ovaskainen ja hänen vaimonsa Edla Maria, o.s. 
Karttunen; puoliso Kielo Tellervo, o.s. Anttonen, yksi poika. 
— Ylioppilas Kuopion Yhteiskoulusta 1931. Opiskeli Helsingin 
Yliopiston maat.metsät. tiedekunnassa. Suoritti metsänhoito- 
tutkinnon 1935 sekä maat. ja metsät.kand. tutkinnon 1939, 
valmisteli väitöskirjaa. Toimi Kemi Oy:n metsänhoitajana 
Rovaniemellä, Yliopiston metsätieteellisen kirjaston assistent- 
tina, Pohjois-Savon metsänhoitolautakunnassa sekä Metsätie- 
teellisessä tutkimuslaitoksessa. — Liittyi AKS:aan 14. 2. 1935, 
vannoi lippuvalan 12. 5. 1936. Toimi AKS:n Helsingin piirin 
sihteerinä. — Suoritti asevelvollisuutensa PSR:ssä ja RUK:ssa 
1931—32, ylennettiin res.vänrikiksi 1932. Toimi sodan aikana 
joukk.johtajana ja kompp.päällikkönä Laatokan koillispuo- 
lella. Kaatui Nietjärvellä 28.2.1940 kranaatinsirpaleesta 
ollessaan tarkastamassa komppaniansa asemia. — Haudattu 
Tervon sankarihautaan. 


Valajäsen N:o 2342 
LAURI AKSEL PALOSUO 
Agr.yliopp., res.luutn. 

Syntynyt Helsingissä 6. 10. 1913, vanhemmat maanviljelys- 
neuvos Uuno Brander ja hänen vaimonsa Helena, o.s. Karttu- 
nen; puoliso Hilkka, o.s. Korckman. — Ylioppilas Helsingin 
suomal. Yhteiskoulusta 1933. Opiskeli Helsingin Yliopiston 
maat.metsät. tiedekunnassa puuttuen häneltä maat. ja met- 
sät.kand. tutkinnosta yksi loppukuulustelu. Suunnitteli ja 
johti useiden vuosien aikana maatalousasioita perikunnan 
omistamalla maatilalla Kiteellä. — Liittyi AKS:aan 1. 11. 
1937, vannoi lippuvalan 12. 5. 1938. — Osallistui innokkaasti 
ylioppilaselämään toimien m.m. Yliopp. Raittiusyhdistyksen 
isäntänä, sihteerinä ja puheenjohtajana, Sampsan isäntänä, 
Ylioppilaskunnan hallituksen jäsenenä 1938—39, YL:n jäsen. 

— Erikoisharrastuksina partiotoiminta (saanut m.m. Manner- 
heim-soljen), raittiusasia ja sk.työ. Toimi kouluaikanaan Hel- 
singin oppikoulujen toverikuntaliiton puheenjohtajana. — 
Suoritti asevelvollisuutensa KTR 1:ssä ja RUK:ssa 1934—35. 
ylennettiin res.vänrikiksi 1935, res.luutnantiksi helmikuussa 
1940. Toimi sodan aikana viestiupseerina KTR 5:ssä Summan 
lohkolla. Kaatui 16.2.1940 lentokoneesta marssirivistöön 
ammutusta kk.suihkusta. — Haudattu Kiteen Koivikon suku- 
hautaan. 


Valajäsen N:o 1516 
VÄINÖ OLAVI PEKKINEN 


Luutnantti 


Syntynyt Sortavalassa 1.12. 1908. vanhemmat liikemies 
Antti Pekkinen ja hänen vaimonsa Irja; puoliso Hilkka 
Helena, o.s. Juusela, yksi poika. — Ylioppilas Helsingin 
Maanviljelyslyseosta 1930. Suoriti asevelvollisuutensa PPP 
1:ssä ja RUK:ssa 1931—32, ylennettiin res.vänrikiksi 1932. 
Oppilaana Kadettikoulun yleisellä linjalla 1933—35, kad.ali- 
kers. 1934, kad.kers. 1935. Ylennetty vänrikiksi 1935, luut- 
nantiksi 1936. Toiminut nuor. upseerina TR:ssä. Suorittanut 
TK:n luutnanttikurssin 1938. Toiminut sodan aikana komp- 
panian päällikkönä Kannaksella. Haavoittui kranaatinsirpa- 
leesta Näätälän lohkolla Ryvännejärven etelärannalla 5.3. 
1940 ja kuoli liiallisen verenvuodon johdosta kenttäsairaalassa 
8.3. 1940. — Liittyi AKS:aan 3.11. 33, vannoi lippuvalan 
16. 5. 34, erosi Seurasta vakinaisessa palveluksessa olevana. 
— Haudattu Eurajoen hautausmaalle. 


Valajäsen N:o 1743 
EERO ALVAR PERMANTO 
Hist.kielit.yliopp., res.vänr. 

Syntynyt Viipurin pitäjässä 24. 9. 1915, vanhemmat talon- 
omistaja Johan Edvard Permanto ja hänen vaimonsa Helena, 
o.s. Kymäläinen. — Ylioppilas Viipurin suomal. Lyseosta 
1933. Opiskeli Helsingin Yliopiston filosofisen tiedekunnan 

hist.-kielit. osastossa pääaineenaan uudet kielet. Opiskeli 
stipendiaattina Königsbergin ja Marburgin yliopistoissa Sak- 
sassa sekä Besancomn'in yliopistossa Ranskassa. Toimi 1938 
—39 saksankielen opettajana Helsingin kaup. poliisilaitoksen 
kielikursseilla. — Liittyi AKS:aan 17. 10. 1934, vannoi lippu- 
valan 12. 5. 1935. — Osallistui innokkaasti ylioppilaselämään 
toimien m.m. Viipurilaisen Osakunnan osakuntaneuvostossa 
1936—37 ja 1938—39 sekä hoitaen muita osakunnan luotta- 
mustoimia. Suomen Ylioppilaskuntien Liiton hallituksen jäse- 
nenä 1936—37. Valittiin syksyllä 1939 SYL:n sihteeriksi. — 
Suoritti asevelvollisuutensa JP 1:ssä ja RUK:ssa 1933—34, 
ylennettiin res.vänrikiksi 1934. Palveli vuosina 1936, 1937 ja 
1938 yli 7 kk. v.t. nuor. upseerina JP 4:ssä. Toimi sodan aikana 
joukk.johtajana Länsi-Kannaksella. Kaatui vastahyökkäyk- 
sessä Hatjalahden järvellä 23. 12. 1939. — Siunattu kentälle 


jääneenä Helsingin Hietaniemen sankarihautaan. 


Valajäsen N:o 2105 
ALEKS PESU 
Ylioppilas, res.luutn. 

Syntynyt Pietarissa 23. 6. 1911, vanhemmat piirtäjä Alek- 
sander Pesu ja hänen vaimonsa Elin. — Tullut ylioppilaaksi 
Porin klassillisesta Lyseosta 1931. Opiskellut Helsingin Yliopis- 
tossa lakitiedettä ja teologiaa, harjoittanut Turun Yliopistossa 
kirjallisuuden opinnoita. Toiminut useita vuosia kotiopetta- 
jana sekä AISY:n asiamiehenä. — Liittyi AKS:aan 15. 11. 
1935, vannoi lippuvalan 12. 5. 1937. — Erikoisharrastuksina 
shakki, musiikki ja sk.työ. — Suorittanut asevelvollisuutensa 
PR:ssä ja RUK:ssa 1931—32, ylennetty res.vänrikiksi 1932, 
res.luutnantiksi helmikuussa 1940. Toimi sodan aikana kk. 
joukkueen johtajana ja komppanian päällikkönä Sallassa ja 
Viipurinlahdella. Haavoittui joulukuussa kranaatinsirpaleista. 
Kaatui 12. 3. 1940 Säkkijärven Vilajoella asemien tarkastus- 
matkalla. — Haudattu Porin uudelle hautausmaalle. 

Valajäsen N:o 1119 
GUNNAR VILHELM PETÄJÄNIEMI 
Aluepäällikkö, res.luutn. 

Syntynyt Torniossa 12. 5. 1910, vanhemmat junailija O. V. 
Petäjäniemi ja hänen vaimonsa Hulda, o.s. Henriksson; puo- 
liso Vieno Martta, o.s. Sallinen, yksi tytär. — Ylioppilas Tor- 
nion Yhteislyseosta 1928. Opiskeli Helsingin Yliopiston ma- 
tem.luonnont. tiedekunnassa. — Liittyi AKS:aan 31. 10. 30, 
vannoi lippuvalan 12. 5. 31. Erosi Seurasta astuttuaan vaki- 
naiseen palvelukseen. Toimi apulaisena AKS:n toimistossa 
1930—31. — Suoritti asevelvollisuutensa PJP:ssa ja RUK:ssa 
1931—32, ylennettiin res.vänrikiksi 1932, res.luutnantiksi 
1937. Palveli nuor. upseerina KTR 3:ssa, koulutusupseerina 
Kuopion suojeluskunnassa sekä vsta 1938 aluepäällikkönä 
Pohjois-Savon sk.piirin VI alueessa. Toimi sodan aikana 
kompp.päällikkönä Laatokan koillispuolella. Kaatui Pitkä- 
rannassa 28. 1. 1940. — Haudattu Tornion sankarihautaan. 


Valajäsen N:o 2643 
TUOMO VIHTORI PINOMÄKI 
Tekn.yliopp., res.vänr. 

Syntynyt Kiukaisissa 29.12.1917, vanhemmat Kalle Seelim 
Pinomäki ja hänen vaimonsa Alma Lyydia, o.s. Tuomola. — 
Ylioppilas Porin suomal. Yhteislyseosta 1936. Opiskeli Teknil- 
lisen Korkeakoulun insinööriosastossa. — Liittyi AKS:aan 
23. 11. 1939, merkitty Seuran valakirjaan kuolemansa jälkeen. 
— Suoritti asevelvollisuutensa JP 2:ssa ja RUK:ssa 1936—37, 
ylennettiin res. vänrikiksi 1937. Toimi sodan aikana joukk.joh- 
tajana Sallan rintamalla. Haavoittui Pelkosenniemellä 19. 12. 
1939, kuoli Tornion sairaalassa 26. 12. 1939. — Haudattu Kiu- 


kaisten vanhalle hautausmaalle. 

Valajäsen N:o 2475 
PAUL YRJÖ POHTO 
Luutnantti 

Syntynyt Jyväskylän pitäjässä 23.2.1912, vanhemmat 
kauppias Georg Laube ja hänen vaimonsa Hilda, o.s. Hämäläi- 
nen; puoliso Kerttu, o.s. Pöllänen (kuollut). — Ylioppilas 
Jyväskylän Lyseosta 1931. Suorittanut asevelvollisuutensa 
MLE:ssa ja RUK:ssa 1931—32, ylennetty res. vänrikiksi 1932. 
Oppilaana Kadettikoulussa 1934—36. Ylennetty vänrikiksi 
1936, luutnantiksi 1938. Taistelukoulun luutnanttikurssi 1939. 
Palveli nuor. upseerina Pion.P:ssa. Toimi sodan aikana kompp. 
päällikkönä Kannaksella. Kaatui Kämärällä 15. 2. 1940. — 
Liittyi AKS:aan 11. 9.31. Erosi Seurasta vakinaisessa palve- 
luksessa olevana. — Siunattu kentälle jääneenä Jyväskylän 


sankarihautaan. 


Valajäsen N:o 2646. 
VILHO VEIKKO PUHAKKA 
Ylioppilas, res.vänr. i 

Syntynyt Vehkalahdella 26. 7. 1915, vanhemmat maanvil- 
jelijä Edvard Puhakka ja hänen vaimonsa Matilda. — Yliop- 
pilas Haminan Yhteislyseosta 1936. Opiskeli Jyväskylän Kas- 
vatusopillisessa Korkeakoulussa. — Liittyi AKS:aan 23. 11. 
1939, merkitty Seuran valakirjaan kuolemansa jälkeen. — 
Suoritti asevelvollisuutensa 2. Er. RT pstossa ja RUK:ssa 
1936—37, ylennettiin res.vänrikiksi 1937. Toimi sodan aikana 
joukk.johtajana Härkölän ja Tiurin linnakkeilla. Kaatui Vila- 
niemessä 5. 3. 1940, ruumis jäi taistelukentälle. — Siunattu 
poissaolevana Vehkalahden sankarihautaan 6. 6. 1940. 


Valajäsen N:o 2012 
NESTORI PUOSI 
Hist.kielit. yliopp., res.vänr. 

Syntynyt Luvialla 12.1.1908, vanhemmat maanviljelijä 
Tisakki Puosi ja hänen vaimonsa Fanni. — Ylioppilas Rauman 
Yhteislyseosta 1931. Opiskeli uusia kieliä Helsingin ja Turun . 

Yliopistoissa sekä stipendiaattina Königsbergin yliopistossa. 
Opintomatkat Saksaan 1936, —37, —38 ja —39. — Liittyi 
AKS:aan 4. 4. 1935, vannoi lippuvalan 17. 5. 1936. — Suoritti 
asevelvollisuutensa KSP:ssa ja RUK:ssa 1931—32, ylennet- 
tiin res.vänrikiksi 1932. Toimi sodan aikana joukk.johtajana 
Laatokan koillispuolella. Kaatui tiedustelupartiossa Pitkäran- 


nassa 28. 2. 1940. — Haudattu Eurajoen sankarihautaan. 


Valajäsen N:o 1440 
JAAKKO OLAVI RANTA 


Fil.kand., res.vänr. 


Syntynyt Nurmossa 27.12.1913, vanhemmat kauppias 
Jaakko Ranta ja hänen vaimonsa Selma. — Ylioppilas Lapuan 
Yhteiskoulusta 1932. Opiskeli Helsingin Yliopiston hist.kielit. 
tiedekunnassa, suoritti fil.kand. tutkinnon 5. 11. 1937. Opin- 
tomatka Unkariin 1937. Toimi vsta 1938 ylim. virkamiehenä 
sekä apulaisaktuaarina Tilastollisessa päätoimistossa. — Liit- 
tyi AKS:aan 6.10.1933, vannoi lippuvalan 12. 5. 1934. — 
Suoritti asevelvollisuutensa SVK:ssa ja RUK:ssa 1932—33, 
ylennettiin res. vänrikiksi 1933. Toimi sodan aikana patl.adju- 
tanttina Suomussalmella. Kaatui Ahvensalmen taistelussa 
7. 1. 1940. — Haudattu Lapuan sankarihautaan. 


Valajäsen N:o 2132 
PAAVO JOHANNES RANTAKARI 
Metsänhoitaja, res.vänr. 

Syntynyt Peräseinäjoella 11. 4. 1915, vanhemmat maanvil- 
jelijä Juho Rantakari ja hänen vaimonsa Aino. — Ylioppilas 
Lapuan Yhteiskoulusta 1934. Opiskeli Helsingin Yliopiston 
maat.metsät. tiedekunnassa, suoritti metsänhoitotutkinnon 
1938. Toimi Metsätieteellisen tutkimuslaitoksen palveluksessa, 
harjoittelijana Etelä-Pohjanmaan metsänhoitolautakunnassa 
ja Lestin hoitoalueessa, ylim. metsänhoitajana Kuivaniemen 
hoitoalueessa. — Liittyi AKS:aan 1.10. 1936, vannoi lippu- 
valan 12. 5. 1937. Toimi AKS:n Eteläpohjalaisen osaston pääl- 
likkönä. — Erikoisharrastuksena ampuminen ja sk.työ. — 

Suoritti asevelvollisuutensa RT 2:ssa ja RUK:ssa 1934—35, 
ylennettiin res.vänrikiksi 1935. Toimi sodan alussa it.-jou- 
koissa länsi-Suomessa, sai pyynnöstään siirron Koiviston pat- 
terien Saarenpään linnakkeelle, jossa toimi tykinjohtajana. 
Sodan loppuvaiheissa toimi joukk.johtajana Viipurinlahdella. 
Kaatui Säkkijärven Vilaniemessä 7.3.1940. — Haudattu 


Peräseinäjoen sankarihautaan. 


Valajäsen N:o 1746 
OIVA JUHANI RASILA 


Pankinprokuristi, res.vänr. 


Syntynyt Oulussa 23. 9. 1913, vanhemmat puuseppä Emil 
Rasila ja hänen vaimonsa Anna Emilia, o.s. Kilpua. — Yliop- 
pilas Oulun Lyseosta 1932. Oppilaana Kauppakorkeakoulussa 
1934—36. Toimi Pohjolan-Osake-Pankin palveluksessa, vii- 
meksi prokuristina. — Liittyi AKS:aan 17. 10. 1934, vannoi 
lippuvalan 12. 5. 1935. — Erikoisharrastuksina urheilu ja sk. 
työ. — Suoritti asevelvollisuutensa VJP:ssa ja RUK:ssa 1932 
—1933, ylennettiin res.vänrikiksi 1933. Toimi sodan aikana 
kk.joukkueen johtajana Kannaksella. Kaatui Vuokselan Nois- 
niemellä 23. 1. 1940 puhelimen ääreen tykinammuksen mur- 
taessa linnakkeen seinän. — Haudattu Oulun sankarihautaan. 


Valajäsen N:o 1495 
ILMARI RIIKONEN 


Fil.maist., res.vänr. 


Syntynyt Kontiolahdella 30. 1. 1913, vanhemmat kauppias 
Otto Riikonen ja hänen vaimonsa Iida, o.s. Erenius-Leppä- 
koski; puoliso Maini Marjatta, o.s. Esko, yksi poika. — Yliop- 
pilas Joensuun Yhteiskoulusta 1931. Opiskeli Helsingin Ylio- 
piston matem.-luonnontiet. osastossa, suoritti fil.kand. tut- 
kinnon 1938. Toimi matemaattisten aineiden v.t. opettajana 
Lahden Lyseossa ja Käkisalmen yhteislyseossa sekä syksystä 
1939 alkaen Puolustusministeriön asesuunnitteluosaston pal- 
veluksessa. Toimi opiskeluaikanaan m.m. Outokumpu Oy:n 
ja Geologisen toimikunnan palveluksessa. — Liittyi AKS:aan 

27. 10. 1933, vannoi lippuvalan 12. 5. 1934. — Osallistui yli- 
oppilaselämään toimien m.m. Karjalaisen Osakunnan isän- 
tänä 1935—36 sekä v.t. kuraattorina syksyllä 1939. — Suo- 
ritti asevelvollisuutensa KTR 2:ssa ja RUK:ssa 1931—32, 
ylennettiin res. vänrikiksi 1932. Toimi sodan aikana tykistön 
tulenjohtajana Kollaanjoella. Haavoittui kranaatinsirpa- 
leesta 4. 3. 1940, kuoli sidontapaikalle. — Haudattu Helsin- 


gin Hietaniemen sankarihautaan. 


Valajäsen N:o 2485 
KAARLO JAAKKO RITVANEN 
Agr.yliopp., res.vänr. 

Syntynyt 20.7. 1914 Vihdissä, vanhemmat kansak. opet- 
taja Kaarlo Edvard Ritvanen ja hänen vaimonsa Elin Maria. 
— Ylioppilas Hangon suomal. Yhteiskoulusta 1934. Opiske- 
li Helsingin Yliopiston maat.metsät. tiedekunnassa. — Liit- 
tyi AKS:aan 11.2. 1938, vannoi lippuvalan 12. 5. 1939. — 
Erikoisharrastuksina maatalous ja metsästys. Osallistui Etelä- 
suomalaisen Osakunnan toimintaan ollen m.m. jäsenenä suo- 
malaisuustoimikunnassa sekä osakunnan apuisäntänä. — 
Suoritti asevelvollisuutensa PR:ssä ja RUK:ssa 1934—35, 
ylennettiin res.vänrikiksi 1935. Toimi sodan aikana joukk. 
johtajana Kannaksella. Haavoittui kranaatinsirpaleesta Kei- 
häsniemessä 5.3. 1940, kuoli Rauhan sotasairaalassa 6.3. 
1940. — Haudattu Vihdin sankarihautaan. 


Valajäsen N:o 1608 
JOHANNES JOUKO JOELI ROPPOLA 
Pankkivirk., res.vänr. 

Syntynyt Paavolassa 2. 12. 1915, vanhemmat maanviljelijä 
J. J. Roppola ja hänen vaimonsa Thyra, o.s. Öhman. — Yli- 
oppilas Oulun Lyseosta 1933. Opiskeli Helsingin Yliopiston 
teol. tiedekunnassa. Toimi pankkivirkailijana Oy. Pohjois- 
maiden Yhdyspankin Mikkelin ja Kotkan konttoreissa. — 
Liittyi AKS:aan 9.2.1934, vannoi lippuvalan 6.12.1934. 
Toimi kouluaikanaan Oulun OKS:ssa. — Suoritti asevelvolli- 

suutensa Rats. Patterissa ja RUK:ssa 1937—38, ylennettiin 
res. vänrikiksi 1938. Toimi sodan aikana eri tehtävissä KTR 
2:ssa Kannaksella. Kaatui Vuosalmella 10. 3. 1940. — Hau- 


dattu Paavolan sankarihautaan. 


Valajäsen N:o 2638 
VEIKKO ARMAS RÖNKKÖ 
Maat.metsät.yliopp., res.korn. 

Syntynyt Kiuruvedellä 26. 6. 1918, vanhemmat piirityön- 
johtaja Kustaa Rönkkö ja hänen vaimonsa Hilda Viola. — 
Ylioppilas Raudaskylän Keskikoulusta ja Lukiosta 1938. 
Opiskeli Helsingin Yliopiston maat.metsät. tiedekunnassa. — 
Liittyi AKS:aan 28. 9. 1939, merkitty Seuran valakirjaan kuo- 
lemansa jälkeen. — Suoritti asevelvollisuutensa HRR:ssä ja 
RUK:ssa 1938—39, ylennettiin res.kornetiksi 1939. Toimi 
sodan aikana aluksi koulutusupseerina kotijoukoissa sekä 


joulukuun puolivälistä alkaen kk.-joukk. johtajana Taipa- 
leenjoella. Kaatui Terenttilässä 1.3.1940 kranaatinsirpa- 
leen osumasta. — Haudattu Kiuruveden hautausmaalle. 


Valajäsen N:o 2207 
JORMA JOHANNES SALOKORPI 
Teknikko, res.vänr. 

Syntynyt Lohjalla 27.4. 1911, vanhemmat leipuri Johan 
Aksel Salokorpi ja hänen vaimonsa Tyyne Maria, o.s. Suho- 
nen. — Ylioppilas Jämsän Yhteiskoulusta ja Realilukiosta 
1935. Opiskeli Tampereen Teknillisen Opiston paperiteolli- 
suusosastolla, valmistui teknikoksi 1939. — Liittyi AKS:aan 
20. 2. 1936, vannoi lippuvalan 6.12.1937. — Erikoisharras- 
tuksina urheilu, ampuminen ja valokuvaus. — Suoritti ase- 
velvollisuutensa SVK:ssa ja RUK:ssa 1933—34, ylennettiin 
res. vänrikiksi 1934. Toimi sodan aikana joukk.johtajana Tai- 


paleenjoella. Kaatui kranaatinsirpaleesta Taipaleen Terent- 
tilän Mustallajoella 1.1. 1940. — Haudattu Jämsän sankari- 


hautaan. 


Valajäsen N:o 1317 
JAAKKO JALMARI SAULI 
Luutnantti 

Syntynyt Tampereella 29. 9. 1911, vanhemmat kirjailija, 
fil.maisteri Jalmari Sauli ja hänen vaimonsa Lyyli. — Yliop- 
pilas Turun suomal. klassill. Lyseosta 1930. Suoritti asevel- 
vollisuutensa PR:ssä ja RUK:ssa 1930—31, ylennettiin res. 
vänrikiksi 1931. Oppilaana Kadettikoulun jv.-linjalla 1931 
—33. Ylennettiin vänrikiksi 1933, luutnantiksi 1935. Toimi 
1933—37 nuor. upseerina PR:ssä, 1937—39 Hels. Sp:n adju- 
tanttina. Oli vuodeksi 1939 komennettuna jalkaväentarkas- 
tajan toimistoon ja Olympiakomitean nykyaikaisen viisiot- 
telujaoston sihteeriksi. Keväällä 1939 opintomatkalla Berli- 
nissä OK:n lähettämänä. Toimi 1933—34 PR:n upseerikerhon 
sihteerinä ja 1933—37 PR:n urheilu-upseerina. — Erikoishar- 
rastuksena urheilu. Kuului 1935 ja 1936 Turun Urheiluliiton 
Suomen mestaruusjoukkueeseen 4x<400 m. viestissä. Voitti 
useita Varsinais-Suomen piirin piirimestaruuksia pikamat- 
koilla. — Toimi sodan aikana 4 DE:n adjutanttina maalis- 
kuun alkuun, sen jälkeen kompp. päällikkönä Viipurinlah- 
della. Haavoittui vaikeasti Vilajoella 11. 3. 1940, kuoli seu- 
raavana yönä leikkaukseen kenttäsairaalassa. — Liittyi 
AKS:aan 11. 11. 32, vannoi lippuvalan 15. 12. 32. Erosi Seu- 
rasta vakinaisessa palveluksessa olevana. — Haudattu Tu- 


run sankarihautaan. 


Valajäsen N:o 1259 
PAULI VILHELM SIRKKA 
Fil.maist.. res.vänr. 

Syntynyt Äänekoskella 16.3.1912, vanhemmat leipuri Otto 
Ville Sirkka ja hänen vaimonsa Ida Maria. — Ylioppilas Jy- 
väskylän Yhteislyseosta 1931. Opiskeli Helsingin Yliopiston 
matem.-luonnont. tiedekunnassa, suoritti fil. kand. tutkin- 
non 1936. Toimi Yliopiston propedeuttis-kasvitieteellisen lai- 
toksen ylim. assistenttina 1937—39. Valmisti väitöskirjaa Kei- 


teleen — vesikasvillisuudesta. — Liittyi AKS:aan 4. 12. 1931, 
vannoi lippuvalan 6.12.1932. — Erikoisharrastuksina mu- 
siikki, kirjallisuus ja shakki. — Suoritti asevelvollisuutensa 
KSR:ssä ja RUK:ssa 1936—37, ylennettiin res.vänrikiksi 
1937. Toimi sodan aikana joukk.johtajana Taipaleenjoella. 
Haavoittui 11. 2. 1940 Terenttilässä oikeaan käteen. Kaatui 
Terenttilässä 22. 2. 1940. — Haudattu Äänekosken sankari- 
hautaan. 


Valajäsen N:o 2616 
JAAKKO SOHLO 
Jääkärimajuri 

Syntynyt Limingassa 11. 10. 1894, vanhemmat maanvilje- 
lijä Jaakko Sohlo ja hänen vaimonsa Anna Maria, o.s. Tuomi- 
koski; puoliso Helvi Aune, o.s. Höydön. — Ylioppilas Oulun 
suomal. klassill. Lyseosta 1912. Opiskeli Kauppakorkeakou- 
lussa ja Helsingin Yliopiston lainopillisessa tiedekunnassa. — 
Liittyi Jääkäripataljoona 27:ään 1916. Otti osaa taisteluihin 
itärintamalla, ylennettiin hilfsgruppenfähreriksi. Osallistui 
vapaussodassa joukk. johtajana Tampereen, Aittolahden, Lyy- 
kylän, Maanikkalan ja Talin taisteluihin. Toimi sodan jälkeen 
nuor. upseerina, kompp. päällikkönä ja yleisesikuntaupseerina 
eri joukko-osastoissa. Nimitettiin 1934 Kokkolan sotilaspiirin 
päälliköksi. Suoritti sotilaspedagogisen kurssin 1925, Taistelu- 
koulun komppanianpäällikkökurssin 1929. Ylennettiin vänri- 
kiksi 1918, luutnantiksi 1919, kapteeniksi 1922 ja majuriksi 
1934. Toimi sodan aikana pataljoonan komentajana JR 21:ssä. 
Kaatui 21. 12. 1939 Taipaleenjoella johtaessaan pataljoonansa 
vastahyökkäystä. — Hoiti asuinpaikoillaan kunnallisia luotta- 
mustoimia kuuluen m.m. Helsingin mlk:n kunnanvastuustoon 
1931 sekä Kokkolan kaupunginvastuustoon vsta 1937. — Eri- 
koisharrastuksena urheilu, etenkin paini. — Liittyi AKS:aan 
17. 9. 1930, erosi Seurasta vakinaisessa palveluksessa olevana. 
— Haudattu Limingan sankarihautaan. 

Valajäsen N:o 567 
AARO SUOKKONEN 


Maanmittausinsinööri, res.luutn. 


Syntynyt Haukiputaalla 28. 11. 1904, vanhemmat maanvil- 
jelijä Arvid Suokkonen ja hänen vaimonsa Ida. — Ylioppilas 
Oulun Yhteislyseosta 1924. Opiskeli Teknillisen Korkeakou- 
lun maanmittausosastolla, valmistui dipl.iinsinööriksi 1930. 
Toimi ylim. maanmittausinsinöörinä Oulun läänissä vsta 1931, 
vakinaisena vsta 1935. Oli viimeksi isojakotoimitusinsinöörinä 
Sallan ja Kemijärven jakokunnissa. — Liittyi AKS:aan 11. 
11. 1926, vannoi lippuvalan. — Innokas sk.mies toimien m.m. 
kompp.päällikkönä Oulun sk:ssa. — Suoritti asevelvollisuu- 
tensa PJP:ssa ja RUK:ssa 1924—25, ylennettiin res.vänri- 
kiksi 1925, res.luutnantiksi 1934. Toimi sodan aikana kompp. 
päällikkönä Suomussalmella, Raatteessa ja Kuhmossa. Haa- 
voittui vaikeasti päähän 14. 2. 1940 Kuhmossa Lammaspe- 
rällä Kälkäis- ja Pikku-Kälkäisjärvien välisessä maastossa. 
Kuoli Päivärinteen sotasairaalassa Muhoksella 21. 2. 1940. — 
Haudattu Haukiputaan sankarihautaan. 


Valajäsen N:o 2621 
MARTTI SUORSA 
Metsätyönjohtaja, res.korn. 

Syntynyt Kestilässä 22.9.1912, vanhemmat työmies 
Heikki Suorsa ja hänen vaimonsa Greeta. — Ylioppilas Haa- 
paveden Yhteiskoulusta 1932. Toimi metsätyönjohtajana Sii- 
kajokilaakson Metsä Oy:ssä. Aloitti syksyllä 1939 opinnot 
metsänhoitotutkintoa varten. — Liittyi AKS:aan 10. 10. 1938, 
merkitty Seuran valakirjaan kuolemansa jälkeen. — Erikois- 
harrastuksena sk.työ. Esiintyi puhujana ja lausujana. — Suo- 
ritti asevelvollisuutensa URR:ssä ja RUK:ssa 1932—33, 
ylennettiin res.kornetiksi 1933. Toimi sodan aikana joukk.joh- 
tajana ja kompp.päällikkönä Suojärvellä ja Ilomantsissa. 
Haavoittui vaikeasti Ilomantsissa 22.12.1939 johtaessaan 
komppanian irtautumista. Kuoli kenttäsairaalassa 23. 12. 
1939. — Haudattu Kestilän sankarihautaan. 

Valajäsen N:o 2635 
MARTTI TERTTI 


Maat. ja metsät. tri, Yliopiston metsänhoitaja, res.sot.virk. 


Syntynyt Helsingissä 4. 3. 1898, vanhemmat kirkkoherra 
Matti Sydänheimo (Hertz) ja hänen vaimonsa Maria, o.s. Paa- 
volainen; puoliso Helvi Helena, o.s. Routamo (Caselius), kaksi 
poikaa ja tytär. — Ylioppilas Suomal. Normaalilyseosta 1916. 
Opiskeli Helsingin Yliopiston maat.metsät. tiedekunnassa. 
Suoritti metsänhoitotutkinnon 1923, maat. ja metsät.kand. 
tutkinnon 1928, maat. ja metsät. lisensiaattitutkinnon 1932. 
Toiminut Helsingin Yliopiston metsänhoidon assistenttina 
1923—25, Evon metsäkoulun metsänhoitajana 1926—28, 
Metsätieteellisen tutkimuslaitoksen vanh. assistenttina ja sih- 
teerinä 1928—33, yliopiston metsänhoitajana vsta 1933. — 
Liittyi AKS:aan 10. 7. 1939, merkitty Seuran valakirjaan 
kuolemansa jälkeen. — Huopalahden kunnanvaltuuston ja 
Munkkiniemen yhdyskunnan valtuuston jäsenenä vsta 1937 
lähtien, Munkkiniemen yhdyskunnan hallintolautakunnan 
jäsenenä vsta 1938 lähtien, yl. metsäpäivien toimikunnan sih- 
teerinä vsta 1928 lähtien, Helsingin Metsänhoitajayhdistyk- 
sen johtokunnan jäsenenä ja varapuheenjohtajana 1934—35, 
Kenr. Mannerheimin lastensuojeluliiton metsänhoitovalio- 
kunnan jäsenenä vsta 1934 lähtien, Suomen Kansallisen Am- 
mattikuntajärjestön keskushallituksen jäsenenä 1935, puheen- 
johtajana vsta 1936 lähtien, ylioppilasyhdistys »Metsämies- 
ten» esimiehenä vsta 1938 lähtien. — Erikoisharrastuksena 
sukututkimus. — Suorittanut asevelvollisuutensa KTR 2:ssa 
1919, ylennetty vääpeliksi 1920. Ilmoittautui vapaaehtoisena 
palvelukseen lokakuussa 1939, toimi res.sot.virkamiehenä 
ilmapuolustuksen esikunnassa. Kaatui ilmapommituksessa 
Mikkelissä 5. 1. 1940. — Haudattu Mikkelin maaseurakunnan 
hautausmaalle. 


Valajäsen N:o 2626 
ERKKI ILMARI TERVASKARI 
Ylioppilas, res.vänr. 

Syntynyt Oulussa 11.3.1918, vanhemmat vakuutuslaitoksen 
osastopäällikkö Eemeli Mikko Tervaskari ja hänen vaimonsa 
Hilja Johanna, o.s. Laitinen. — Ylioppilas Helsingin Uudesta 
Yhteiskoulusta 1937. Toimi konttoriharjoittelijana Keskus- 
osuusliike Hankkijassa. — Liittyi AKS:aan 28. 10. 1938, mer- 
kitty Seuran valakirjaan kuolemansa jälkeen. — Erikoisharras- 
tuksina sk.työ, urheilu ja ilmailu. YL:n jäsen. — Suoritti ase- 
velvollisuutensa SVK:ssa ja RUK:ssa 1937—38, ylennettiin 
res. vänrikiksi 1938. Toimi sodan aikana patl:n viestiupseerina 
sekä joukk.johtajana Taipaleenjoella ja Pölläkkälässä. Kaa- 
tui Vuosalmen Vasikkasaaressa kk.suihkusta 5. 3. 1940. Ruu- 
mis jäi taistelukentälle. — Siunattu kentälle jääneenä Hel- 


singissä. 


Valajäsen N:o 2644 
TUOMO TAPANI TISSARI 
Mat.luonnont.yliopp., res.vänr. 

Syntynyt Lohjan Virkkalassa 11. 7. 1917, vanhemmat kan- 
sak.opettaja Otto Tissari ja hänen vaimonsa Aino Matilda, 
0.s. Mäkinen. — Ylioppilas Hangon Lukiosta 1936. Opiskeli 
Helsingin Yliopiston matem.luonnont. tiedekunnassa. — Liit- 
tyi AKS:aan 23. 11. 39, merkitty Seuran valakirjaan kuole- 
mansa jälkeen. — Erikoisharrastuksina sk.työ, urheilu ja par- 
tioiminen, saanut m.m. Mannerheim-soljen sekä Partiopoika- 
liiton pronssisen ansiomerkin. — Suorittanut asevelvollisuu- 
tensa KTR 1:ssä ja RUK:ssa 1937—38, ylennetty res.vänri- 
kiksi 1938. Toimi sodan aikana tulenjohtajana Hatjalahdessa, 
Uuraassa, Viipurinlahdella ja Turkinsaaressa. Kaatui Tur- 
kinsaaressa 9. 3. 40 vetäytyessään tulenjohtopartionsa kanssa 
viholliselle luovutetuista asemista. — Siunattu kentälle jää- 


neenä Lohjan sankarihautaan. 

Valajäsen N:o 1433 
REINO RAFAEL TOPI 
Fil.maist., toimittaja 

Syntynyt Tyrväällä 4. 6. 1910, vanhemmat maanviljelijä 
Aukusti Topi ja hänen vaimonsa Roosa. — Ylioppilas Tyr- 
vään Yhteiskoulusta 1931. Opiskeli Helsingin Yliopiston 
hist.-kielit. tiedekunnassa, suoritti fil.kand. tutkinnon 1936. 
Toimi toimitusharjoittelijana »Ilkassa» 1937, »Vapaa Työ»- 
lehden toimitussihteerinä 1937-39, »Kymen Keskilaaksono toi- 
mittajana vsta 1939 kuolemaansa saakka. — Liittyi AKS:aan 
6. 10. 1933, vannoi lippuvalan 12. 5. 1934. — Toimi Satakun- 


talaisen Osakunnan lehden »Satakuntalaisen» toimitussihtee- 


rinä kolme lukukautta. — Erikoisharrastuksina musiikki ja 
historia. — Vapautettu asevelvollisuuden suorittamisesta sai- 


rauden perusteella. Toimi sodan aikana »Maan Turvan» piiri- 
johtajana, toimipaikkana Inkeroinen. Sai surmansa ilmapom- 
mituksessa Inkeroisissa 29.2.1940. — Haudattu Tyrvään 


hautausmaalle. 


Valajäsen N:o 2627 
AARNE VALDEMAR TUOMALA 
Farmaseutti, res.vänr. 

Syntynyt Sysmässä 17. 9. 1915, vanhemmat Heikki Tuo- 
mala ja hänen vaimonsa Alma, o.s. Lundön. — Ylioppilas 
Lahden Lyseosta 1935. Toimi apteekkioppilaana, suoritti far- 
maseuttitutkinnon 1938, palveli farmaseuttina Leppävirran 
ja Sysmän apteekeissa. — Liittyi AKS:aan 3. 11. 1938, mer- 
kitty Seuran valakirjaan kuolemansa jälkeen. — Suoritti ase- 
velvollisuutensa TR:ssä ja RUK:ssa 1935—36, ylennettiin 
res. vänrikiksi 1936. Toimi sodan aikana joukk.johtajana Laa- 
tokan koillispuolella. Kaatui partiomatkalla Kollaanjoella 
5. 1. 1940. — Siunattu kentälle jääneenä Sysmän sankari- 


hautaan. 


a 

Valajäsen N:o 1878 
REINO JOHANNES UUSITALO 
Mat.yliopp., res.vänr. 

Syntynyt Vähäkyrössä 2. 11. 1910, vanhemmat talollinen, 
liikemies Eemil Uusitalo ja hänen vaimonsa Fiina; puoliso 
Aura o.s. Kannelmaa. — Ylioppilas Vaasan suomal. Lyseosta 
1930. Opiskeli Helsingin Yliopiston matem.luonnont. osas- 
tossa. — Liittyi AKS:aan 21. 2. 1935, vannoi lippuvalan 6. 12. 
1935. — Erikoisharrastuksina ilmailu ja sk.työ. — Suoritti 
asevelvollisuutensa VP 2:ssa ja Ilm. K:ssa 1931—32, Ilm.V:n 
RUK. Ylennettiin res.vänrikiksi 1932. Toimi sodan aikana 
tähystäjänä pommituslaivueessa. Sai surmansa Rautalam- 
milla 1. 12. 1939 koneen lumipyryssä törmätessä pommitus- 
lennolta palattaessa kallioon. — Haudattu Vähänkyrön san- 
karihautaan. 


Valajäsen N:o 1560 
MATTI OLAVI VAINIKAINEN 
Agr.yliopp., res.vänr. 

Syntynyt Kuopiossa 6. 1. 1914, vanhemmat faktori Taavi 
Vainikainen ja hänen vaimonsa Ida Heleena. — Ylioppilas 
Kuopion Lyseosta 1933. Opiskeli Helsingin Yliopiston maat.- 
metsät. tiedekunnassa suorittaen viimeisiä tenttejä agr.tut- 
kintoa varten. — Liittyi AKS:aan 6. 10.1933, vannoi lip- 
puvalan 6. 12.34. Kuului kouluaikanaan Kuopion Lyseon 
Karjala-Seuraan. — Suoritti —asevelvollisuutensa VR:ssä ja 
RUK:ssa 1936—37, ylennettiin res.vänrikiksi 1937. Toimi 
sodan aikana kev.osaston adjutanttina Laatokan koillispuo- 
lella. Haavoittui kranaatinsirpaleesta 28. 1. 1940, kuoli kent- 
täsairaalassa 2.2.1940. — Haudattu Kuopion hautausmaa- 
han. 

Valajäsen N:o 1785 
TOIVO ILMARI VALANNE 
Ekonoomi, res.vänr. 

Syntynyt Töysässä 5.3.1913, vanhemmat kirkkoherra 
Eino 1. Valanne ja hänen vaimonsa Ester Alfhild, o.s. Walle- 
nius. — Ylioppilas Viipurin suomal. Lyseosta 1931. Opiskeli 
Helsingin Yliopiston lainopillisessa tiedekunnassa ylempää 
oikeustutkintoa varten. Suoritti Kauppakorkeakoulun pääs- 
tötutkinnon 1939. Toimi harjoittelijana Viipurin lääninvan- 
kilan talouskonttorissa, Juustilan kanavakasöörin konttorissa 
sekä Sukevan keskusvankilan talouskonttorissa. — Liittyi 
AKS:aan 26.1. 1934, vannoi lippuvalan 6. 12. 1935. — Eri- 
koisharrastuksena — urheilu. — Suoritti — asevelvollisuutensa 
KKR:ssä ja RUK:ssa 1932—33, ylennettiin res.vänrikiksi 
1933. Toimi sodan aikana patl:n adjutanttina Virolahdella ja 
Kannaksella. Kaatui Näykkijärven taistelussa 19. 2. 1940 suo- 
rittaessaan etulinjassa saamaansa tehtävää. — Siunattu tais- 


telukentälle jääneenä Suomenniemen sankarihautaan. 


Valajäsen N:o 1626 
KALLE VELI UOLEVI YRJÄNÄ VAULO 
Agronomi, res.vänr. 

Syntynyt Keuruulla 19.2.1911, vanhemmat kansak.tar- 
kastaja, fil.maist. Kaarle Vaulo ja hänen vaimonsa Maija, 
o.s. Rantanen. — Ylioppilas Hämeenlinnan Yhteiskoulusta 
1930. Opiskeli Helsingin Yliopiston maat.metsät. tiedekun- 
nassa, suoritti agronomitutkinnon 1938. Opintomatka Sak- 
saan 1937. Hoiti vsta 1938 kotitilaansa Retulan Ylikartanoa 
Tyrvännössä. — Liittyi AKS:aan 16.2.1934, vannoi lippu- 
valan 6.12.1934. — Erikoisharrastuksina sk.työ, ampumi- 
nen ja metsästys. — Suoritti asevelvollisuutensa Me.L.as:lla 
ja RUK:ssa 1930—31, ylennettiin res.vänrikiksi 1931. Toimi 
sodan aikana joukk.johtajana Kannaksella. Kaatui hyökkäyk- 
sessä Muolaan Kosenjoella 23. 12. 1939, ruumis jäi taistelu- 
kentälle. — Siunattu kentällejääneenä Tyrvännön sankari- 


hautaan. 

Valajäsen N:o 2625 
MARKKU VENNALA 
Agr.yliopp.. res.luutn. 


Syntynyt Perniössä 21. 10. 1915, vanhemmat maanviljelijä 
W. W. Westerling ja hänen vaimonsa Hilma Emilia, o.s. 
Nirva. — Ylioppilas Salon Yhteiskoulusta 1936. Opiskeli Hel- 
singin Yliopiston maat.metsät. tiedekunnassa agronomitut- 
kintoa varten. — Liittyi AKS:aan 24. 10. 1938, merkitty Seu- 
ran valakirjaan kuolemansa jälkeen. — Erikoisharrastuksina 
pesäpallo ja yleisurheilu. Pelannut pesäpallon suursarjassa 
Salo-Uskelan sk:n joukkueessa. Kuulunut Pesäpalloliiton 
aluetoimikuntaan. Antanut eri paikkakunnilla pesäpalloneu- 
vontaa. Kuului Varsinaissuomalaisen Osakunnan pesä- ja 
jalkapallojoukkueisiin. — Suorittanut asevelvollisuutensa 
KTR 1:ssä ja RUK:ssa 1936—37, ylennetty res. vänrikiksi 
1937. Saanut kaatumisensa jälkeen ylennyksen res.luutnan- 
tiksi. Toimi sodan aikana tulenjohtajana Kannaksella. Haa- 
voittui Tammisuolla kranaatista 8. 3. 1940, kuoli kenttäsai- 
raalassa saman päivän iltana. — Haudattu Perniön sankari- 
hautaan. 


Valajäsen N:o 2191 
TOIVO JAAKKO VESILUOMA 


Ekonoomi, res.vänr. 


lijä Juha Vesiluoma ja hänen vaimonsa Maija. — Ylioppilas 
Lapuan Yhteiskoulusta 1933. Suoritti Kauppakorkeakoulun 
päästötutkinnon 1937. Valmistuttuaan työskenteli kaksi 
vuotta KOP:n pääkonttorissa ja senjälkeen T:mi Matti Sau- 
rion palveluksessa. — Liittyi AKS:aan 22. 11. 1936, vannoi 
lippuvalan 12.5. 1937. — Suoritti asevelvollisuutensa PPP 
1:ssä ja RUK:ssa 1933—34, ylennettiin res. vänrikiksi 1934. — 
Toimi sodan aikana patl:n adjutanttina sekä joukk.johtajana 
Taipaleessa ja Keski-Kannaksella. Kaatui 9. 3. 1940 Vuok- 
sessa olevassa Vitsaaressa vastaiskua suoritettaessa. — Siu- 
nattu kentälle jääneenä Ylihärmän sankarihautaan. 

Valajäsen N:o 1723 
TOIVO JOHANNES VIHIJÄRVI 
Maanviljelijä, res.luutn. 

Syntynyt Jyväskylässä 25. 5. 1912, vanhemmat maanvil- 
jelijä Emil Vihijärvi ja hänen vaimonsa Siviä. — Ylioppilas 
Helsingin Maanviljelyslyseosta 1933. Opiskeli Teknillisessä 
Korkeakoulussa maanviljelysinsinööriksi, mutta keskeytti 
opintonsa 21/2 vuoden jälkeen ja ryhtyi hoitamaan koti- 
tilaansa Jämsässä. — Liittyi AKS:aan 10. 10. 1934, vannoi 
lippuvalan 12. 5. 1935. — Erikoisharrastuksina sk.työ ja kuo- 
rolaulu. Hoiti kotiseudullaan kunnallisia luottamustoimia. — 
Suoritti asevelvollisuutensa KSR:ssä ja RUK:ssa 1933—34, 
ylennettiin res.vänrikiksi 1934, res.luutnantiksi 1940. Toimi 
sodan aikana kk.joukkueenjohtajana Taipaleessa. Kaatui 
Terenttilässä 20. 2. 1940 vastaiskua suoritettaessa. — Hau- 


dattu Jämsän sankarihautaan. 


Valajäsen N:o 1790 
ALLAN VILHELM VIRKKUNEN 
Lakit. yliopp., res.vänr. 

Syntynyt Maaningalla 19. 5. 1911, vanhemmat maanvilje- 
lijä Johan Snellman ja hänen vaimonsa Anna Matilda. — Yli- 
oppilas Kuopion suomal. Lyseosta 1932. Opiskeli Helsingin 
Yliopiston lainopillisessa tiedekunnassa. Opintomatka Saksaan 
1935. Toimi »Sinimustas-lehden toimittajana 1935. — Liittyi 
AKS:aan 25.4.1934, vannoi lippuvalan 6. 12. 1935. — Eri- 
koisharrastuksena urheilu, erittäinkin ampuminen. — Suoritti 
asevelvollisuutensa JP 1:ssä ja RUK:ssa 1936—37, ylennettiin 
res. vänrikiksi 1937. Toimi sodan aikana joukk. johtajana Laa- 
tokan koillispuolella. Kaatui taistelussa Uomaalla 7. 12. 1939. 
— Siunattu kentällejääneenä Siilinjärven sankarihautaan. 

Valajäsen N:o 2620 
TAUNO ILMARI VIRTANEN 


Fil.maist., res.vänr. 


Syntynyt Loimaalla 14. 8. 1912, vanhemmat lääninkirjaaja 
Toivo Virtanen ja hänen vaimonsa Lempi, 0.>. Nieminen. — 
Ylioppilas Turun suomal.klassill. Lyseosta 1931. Opiskeli Turun 
Yliopiston humanistisessa tiedekunnassa, suoritti fil.kand. tut- 
kinnon 1936. Suoritti kasvatusopin tutkinnon 1937. Toimi jon- 
kin aikaa kansakoulun opettajana. Oli Suomen Kulttuurira- 
haston asiamiehenä vuoden 1938 loppuun. Toimi vuoden 1939 
alusta kuolemaansa saakka Suomal. Kansakoulun Ystävät- 
yhdistyksen sihteerinä. — Liittyi AKS:aan 15. 3. 1938, mer- 
kitty Seuran valakirjaan kuolemansa jälkeen. — Erikoishar- 
rastuksena urheilu. Turun Riennon jäsen saavuttaen erikoisla- 
jissaan korkeushypyssä useita piirimestaruuksia. Turun Yli- 
opiston Ylioppilaskunnan Urheilijain puheenjohtajana 1937, 
edusti ylioppilaskuntaa menestyksellisesti yleisurheilussa ja 
jalkapallossaa. — —Suoritti asevelvollisuutensa PR:ssä ja 
RUK:ssa 1931—32, ylennettiin res.vänrikiksi 1932. Toimi so- 
dan aikana kk. joukkueen johtajana Kannaksella. Haavoittui 
4.3. 1940 Kärstilän maastossa kranaatinsirpaleesta jalkaan. 
Jalka katkaistiin sotasairaalassa, mutta henkeä ei voitu pe- 
lastaa. Kuoli 9. 3. 1940. — Haudattu Turun sankarihautaan. 


Valajäsen N:o 1690 
HANNU VALDEMAR VOIPAALA 
Fil. kand., res.vänr. 


Syntynyt Sääksmäellä 21. 2. päivänä 1916, vanhemmat 
kunnallisneuvos Valdemar Nieminen ja hänen vaimonsa Aina. 
— Ylioppilas Hämeenlinnan suomal. Yhteiskoulusta 1933. 
Opiskeli Helsingin Yliopiston filosofisen tiedekunnan hist.- 
kielit. osastossa. suoritti fil.kand. tutkinnon 1937. — Liit- 
tyi AKS:aan 5.10.1934, vannoi lippuvalan 12.5. 1935. — 
Erikoisharrastuksina sk. työ ja kotiseutututkimus. Toimi 
Sääksmäen sk:n poikatyönjohtajana 1935—37 ja wna 1939. 

Hämäläis-Osakunnan kotiseutusihteeri 1938. Kuului Ylioppi- 
laslehden johtokuntaan. — Suoritti asevelvollisuutensa TR:ssä 
ja RUK:ssa 1937—38, ylennettiin res.vänrikiksi 1938. Toimi 
sodan aikana joukk. johtajana Keski-Kannaksella ja Viipu- 
rissa. Kaatui Viipurissa Kelkkalan kaupunginosassa 3. 3. 1940 
kraanaatinsirpaleesta. — Haudattu Sääksmäen sankarihau- 


taan. 


Valajäsen N:o 2619 
VIKTOR VORNANEN 
Kauppaedustaja, res.luutn. 

Syntynyt Viipurissa 3. 6. 1913, vanhemmat kauppias Pekka 
Vornanen ja hänen vaimonsa Anna, o.s. Rättö: puoliso Lahja, 
o.s. Reunala, yksi poika. — Ylioppilas Viipurin Realikoulusta 
1935. Antautui liikealalle toimien 1936 Oy. Savo-Karjalan 
Tukkuliikkeen nuor. konttoristina, 1937 Karjalan Maatuote 
Oy:n toimitusjohtajana, 1937—38 Itä-Suomen Konttoritar- 
peita Oy:n edustajana sekä kesäkuusta 1938 lähtien Antrean 
Kutomaliikkeen apulaisjohtajana. ja edustajana. — Liittyi 
AKS:aan 27. 1. 1938, merkitty Seuran valakirjaan kuolemansa 
jälkeen. — Erikoisharrastuksina raittiustyö, urheilu ja sk. työ. 
Kuului Viipurin Raittiuspiirin piiritoimikuntaan 1938 ja oli 
samalla piirin urheilusihteeri. Kuului eri raittiusyhdistyksiin 
aktiivisena jäsenenä yli kymmenen vuotta. — Suoritti asevel- 
vollisuutensa KK R:ssä ja RUK:ssa 1935—36, ylennettiin res.- 
vänrikiksi 1936. Ylennetty res.luutnantiksi kaatumisensa jäl- 
keen. Toimi sodan aikana joukk. johtajana ja kompp. päällik- 
könä Kannaksella. Haavoittui 17. 2. 1940 ja oli hoidettavana 
sotasairaalassa 10. 3. 1940 asti. Palasi joukko-osastoonsa tava- 
ten sen 12. 3. 1940 Vuoksen rintamanosalla Noskuan ja Kään- 
tymän kylien seuduilla. Haavoittui uudelleen 13. 3. 1940 kra- 
naatista ja kuoli samana päivänä kenttäsairaalassa. — Hau- 


dattu Lappeenrannan veljeshautaan. 

Valajäsen N:o 1347 
VELI EENOKKI VUORISTO 


Pastori, res.vänr. 


Syntynyt Rovaniemellä 2.1.1912, vanhemmat kauppias 
Hannes Vuoristo ja hänen vaimonsa Hilja, o.s. Tuomikoski, 
puoliso Fanni, o.s. Oravainen, yksi poika ja kaksi tytärtä. — 
Ylioppilas Oulun Lyseosta 1930. Opiskeli Helsingin Yliopiston 
teol. tiedekunnassa, suoritti jumaluusopillisen erotutkinnon 
1935. Toimi Vesannon sk:n kirkkoherran virka-apulaisena ja 
ajoittain v.t. kirkkoherrana 1935—39. Karstulan srk:n v.t. pi- 
täjänapulaisena 1939—40. — Liittyi AKS:aan 17. 2. 1933, 
vannoi lippuvalan 6. 12. 1935. — Suoritti asevelvollisuutensa 
PJP:ssä ja RUK:ssa 1930—31, ylennettiin res.vänrikiksi 1931. 
Toimi sodan aikana joukk. johtajana ja kompp. päällikkönä 
Suomussalmella, Raatteessa ja Kuhmossa. Haavoittui Kuh- 
mon Löytövaarassa 4. 2. 1940 ja kuoli kenttäsairaalassa 6. 2. 
1940. — Haudattu Alatornion hautausmaahan. 


Valajäsen N:o 2460 
MATTI PELLERVO VÄISSI 
Mat.yliopp., sk.sotam. 

Syntynyt Kullaalla 20..3. 1917, vanhemmat maanviljelijä 
Juho Oskari Väissi ja hänen vaimonsa Aino Maria. — Yliop- 
pilas Salon Yhteiskoulusta 1936. Opiskeli Turun Yliopiston 
matemaattis-luonnontiet. tiedekunnassa. — Liittyi AKS:aan 
15. 3. 1938, vannoi lippuvalan 8. 12. 1938. — Kuului vsta 
1937 alkaen suojeluskuntaan (Perttelin sk. ja Turun msk.) 
Kuoli tapaturmaisesti vartiopalveluksessa Turussa 30. 11. 
1939. — Haudattu Pertteliin. 


Valajäsen N:o 2133 
TAUNO KULLERVO YLINEN 
Metsänhoitaja, res.vänr. 
Syntynyt Tampereella 9.7. 1911, vanhemmat kirvesmies 
Taavetti Ylinen ja hänen vaimonsa Hilma, o.s. Koskela. — 


Ylioppilas Tampereen klassill. Lyseosta 1931. Opiskeli Helsin- 


84 


gin Yliopiston maat.metsät. tiedekunnassa, suoritti metsän- 
hoitotutkinnon 1935. Toimi apul. metsänhoitajana Ab. Kemi 
Oy:ssä 1935—37 sekä apul. metsänhoitajana Pohjois-Savon 
metsänhoitopiirissä 1937—40. — Liittyi AKS:aan 21. 2. 1935, 
vannoi lippuvalan 6. 12. 1937. — Erikoisharrastuksena partio- 
toiminta. — Suoritti asevelvollisuutensa TR:ssä ja RUK:ssa 
1931—32, ylennettiin res.vänrikiksi 1932. Toimi sodan aikana 
joukk. johtajana Suomussalmella ja Laatokan koillispuolella. 
Kaatui partiomatkalla Pitkärannan Petäiskylässä 17. 1. 1940, 
ruumis jäi vihollisen puolelle. — Siunattu kentällejääneenä 


. 
sukuhautaan Tampereella. 


Valajäsen N:o 2299 
OLAVI YRJÖLÄ 
Agr. yliopp.., res.luutn. 

Syntynyt Iitissä 3. 11. 1915, vanhemmat maanviljelijä Juho 
Yrjölä ja hänen vaimonsa Tilda. — Ylioppilas Heinolan Yh- 
teiskoulusta 1936. Opiskeli Helsingin Yliopiston maat.metsät. 
tiedekunnassa agronomitutkinfoa varten. — Liittyi AKS:aan 
6. 10. 1937, vannoi lippuvalan 12. 5. 1938. — Suoritti asevel- 
vollisuutensa KK R:ssä ja RUK:ssa 1936—37, ylennettiin res.- 
vänrikiksi 1937, res.luutnantiksi 1940. Toimi sodan aikana 
joukk. johtajana Kannaksella. Kaatui Punnusjoella 15. 2.1940. 
— Siunattu kentällejääneenä Iitin sankarihautaan. 


Valajäsen N:o 2325 
VELI EENOKKI ÖISTÄMÖ 
Agr. yliopp., RAUK:n opp. 

Syntynyt Tampereella 22. 5. 1917, vanhemmat johtaja Karl 
Ludvig Östring ja hänen vaimonsa Elisabeth, o.s. Mikkola. — 
Ylioppilas Tampereen klassillisesta Lyseosta 1937. Opiskeli 
Helsingin Yliopiston maat.metsät. tiedekunnässa agronomi- 
tutkintoa varten. — Liittyi AKS:aan 18. 10. 1937, vannoi lip- 
puvalan 12. 5. 1938. — Ryhtyi suorittamaan asevelvollisuut- 
taan 20. 1. 1940, komennettiin RAUK:uun, josta vapaaehtoi- 
sena lähti rintamalle Kannakselle. Kaatui Viipurissa 12.3. 
1940. — Haudattu Kangasalan sankarihautaan. 


ELIAS SIMOJOKI 
AKS:n PERUSTAJANA 


| 20 on keskeltämme valajäsen n:o 1, tulinen isänmaanystävä 
ja kansallinen taistelija, vilpitön kristitty, miehekäs, puhdashen- 
kinen toveri ja veli. Hän tapasi sankarikuolemansa Laatokan 
jäällä, lähellä nuoruutensa taisteluseutuja. 

Soturi, pappi ja veli, kaikkia näitä Elias Simojoki oli ja kutakin 
ehjästi. Taistelijan pyyteetön kiihkeys, kristityn syvä nöyryys ja 
veljen osaaottava lähimmäisenrakkaus sulautuivat hänessä mer- 
killiseksi ja kauniiksi kokonaisuudeksi: Hänen rikkaan persoonal- 
lisuutensa voimasta nämä luonteen eri puolet jättivät pysyvän lei- 
man AKS:n syntyyn ja kehitykseen. 


Perääntymiseen päättynyt heimosotaretki 1921—22 oli se ulko- 
nainen syy, joka johti AKS:n syntyyn. Niillä, jotka palasivat Kar- 


jalan metsistä taistelemasta, oli, niin Suomesta tulleilla kuin vie- 

nankarjalaisillakin, yhteinen takaisin paluun ajatus. Tämä tule- 
vaisuuteen kohdistuva velvoittava, mutta samalla optimistinen 
mieliala vallitsi myös AKS:n perustajissa eikä sillä myöskään 
liene ollut vähäistä osuutta Elias Simojoen innostukseen AKS:ää 
ja alkanutta heimotyötä kohtaan. 

Mutta pian kävi selväksi, että tuo toive ei voinut toteutua. Suo- 
men kansa ei ollut kypsä siirtymään tekoihin suuren valtiollisen 
ohjelman toteuttajana. Oli ryhdyttävä syvämuokkaukseen, kan- 
salliseen herätystyöhön ja aktiiviseen heimotyöhön, jotta Kan- 
samme tajuaisi historiallisen tehtävänsä. Elias Simojoen valveutu- 
nut mieli ymmärsi tehtävän suuruuden ja hän ryhtyi työhön heh- 
kuvan innostuksensa koko voimalla. Suomen Heimossa 1923 hän 
heimosoturiveljelleen kirjoitti: 


»Sinä kysyit minulta, Veli, kuinka viitsin vielä puuhata ja aher- 
taa täällä Karjalan hyväksi. Sinä ivaat minua ja henkistä tais- 
teluamme. Sinä et pidä sotana sotaa aivoilla ja sydämellä, mutta 
vain sotaa ruudilla ja raudalla . .. Minä tiedän, että tarvittiin Suo- 
men ja Karjalan sodissa &nnen urhoollisuutta — enemmän tarvi- 
taan tässä sodassa, jota nyt käymme. Tiedän, että tarvittiin ennen 
uskollisuutta — enemmän nyt. Tarvittiin sitkeyttä ja altista 
mieltä — enemmän, paljon enemmän nyt.» 


Niinkuin E. E. Kaila syövytti nuoreen AKS:ään vuorenlujan 
maanpuolustushengen, niin Elias Simojoki valoi Seuraan py- 
hän innostuksen tulta suomalaisen heimon ylösnousemus- 
uskollaan. Niistä monista tilaisuuksista, joissa hän kaunopuhei- 
sin sanoin ja valloittavasti selvitti Karjalan kysymystä, tulee 
erikoisesti mieleen AKS:n ensimmäinen itsenäisyysjuhla, joka pi- 
dettiin — ainoan kerran — Kansallisteatterissa ja jonka ohjel- 
mistoon painetun salaperäisen »Suomen huomen» nimisen esi- 
tyksen pitäjäksi ilmaantui nuori tulisielu puhuja. Karjalan kansa 
ja maa oli tämänkin puheen mottona, ja valtavat suosionosoituk- 
set todistivat, että ylioppilas Elias Simelius ei ollut turhaan 
valvonut paria edellistä yötä puheensa kokoonpanossa. 

Useinkin lienee sivullista ihmetyttänyt se vakava uskonnollinen 

pohjaväri, joka vuodesta toiseen kuvastuu AKS:n toiminnassa. 
Elias Simojoki oli tämän sävyn luoja. Nuori taistelija, joka tait- 
toi peistä kansakunnan suuren ja ylpeän tulevaisuuden puoles- 
ta, oli yksilönä nöyrä suhteessaan kokonaisuuteen. AKS:n lipun 
vihkimistilaisuuden verrattoman kaunis puhe 12/5 1923 todistaa 
sen yksin sanoin: » . . . Emme etsi omaa kunniaamme, vaan isän- 
maamme ja kansamme menetettyä kunniaa. Emme etsi omia etu- 
jamme, vaan tahdomme kaikki uhrata, kaikki kärsiä ja vaikka 
sydänveremme alttiiksi antaa pirstotun suomalaisen heimon herät- 
tämiseksi ja kokoamiseksi ja suuren suomalaisen isänmaan saami- 
seksi sekä vanhurskauden vaatimuksen täyttämiseksi.» Sama yk- 
silöllinen nöyryys oli hänelleluontaista uskonnollisessakin mielessä. 
Puuttumatta lähemmin tähän Elias Simojoen elämän ja luonteen 
tärkeään puoleen sinänsä, mainittakoon vain, kuinka hänen kris- 
tillisyytensä vilpittömyys tuli kauniisti esille lämpimänä myötä- 
tuntoisuutena ja ymmärtämyksenä, jopa hyväuskoisuutena sitä 
kohtaan, joka olipa aateveli tai vastustaja, kääntyi luottamuksel- 
lisesti hänen puoleensa. Ja etenkin vaikeuksiin joutuneelle hänellä 
riitti osaaottavaa huomiota. 

AKS:n tulevalle kehitykselle Simojoen uskonnollisen ja isän- 
maallisen mielen yhteispanos oli suuntaa-antava. »AKS:n Tiessä» 
1937 hän on itse tilittänyt vakaumuksensa syntymistä Karjalan 
taistelujen keskellä seuraavasti. 


»Ne Karjalassa taistelleet suomalaiset ylioppilaat, jotka perus- 
tivat AKS:n, palasivat — niinkuin on monesti sanottu — Karjalan 
vapaustaistelusta järkyttynein mielin. He eivät voineet kevytmie- 
lisen elämän pyörteissä elävän pääkaupungin keskelläkään unohtaa 
niitä heimomme kärsimyksiä, joiden todistajiksi he olivat Karja- 
lassa joutuneet. Se taistelu, jossa he olivat olleet mukana, oli ollut 
tavallaan pyhää sotaa heimomme elämästä ja kuolemasta. Tämän 
kirjoittaja muistaa vielä tälläkin hetkellä, kuinka luimme rakoval- 
kean ääressä raamatunlauseita »Päivän tunnussanoista» ja soper- 
simme hiljaisia rukouksiamme Hänelle, jonka kädessä ovat elämän 
ja kuoleman avaimet. — Kuoleman porteilla, erämaiden hiljaisuu- 
dessa, Karjalan hävitettyjen kylien keskellä lausuttiin AKS:n syn- 

tysanat. — Niiden äärettömien vaikeuksien edessä, jotka sulkivat 
Karjalan vapaudelta tien, täytyi ihmisen tuntea oma heikkoutensa 
ja voimattomuutensa ja käsittää, että Jumalan armossa on yksilön 
ja kansakunnan ainoa apu.» 


Ja samassa kirjoituksessa hän, viitaten myös E. E. Kailan voi- 
makkaaseen uskonnolliseen pohjasävyyn ja sen merkitykseen 
AKS:n syntyvaiheissa, lausuu: 


ettei pelkkä ulkonainen uskonnollisten asiain kunnioittaminen 
riitä, vaan tarvitaan persoonallista uskoa Kristukseen ja Hänen kaut- 
taan tapahtuvaa sovitusta ja hengellistä uudistusta. Jos tällainen hen- 
gellinen herätys kerran vavahduttaa AKS:n jänteviä rivejä, niin 
silloin Jumalan aika on koittanut uudistaa koko Suomen kansa sekä 
luoda sille sellainen asema historiassa, että se kykenee suorittamaan 
kutsumustehtäväänsä Jumalan valittuna kansana.» 


Elias Simojoki osoitti, että kansallisen herätysliikkeen oli läh- 
dettävä vakavalta uskonnolliselta pohjalta. Mutta hänen uskon- 
nollisuutensa ei ollutkaan pehmeää ja avutonta hyvänahkaisuutta. 
Siinä yhtyivät merkillisen sopusointuisesti taistelijaluonteen mie- 
hekkyys ja kristityn nöyryys. Ja näiden ominaisuuksien ilmenemi- 
sessä tuli aina esille luonteen eheys ja vilpittömyys. Ilman ehyttä 
vakaumusta ja vilpitöntä mieltä ei mikään aatteellinen työntekijä 
voi saada aikaan pysyvää tulosta. Ilman niitä olisi Simojoen- 
kin osuus AKS:n kehitykseen jäänyt vähäiseksi. AKS saa kiittää 
voimastaan niitä alkuaikojensa johtajia, jotka siihen valoivat 
yllämainitut siveelliset arvot. Elias Simojoen nimi loistaa tässä 
kirkkaana E. E. Kailan nimen rinnalla. Siihen rohkeaan, miehek- 
kääseen ja veljelliseen henkeen, joka kunniakkaasti ilmeni viime 
sodassa monien nuorten teologi-upseerien pelottomassa toimin- 
nassa ja joka vaaran hetkinä vahvisti rintamasotilaan intoa ja 
luottamusta, oli — en epäile sitä sanoa — Elias Simojoen esi- 
merkillä ja herätystyöllä erittäin suuri osuus. 

AKS:n voiman puntarina on aina ollut sen sisäisen veljeshengen 
lujuus. Kun veljeshenki ja sen seuralainen veljeskuri on ollut 
ehyttä, on AKS:n toiminta ollut hedelmällistä. Kun se on heiken- 

nyt, on sisäisen hajanaisuuden ja voiman puutteen vaara ollut lä- 
hellä. Voi olla, että niinkuin E. E. Kaila oli maanpuolustushengen 
sekä yksilön ja kansakunnan välisen suhteen erikoinen selventäjä 
AKS:ssä, niin hän myöskin oli AKS:läisen veljeshengen varsinai- 
nen muokkaaja. Mutta varmaa on myös, että Elias Simojoki jo 
oman luonteensa ja ominaisuuksiensakin pohjalla oli tämän veljes- 
hengen sekä loistava edustaja että esimerkillinen levittäjä. Hänen 
nuorekas miehekkyytensä, joka usein esiintyi jopa poikamaisen 
terveenä riehakkuutena, loi hyvät edellytykset lujien toverisitei- 
den kehittymiselle hänen ja toisten nuorten taisteluveljien välille. 
Alkuaikojen taistelujoukon pienuus ja sille vastakohtana kansal- 
lisen tehtävän suuruus lujittivat ja vakiinnuttivat tämän veljel- 
lisen yhteistahdon. $e seikka, että AKS:stä ei tullut heikkositeistä, 
hengeltään velttoa heimoasioiden kansalaisyhdistystä, vaan itsel- 
tään ja toisiltaan paljon vaativien nuorten, sisäiseltä kurilta tinki- 
mätön veljesjärjestö, oli tärkeältä osaltaan Elias Simojoen hengen 
aikaansaannos. 

Elias Simojoki ei saanut enää nähdä Vitelen rantoja. Mutta hä- 
nen muistonsa velvoittaa niitä, jotka ovat saaneet olla hänen tais- 
telutovereitaan tai kuulua hänen johtamaansa nuorisoon. 

Yrjö Vuorjoki. 

ELIAS SIMOJOKI SOTURINA JA 
PAPPINA 


Eias Simojoen elämäntyö ei ole vielä arvioitavissa. Vasta sitten, 
kun historian suuret puitteet selkenevät, kyetään näkemään, min- 
kälainen nivel hän on ollut itsenäisyytemme aikaisessa kansalli- 
sessa nousussa. Ei edes hänen työstään pappina ja soturina ole 
vielä kokonaiskäsitys muodostettavissa. Vaikka hän olikin vain 
maalaispappi ja sotilasarvoltaan korpraali, jolle ei koskaan riittä- 
nyt edes yhtään kunniamerkkiä, saattavat tulevat sukupolvet 
nähdä hänessä suuren herättäjän näilläkin aloilla. Hänen johtaja- 
asemansa nuoremman, AKS:läisesti ajattelevan papiston keskuu- 
dessa ja hänen aloitteensa sellaisessa sotilasasiassa kuin Kannak- 
sen vapaaehtoinen linnoittaminen, panevat meidät, hänen ystä- 
vänsä, aavistelemaan, että Elias Simojoki on ollut kaukonäköinen 
tiennäyttäjä kaikilla aloilla, joilla hän on toiminut. Tulevat ajat 
näkevät, oliko aavistuksemme oikea. 

Elias Simojoen pappisura alkoi isän apulaisena Kiuruvedellä. 
Olisi luullut, että tuo palavasieluinen, rohkeaotteinen pappi ja 
heimosoturi olisi nopeasti hakeutunut hiljaisesta maalaispitäjästä 

takaisin pääkaupungin vilkkaaseen elämään, jossa hänen monet 
lahjansa olisivat päässeet oikeuksiinsa ja johon hänen ylioppilas- 
aikaiset taistelutoverinsa olivat jääneet. Todennäköisesti hän 
suunnittelikin tällaista muuttoa. Mutta silloin tuli isän kuolema. 
Iankaikkisuuteen siirtyvän isän taisteluiden näkeminen vaikutti 
syvästi hänen avonaiseen, vanhempiaan rakastavaan mieleensä. 
Hän luopui suunnitelmistaan ja jäi kotiin, osaksi senkintähden, 
että häntä nyt perheen vanhimpana poikana tarvittiin kotona 
enemmän kuin ennen. Näin alkoi Elias Simojoen elämässä ajan- 
jakso, jolloin hän toimi yksinomaan pappina ja joka kesti siihen 
saakka, kunnes valtiollisen elämän taistelut alkoivat viedä osan 
hänen ajastaan. 

Tisalmen maaseurakunta, jonne hän siirtyi pian isän kuoleman 
jälkeen, Kemin maaseurakunta, missä hän oli apulaisena niinkuin 
Tisalmessakin, ja Kiuruveden seurakunta, jonne hän v.1929 
muutti takaisin, tällä kertaa pitäjänapulaiseksi, osaavat kertoa, 
minkälainen pappi Elias Simojoki oli. Kun hän astui saarnatuoliin 
— hän meni sinne melkein juoksuaskelin ikäänkuin silläkin osoit- 
taakseen: sielujen pelastuksen asialla on kiire — tunsi koko seura- 
kunta, että kirkkaina kaikuvien sanojen ja tulta säkenöivien sil- 
mien alla oli saarnatuolissa ihmeellisen puhdas sielu. Elias Simo- 
joen persoonallisuus jo sinään oli synnissä eläville ihmisille voima- 
kas saarna. Hänestä huokui sisäisen puhtauden henki, jonka hänen 
vastustajansakin ovat useaan kertaan tunnustaneet. Ja kun hän 
sitten koko olemuksensa lämmöllä tarttui edessäolevaan jumalan- 
sanaan, saivat hänen saarnansa usein sellaisen voiman, että paatu- 
nutkin mieli liikahteli. Lukemattomat ovat ne ihmiset, jotka kai- 
paavat Simojokea ennen muuta saarnaajana, koska heillä on se 
tunne, että hän osasi saarnata juuri heille. 

Simojoki lukeutui herännäispappeihin jo kodista saamansa hen- 
gen vaikutuksesta, mutta myöskin oman sisäisen vakaumuksensa 
tähden. Siksi hänen käyttämiinsä seurakunnallisiin työmuotoihin 
kuuluivat saarnan ohella seurat. Seurapirtit lienevätkin se työ- 
maa, jolla Simojoki on raskaimman päivätyönsä tehnyt, sillä hän 
piti hyvin ahkerasti seuroja. Milloin vain oli mahdollista, hän oli 
joka päivä liikkeellä. Väsymätönnä hän kulki seurakuntansa 

pitkiä taipaleita, usein polkupyörällä tai hiihtäen. Ennakkoluulot- 
tomasti hän meni jokaiseen asumukseen, johon pappia tarvittiin, 
mutta erikoisen mielellään hän lupasi seurat syrjäkylien pieniin 
mökkeihin, sillä hän sanoi, että Jumalan Henki on lähempänä 
pieniä pirttejä kuin komeita seuratupia. 

Elias Simojoelle oli aivan vieras se käsitys, että kun pappi on 
tehnyt virkatehtävänsä, hän voi muun aikansa käyttää huoletto- 
maan yksityiselämään. Hän tahtoi olla uskollinen seurakunnan 
palvelija. Siksi hän liikkui paljon pitäjällä, oli aina valmis lähte- 
mään sairaitten luo ja muihin virkatehtäviin sekä jäi usein seura- 
taloon yöksi saadakseen puhella ystäviensä kanssa. Monet vaikeat 
asiat noina iltoina selvitettiin, monet sairaat ja vanhukset ripitet- 
tiin. Ja monet sellaiset, jotka eivät olleet uskaltautuneet pappi- 
laan asti vaivoistaan puhumaan, saivat silloin tilaisuuden puhella 
pappinsa kanssa. 

Lienee kuitenkin niin, että voimakkain ase Elias Simojoen 
kädessä, jota hän tietämättään käytti seurakunnassaan liikkues- 
saan, oli hänen persoonallinen vaikutuksensa. Hänen ystävällisyy- 
tensä oli jo hyvin puoleensavetävää. Vielä paljon enemmän vai- 
kuttivat sellaiset sanat, joilla hän ikäänkuin paljasti omaa sisä- 
elämäänsä ja joita kuunnellessa harva ihminen voi välttyä ajatuk- 
selta: noin minunkin pitäisi elää ja toimia. Hänessä oli jotakin, 
joka aina vaikutti ihmisen parempaan minään elävöittävästi ja 
parannukseen kehoittavasti. Tämän ovat tunteneet hänen seura- 
kuntalaistensa ohella nekin akateemiset piirit, joissa hän liikkui, 
ennen muita papit. Mutta seurapirteistä kotiin lähtevä ja vielä 
»pastorin» luokse pistäytyvä seurakansa on sen kuitenkin selvim- 
pänä tuntenut. Sillä jos koskaan, niin tuollaisina hetkinä näkyi 
kirkkaana, minkälainen Elias Simojoki todella oli. Usein tuli hänen 
viereensä joku köyhä, joka valitti vaikeaa taloudellista tilaansa. 
Harvoin kävi niin, ettei Simojoki jollakin tavalla auttanut, sillä 
hän oli hyvin antelias. Kiuruveden köyhimmät kyläkunnat par- 
haiten tietävät, kuinka suuria summia »Elias-pastori» on heille 
omia varojaan jakanut. Eräs kuvaava pikku tapaus, hänen itsensä 
kertoma, tulkoon tässä mainituksi. Ostettuaan moottoripyörän 
hän teki päätöksen, että jokaisesta lapsenkastematkasta on saa- 

tava bensiinikorvaus. Mutta kun hän saapai uudella pyörällään 
ensimmäiseen kastetilaisuuteen, hän joutui nähtyään kastettavan 
lapsen vaatekappaleet ja sen kodin, jossa tuon lapsen oli aloitet- 
tava elämänsä taival, mielessään ensin alentamaan suunnittele- 
maansa maksua puolella, sitten kokonaan, ja lopulta hän poisläh- 
tiessään — antoi äidille vähän rahaa. 

Elias Simojoen auttamishalua katsellessa joutui moni ihminen 
häpeämään omia tekojaan. Mutta sitäkin voimakkaammaksi kävi 
tämä tunne, kun puhe siirtyi parannuksenasioihin ja sai havaita, 
minkälainen hänen Jumala-suhteensa oli. Hän oli Jumalan edessä 
kuin lapsi isänsä edessä, luottavainen, vilpitön. Ja samalla hän oli 
lapsenomaisen nöyrä. Vaikka hän oli jo kouluaikana ollut toveri- 
piirinsä ihailema, vaikka hän ylioppilasaikanaan oli kuin itsestään 
joutunut johtajan paikalle ja vaikka hän pappina oli suurten lah- 
jojen mies, hän oli kuitenkin sydämensä syvyyksissä sanomatto- 
man nöyrä. Hän ei pitänyt itseään minään. Vain nöyrä ihminen 
jaksaa nauraa omille epäonnistumisilleenkin niinkuin Simojoki 
nauroi, vain nöyrä ihminen on esimiehelleen niin kuuliainen ja 
palvelevainen kuin hän oli. Hänessä oli sitä nöyryyttä, joka ei tar- 
koita voittaa ihmisten suosiota, vaan on sydämen pohjasta läh- 
töisin. 

Syvästi kaivaten, paljon köyhtyneinä seisovat pastori Simojoen 
ystävät sen tosiasian edessä, että häntä ei voi enää tässä elämässä 
tavata. 


Kun syksyllä 1939 nuoret miehet kutsuttiin ylimääräisiin har- 
joituksiin, Simojoki jäi alaksi kotiin, koska ei enää kuulunut 
reservi-ikäluokkiin. Mutta jo joukkojen perustamisvaiheen aikana 
hän ilmestyi varuskuntakaupunkiin ja ilmoittautui vapaaehtoi- 
sena sotilaspappina armeijan käytettäväksi. Palveltuaan YH:n 
ajan divisioonan apulaispastorina siirrettiin hänet vähän ennen 
sotaa JR 39:n pastoriksi. Kun tuohon rykmenttiin kuuluivat m.m. 
Kiuruveden miehet, siirto oli hänelle mieluinen. Hän tahtoi päästä 
seurakuntalaistensa joukkoon. Siltäkin varalta, että sota puh- 
keaisi, hän halusi varata itselleen sellaisen papinpaikan, jossa voi 

osallistua taisteluihin. Se mahdollisuus, että hän jäisi taammas 
silloin, kun toiset käyvät vihollista päin, ei näyttänyt tulleen 
hänen mieleensäkään. Hän oli taistelija aina. Yksi ahdistava 
ajatus häntä kuitenkin painoi, sellainen, jota aikaisempiin sotiin 
lähtiessä ei ollut tarvinnut ottaa lukuun: kotona olevat vaimo ja 
Lauri Aunus. Mikä on heidän kohtalonsa, jos minä kaadun? 
kysyi Elias Simojoki joskus sellaisella painolla, että se paljasti 
hänen pelkäävän ajatella tuota mahdollisuutta loppuun. Eikö hän 
saisikaan nähdä poikansa varttumista mieheksi ja taistelijaksi? 
Mutta kun rykmentin komentaja piti upseeripuhuttelun, jossa hän 
sanoi: "Me rakastamme kotejamme, vaimojamme, lapsiamme; 
tästä hetkestä lähtien on kuitenkin vain yksi tapa rakastaa heitä 
oikein — käydä taisteluun vimmatusti,? silloin tämäkin kuorma 
keveni paljon Elias Simojoen hartioilta, ja hän oli taas valmis 
sanomaan itselleen ja muille: isänmaan puolesta täytyy uhrata 
kaikki. 

Se päivä, jolloin hän pitäjänsä miesten rinnalla kohtasi viholli- 
sen viime talven sodassa ensi kerran, tuli hänelle sodan raskaim- 
maksi. Vihollisen avaama tuli oli yllättävän kova. Miehiä kaatui 
ja Kaavoittui. Simojoki kulki pitkin ketjua, rohkaisi, kehoitti 
jälkeenjättäytyviä — oli kysymyksessä meidän hyökkäyksemme 
— ottamaan asemat toisten tasolta ja hoiti haavoittuneita. Anka- 
rassa tulessa hän raahasi läpiammutun komppanianpäällikön 
sidontapaikalle. Koko ajan hän liikkui taistelukentällä niinkuin 
kaikki muut olisivat vaarassa, hän yksin turvassa. Hän unohti 
itsensä ja huolehti taistelutovereistaan. Kun miehet ankaran tuli- 
kasteen saatuaan palasivat illalla teltoilleen, nähtiin siellä entistä 
selvemmin, minkälainen mies Elias Simojoki oli. Taistelussa hän 
oli ollut rohkeaakin rohkeampi, nyt illalla, kun selvisi, että Kiuru- 
veden miehistä oli kaatuneina ja kadonneina jäänyt vihollisen jal- 
koihin neljättäkymmentä, hän itki, itki ääneensä. Hänen sydä- 
mensä oli pakahtua sinä iltana. Kappale rakasta Karjalaa oli 
menetetty hänen omien seurakuntalaistensa verestä punoittavana. 

Sotilaspapilla ei ole paljonkaan tilaisuutta hoitaa papintehtäviä 
sellaisessa liikuntasodassa kuin Laatokan koillispuolella käytiin, 
jos pappi menettelee rauhanaikana laadittujen suunnitelmien 

mukaisesti. Mutta Simojoki löysi heti sodan alussa uudet työmuo- 
dot. Hän liikkui aina miestensä mukana, otti osaa jokaiseen taiste- 
luun ja osallistui kaikkiin marsseihin. Näin menetellen hän saattoi 
käyttää hyväkseen lyhyetkin levähdysajat. Metsien kätköihin 
pystytetyt teltat muuttuivat nopeasti seurapirteiksi, joissa viljel- 
tiin Jumalan sanaa. Ja ellei hän voinut koota useampia miehiä 
sanankuulijoikseen, oli hänellä joukkojen mukana kulkiessaan 
aina tilaisuus puhella yksityisille miehille. Tässäkin hän oli tien- 
näyttäjä. 

Tammikuun loppupuolella Simojoki oli miestensä mukana tun- 
keutunut syvälle vihollisen valtaamalle alueelle. Eräs eteentyön- 
netty tukikohta sijaitsi Konnunsaaressa Koirinojan lahdella Laa- 
tokalla. Tukikohtaan saattoi kulkea vain pimeän aikana, koska 
salmi saaren ja mantereen välillä oli vihollistulen alla. Kun tammi- 
kuun 24 p:n iltana muonanviejät hieman pelokkaina olivat läh- 
dössä salmen yli, Simojoki lähti mukaan, ja miehet sanoivat, että 
tuntui kuin joukkue miehiä olisi lähtenyt heitä suojaamaan. Simo- 
joki viipyi yön saarella veisaillen miesten kanssa ja antaen teltan 
hämärässä parille halukkaalle ehtoollistakin. Seuraavana päivänä, 
tammikuun 25 p:nä, oli kirkas, aurinkoinen sää. Vihollinen oli 
hyvin hiljaa »motissaan», mutta lahden jäälle tuli vihollisen puo- 
lelta joitakin hevosia, joita konekiväärimme ampui. Eräs niistä 
jäi keskelle tuota noin kilometrin levyistä salmea haavoittuneena 
makaamaan, yritti monta kertaa nousta jaloilleen, mutta kaatui 
aina takaisin hangelle eläimen hirvittävää hätähuutoa huutaen. 
Simojoki yritti muiden kanssa ampua sen rannalta, mutta etäisyys 
oli liian pitkä. Silloin hän hyppäsi suksille, hiihti vihollispesäkkei- 
den tähystyksen alla avointa jäätä melkein puoliväliin salmea, 
ampui haavoittuneen hevosen, kääntyi takaisin ja oli jo jonkin 
matkaa hiihtänyt, kun vihollinen avasi tulen ja Elias Simojoki 
kaatui hangelle pää viholliskuulan lävistämänä. Sankaripastorin 
taistelut olivat päättyneet hänen ollessaan juuri ojentamassa vir- 
voittavaa vesilasia yhdelle sodan kaikkein pienimmistä — haa- 
voittuneelle hevoselle. Hänen kuolemansa symbolisoi hänen elä- 
mänsä. Hän taisteli aina vanhurskauden puolesta. 


Tatu Malmivaara. 

ELIAS SIMOJOKI NUORISON- 
JOHTAJANA 


Kun Elias Simojoen elämää ja toimintaa nyt tarkastelee päätty- 
neenä kokonaisuutena, siinä erottuu näkyviin kolme vaihetta. 
Oman lukunsa muodostavat ensinnäkin heimosodat ja AKS:n 
perustamisvuodet, jolloin hän palavammin kuin yksikään toinen 
iski heimoasian akateemisen nuorison tietoisuuteen. Näitä vuosia 
seurasi uuttera työ papillisen kutsumuksen alalla Pohjois-Savossa, 
kunnes hän uudelleen palasi Helsinkiin ja aloitti innokkaan val- 
tiollisen herätystyönsä ja nousi tällöin ennenkaikkea nuorisonjoh- 
tajaksi. Seuraavassa muutamia rivejä tästä Simojoen viimeisestä 
elämänvaiheesta. 

Elias Simojoki valittiin vuoden 1933 eduskuntavaaleissa kan- 
sanedustajaksi. Kun hän syksyllä tuli Helsinkiin, hän joutui heti 
aikaisemmin muodostuneen Sinimustat-järjestön johtajaksi. Simo- 
joki lienee tuskin paljonkaan epäröinyt, kun hänelle tätä tehtävää 


: 97 


tarjottiin. Koko hänen olemukselleen oli ominaista harvinainen 
kutsumustietoisuus. Ja nyt hän näki avautuvan mahdollisuuksia 
entistä voimakkaammin muunkin nuorison keskuuteen levittää 
sitä aatetta, jonka tulisin ja vankkumattomin esitaistelija hän 
aikaisemmin oli ollut akateemisen nuorison joukossa. 

Meidän maassamme ei varmaan koskaan ole ollut toista Simo- 
joen kaltaista nuorisonjohtajaa, jossa yhdistyi niin monta niistä 
ominaisuuksista, joita korkean luokan nuorisonjohtajalta vaadi- 
taan. Hänessä oli sitä meillä harvinaista mielen paloa, hänen 
puheessaan sitä vakuuttavuutta ja hänen luonteessaan sitä mu- 
kaansatempaavaa nuorekkuutta, mikä ei voi olla vaikuttamatta 
nuoriin mieliin. Simojoelle Suomen nuorison kansallinen herättä- 
minen oli vakava elämänkysymys, jonka täyttämiseen hän antau- 
tui koko sielullaan. Hän katsoi tätäkin tehtäväänsä nöyrän usko- 
vaisen näkökulmasta, näki sen liittyvän läheisesti omaan uskon- 
nolliseen kutsumukseensa. Tässä onkin erikoisesti pantava mer- 
kille, että hän aina tähdensi nuorison parissa liikkuessaan tämän 
nuorisoliikkeen vakavaa uskonnollista pohjaa. Hyvin kuvaavia 
ovat ne sanat, mitkä Simojoki kerran eräässä sinimustain kokouk- 
sessa lausui: »Kuitenkin on nöyrästi tunnustettava, että täydelli- 
nen valtio ei ole täällä alhaalla, vaan se on saavutettavissa vain 
siellä, jossa kaikki vajaa lakkaa. Se on muistettava aina sen nuo- 
rison, joka kulkee täällä isänmaanrakkauden viitoittamaa tietä. 
Tämä isänmaa on vain sitä varten, että siinä isänmaassa kasvatet- 
taisiin Suomen nuorisoa ylhäistä isänmaata varten, eikä se sen 
vuoksi saa olla meille kaikki kaikessa muuhun kuin tähän ajalli- 
seen nähden.» 

Tältä pohjalta Simojoki lähti, ja sen vuoksi hänestä mahtoi 
tuntua katkeralta, kun vastustajat syyttivät häntä nuorison tur- 
melijaksi. Nyt kun sota osoitti, mitä meidän rauhan vuosina olisi 
pitänyt tehdä ja mitkä ajatukset kansamme olemassaolon ja 
onnellisen tulevaisuuden kannalta ovat oikeita, osataan varmaan- 
kin objektiivisesti arvostella Simojoen toiminnan ja pyrkimysten 
laatua ja arvoa. 

Hän oli nuorisonjohtajana omaksunut itselleen Suomen nuori- 
son laajan ja suurisuuntaisen kasvatusohjelman. Se oli selväpiir- 

teinen ja yksinkertainen. Sekä idän uhka että Suomen heimon 
aseman vakiinnuttaminen Pohjolassa vaativat hänen mielestään 
nuorisomme määrätietoista kasvattamista tulevaisuuden tehtäviä 
varten. Simojoki oli niitä miehiä, jotka selvästi näkivät, että vaa- 
ran päivä lähenemistään läheni. Joka paikassa hän sen vuoksi 
yhä uudestaan vaati maanpuolustuksemme lujittamista. Tämä oli 
kuolemanvakava asia hänelle, ja puhutun ja kirjoitetun sanan voi- 
malla Simojoki sotaa edeltäneinä vuosina tulkitsi palavaa hätäänsä 
kansan itsenäisyyttä uhkaavasta vaarasta. Paljon huomiota herät- 
tivät aikoinaan esim. hänen seuraavat sanansa: »Millä vastaa 
tämä kansa oman nuorisonsa edessä, jos se joutuu lähettämään 
sen kuoleman kentille puutteellisin varustein? Miksi te kansamme 
varovaiset isät olette huolissanne nuorisomme politikoimisesta, 
sensijaan, että olisitte huolissanne siitä, ettei sillä ole käytettävis- 
sään tarpeeksi hyviä konekiväärejä sodan syttyessä.» 

Suomen maata ei voi puolustaa muu kuin sotilaskansa, oli Simo- 
joen vakaumus, ja hän linkosi esiin vaatimuksen: Nuoriso on 
militarisoitava! Simojoen lausumana tämä merkitsi 
uutta ohjelmaa nuorison kasvattamiseksi sekä henkisesti että fyy- 
sillisesti voimakkaaksi ja terveeksi. Yksinkertaisen selvästi tämä 
on lausuttu sanoissa, joita voi pitää Simojoen nuoriso-ohjelman 
ytimenä: »Samalla kun on huolehdittava armeijan aseiden perushan- 
kinnoista, on huolehdittava sen ihmisaineksen perushankinnasta, 
joka näitä aseita käyttää. Molemmat perushankinnat on nykyinen 
yhteiskunta laiminlyönyt». 

Tätä ihmisaineksen »perushankintaa» Simojoki lähti suoritta- 
maan ryhtyessään sinimustain johtajaksi. Hän pani heti organi- 
satiotyön käyntiin. Hän puhui ja kirjoitti. Hän kiersi ympäri 
maata, ja kaikkialla varhaisnuorisomme otti hänet suurella innos- 
tuksella vastaan. Lyhyessä ajassa Sinimustat-järjestön jäsen- 
määrä kasvoi moniin tuhansiin. Uusia työmuotoja otettiin käy- 
täntöön ja entisiä kehitettiin. Simojoen aloitteesta kiinnitettiin 
erikoista huomiota leirikoulutukseen. Niinpä hän keväällä 1935 
voikin »Sinimusta»-lehdessä ilmoittaa, että kesän kuluessa järjes- 
tetään neljä leiriä poikia varten ja yksi tyttöleiri. Yleiseltä valta- 
kunnalliselta kannalta nyt, kun sodanedellinen kiivas sisäpoliit- 

tinen taistelu on vaimentunut, näistä nuorisoleireistä ei voitane 
sanoa muuta kuin hyvää. Leireille kokoontunut nuoriso tutustui 
isänmaan historiaan, yhteiskunnan ongelmiin, Italian ja Saksan 
vallankumoukseen. Iltaisin leirinuotion ääressä Elias Simojoki 
sytyttävällä tavallaan kertoili muistoja vapaussodan ja heimo- 
sotien päiviltä. Ja kun liikuntakasvatukseen kiinnitettiin leirioh- 
jelmassa erikoista huomiota, tämä lujitti huomattavalla tavalla 
varhaisnuorison fyysillistä kuntoa. Siivekkääksi lauseeksi tuli 
aikoinaan Simojoen erääseen leirikutsuun kirjoittama huomautus, 
että sinimustan »on opittava marssimaan, uimaan ja ampumaan, 
sillä lopullisessa ratkaisussa ei tarvita vain sielua, vaan myöskin 
ruumista.» Viisi vuotta myöhemmin suomalainen nuoriso joutui 
henkilökohtaisesti kokemaan, että tuo toteamus piti paikkansa. 


Tässä yhteydessä on kiinnitettävä vielä huomiota siihen sosiaa- 
liseen kasvatustyöhön, mitä Simojoki johtamansa nuorison kes- 
kuudessa suoritti. On näet huomattava, että kun Simojoki toimin- 
nassaan kansamme puolustuskyvyn ja -tahdon lujittamiseksi jou- 
tui taistelemaan sosialidemokraattista puoluetta vastaan, tämä ei 
suinkaan merkinnyt hänelle yhteiskunnallista taistelua. Ken tunsi 
Simojoen, voi tämän vakuutuksen antaa. Simojoessa päinvastoin 
oli tavallista voimakkaampi ja herkempi sosiaalinen mieli. Tun- 
nettua on se ainutlaatuinen tapa, millä hän seurakunnassaan 
koetti auttaa ja tukea vähäväkisten taloudellista toimeentuloa. 
Ja eduskunnassa sosiaalisia parannuksia ja uudistuksia tarkoitta- 
vat aloitteet aina saivat hänestä vilpittömän kannattajan. Erikoi- 
sesti ovat jääneet mieleen ne voimakkaat puheenvuorot, jotka hän 
käytti metsätyöläisten palkkojen ja olosuhteiden- parantamiseksi. 
Nuorison on tutustuttava suomalaisen työväestön elämään, se oli 
se ajatus, joka Simojoelle oli erikoisen läheinen ja jota hän ei väsy- 
nyt nuorisolle toistamasta. Kun ylioppilasnuorisossa nykyisin on 
havaittavissa kasvavaa mielenkiintoa sosiaalisia kysymyksiä koh- 
taan ja halua vilpittömään kanssakäymiseen suomalaisen työväen- 
luokan kanssa, on se varmaankin huomattavalta osalta Simojoen 
sosiaalisen herätystyön vaikutusta. 

Elias Simojoen ei suotu nähdä sitä päivää, jolloin Suomen kansa 
sodan opettamana käy kokoamaan voimansa tulevaisuuden valta- 

kuntaa rakentamaan. Hän sai antaa henkensä palavasti rakasta- 
mansa isänmaan puolesta niinkuin hänen läheinen työtoverinsakin 
nuorisotyön alalla, Viljo Lius, tämä harvinaisen kirkas ja lupaava 
tulevaisuuden mies. Mutta Elias Simojoki nähdessään sen vaaran 
päivän tulleen, jota varten hän nuorisoa kasvatti, näki myös kan- 
samme yksimielisenä nousevan isänmaata puolustamaan. Hän 
itse sankarikuolemallaan osoitti jälleen esimerkkiä Suomen nuori- 
solle ja verellään pyhitti elämäntyönsä. 
Sakari Vapaasalo. 

JAAKKO KORPIKALLIO 


O. tammikuun 20:s päivä Laatokan koillispuoleisella rinta- 
malla. Salmissa Lavajärven kannaksella on suomalaisjoukko vasta 
suorittanut onnekkaan hyökkäyksen ja pysähtynyt senjälkeen 
hetkeksi asemiin. Miehet hengähtävät kuopissaan, tähystävät 
tarkkaan edessä olevaa maastoa, mistä käsin viholliset kovalla 
tulellaan painavat hyökkääjät mataliksi. Joukkueenjohtajana toi- 
miva reservivänrikki Jaakko Korpikallio on mukana. Hänen silmä- 
lasinsa ovat pakkasesta vallan huurteessa, ja hän ottaa ne silmil- 
tään, pyyhkii niistä käsillään pahinta huurretta pois. Nähdäk- 
seen tarkemmin viholliseen päin hän nousee samalla puolittain 
pystyyn. Mutta silloin räiskähtää juuri kohdalla. Jaakko Korpi- 
kallio tarttuu rintaansa ja tuupertuu maahan. Pahasti osui, aivan 
sydämen seutuun! — Matka sidontapaikalle on pitkä, pakkanen 

tarraa tiukasti paljosta verenvuodosta kalvenneeseen haavoittu- 
neeseen. Voimat vähenevät, loppu lähenee. Perille tultaessa onkin 
elämän liekki jo sammunut. 

Filosofiantohtori Jaakko Korpikallion sankarikuo- 
lema oli eräs katkerimmista menetyksistä, jotka kulttuuriamme 
sotatalvena kohtasivat. Hän oli juuri ehtinyt valmistautua täysi- 
mittaiseksi tiedemieheksi, saada kypsiksi monet vuosikausia kehit- 
telemänsä aaterikkaat ajatukset ja probleemat. Muutama vuosi 
vain, ja ne olisivat tulleet valmiiksi viimeistellyiksi ja kirjoite- 
tuiksi. Toisin kuitenkin kävi. Aatteet haihtuivat isäntänsä mukana 
Karjalan tuuliin, eikä niiden jatkajaa näy näköpiirissä. 

Jaakko Korpikallion humanistiset tiedot olivat laajat ja perin- 
pohjaiset, kun hän vuonna 1934 lähti tutkimusmatkalle Englan- 
tiin, josta palasi seuraavana vuonna. Toisenkin samanlaisen mat- 
kan hän suoritti vuonna 1936, ja kohta sen jälkeen ilmestyi akatee- 
misena väitöskirjana hänen laaja teoksensa » Yksilön ja kansalai- 
sen kasvatus Englannissa, I» (1937). Siinä hän selvittelee luon- 
teelleen ominaisella perinpohjaisuudella kasvatuspäämäärien kehi- 
tystä renessanssista nykyaikaan asti. Juuri ennen sodan puhkea- 
mista ehti valmiiksi käsikirjoitus teoksen jatko-osaan »Kansalais- 
mielen koulu», jossa tekijä selostaa havaintoihinsa ja tutkimuk- 
siinsa nojautuen Englannissa nykyisin vallitsevia kasvatusoloja. 

Huolimatta pääteostensa tutkimusobjektin laadusta Korpi- 
kallio ei kuitenkaan vieraantunut oman maansa visaisten kasva- 
tusongelmien piiristä. Hänen useat pienemmät kirjoituksensa 
(julaistut pääasiassa aikakauskirjassa »Kasvatus ja koulu» vuo- 
sina 1934—1938, yhteensä viisi artikkelia) osoittavat päinvastoin, 
että Suomen nuoriso ja sen koulu olivat jatkuvasti lähellä hänen 
sydäntään. Niiden kehittäminen väikkyikin hänellä elämänsä var- 
sinaisena päämääränä, jonka onnelliseen ratkaisuun ulkomaisetkin 
tutkimukset tähtäsivät. Korpikallio halusi ensin nähdä, miten 
asiat on järjestetty muualla, voidakseen avarampien näkemysten 
pohjalla ryhtyä tieteelliseen tutkimustyöhön Suomen nuorison 
kasvatusprobleemien selvittämiseksi. Eikä hän tyytynyt olemaan 
vain teoreetikko, vaan pyrki syvällä vakaumuksella ja innostuk- 
sella soveltamaan aatteitaan ja kokemuksiaan jatkuvasti käytän- 

töönkin toimiessaan Kallion yhteiskoulun historian ja yhteis- 
kuntaopin opettajana. Miten kauas ja syvälle tähtääviä ajatuksia 
hänen mielessään kypsyi, siitä antaa joitakin viitteitä lyhyehkö 
kirjoitus »Ajatuksia koulukasvatuksen uudistamisesta» (AKS:n 
Tie 1939). 

Nuorelle, parhaaseen ikään varttuneelle kasvatustieteilijälle ja 
opettajalle olisi tuskin voinut tarjoutua sopivampaa, mielenkiin- 
toisempaa tehtävää kuin mikä osui Korpikalliolle Valtioneuvoston 
nimittäessä hänet kesäkuussa 1939 n.s. Oppikouluasetuskomitean 
yleistä pedagogiikkaa edustavaksi jäseneksi. Samalla hän sai teh- 
täväkseen huolehtia myös historiallisten aineiden opetuksen suun- 
taviivojen kehittelystä. Korpikallio tunsi tehtävänsä vaikeuden 
ja vastuullisuuden, mutta kävi siihen käsiksi rohkeasti ja harkiten. 
Ja hänen leppoisasta olemuksestaan kuvastui suuri innostus, syvä 
asianharrastus: hänellähän oli nyt tehtävä, jolle hän tunsi voi- 
vansa omistaa koko henkisen voimansa ja harrastuksensa. Suuri 
lienee ollutkin kaipaus, kun oli keskeytettävä työ alkuunsa ja 
lähdettävä toisiin tehtäviin, Karjalan saloille isänmaan vartioksi. 

Jaakko Korpikallion pedagogista valveutuneisuutta osoitti 
erikoisesti se, että hän kykeni tarkastamaan kasvatus- ja koulu- 
kysymystä yleiseltä näkökannalta, nousemaan paljon yli omien 
aineidensa rajojen. Nuoriso itse muodosti hänelle sen lähtökohdan, 
jolle koulu on rakennettava. Koulun sisäisen elämän ja opetus- 
tapojen olisi kirvoitettava esiin ne kyvyt ja persoonallisuuden 
alut, jotka usein kätkeytyvät ihmisarkuuden ja kömpelyyden var- 
joon ja jäävät siten kehittymättä täyteen voimaansa. Mutta toi- 
minnallisuus ei saisi olla suinkaan vain pinnallista näpertelyä ja 
touhuamista, vaan laadultaan enemmän sisäistä, henkistä laatua, 
todelliseen suomalaiseen kansanluonteeseen pohjautuvaa. Koulun 
olisi siten kyettävä tavoittamaan Suomen kansan sielu ja vaikut- 
tamaan sen jalostumiseen ei yksin älyllisessä suhteessa, vaan 
myös tunteen ja tahdon puolesta. Vaikka tietopuolisen kasvatuk- 
sen pätevyydessä ja perusteellisuudessa ei nykyisinkään ole tinki- 
misen varaa, olisi sittenkin välttämätöntä, ettei oppikoulu vie- 
raannuttaisi kasvattejaan elävästä elämästä ja tekisi heitä pen- 
seiksi tuottavaa työtä, nimenomaan ruunmiillistakaan työtä koh- 

taan. Kohottamalla maaseudun henkistä tasoa kohotettaisiin 
myös sen elintasoa ja hävitettäisiin nykyisin vallitseva väärinkä- 
sitys tuottavan työn ja sivistyksen välisestä ristiriidasta. Nykyi- 
nen oppikoulu ei ole vielä päässyt vapautumaan niistä kahleista, 
joiden puristuksessa se vuosikymmenet ja -sadat on vaikuttanut. 
Sitä on ollut luomassa suomalaisesta kansasta itsensä irralliseksi 
tunteva vieraskielinen sivistyneistö, ja se on saanut taistella anka- 
rasti olemassaolostaan venäläistyttämisohjelmien painon alla. 
Siksi on välttämätöntä, että siihen vihdoin luodaan itsenäisen 
Suomen olosuhteita vastaava henki. Keskitystä kaivataan jo käy- 
tännöllisistä syistä. Mutta vielä enemmän kaivataan kuitenkin 
keskittymistä kansalliseen sivistyssisältöön. Ja ennen kaikkea: 
oppikoulun on pyrittävä jokaisen sivistyssisältöä omaavan ope- 
tusaineen avulla tuomaan seiniensä sisälle henkistä elämää, syvää 
mietiskelyä, herkkää kauneuden tajua, tunteen ja tahdon viljelyä, 
reipasta iloa ja nuorekasta hengen vapautta. — — — 

Jaakko Korpikallio ei päässyt palaamaan takaisin rakkaan 
työnsä ääreen. Hänen ajatuksensa katkesivat kesken. Sen, joka on 
kuullut hänen lämmöllä ja vakaumuksella esittävän harkittuja 
mielipiteitään kasvatusongelmista, valtaa hänen muistonsa ääressä 
syvä alakuloisuus. Tuntuu siltä, ettei pienellä maallamme olisi 
ollut varaa uhrata hänenlaistaan voimakasta hengen miestä. 
Hänen sankarimuistonsa kirkastaa meille, että vapauden puolesta 
eivät mitkään uhrit ole liian kalliita. 

Ilmari Paasio. 

A (kat: Soi! Jkkik 0 Jikoeot a. ko lp hr vain, oi Veyjmia | 


Yrjö Nykäsessä menetti maamme voimistelu yhden parhaim- 
mista ja työtarmoisimmista miehistään. Varsinaisen elämäntyönsä 
suoritti Nykänen juuri voimistelun työkentällä, mutta emme silti 
saa unohtaa, että hän harvinaisen monipuolisena urheilijana on 
kotikaupungissaan Viipurissa suorittanut menestyksellistä työtä 
myös jalkapalloilun ja painin alalla. 

Vaikka »Jyrä» ennätti harrastaa painia vain sivutöinään, kehit- 
tyi hänestä erinomainen taitopainija, joka opiskeluvuosinaan saa- 
vutti akateemisia mestaruusarvoja painissa. Viipurin Voimaili- 
joissa suoritti hän suuriarvoista työtä samoihin aikoihin Oskari 
Frimanin kanssa sekä osallistui lukuisiin kilpailuihin, m.m. Suomen 
mestaruuskilpailuihin v. 1917. 

Varsinainen pleipälaji» voimistelun ulkopuolella oli »Jyrällä» kui- 

tenkin jalkapallo. Viipurin Reippaan joukkueessa oli hänen työnsä 
tälläkin alalla ratkaisevaa laatua. Hänen opastuksellaan kehittyi 
Reippaan riveissä useita taitavia palloilijoita, joista »Jyrän» kaksi 
veljeä Hermanni ja etenkin Matti olivat huippuluokkaa. »Jyrä» 
itse hallitsi maltillisesti ja teknillisesti monet vuodet tukimieslinjaa 
niin hyvin Reippaan kuin HJK:n joukkueissa. Hän oli sellainen 
pelaaja, joka pelaa jalkapalloa »päällään», ja juuri älyn käyttö 
pelissä olikin hänen vahvin puolensa. 

Voimistelijana on »Jyrä» kuitenkin jättänyt selvimmät jälkensä 
aktiivimiehenä. Jo koulupoikana hän kohosi maamme parhaim- 
pien voimistelijoiden joukkoon. Viipurin Reippaan riveissä hän 
niitti monta kaunista voittoa seuralleen sekä itselleen. Hänen voi- 
mistelussaan ilmeni erinomainen varmuus ja muotopuhtaus. Sama 
harkinta, joka oli johtavana hänen kaikissa edesottamuksissaan, 
oli tunnusomaista myös hänen voimistelulleen. Hän ei koskaan 
pyrkinyt loistamaan liikkeiden vaikeudella, varmuuden kustan- 
nuksella. Tämä ei merkitse sitä, ettei hän olisi pystynyt suoritta- 
maan vaikeitakin liikkeitä. Ei niin. Kyllä hän kykeni suorittamaan 
yhtä vaikeita liikkeitä kuin kuka tahansa toinen niinä aikoina, 
mutta hän erosi kilpatovereistaan siinä, että hän esitti vaikeat liik- 
keet vasta sitten, kun ne olivat valmiit esitettäviksi muotopuh- 
taasti ja varmasti. Aktiiviaikanaan hän saavutti m.m. viitenä eri 
vuotena Suomen mestaruusarvon voimistelussa. 

Vuonna 1915 Nykänen valmistui voimistelunopettajaksi, ja tästä 
alkaa hänen varsinainen kasvatustyönsä voimistelun vainiolla. Sen 
työn lisäksi, mitä hän suoritti eri kouluissa voimistelun opettajana, 
on erikoisesti merkille pantava hänen valtava työnsä vapaiden har- 
rastusten, seurojen ja Suomen Voimisteluliiton työkentällä. Valta- 
osa hänen työstään voimistelunjohtajana ja kasvattajana lankesi 
Viipurin ja itä-Suomen osalle. Hän antautui työhönsä täydestä 
sydämestään, ja kun hän hallitsi työalansa pienintä piirtoa myöten, 
olivat tuloksetkin mitä parhaimmat. Viipuri kohosi johtoasemaan 
voimistelussa. Viipurin Reipas sekä seurana että sen miehet yksi- 
tyisinä kilpailijoina hallitsivat voittajina useat vuodet maamme 
voimistelun kilpakentillä. 

Nykäsen perusteelliset tiedot ja taidot koituivat koko maamme 

voimisteluelämän hyödyksi hänen toimiessaan useina vuosina Voi- 
misteluliiton johtokunnan jäsenenä. Nykäsen ansiota on suurelta 
osalta seuravoimistelumme uudistuminen. Ulkomaisilla opintomat- 
koilla saamistaan vaikutteista ja näkemisistään hän kykeni erotta- 
maan pois sen, mikä niissä oli vain ulkopuolista kuorta ja koreilua 
sekä muokkaamaan niissä olevan ytimen suomalaiselle luonteelle 
käyttökelpoiseksi. Nykäsen sormenjäljet suomalaisessa taitovoi- 
mistelussa tuntuvat vielä hyvin pitkän ajan eteenkin päin. 


Nykänen oli Suomen voimistelujoukkueen valmentajana ja joh- 
tajana kolmissa Olympialaisissa kisoissa, nimittäin Pariisin, Ams- 
terdamin ja Berliinin kisoissa, ja siihen menestykseen, mikä näissä 
kisoissa maamme joukkueilla oli, on Nykäsen ansio kiistämätön. 

Koulun piiriinkin Nykänen on jättänyt huomattavat jäljet kir- 
jallisen tuotantonsa kautta. Vuosina 1930 ja —31 ilmestyi häneltä 
kaksi merkittävää teosta, »Urheilun opetus» ja »Voimistelun ope- 
tustaito». Kumpaisessakin teoksessaan Nykänen viittoo voimiste- 
lun opettajille uusia uria päämäärään pääsemiseksi. Etenkin teok- 
sessa » Urheilun opetus» opetusaste-jaoittelun ja teoksessa » V oimis- 
telun opetustaito» telineliikkeiden auttamis- ja vastaanottomene- 
telmien käsittely ja esittäminen ovat olleet ja ovat edelleenkin voi- 
mistelun opettajille suureksi avuksi heidän työssään. Juuri ennen 
sodan puhkeamista ennätti Nykänen suorittaa loppuun viimeisen 
teoksensa »Voimistelun tuntiohjelmia» — sekin teos, joka esittää 
uutta voimistelukirjallisuudessa. Nykäsen vaikutus ulottuu näiden 
teosten kautta yli koko maamme kouluvoimistelun, johon hänen 
persoonallinen panoksensakin Sortavalan seminaarin ja sittemmin 
Normaalilyseon voimistelun lehtorina ehti jättää merkittävän vai- 
kutuksen. 

Vielä on meidän mainittava Nykäsen toiminta Viipurin Suojelus- 
kunnan kansliapäällikkönä vv 1919—20 sekä Viipurin Sk-piirin 
urheiluohjaajana vv 1920—26. Tässä työssään hän joutui kiertä- 
mään koko Karjalan Kannaksen ristiin rastiin toimeenpannen voi- 
mistelu- ja urheilukursseja suojeluskuntaväelle. Tällöin hän oppi 
tuntemaan Karjalan ja sen kansan perusteellisesti, ja kiintymys, 
joka näillä matkoilla molemminpuolisesti syntyi vaikutti suuresti 
Nykäsen myöhäisempään toimintaan Karjalan asiassa. 

Lyhyestikin hahmotellen on se työ, jonka Nykänen maamme 
voimisteluelämän hyväksi ennätti suorittaa, ollut niin laajuudes- 
saan kuin laadussaankin suurimmassa määrin kiitoksen ansaitse- 
vaa. Hän itse ei koskaan kiitosta etsinyt. Hän teki työnsä sydämen 
halusta koskaan omaa etuaan etsimättä, ja kun kerran maamme 
voimistelun historia kirjoitetaan tulee Nykäsen suorittama työ 
asetettavaksi oikeaan arvoonsa. 

Nykäsen työ katkesi kesken. Hän ei ollut täyttänyt vielä 50 
vuotta, mutta hänen työvuosiinsa sisältyi runsas ja sisällöltään 
rikas työkausi. Työ, jota suoritetaan sellaisella antaumuksella ja 
sydämeninnolla, kantaa runsaan hedelmän vielä kauan sen jälkeen, 
kun työntekijän kädestä on ase jo kirvonnut. 


Sinulle, Veljeni, on langennut arpa kaunein. Isänmaasi puolesta, 
kauniin Karjalan mailla, vuolaan Vuoksen rannalla saavutit san- 
karin osasi. 

Unelmat, joita niin usein yhdessä kudoimme, unelmat suuresta 
Suomesta ja eheästä kansasta, jäivät silmiltäsi näkemättä. Eheän 
kansan löysit siellä rintamalla aseveljistäsi, ja se varmaan valoi 
mieleesi aavistuksen onnellisemmasta tulevaisuudesta. Mutta tun- 
nen, että karvain mielin jätit askel askeleelta kauneinta Karjalaa 
vihamiehen haltuun. Viipuri, Sortavala, koko Karjalan Kannas, 
jossa lapsuutesi ihanimmat vuodet vietit, ja jossa valtaosan elä- 
mäsi työstä suoritit, ovat nyt vainolaisen tallattavina. 

Kaukaa sukeltavat esiin yhteiset muistot. Kasvinkumppalin, 
koulutoverin, opiskelutoverin, virkaveljen, lauluveikon, aateveljen 
yhteiset muistot. Lähes puolen vuosisataa ovat"-elämämme langat 
kummallisesti kietoutuneet toisiinsa. Harvoin on kahden, alkuaan 
vieraan, miehen elämän radat kulkeneet niin rinnattain, alkaen 
riemukkailta, vapailta, vallattomilta poikavuosilta, läpi kouluvuo- 
sien, yliopisto-opiskelujen takaisin kotikaupunkiin Viipuriin. Niin- 
kuin olivat olleet yhteisiä lapsuusajan temmellykset, niin olivat 
yhteisiä myös työvuosien harrastukset. Saman seuran värejä puo- 
lustimme urheilukentillä, saman lipun alla lauloimme iltojen iloksi, 
jopa samoissa kouluissa olimme virkaveljinä toistemme jälkiä kul- 

kien. Vuosien kuluttua ja teittemme välillä erottua, hyvä Kohtalo 
johdatti meidät jälleen yhteen tänne pääkaupunkiin. Mikä oli sil- 
loin luonnollisempaa kuin että yhteiset poliittiset harrastuksemme 
veivät meidät AKS:aan. Sinä, Veljeni, olit aatteen mies loppuun 
saakka. Muuta ei Sinulta voinut odottaakaan. Mihin kerran ryh- 
dyit, sen veit niin pitkälle kuin se voimillasi oli mahdollista. Mitään 
puolinaista et suvainnut. Se oli perusluonnettasi vastaan. Yhtä 
täsmällisesti ja tinkimättä kuin hoidit virkavelvollisuutesi, suoritit 
myöskin ottamasi tehtävät. Karjala, suuri Suomi, yksimielinen 
kansa, ne olivat Sinun harrastuksesi kohteet viime vuosina. Uskol- 
lisena näille aatteille seisoit järkkymättä Taipaleen teräsmyrskyssä, 
Vuosalmen rumputulessa. Seisoit, ja kaaduit. Kaaduit aatteen san- 
karina, sillä olit jo käsittänyt, että Vuosalmikin oli vain etappi. 
Sodan lait ovat ankarat. Ne tuhoavat parhainta elämää ihmis- 
silmin katsoen järjettömästi. Niin kävi Sinunkin kohdallasi, Vel- 
jeni. Meidän jäljelle jääneiden on vaikea käsittää uhrisi tarkoituk- 
senmukaisuutta. Mutta ehkä tämä on juuri niitä asioita, joita ei 
järjellä selvitetä. Sinä, Veljeni, kannoit uhrisi uljaasti loppuun 
saakka. Meidän, veljiesi, on etsittävä ylhäältä voimaa voidaksemme 
Sinun laillasi kantaa kohtalomme, kun vuoromme kerran koittaa. 


Kirposi kilpi, 

Katkesi kalpa 

Veljeni, taistosi raukes. 
Uskalsit henkesi, 
Uhrasit veresi, 
Sankarihautasi aukes. 


Oskari Väänänen. 

MARTTI TERTTI 


M.aatalous- ja metsätieteiden tohtori Martti Tertti kaatui lento- 
pommin satuttamana tammikuun 5 p:nä Mikkelissä käydessään 
siellä sodan aikaisen toimintansa vaatimissa tehtävissä. 

Martti Tertti oli, vaikkakin AKS:n jäsenenä melko nuori, kui- 
tenkin niitä veljiä, joiden menetys kipeimmin tuntuu. Tämä joh- 
tuu ennen kaikkea siitä, että hän oli varustettu niillä lahjoilla, 
joita AKS:n taistelu tämän maan hyväksi veljiltä eniten vaatii. 
Se näkyy jo siinä ihmissilmin arvioituna korkeassa, vaikka jo nou- 
sussaan katkenneessa elämänkaaressa, minkä hänen voimakas ja 
tuloksekas elämänsä oli lyhyenä aikana ehtinyt piirtää. 

Hänen työsarkansa oli laaja ja monipuolinen. Päätehtävänsä 
hän suoritti metsätieteen ja -opetuksen alalla. Hän toimi jo opis- 
keluaikanaan Keravan yhteiskoulun opettajana, ja metsänhoita- 

jaksi valmistuttuaan hän tuli metsänhoidon assistentiksi yliopis- 
toon, toimien myös kesäisin assistenttina yliopiston metsänhar- 
joitteluasemalla Hyytiälässä. Myöhemmin hän oli vielä pari vuotta 
Evon metsäkoulun metsänhoitajana, kunnes tuli Metsätieteellisen 
tutkimuslaitoksen metsänhoidon tutkimusosaston vanhemmaksi 
assistentiksi ja laitoksen sihteeriksi 1928. Viisi vuotta myöhemmin 
nimitettiin hänet yliopiston metsänhoitajan virkaan, missä hän 
oli vielä sodankin aikana. 


Edellä mainittuihin elämänsä puitteisiin pystyi Tertti mahdut- 
tamaan harvinaisen paljon tuloksekasta työtä. Tiedemiehenä hän 
antoi pysyvän ja merkityksellisen lisän maamme metsätieteelle. 
Hän oli aloittanut tutkimustoimintansa jo heti valmistuttuaan 
metsänhoitajaksi, mutta varsinaiseksi tutkimuskaudeksi hänelle 
muodostuivat ne viisi vuotta, jolloin hän Metsätieteellisessä tutki- 
muslaitoksessa oli tilaisuudessa antautumaan kokonaan tieteelli- 
seen työhön. Tällöin valmistui mm. se hänen metsän uudistumisen 
perusteita selvittelevä tutkimuksensa aluskasvillisuuden merki- 
tyksestä metsän uudistumiselle, joka samalla oli hänen väitös- 
kirjatyönsä. Vaikka sitten myöhemmin monet uudet tehtävät 
sekä metsäopetuksen ja muun metsätalouden samoinkuin yhteis- 
kunnallisella ja valtiollisellakin alalla tempasivat hänet mukaansa, 
jaksoi hän kuitenkin edelleen jatkaa myös tieteellistä toimin- 
taansa. Hänen tutkimuksensa kohdistuivat pääasiassa metsän- 
hoidollisiin ja metsäbiologisiin kysymyksiin, ja hän saavutti näillä 
aloilla niin korkeaksi arvostellun tieteellisen tason, että hänet kat- 
sottiin päteväksi sekä metsänhoidon että metsäbiologian profes- 
sorin virkoihin. Mutta hänen tutkimustoimintansa ulottui vielä 
metsätalouden historiaan ja metsätuhoihinkin, mikä osoittaa 
hänen metsäalalla omaamiensa tietojen laajuutta. Hänen varsi- 
naisten tutkimustensa ohella kannattaa erityisesti viimeksimaini- 
tussa mielessä mainita mm. hänen metsähallituksen historiansa 
k.o. laitoksen 75-vuotisesta toiminnasta. 

Ehkä vielä painavampi on Tertin elämäntyö opettajana ja kas- 
vattajana. Lukuunottamatta opettajatoimintaansa Keravan yh- 
teiskoulussa Tertti suoritti tämänkin työnsä metsätalouden 
hyväksi. Jo yliopiston assistenttina, varsinkin Hyytiälässä, sekä 

Evon metsäkoulun metsänhoitajana tulivat hänen synnynnäiset 
opettajanlahjansa näkyviin, ja kummallakin taholla hän saavutti 
melko erilaisen oppilaskuntansa täydellisen luottamuksen. Par- 
haiten hänen erinomainen opettaja- ja kasvattajakykynsä pääsi 
esille hänen keskenjääneessä kasvatustyössään yliopiston metsän- 
hoitajana, missä ominaisuudessa hän joutui mm. johtamaan met- 
sänhoitajiksi valmistautuvien ylioppilaiden ns. ensimmäisen kesän 
harjoitustöitä yliopiston metsäharjoitteluasemalla. Jo lähes 500 
metsätieteiden opiskelijaa ehti täällä nauttia hänen opetuksestaan. 
Tässä toimessaan Tertti olikin paikalla, mihin on vaikea soveltu- 
vampaa henkilöä koskaan löytää. Hänen suuri rakkautensa luon- 
toon samoinkuin laajat ja perusteelliset sekä luonnontieteelliset 
että metsätieteelliset tietonsa loivat kestävän pohjan hänen ope- 
tustyölleen. Hänellä oli lisäksi erinomainen kyky havainto-opetuk- 
seen luonnossa sekä selvä, johdonmukainen ja mukaansa tempaava 
esitystapa. Hän jaksoi aina seurata aikaansa ja siten pystyi alati 
esittämään uutta metsätalouden alalta. Hän ymmärsi oppilaitaan 
ja myöskin heidän oma-aloitteisuuttaan. Hänen suhtautumisensa 
oppilaihinsa oli välitöntä ja rehtiä, niin että hänen apuunsa ja 
neuvoihinsa haluttiin ja rohjettiin turvautua. Siitä huolimatta 
hän vaati heiltä paljon. Mutta itse hän omalla esimerkillään myös- 
kin osoitti heille tinkimättä ja ilomielin velvollisuutensa täyttävän 
ammattimiehen. Siksi hän nousi oppilaittensa mielessä esikuvaksi, 
mikä sai heidätkin yrittämään. Tertti oli todellakin yhtä paljon 
kunnioitettu kuin pidettykin opettaja. 

Tertin kasvattaja- ja opettajatyöhön liittyi läheisesti hänen 
toimintansa metsätaloudellisen ja yleisluontoisen valistustyön 
alalla. Hän on laatinut lukuisia yleisluontoisia metsäalan valistus- 
kirjasia, kuten »Nuorten metsäkirja» koululaisille ja partiolaisille, 
»Pieni metsänhoidon opas», »Kansakoulujen metsäopetuksen 
opas» ynnä lukuisia muita, jotka ovat tarkoitettuja kansan ja 
metsänomistajien valistamiseksi. Vielä hänen kuolemansa jäl- 
keenkin ilmestyi häneltä yhdessä erään toisen kirjoittajan kanssa 
julkaistu »Maamiehen metsäoppi», tarkoitettu lähinnä maanvilje- 

ijöitä varten. Hän kirjoitteli lisäksi ahkeraan sanoma- ja aika- 
kauslehdissä, oli käytetty ja pidetty luennoitsija ammattimiesten, 

maanviljelysseurojen, partiolaisten ja oppikoululaisten tilaisuuk- 
sissa, radiossa, erilaisilla ammattialan ja eri opettajien ym. kurs- 
seilla, ja sitä paitsi hän oli metsäkerho-ajatuksen alkuunpanijoita 
ja toteuttajia. 

Monipuolisilta ja lukuisilta metsätaloudellisilta harrastuksiltaan 
Tertti sai vielä riittämään runsaasti aikaa myöskin osallistuakseen 
yhteiskunnalliseen ja valtiolliseenkin elämään. Paitsi tieteellisellä 
ja metsätaloudellisella puolella tapahtunutta yhdistystoimintaa — 
hän toimi mm. Suomen Metsänhoitoyhdistyksen ja Metsäpäivien 
sihteerinä, Metsätaloudellisen Aikakauskirjan päätoimittajana, 
Luonnon Ystävän ja Metsätaloudellisen Aikakauslehden toimitus- 
sihteerinä sekä Helsingin metsänhoitajayhdistyksen johtokunnan 
jäsenenä ja varapuheenjohtajana — hän osallistui myös muuhun 
yhdistys- ja kunnalliseen toimintaan. Hän oli mm. Mannerheimin 
lastensuojeluliiton metsänhoitovaliokunnan, Huopalahden kun- 
nanvaltuuston sekä Munkkiniemen yhdyskunnan valtuuston ja 
hallintolautakunnan jäsen. Valtiolliseen elämään hän osallistui 
ollen innokkaasti mukana Isänmaallisen Kansanliikkeen toimin- 
nassa. Hänen harrastuksensa kohdistuivat erityisesti työväen 
kysymyksiin ja hän osallistuikin IKL:n työväenasian ohjelman 
kehittämiseen. Luonteensa mukaisesti ei hän tämänkään kysy- 
myksen suhteen jäänyt pelkäksi teoreetikoksi, vaan ryhtyi määrä- 
tietoisesti soveltamaan käytäntöön periaatteitaan. Hän toimi 
Suomen Kansallisen Ammattikuntajärjestön (SKA) puheenjohta- 
jana vsta 1936 kuolemaansa saakka. Muutenkin hän uhrasi työtä 
ja aikaa IKL:n toimintaan, esiintyen usein puhujana eri tilaisuuk- 
sissa, myös maaseudulla. Sitäpaitsi hän oli vuoden 1936 valtiolli- 
sissa vaaleissa IKL:n kansanedustajaehdokkaanakin. 

Tertti oli työssään ja elämässään isänmaalleen vihkiytynyt, 
väsymätön uurastaja ja taistelija. Hänen suurimpana halunaan 
oli tehdä kaikki kansansa hyväksi. Siksi hän oli myös heti valmis 
vapaaehtoisena osallistumaan kertausharjoituksiin, vaikka hänen 
I luokan nostoväen vääpelinä ei ollut tarvinnut vielä astua rivei- 
hin. Hän oli mukana Puolustusministeriön Sanomatoimiston loka- 
kuussa 1939 järjestämillä valistusupseerikursseilla ja hänet mää- 
rättiin sitten valistusupseeriksi, jolla paikalla hän oli viimeistä 

velvollisuuttaankin täyttäessään. Hän ehti nähdä kuitenkin ennen 
kaatumistaan suurimman ihanteensa toteutuneena: kansansa 
yhtyneenä yli kaikkien rajojen. Hän oli ikäänkuin tietoinen elä- 
mänsä päättymisestä jo ennen sodan puhkeamistakin, ja hänellä 
oli kiire ehtiä tekemään vielä joitakin palveluksia maansa ja kan- 
sansa hyväksi. 

Tertissä menetti isänmaa paljon, miehen, jolla olisi ollut:kykyä, 
voimia ja tahtoa palvella maataan. Häntä — kuten monia mui- 
takin sankarivainajiamme — ajatellessa tuntuu kuin aina par- 
haimmat meistä olisivat tulleet kutsutuiksi pois ja me heikommat 
olisimme jääneet jäljelle. 


Esko Kangas. 

ASEVELJEYDEN HENKI 


Jussi Saukkonen 


Nusa ja keskipolven suomalaisten keskuudessa on kauan kai- 
vattu syvällistä, tekoihin johtavaa yhteiskunnallisen herätyksen 
henkeä; on kaivattu eri karsinoihin jakautuneen yhteiskuntamme 
ennakkoluulot hävittävää uudistuksen henkeä. Viime talven an- 
kara sota loi kansamme elinvoimaisimman osan keskuuteen, armei- 
jamme keskuuteen »vallankumouksen» hengen, aseveljeyden hen- 
gen, joka on levenemässä koko kansan keskuuteen. Se osa kansas- 
tamme, joka on tällaista uudistusta rehellisesti kaivannut, on nyt 
velvollinen vaalimaan aseveljeyttä, jotta se todella pääsisi muodos- 
tumaan yhteiskuntaamme hyödyttäväksi voimaksi. — Emme pys- 
tyneet hyvän rauhan aikana voittamaan itseämme. Tarvitsimme 
katkeran sodan. Sen tähden tiedämme nyt, mitä meidän on teke- 
minen turvataksemme kansallemme onnellisemman tulevaisuuden. 

Aseveljeys on luonteeltaan tunnevoimainen sana, jonka sisältö 
voidaan helposti unohtaa. Sen tähden on syytä joskus syven- 
tyä erittelemään sen olemusta. Kun kuuntelee nykypäivien juhla- 
puheita ja lukee sanomalehtikirjoituksia, tuntuu siltä kuin tuijot- 
taisimme aseveljeyteen pitäen sitä keskuuteemme yhtäkkiä ilmes- 
tyneenä ihmeenä. Ja kuitenkin se on suurelta osalta veren perin- 
töä, jonka sodan kylmät tosiasiat ovat elvyttäneet eläväksi tekojen 
hengeksi. 


Kansamme kiintymys siihen maahan, jonka monet sukupolvet 
ovat työllään erämaalta valloittaneet ja nykyinenkin sukupolvi 
osaltaan rakentanut; Pohjolan miehen perinnäinen vapaudenrak- 
kaus, suomalaiselle ominainen kiintymys kotia ja omaisia kohtaan 
sekä isäin tapojen ja uskonnon syvä kunnioittaminen ovat piilleet 
jokaisen suomalaisen sydämessä silloinkin, kun on epäilty ja väi- 
tetty kielteisyyden astuneen isänmaanrakkauden tilalle kansalais- 
ten sydämiin. Näiden perusominaisuuksien varaan syntyi sotilait- 
temme yhteenkuuluvaisuuden tunne jo reservin ylimääräisten 
kertausharjoitusten aikana. Vilpitön toveruus yhdisti silloin ra- 
joille vartioon asettuneet eri yhteiskuntaryhmiin kuuluneet Suo- 
men miehet. Siellä oli jokaisella mahdollisuus saada välitön koske- 
tus erilaisen elämänkäsityksen omaavaan kansalaiseen. Eivät 
olleet poliittisesti väritetyt sanomalehdet eivätkä välittäjän tehtä- 
vän itselleen omaksuneet poliittiset johtajat luomassa erikoisväri- 
tystään miehisten miesten kanssakäymiseen. Avomielinen ajatus- 
tenvaihto ja rehti käyttäytyminen mursivat jo ennen sodan alkua 
ennakkoluulojen vahvan muurin. Kun maamme sitten joutui hyök- 
käyksen kohteeksi, luja yhteenkuuluvaisuuden tunne oli luonnolli- 
nen perusta sille toveruudelle, joka johti kunkin kohdastaan teke- 
mään kaikkensa rintamatoverin ja oman kansamme hyväksi. 
Kuolemanvaara silmien edessä jaettiin muonaosuudet, sotakuu- 
kausipalkat ja autettiin vaikeaan tilanteeseen joutunutta toveria 
omin asein. Etulinjojen luoti- ja kranaattisateessa annettiin myös 
monet vakaat lupaukset auttaa taistelutoverin omaisia, jos tämä 
itse jäisi taistelukentälle. Kotirintaman raskaat koettelemukset 
lujittivat sotilaiden uhrimieltä. Näin syntyiaseveljeys. 

Kun aseveljeyden henki on kerran syntynyt elämän ankarien 

realiteettien edessä, on sen jatkuvan vaalimisen tapahduttava 
myös todellisuuden pohjalla ja ilman korupuheita. 


Suomalainen aseveljeyden henki ei saa koskaan kehittyä itsetyy- 
tyväisyydeksi eikä kerskaukseksi, joka estää kansalaisia näkemästä 
kokonaisuutta, kansakuntaa, jonka hyväksi kaikki toiminta on 
ohjattava. Se ei saa nostaa uusia raja-aitoja entisten sortuneiden 
tilalle tehostamalla rintamamiesasemaa. Rakentavaksi muodostuu 
aseveljeyden henki silloin, kun se on vaatimatonta tun- 
nustautumista aseveljien suureen, vastuuntuntoiseen jouk- 
koon. 

Oikea aseveljeyden henki ei vaadi etuoikeuksia, vaan on sanan 
parhaassa merkityksessä palvelevaa henkeä. — Tähän 
on syytä kiinnittää huomiota, koskapa nyt on jo eri yhteyksissä 
ilmennyt pyrkimystä esittää vaatimuksia rintamamiesasemaan 
vedoten. Todellinen aseveli ei vaadi itselleen oikeuksia. vaan 
kysyy velvollisuuksiaan aseveljiään, kaatuneiden tovereiden omai- 
sia ja isänmaataan kohtaan. Me säilytämme myös rauhan aikana 
sen periaatteen, joka meille ankarassa sodassa kirkastui: » Yksilön 
on elettävä, ajateltava ja toimittava joka hengenvedollaan kan- 
sansa menettämättömänä jäsenenä.» 

Aseveljeys edellyttää yksimielisyyden säilyttämistä kansamme 
keskuudessa. Tässä pyrkimyksessämme emme kuitenkaan ole 
oikeutettuja päätymään suvaitsemattomuuden tielle. Yksimieli- 
syys, johon aseveljet pyrkivät kansakuntaa koskevissa suurissa 
elinkysymyksissä, ei voi olla yksilön vapaata harkintaa kahlitse- 
vaa, yksilöä orjuuttavaa. Aseveljien pyrkimyksenä ei ole tehdä 
itsestään eikä tovereistaan joukkosieluja, jotka merkityksettöminä 
hiekkajyväsinä soluvat virran mukana, sillä talvella 1939—40 
opimme antamaan arvoa yksilölliselle harkintakyvylle ja omatoi- 
misuudelle, koska näimme, miten arvokkaita tekijöitä ne olivat 
armeijallemme viime sodassa. 

Tästä johtuu, että aseveljet kunnioittavat toistensa elämänkäsi- 
tystä, vakaumusta, vaikka se olisikin erilainen kuin kunkin oma- 
kohtainen vakaumus. Siinä ei nähdä erimielisyyden aihetta suurten 
ratkaisujen tullen, niin kuin ei nähty v:n 1939 syksylläkään. Tällä 
suvaitsevaisuudella on kuitenkin tietty ehdoton rajansa: kansa- 

kunnan elintärkeissä kysymyksissä on aseveljien löydettävä toi- 
sensa samalta rintamalta, kuten viime talvenakin. Ja näitä elin- 
tärkeitä kysymyksiä ovat kansamme itsemääräämisoikeuden ja 
valtiollisen vapauden puolustaminen sekä laillisen valtiojärjestyk- 
semme säilyttäminen. Kaikesta edelläolevasta on loogillisena seu- 
rauksena se, että aseveliyhtymät eivät ole oikeutettuja kajoamaan 
päivän puoluepoliittisiin kysymyksiin. Ne koroittavat äänensä 
vasta silloin, kun suuret valtakunnalliset ratkaisut ovat esillä, ja 
silloin niitä myös kuunnellaan. 

Aseveljeyden henki on siveellisen elämäntahdon henki. Se 
velvoittaa kansansa tulevaisuudesta vastuun tuntevat miehet 
omaksumaan terveet elämäntavat. koska tulevaisuus kuuluu vain 
siveellisesti korkeatasoiselle kansalle. Aseveljet ovat myös tietoisia 
siitä. että heidän tulee täyttää ne lupaukset, jotka on annettu vi- 
hollisen tulen alla, kuolema silmien edessä asetoverin omaisten ja 
isänmaan oikeuksien turvaamisesta. Ne ovat pyhiä lupauksia. Äl- 
köön kukaan koskaan saako aihetta moittia aseveljiä täyttämättö- 
mistä lupauksista! Aseveljeys edellyttää lujaa keskinäistä luotta- 
musta, joka on lunastettava teoilla. Käydyn sodan kokemukset ja 
entispolvien perintö johtavat aseveljet myös isien uskon turviin 
vakaina ja nöyrinä tunnustajina. 

Koska aseveljeys on luova voima, kuuluu sen olemukseen myös 
henkisen sivistyksen arvostaminen ja harrastaminen. Näimmehän 
viime talvena, mihin pystyy kansa, jolla on korkea henkinen kult- 
tuuri tukenaan. Näimme, millaisiin saavutuksiin pystyivät kan- 
sansivistyslaitostemme ja oppikoulujemme kasvattamat miehet 
rivimiehinä. alipäällystönä ja upseereina. Tiedämme nyt, että sivis- 
tyselämän vaaliminen on syvälle käypää maanpuolustustyötä. Sen 
tähden vv:n 1939—40 sodan rintamamies antaa aina suuren arvon 
henkiselle kulttuurille. — Kaikessa muussakin toiminnassa on ase- 
veljien pyrkimyksenä rauhan toimin rakentaa se, minkä sota on 
heidän silmiensä nähden hävittänyt. Tämä ei kuitenkaan merkitse 
sitä, että aseveljet unohtaisivat maanpuolustuksen lujittamisen. 
Sen vaalimisen he käsittävät ehdottomaksi velvollisuudekseen. 

Elämän ankarat realiteetit velvoittavat aseveljiä myös kaikella 
tarmollaan edistämään kansamme aineellista nousua siitä ahdin- 

kotilasta, johon pienenä kansana suursodan aikana jouduimme. 
Riittävän toimeentulon takaaminen, viihtyisien kotien luominen 
kaikille yhteiskuntamme jäsenille on aseveljeyden hengen sane- 
lema korkein aineellinen tavoite. Sen tähden on siellä, missä viime 
sodan rintamamiehet toimivat, ilmenevä yritteliäisyyttä, autta- 
misen tahtoa ja epäitsekästä mieltä. Taloudellisella avustustoimin- 
nallaan aseveliyhtymät tulevat lähentämään eri yhteiskuntaryh- 
miä toisiinsa, samalla kun ne turvaavat puutteenalaisille toimeen- 
tulon, ilman kerjuusauvaa. Jos aseveljeydestä vihdoin syntyy se 
voima, mikä murtaa niin usein hyvät uudistusaikeet ehkäisseen 
taloudellisen itsekkyyden muurin, on yhteiskunnassamme tapah- 
tunut vallankumous, josta versoo kansallemme onnellinen tulevai- 
suus. Ja tämän tehtävänsä se pystyy suorittamaan silloin, kun ih- 
misten silmät avautuvat näkemään, että kaunein sanoin julistettu 
uudistustyö on mahdollinen vasta sitten, kun se alkaa kustakin 
yksilöstä itsestään sisältä päin ja ryhtyy vasta sen jälkeen ympä- 
ristöä valloittamaan. 

Oikea aseveljeyden henki on luova Suomen kansasta kansakun- 
nan, jonka jäsenten keskuudessa ei ole enää mitään muuta arvon- 
mittaa kuin rehellinen työ ja kunniallinen elämä. 

Aseveljeys on vv:n 1939—40 sodan arvokkaimpia voittoja. Sen 
tulee vallata koko Suomen kansa. 

AJATUKSIA JA MIELIALOJA 
SOTATALVEN NÄKÖKULMASTA 


Lauri Hyvämäki 


a motin sota 1939—40! Jos yritetään arvioida sen ja sitä seuran- 
neen rauhanteon vaikutusta kansamme vastaisiin valtiollisiin koh- 
taloihin, niin ajatus aivan vaistomaisesti kieltäytyy tähtäämästä 
kauemmaksi tulevaisuuteen kuin huomiseen tai korkeintaan yli- 
huomiseen. Mars praecurrit in planetis — Mars on edelleenkin lähin 
planeetoista, rauha ihanteista halvin tässä sotaisessa kaksikym- 
mentäsataluvun maailmassa. Niin kauan kuin aseellis-diplomaatti- 
nen taistelu Euroopan johtovallasta, merien herruudesta ja siirto- 
maaelintiloista jatkuu, on tilanne meidän osaltamme siksi arvoi- 
tuksellinen ja täynnä alati muuttuvia tekijöitä, että kriitillisinkin 
ja tietorikkainkin arvostelija näkee siihen suunnilleen yhtä syvälle 
kuin kortistakatsoja ihmiskohtaloihin. Suomen viime sota oli eräs, 

historian silmissä todennäköisesti erittäin tärkeä, vaihe nykyistä 
Euroopan sotaa, siinä kaikki, mitä toistaiseksi voitaneen sanoa. 
Millaiseksi asemamme tästä lähtien vakiintuu, on kysymys, jonka 
ratkaisu ei riipu yksinomaan meistä, vaikka suvereenina valtiona 
tahdommekin pitää sen omissa käsissämme. 

On vielä toistettava: ei ole tällä hetkellä eikä ehkä pitkiin aikoi- 
hinkaan mahdollista arvioida Suomen viime sodan »ulkonaista» 
merkitystä kansamme elämälle. Mutta äskettäin eletyn suuren sota- 
talven »sisäisen» merkityksen me sekä tajuamme järjellämme että 
tunnemme voimakkaasti sydämissämme. Sen arvioimiseen on jo 
nyt mahdollisuus. Seuraavat ajatukset, jotka vähitellen ovat kitey- 
tyneet viime talven ja kevään kokemusten pohjalla, ovat kuitenkin 
pikemminkin eräänlaista persoonallista tilintekoa siitä, miten 
AKS-läinen rintamasotilas on käsittänyt sotamme henkisen merki- 
tyksen, kuin yritys luonnehtia sodan vaikutuksia kansamme sie- 
luun yleensä. 


SUOMEN KANSAN TAISTELU SOTATALVENA EI OLLUT 
MUUTA KUIN AKS:N OPPIEN EHDOTONTA JA 
TÄYDELLISTÄ TUNNUSTAMISTA 


Aina syksyyn 1939 saakka on voitu, mikäli oli kysymys Akatee- 
misesta Karjala-Seurasta ja sen edustamista aatteista, joltisellakin 
syyllä puhua »eristetystä nuorisosta». Sen jälkeen ei enää. 

Tämän kirjoittaja muistaa vielä elävästi ensimmäisen AKS:n 
veljesillan, jossa hän oli mukana ensi yliopistolukukautenaan. 
Se oli tavallista sytyttävämpi ilta ja antoi ikään kuin aavistuk- 
sen siitä syvästä ja korkeasta, jota olemme tunteneet kuulles- 
samme saneltavan Seuramme lippuvalaa. Tuntui kuin se henki, 
joka ilmeni tuon illan puheista ja lauluista, olisi ollut jotakin vallan 
uutta, jotakin, joka nimenomaan oli meidän ja jota muiden 
olisi vaikea käsittää samalla tavoin. Tilaisuuden päätyttyä myö- 
hään illalla tulin ulkona kadulla keskustelleeksi erään vanhemman 
AKS-läisen kanssa, jonka matka piti samaan suuntaan. Keskus- 
telu oli tietenkin kuluneen illan mielialojen siivittämää. Koetimme 
arvailla, mitä merkitsisi, jos koko Suomen kansaan saataisiin vale- 

tuksi sama henki, joka meidän veljesjoukossamme tuntui olevan. 
Silloin sen suuri tulevaisuus olisi ikiajoiksi taattu, sanoi toverini. 
Jostakin syystä me kuitenkin päädyimme siihen kielteiseen tulok- 
seen, että vuoden 1933 rikkinäinen Suomi tuskin milloinkaan voisi 
kokonaisuudessaan ja yht'äkkiä tulla niin korkea-asteisen kansal- 
listunnon ja isänmaanrakkauden elävöittämäksi kuin me toi- 
voimme. 

Tämä keskustelu tähtikirkkaana syysiltana vuosia sitten palasi 
monta kertaa mieleeni eräänä toisena syksynä, vuoden 1939 loka- 
ja marraskuun kertausharjoitusviikkoina. Se heräämisen ja yhty- 
misen ihme, joka aikaisemmin näytti niin mahdottomalta, oli sil- 
loin tapahtunut. Ja mitkä olivat sen edellytykset, mitä siihen oli 
tarvittu? Olimme juuri nähneet, kuinka kolmikymmenmiljoonai- 
nen kansa käytyään kaksi viikkoa totaalista sotaa menetti itsenäi- 
syytensä ja maansa vieraille. Tiedettiin, että Suomen ja Venäjän 
hallitusten kesken oli sukeutunut neuvotteluja joistakin aluesiir- 
roista. Kesällä oli itärajalla AKS:n ja suojeluskuntajärjestön aloit- 
teestä suoritettu vapaaehtoisia linnoitustöitä, ja syksyllä olivat 
eräät reserviläisryhmät saaneet kutsun lippujen alle puolueetto- 
muusvartioinnin tehostamiseksi. Siinä kaikki. mitä varmastitiedet- 
tiin. Ja seuraukset? Mistä se tuli. tuo sankarillinen itsestäänpiittaa- 
mattomuuden ja uhrivalmiuden henki. joka muutamassa viikossa 
hapatti koko meikäläisen yhteiskunnan ja sen itseensä ja omaan 
ryhmäänsä tiukasti sulkeutuneet. puoluekyräilyn katkeroittamat 
ja omaan osaansa tyytymättömät kansalaiset? Se on kenties mää- 
rittelemättä jäävä, mutta silti suurin niistä realiteeteista, joihin 
taistelumme marras— maaliskuussa 1939—40 perustui, ja me ase- 
palvelukseen kutsutut AKS-läiset tunsimme sen täsmälleen samak- 
si asiaksi, mikä on ollut AKS:läisyyden ytimenä aina Seuran perus- 
tamisesta asti. Nyt se oli koko kansan yhteistä omaisuutta. Meille 
oli suotu onni elää suurta aikaa, todellista Suomen suvun nousun 
alkua! 

Emme olleet enää neristetty nuoriso». Moni meistä muistanee 
vielä, kuinka läheisesti hänelle puhuivat radiossa lausutun »Kek- 
rinaaton laulun 1939» sanat: 

»Lokakuu kolmekymmentäyhdeksän, 
ovat korkeat päiväs' ja yös'! 

Olet kutsunut, kansani, palvelemaan, 
ja lähteä saan minä myös. 

Kera kansani yhtä mä olla saan, 
minä maatani palvella saan. 

Lyhyt vartiotie elonpäivämme lie, 
tuhatvuotinen on isänmaan.» 


VUODEN 1939 KENTTÄARMEIJASSA TULI KANSALLISEN 
YHTEYTEMME AJATUS ENSI KERRAN LIHAKSI 
JA VEREKSI 


Ensimmäisen kerran oli itsenäisessä Suomessa koko kansa 
aseissa. Tämä uusi olotila toi mukanaan lukemattomia uusia tehtä- 
viä, jotka panivat yhteiskunnan sopeutumiskyvyn kovalle koetuk- 
selle. Uhanalaisten seutujen väestön siirto ja huolto, reserviläisten 
perheiden taloudellisen aseman turvaaminen, yhteydenpito armei- 
jan ja kotiseudun välillä — siinä muutamia kysymyksiä, joiden 
ratkaiseminen ei suinkaan ollut helppoa. Vaikein oli tietysti itse 
pääkysymys: sotilaallisen valmiuden saavuttaminen sillä pohjalla, 
joka aikaisempina vuosina oli luotu tai luomatta jätetty. Siihen 
taas liittyi läheisesti, ikäänkuin henkisenä puolena, kysymys 
siitä, millaiseksi oli käytännössä osoittautuva itse taisteluvälineen, 
kansan syvistä riveistä kootun kenttäarmeijan, sisäinen lujuus. 

"Vaikkakin suomalainen on sotilaana aina ollut omaa luokkaansa, 
eivät silti esimerkiksi kokemukset rauhanaikaisista kertausharjoi- 
tuksista aina ole olleet yksinomaan ilahduttavia, mitä tulee kurin- 
pitoon. Millaiseksi oli muodostuva päällystön ja miehistön suhde 
alkaneissa »ylimääräisissän»? Kun reserviupseerit, jotka meillä jo 
koulutusedellytystensä puolesta edustavat n.s. sivistyneistöä — 
karkean kansanomaisesti katsottuna siis mherroja» — joutuivat 
niin laajassa mitassa hoitamaan sotilaallisia johtajatehtäviä, kuin 
meidän armeijassamme oli asianlaita, saattoi monessa — eikä vä- 
himmin reserviupseereissa itsessään — aluksi syntyä epäilyksiä, 
oliko heillä mahdollisuuksia saada oikea ote miehistöön. Viimeksi- 

mainitun valtaosahan oli ruumiillisen työn tekijöitä, siis useissa 
tapauksissa varsin erilaista elämän- ja maailmankatsomusta edus- 
tavaa. Eivätkö esimerkiksi meikäläisten reserviupseerien suhteelli- 
sen niukasta erikoiskoulutuksesta johtuvat haitat heikentäisi hei- 
dän johtaja-asemaansa ja antaisi aihetta helposti kurittomuudeksi 
kärjistyvälle arvostelumielelle? Aktiiviupseeri, ammattisotilas, saa 
jo asemansa vuoksi osakseen tietyn määrän arvovaltaa käskyn- 
alaistensa puolelta. Tämän edun reserviupseeri helposti menettää, 
elleivät sitä ole korvaamassa tavallista etevämmät johtajaominai- 
suudet. 


Nämä epäilyt eivät suinkaan olleet perusteettomia, mutta käy- 
täntö osoitti kuitenkin toista. Ankaran ajaa vaatima yhteinen teh- 
tävä lähensi päällystön ja miehistön toisiinsa ja loi niiden välille 
keskinäisen yhteisymmärryksen ja arvonannon. Sen voinevat to- 
distaa myös YH-vaiheen aikana kenttäarmeijassa palvelleet 
AKS!läiset, joista suurin osa oli juuri reserviupseereita ja joutui 
siis toimimaan joukkueenjohtajina ja komppanianpäällikköinä. 
Näillä paikoilla on johtajalla tilaisuus oppia välittömästi tunte- 
maan miehensä sekä yksilöinä että joukkona, ja hän joutuu myös 
usein harkitsemaan kysymyksiä, jotka ovat laadultaan pikemmin- 
kin sosiaalisia kuin sotilaallisia. Esim. siviili-ihmisen korvissa niin 
vaatimattomilta kuulostaviin asioihin kuin loma-anomuksiin liit- 
tyy monesti sellaisia perusteluja, jotka saattavat esimiehen anka- 
rasti punnitsemaan, mikä on oikeus ja kohtuus, mikä ei. Linnoi- 
tustöissä, jotka koulutustoiminnan ohella muodostivat ylimää- 
räisten kertausharjoitusten varsinaisen ytimen, ei työtä johtava 
reserviupseeri voinut paljonkaan operoida käskyillä ja komennoil- 
la, vaan hän joutui antamaan työohjeita ja -selityksiä, vetoamaan 
enemmän terveeseen järkeen kuin sotilaskuriin ja ennen kaikkea 
käyttämään sitä itse. Siten muodostui upseerin ja miehistön suhde 
melkein itsestään samanlaiseksi kuin työnjohtajan ja työntekijäin 
suhde yleensä. Tietenkin kesän 1939 vapaaehtoiset linnoitustyöt 
olivat sitä varten olleet terveellinen koulu. Monellekin niin sanotun 
henkisen työn tekijälle, joka reserviupseerin ominaisuudessa joutui 
linnoitustöissä harkitsemaan pesäkkeitten, ampumahautojen ja 
estelinjojen sijoituksia ja opastamaan maanviljelijä- ja työläisre- 

serviläisiään niiden rakentamisessa, oli nimenomaan sotaa edeltä- 
nyt YH-vaihe erittäin kasvattava. Johtaja oppi tuntemaan mie- 
hensä samoin kuin nämä hänet, ja tuloksena oliuseimmissa tapauk- 
sissa molemminpuolinen luottamus. Tietenkin oli sopeutumatto- 
mia yksilöitä ja luonteita, mutta ne eivät voi himmentää edullista 
kokonaisvaikutelmaa. Näin jäljestä päin muistuu syksyn 1939 
lapio ja kivääri kädessä harjoitteleva kenttäarmeijamme mieleen 
ikäänkuin valoisana tulevaisuudenkuvana siitä nousevasta Suo- 
mesta, jossa elämän sisältönä on työ, ennen kaikkea työ isänmaan 
hyväksi, ja elämän muotona keskinäinen asetoveruus ja kohtalon- 
yhteys. 


TOTAALINEN SOTA — TOTAALINEN TAPPIO? 


Sinä marraskuun aamuna, jolloin venäläisten pommikoneitten 
moottorien jyrinä ensi kerran kuului Suomen kaupunkien ja kylien 
yllä ja jolloin suojajoukkomme pitkällä itärajalla ottivat vastaan 
vihollisen ensimmäisen hyökkävysaallon, oli siis Suomen kansa 
psyykillisesti puolustusvalmis huolimatta siitä henkeäsalpaavan 
vakavasta tietoisuudesta. että yksin jätettyinä taistelimme suur- 
valtaa vastaan. Ihmissilmin katsoen meillä oli vain kolme mahdol- 
lisuutta: voitto, kompromissirauhaan johtava diplomaattinen väli- 
tys tai tuho. Aivan varmaa lienee, että koko maailma, mikäli se 
meitä lainkaan ajatteli, piti kolmatta vaihtoehtoa väistämättö- 
mänä. Olihan muutaman vuoden kuluessa jo siihen mennessä koko- 
naista neljä valtiota — Itävalta, Tsekkoslovakia, Albania ja Puola 
— joutunut alistumaan ekspansiivisena esiintyvän suurvaltanaa- 
purin valtausjoukkojen edessä. Vieläpä, Puolaa lukuunottamatta. 
melkein miekaniskutta. Ja kuitenkin nämä valtiot. paitsi Albania, 
olivat sekä väkiluvultaan että aineellisilta voimavaroiltaan poh- 
joista Suomea monin verroin vahvempia, vaikkakin niillä kullakin 
oli omat ristinsä, mitä tuli diplomaattiseen ja sotilasmaantieteel- 
liseen asemaan. Entä Baltian valtiot? Ne olivat pari kuukautta 
aikaisemmin vastalauseetta myöntyneet Neuvostoliiton vaati- 
muksiin sijoittaa niiden alueelle tärkeitä sotilaallisia tukikohtia. 
Suomen ryhtyessä puolustustaisteluun Venäjää vastaan meillä oli 
riipaiseva tunne siitä, että alkaneessa totaalisessa sodassa häviölle 

joutuminen merkitsisi meille totaalista häviötä — kansamme itse- 
näisyyden, kulttuurin ja fyysillisen voiman armotonta tuhoa- 
mista. Niitä Napoleonin sotien aikuisia ritarillisia sodankäynti- 
sääntöjä, jotka löivät leimansa vuosien 1808—09 Suomen sotaan 
ja silloisen voittajan menettelyyn, ei nykypäivän sota enää tunne 
eikä niitä totisesti kukaan suomalainen odottanutkaan! 


MUUT VAIHTOEHDOT: 
KOMPROMISSIRAUHA JA VOITTO 


Toinen ajateltavissa oleva ratkaisu oli jossakin sodan myöhem- 
mässä vaiheessa tarjoutuva diplomaattinen välitys, joka tekisi 
rauhan mahdolliseksi sellaisin ehdoin, ettei Suomen elinetuja ja 
kunniaa loukattaisi. Tämä mahdollisuus näytti perin sumealta. 
Kun se joka tapauksessa jäi ratkaisevasti riippuvaksi siitä, miten 
sotilaallinen tilanne kehittyisi, niin se askarruttikin etupäässä 
vain maan hallitusmiesten ajatuksia herättämättä yleisempää mie- 
lenkiintoa. 

Oli vielä jäljellä yksi mahdollisuus: voittaa sota. Oliko siihen 
uskominen mieletöntä? 

Jo sodan n.s. viivytystaisteluvaiheessa nähtiin, ettei ylivoimai- 
nenkaan vihollinen tule Suomeen niinkuin kotiinsa. Pian kertoivat 
päämajan lakooniset tiedonannot uusia, rohkaisevia sanomia. Pää- 
sotanäyttämöllä, Karjalan Kannaksella, Suomen puolustus kesti, 
ja venäläisten suurhyökkäys saatiin joulukuussa pysähdytetyksi. 
Tolvajärvellä suomalaisten hyökkäävä puolustus työnsi vihollisen 
takaisin. Lieksan suunnalla vihollinen heitettiin rajan yli. Uuden 
vuoden ensimmäisellä viikolla saatettiin pohjoisrintamalla loppuun 
Suomussalmen suuri tuhoamistaistelu, johon verrattavia olivat 
myöhemmin Laatokan koillispuolella saavutetut Syskyjärven, 
Lemetin ja Uomaan voitot. Muillakin rintamilla Suomen puolustus 
piti, vaikka tilanne oli alati kriitillinen. Vastustajan ilma- ja pans- 
sarivoimat, nuo nykyajan sodassa niin tärkeät aseet, eivät vielä 
kahtena ensimmäisenä sotakuukautena olleet saavuttaneet ratkai- 
sevaa menestystä. 

Vähitellen alkoi kotialueella tulla ikäänkuin uskonkappaleeksi 
se käsitys, että meillä sittenkin oli olemassa sotilaallisen voiton 

mahdollisuudet, kunhan jokin onnekas historiallinen sattuma 
tulisi meille avuksi. Tätä vahvisti myös ulkomaisen avun toivo, 
joka sittemmin oleellisesti osoittautui pettäväksi. Vielä helmi- 
maaliskuulla, Summan ja Viipurinlahden kohtalokkaitten taiste- 
lujen aikana, uskottiin, että kaikki lopuksi käy hyvin. — Emme 
saa väheksyä näitten vakaumusten merkitystä, sillä ne kuitenkin 
olivat eräänlainen välttämätön hypoteesi, pohja millä seistä — 
kaikkien realiteettien uhallakin! 


ETULINJOJEN MIELIALOJA 


Rohkenematta tehdä liian laajoja yleistyksiä tahtoisin väittää, 
että kotialueella hyvin suuressa määrin ajateltiin sodan ratkai- 
susta siten kuin tässä on yritetty kuvata. Rintamajoukkojen mie- 
lessä sen sijaan tuskin kuvasteli edellämainituista kolmesta vaih- 
toehdosta muita kuin kaksi: voitto tai tappio, eivätkä nekään 
täysin tietoisesti. Sodan sielullisesti ja ruumiillisesti herpaannut- 
tavassa nykyhetkessä eivät kovin kauaskantoiset ajatukset viihdy. 
Kun jokainen päivä ja yö saattoi yksilön kohdalla olla viimeinen, 
oli ikäänkuin helpompaa olla ajattelematta paljon — mikäli voi! 
Talvisten päivien seuratessa toinen toistaan kiintyi huomio mel- 
kein kokonaan omaan yksikköön, puolustuslohkoon tai hyökkäys- 
kaistaan. Sitä paitsi oli jo johtajankin, sanokaamme etulinjassa 
toimivan reserviupseerin, monesti varsin vaikea saada selvää 
kuvaa oman rintamansa tapahtumista edes siinäkään määrin kuin 
hänen asemansa edellytti. Mitä sitten yksityisen rintamamiehen? 
Laajat korpialueet, joiden puolustus oli harvalukuisten joukkojen 
käsissä, pitkät ja vaivalloiset yhteydet, peitenimistö — ne kaikki 
jo itsestään rajoittivat omiin havaintoihin perustuvaa ajattelua 
taistelujen kulusta. Tietenkin saapuivat aikanaan tiedot yleisestä 
tilanteesta, ja suomalaisten aseitten menestys luonnollisesti toi 
tyydytyksen tunteen, mutta tuskinpa siinä määrin kuin kotirinta- 
malla. Sekin, minkä puolesta taisteltiin, — kotiseutu, koti, omai- 
set — saattoi joskus tuntua varsin kaukaiselta. En suinkaan väitä, 
että kaikkien kohdalla asia oli niin, mutta unohtamisen taito 
kuuluu joka tapauksessa eräänlaiseen sodan vaatimaan henkiseen 
itsesuojeluvaistoon. Myöskin silloin kun saapui tieto omaisen tai 

ystävän kaatumisesta taistelussa. Sekin tuntui kaikessa kipeydes- 
sään kuuluvan sodan elämänjärjestykseen. Vasta rauhan palattua, 
kun olemme nähneet, mitä yksikin kaatunut on saattanut merkitä 
omaisille ja läheisille, olemme käsittäneet uhrien suuruuden 
oikeassa valossa. 

Edelläsanotun tarkoitus ei suinkaan ole todistella sitä, että suo- 
malainen rintamasotilas olisi sodan kaikkinielevässä kaaoksessa 
menettänyt entiset elämänarvonsa. Ne käsitettiin vain ikäänkuin 
syvemmin, vaistomaisemmin, tunteenomaisemmin. Ja monelle 
kirkastui uusiakin arvoja. Viime talvena nähtiin etulinjoilla sel- 
västi, kuinka syvään uskonnollisten kansanliikkeittemme perintö 
on juurtunut tämän kansan sieluun. Tosin melkein jokainen sota 
synnyttää n.s. vaarauskonnollisuutta, josta rauhan palattua ei jää 
paljonkaan jäljelle. Ja epäilemättä viime sotamme rintamamiesten 
uskonnollisuudessakin oli sitä paljon. Mutta sittenkin uskaltaisin 
ajatella, että sotatalvi merkitsi suurta murrosvaihetta sekä monen 
yksilön että koko kansan uskonnollisessa elämässä. Ne perinteet, 
joita meille on antanut Etelä-Pohjanmaan ja Pohjois-Savon herän- 
näisyys, Pohjolan laestadiolaisuus ja länsisuomalainen rukoilevais- 
liike, muita mainitsematta mutta myöskään unohtamatta, osoit- 
tautuivat rintamalla. todellisiksi elämän voimiksi. Voidaanpa 
sanoa, että ne antoivat koko sodalle uskonsodan luonteen. Milloin 
ennen olemme niin itsekohtaisiksi tunteneet tuon luterilaisista 
luterilaisimman »uskonpuhdistuksen marseljeesin», »Jumala ompi 
linnamme»-virren, tai Lapuan taistelun virren sanat kuin viime 
talvena? 

Niin siis Suomen armeija sotatalvena mietiskeli kansansa koh- 
taloa ehkä vähemmän kuin kotialueella ajateltiin, mutta kärsi, 
taisteli ja uskoi sitäkin enemmän! 


RAUHA. ...? 


Sotatoimet lopetti maaliskuun 13 p:nä solmittu Moskovan 
rauha. 

Se mahdollisuus, jolle sodan alussa oli vähimmin huomiota 
omistettu, toteutui sittenkin omalla tavallaan. Tässä kohden 
vaietkoon toistaiseksi kaikki arvostelu. Tyhjentävimmin on siitä 


: 129 


puhuttu armeijamme ylipäällikön ensimmäisessä sodan päättymi- 
sen jälkeen julkaisemassa päiväkäskyssä. 

Varmaankin oli niitä, jotka rauhansanoman kuultuaan henges- 
sään katkerina huudahtivat keskiaikaisen sotapäällikön tavoin: 
»Kaikki on menetetty paitsi kunnia!» Maamme alue silvottiin, 
Karjalan väestö joutui siirtymään uuden rajan taakse. Tuskinpa 
äskeinen vihollinenkaan odotti, että kukaan suomalainen epäröisi 
valitessaan Suomen ja Neuvostoliiton kansalaisuuden välillä. 
Onkohan koskaan mitään kansainvälisen oikeuden periaatetta 
tarvittu niin vähän kuin optio-oikeutta Suomen ja Venäjän rau- 
hanteossa maaliskuussa 1940? 

Rauha, joka kuitenkin oli harkittu viisaimmaksi ratkaisuksi, 
tuntui nyt monin verroin raskaammalta kantaa kuin totaalisen 
sodan kuorma. Ja mitä takeita oli sen pysyvyydestä? Vaikka aseet 
olivat vaienneet, ei vuosisataista vastakohtaa idän ja lännen 
välillä ollut poistettu. Sen tiesi jokainen. 

Miten voitaisiin elää huomispäivän Suomessa? Koskaan eivät 
kulttuurimme ja taloutemme saisi niitä edellytyksiä, jotka niillä oli 
1930-luvun kuohuvassa, riitaisessa mutta sittenkin terveen elin- 
voiman ja nousun merkeissä eläneessä Suomessa? Entä yli nel- 
jännesvuoden kestäneen sotamme luoma sankarillinen innostus — 
oliko se nyt lamautuva aineellisten vaikeuksien ylivoiman edessä 
ja häviävä jäljettömiin? Koko näköpiiri tuntui tympeältä ja ahdis- 
tavalta. Oli kuin sankaridraaman näyttämö olisi yhtäkkiä muut- 
tunut vaivaistaloksi. 

»Infandum, jubes, renovare dolorem — sanomattoman tuskan 
palautat mieleen, kohtalotar!» Tämä roomalainen lause luonneh- 
tisi kenties jollakin tavoin niitä ajatuksia, jotka rauhanteon jälkei- 
sinä päivinä liikkuivat kodistaan karkoitettujen, omaisensa ja 
läheisensä taistelussa menettäneitten, sotasairaaloissa kärsivien ja 
sekä sotilas- että siviilirintamalla uupumukseen asti taistelleitten 
suomalaisten mielissä. 

Mutta tähän maaliskuun päivien gehennaan alkoi sittenkin tun- 
keutua valonsäteitä. Ja varsinkin tuli muuan ajatus lohdutuk- 
seksi. 

TÄMÄ KANSA OLI PAKKORAUHANKIN JÄLKEEN SAMA 
KUIN SUOMEN SODAN JA HELMIKUUN MANIFESTIN 
PÄIVINÄ 


Vähitellen alkoi masentunut toivo etsiä itselleen uusia kiinto- 
pisteitä. Ja niiksi tulivat Suomen armeijan äänetön, päättäväinen 
ja rautaisen mieskurin leimaama vetäytyminen demarkatiolinjalle 
ja kokonaisen heimon sanaton päätös kuulua suomalaiseen kan- 
sanyhteyteen huolimatta sen kotiseudun riistämisestä irti valta- 
kuntamme alueesta. Ja kun kevät ehti pitemmälle, niin huomat- 
tiin, että meille oli sentään paljon jäänytkin. Suomen taistelu- 
joukot palasivat kotiin, tosin harvenneina mutta taistelleina ja 
kestäneinä, ja vaikka yleinen maansuru vielä painoi mieliä, ei se 
voinut tukahduttaa puhtaasti inhimillisiä ilon ja ylpeyden tun- 
teita. Ennen pitkää alkoi myös kansaamme terästää se vastuun- 
tietoisuus, jonka synnytti karjalaisen siirtoväen asettuminen kes- 
kuuteemme. Kansamme sielun elpymisen kannalta ei niin ikään 
liene vähäiseksi arvioitava sitä rohkeaa tulevaisuudenuskoa, joka 
eli monissa sodan vammojen takia terveytensä menettäneissä 
invaliideissa ja vaikutti hiljaisen saarnan tavoin katkeroituneihin 
ja penseihin mieliin. 

Eikä mikään kansainvälinen asiakirja voi 
vieläkään riistää meiltä tulevaisuuden toivoa. 
Se toivo on ikäänkuin äänettömänä rukouksena niin luterilais- 
ten kirkkojemme hartaudessa kuin kreikkalaiskatolistemme vi- 
gilioissa tälläkin hetkellä. 


SANKARIVAINAJAMME 


On vielä eräs kansalaisryhmä, jolle me olemme suuremmassa 
kiitollisuudenvelassa kuin armeijalle, invaliideille ja kotiseutunsa 
hinnalla maan vapauden ostaneille karjalaisille, ja se on vuosien 
1939—40 Suomen sodan sankarivainajat. 

Heistä on puhuttu ja kirjoitettu paljon, mutta ei koskaan 
liiaksi. He ensiksi pesivät verellään kansamme silmistä sen pahan 
unen punaisista ja valkoisista, jonka loppumista Akateeminen 
Karjala-Seura on syntymästään saakka odottanut. 

Koska tämä kirja on lähinnä aiottu AKS:läisten ja heitä lähellä 
olevien käsiin, tahdon vielä muutamalla sanalla palauttaa mieleen 
kaatuneet Seuramme jäsenet, vaikka tiedän, että heitä tässä kir- 
jassa muutenkin muistetaan. Niistä sadastakahdestakymmenes- 
täkahdeksasta AKS:läisestä, jotka viime sodassa kaatuivat. oli 
sataseitsemän reserviupseereita. 

On sykähdyttävää ajatella, että niistä lähes tuhannesta. nuoren 
miespolvemme parhaimmistoa edustavasta reserviupseerista, jotka 
jäivät kunnian kentälle, kuka kranaatinsirpaleen ruhjomana, kuka 
konekiväärisuihkun tai venäläisen tarkka-ampujan luodin lävis- 
tämänä, kuka miinaräjähdyksen tai lentopommin tuhoamana, 
joka yhdeksäs oli hengessään vannonut: »Lippumme alla 
ja lipullemme . . .» 

Heidän kuolemassaan on lupaus AKS:n aatteiden toteutumi- 
sesta. 

Me muistelemme heitä murheella, mutta se on ylpeää murhetta. 
Sillä me tiedämme, että he elivät ja kuolivat Isänmaalle, jonka 
vapaus ei tunne mitään maallista rajahintaa. 


DULCE ET DECORUM EST PRO PATRIA MORI! 

TYÖPALVELU JA SEN TARPEEL- 
LISUUS SUOMESSA 


Kauko Leiponen 


TYÖ MIEHEN KUNNIA. 


Maäätstansödan aiheuttamat suuret menetykset ja seuranneen 
taloudellisen lamakauden synnyttämät työttömien miljoona-ar- 
meijat ovat pääasiallisesti ne kaksi valtatekijää, joiden ansiosta 
työpalvelu eri maissa on saanut alkunsa. Vähäisistä alkuyrityksistä 
on määrätietoisin ponnistuksin ja usein ankaraa vastustusta ko- 
kien luotu sen nykyiset muodot. Tällöin on erittäin merkillepanta- 
vaa, että kehityksen ehdittyä kyllin pitkälle on miltei jokaisessa 
valtiossa, jossa työpalvelu on tavalla tai toisella toteutettu, ha- 
vaittu se myös kansalaiskasvatuksen parhaaksi kouluksi. 
Suurteollisuuden kehitys on nostanut esille suuren joukon sosiaa- 
lisia kysymyksiä synnyttäen samalla monissa maissa yhä räikeäm- 
piä luokka- ja etuvastakohtia. Vastustettaessa tällaista kansakun- 
nan elämälle vaarallista kehitystä luomalla työlle lujaa pohjaa ja 
hallitsevaa asemaa pääomaan nähden, s.o. henkistä sisällystä ja 
voimaa kansayhteisön jokaisen jäsenen työhön. olipa se mitä laa- 

tua tahansa, on kehitetty kansakunnan yhteinen yleishyödyllisiin 
tai yleviin sosiaalisiin päämääriin ATSA E. ja sen ohella työpal- 
velu kasvatusmuotona. 

Työpalvelun kehityksessä erotetaan vvälliseeti kolme eri alku- 
lähdettä, nimittäin Bulgarian, Sveitsin ja Saksan työpalvelu. Ne 
ovat syntyneet toisilleen osittain hyvinkin vieraiden syiden joh- 
dosta ja kehittyneet kukin omia kansallisia muotojaan luoden. 
Näistä kolmesta lähteestä ovat saaneet vaikutteita muut nykyisin 
parissakymmenessä eri valtiossa syntyneet ja voimassaolevat työ- 
palvelujärjestelmät. 

Tähän työpalvelun kolmiapilaaseen olisi lisättävä vielä neljäskin 
lehti, nimittäin suomalais-ugrilaisten kansojen luoma varsin oma- 
laatuinen kansallinen työapujärjestelmä, talkoopalvelu. joka tosin 
huomattavalta osalta on ollut siirtymässä historiaan. 

Lienee tässä yhteydessä aihetta lähemmin tarkastella niitä eri 
syitä, jotka työpalvelun käytäntöönottoon ovat vaikuttaneet ja 
niitä päämääriä, joihin työpalvelu eri maissa pyrkii. Täten parem- 
min havaitaan edellämainitsemani talkoopalvelumme sisäinen yh- 
täläisyys nykypäivien työpalveluhengen kanssa. 


TYÖPALVELU ERI MAISSA. 


Bulgarian työpalvelu. 


Bulgarialla on kunnia olla se valtio, joka ensimäisenä on viralli- 
sesti omaksunut työpalvelun. Bulgarian työpalvelu on ilmeinen 
maailmansodan jälki-ilmiö. Jo kesäkuun 5 p:nä 1920 säädettiin laki 
työpalvelusta. 

Työpalvelun päämäärinä ovat siellä: 

1. Maan työvoiman järjestäminen ja käyttö kokonaisuuden hyväksi 
kohottamalla tuotannon tasoa sekä suorittamalla ja edistämällä 
yleishyödyllisiä töitä. 

2. Harrastuksen ja mielenkiinnon lisääminen yleishyödyllisiä töitä 
kohtaan. 

3. Kansan moraalisen ja taloudellisen tason kohottaminen kasvat- 
tamalla vastuuntuntoa kansalaisissa. 

4. Kansallistietoisuuden kohottaminen ja isänmaahan sekä kunin- 

kaaseen kohdistuvan rakkauden, uskollisuuden ja kiintymyksen 
vaaliminen. 


5. Yksityis- ja oman edun alistaminen kansan ja valtion hyväksi. 

Työpalvelu on pakollista, vaikka siitä voidaankin erinäisistä 
syistä vapautua maksukorvausta vastaan. Töitä valittaessa ovat 
maan olosuhteet olleet määräävät. Etualalla ovat rautatie. maan- 
tie- ja kanavatyöt, tukimuurien ja patojen rakentamiset, perus- 
parannustyöt ja metsätyöt. Lisäksi työpalveluorganisation käy- 
tössä on omaa ja valtion tarvetta varten kenkä- ja pukutehtaita. 

Edellämainittujen päämäärien saavuttamiseksi on työpalvelu 
määrätietoisesti toiminut ja saanut kansan jakamattoman kun- 
nioituksen ja arvonannon osakseen. Työpalvelulla on maa menes- 
tyksellisesti kyennyt korjaamaan Neuillyn rauhan pahimmat sekä 
taloudelliset että moraaliset seuraukset sekä siten nousemaan siitä 
alennustilasta, johon se oli joutunut maailmansodan hävitysten 
seurauksena ja satojentuhansien miesten kaaduttua. 

Ylipäänsä voidaan sanoa, että Bulgarian työpalvelu on sopeutu- 
nut hyvin maan luontaisiin ja kansallisiin oloihin, ja se on ollut 
mitä suurimerkityksisintä tälle 6-miljoonaiselle kansalle. 


Sveitsin työpalvelu. 

Toisena työpalvelun alkukotina on ollut vapaudenrakkaudes- 
taan kuuluisa Sveitsi, joka jo melko varhain on omaksunut aja- 
tuksen. Huomattavaa on lisäksi, että työpalveluajatus heräsi 
täällä ensin ylioppilaspiireissä vuonna 1925, jolloin vapaaehtoisuu- 
den pohjalla syntyi ensimmäinen ylioppilasleiri. Kolme vuotta 
myöhemmin järjestettiin opiskelijain työpalvelu Sveitsin Ylioppi- 
laskuntien liiton toimesta vakinaiselle kannalle. 

Tarkoituksena on ollut opiskelijain tutustuttaminen sosiaalisiin 
kysymyksiin käytännöllisissä töissä, joilla on puhtaasti avustus- 
luonne. Pyrkimyksenä on ensisijassa köyhien, hätääkärsivien vuo- 
ristopitäjien asukkaiden auttaminen vapaaehtoisella työllä. Ra- 
kennetaan teitä, säännöstellään metsäpuroja, työskennellään sa- 
donkorjuussa ja raivataan alppiniittyjä sekä autetaan vahingon tai 
onnettomuuden kohtaamia kanssaihmisiä. Näin on talonpoikien ja 
ylioppilaiden kesken kehittynyt hyvä suhde. mikä on ollut omiaan 

edistämään sosiaalisten kysymysten tuntemusta ja niiden suotui- 
saa ratkaisua myöhemmin. 

Ylioppilaiden työpalvelun rinnalle on vuonna 1932 vakavan 
työttömyyden uhatessa syntynyt lähinnä Saksan esimerkin innoit- 
tamana yleinen vapaaehtoinen työpalvelu, jonka tehtävänä on 
työskentelymahdollisuuksien järjestäminen nuorille 16—24 vuo- 
tiaille työttömille. Samaan aikaan on lisäksi järjestetty työpalvelu- 
leireillä kursseja vanhemmille työttömille tarkoituksella laajentaa 
heidän ammattipätevyyttään ja kehittää heitä jo omaksutussa 
ammatissa. Vuotta myöhemmin perustivat työpalvelusta kiinnos- 
tuneet järjestöt ja eräät julkiset laitokset Sveitsin vapaaehtoisen 
työpalvelun keskuksen, ja vuonna 1935 liittoneuvosto vihdoin 
lainsäädäntöteitse antoi toiminnalle järjestetyn muodon niin, että 
työpalvelun organisatoorinen yhteys siten lopullisesti saavutettiin. 
— Työpalvelutöitä teettävät liittovaltio, kanttoonit, kaupungit, 
kylät sekä yleishyödylliset tai sosiaaliset järjestöt suhteellisen 
pienin työleirijoukoin. Työpalvelujoukot rakentavat metsä-, alppi- 
ja maanteitä, retkeily- ja nuorisomajoja, suorittavat uudisrai- 
vausta, ojitustöitä, purojen säännöstelyä, esihistoriallisten mui- 
naisjäännösten kaivauksia yms. sekä auttavat onnettomuuksien 
kohtaamia kansalaisia. 

Sveitsin työpalvelu on siis pääosaltaan sosiaalista auttamistoi- 
mintaa sekä osittain työttömyystorjuntaa. Jonkin verran anne- 
taan työpalveluleireillä yleistä kansalaiskasvatustakin. Se on saa- 
vuttanut varsin hyviä tuloksia ja on vuosi vuodelta saanut osak- 
seen yhä suurempaa kannatusta, mikä ilmenee myös jatkuvasti 
kasvavissa osanottajaluvuissa. 


Saksan työpalvelu. 

Kansallissosialistinen Saksa on kuitenkin se maa. joka menes- 
tyksellisimmin on soveltanut työpalvelua käytäntöön, jopa niin, 
että työpalvelua pidetään eräänä Saksan nousun tärkeimmistä 
tekijöistä. 

Jo vuonna 1922 Nuorsaksalaisten järjestö esitti ensimmäisen 
kerran tietoisesti työpalvelua kaikenlaisen avustustoiminnan pe- 
rusehtona. Vuonna 1931 annettiin ensimäinen virallinen asetus va- 

paaehtoisten työpalveluleirien järjestämiseksi silmämääränään 
laajaksi paisuneen työttömyyden lieventäminen. Kesti kuitenkin 
vuosia. ennenkuin työpalvelu tuli pakolliseksi nykyisessä muo- 
dossaan. sillä esiintyi monenlaista sekä sisä- että ulkopoliittista vas- 
tustusta. Kansallissosialistisen puolueen johtajan Hitlerin vuonna 
1930 puolueen työpalveluorganisation keskeiseksi henkilöksi mää- 
räämän eversti Konstantin Hierlin vaivat tulivat kuitenkin run- 
saasti palkituiksi, kun vuonna 1935 kesäkuun 26 p:nä astui voi- 
maan yleinen työpalveluvelvollisuus. Lain 1 & määrittelee sen seu- 
raavasti: 

1. Valtakunnan työpalvelu on Saksan kansan kunniapalvelua. 

2. Kaikki nuoret saksalaiset ovat velvolliset palvelemaan kan- 
saansa valtakunnan työpalvelujoukoissa. 

Valtakunnan työpalvelun tulee kasvattaa Saksan nuorisoa kan- 

sallissosialismin hengessä kansayhteisön jäseniksi, jotka todella 

ymmärtävät työnteon käsitteen ja osaavat ennen kaikkea ruu- 

miilliselle työlle antaa sille kuuluvan arvon. 
4. Valtakunnan työpalvelu tulee suorittamaan yleishyödyllisiä 
töitä. 

Saksan työpalvelun tarkoituksena on siis pääasiassa nuorison 
kasvatus, ja siksi työpalvelu on järjestetty sitä silmälläpitäen va- 
raamalla päivittäin runsaasti aikaa liikuntakulttuurille ja henki- 
selle sekä maailmankatsomukselliselle kasvatukselle. 

Työpalvelustaan ovat saksalaiset kehittäneet järjestelmän. jolla 
on tärkeä osuus kansayhteisön jäsenten kasvatuksessa vastuuntun- 
toisiksi. työn merkityksen oivaltaviksi kansalaisiksi. Työpalvelua 
on pidettävä eräänä nykyajan huomattavimmista sosiaalipoliitti- 
sista ilmiöistä. 


Työpalvelu muissa valtioissa. 

Yleishuomiona mainittakoon, että kaikkialla, missä työpalve- 
lulla on pyritty puhtaaseen työttömyystorjuntaan ilman voimak- 
kaampaa henkistä sisällystä kuin mitä sisältyy ammattiopetuk- 
seen tai työnvälitykseen. on se enemmän tai vähemmän epäonnis- 
tunut jääden vaille laajojen piirien kannatusta. Tällaisista maista 
mainittakoon Belgia, Englanti, Hollanti, Ruotsi sekä myös Suo- 

messa vv. 1934—37 valtion nuoriso- ja työsiirtolain muodossa 
suoritettu kokeilu. Englannissa esimerkiksi on tehty kymmen- 
kunta yritystä työpalvelun aikaansaamiseksi, joukossa useita val- 
tiovallankin taholta tulleita, mutta »onton» sisällyksensä vuoksi 
ne eivät ole saaneet laajempaa kannatusta. Päinvastoin taas 
maissa, joissa työpalvelulle on annettu kasvatustehtävä tai sen 
päämäärät muuten ovat yleishyödyllisiä ja sosiaalisesti yleviä. 
on se alusta alkaen saanut kansan jakamattoman kannatuksen 
osakseen. 

Eestissä, Latviassa, Liettuassa, Romaniassa ja aikaisemmin Tsek- 
koslovakiassa on saksalainen kansanaines keskuudessaan suorit- 
tanut vapaaehtoista työpalvelua Saksan työpalvelumuotoja nou- 
dattaen. 

Kreikassa on vuodesta 1937 alkaen ollut käynnissä vapaaehtoi- 
nen työpalvelu lähinnä Saksan esimerkin mukaan järjestettynä. 
Tunnuslauseena on: »Kaikki Kreikalle!» Tarkoituksena on kas- 
vattaa Kreikan nuorisoa kansayhteisön kelpo jäseniksi sekä kun- 
nioittamaan työtä ja antamaan ruumiilliselle työlle oikea arvo. 
Työpalvelujoukot suorittavat yleishyödyllisiä töitä. 

Jugoslaviassa on syntynyt ylioppilaiden aloitteesta vapaaehtoi- 
nen työpalvelu, joka on järjestetty lähinnä Sveitsin esimerkin mu- 
kaisesti. 

Puolassa oli varsin voimakas omien kansallisten olojen pohjalla 
Saksan vaikutuksesta syntynyt vapaaehtoinen työpalvelujärjes- 
telmä, joka oli vahvistettu lailla heinäkuun 2 p:nä 1936. Siinä mää- 
rättiin työpalvelun päämääriksi: 

1. Nuorison työpalvelu on kunniapalvelua kansalle ja valtiolle. 
Työpalvelulla suoritetaan ruumiillista työtä valtion tai sen talou- 
dellisten etujen hyväksi. 

Työpalvelu suoritetaan vapaaehtoisuuden pohjalla työpalvelu- 

joukoissa. 

2. Työpalvelujoukoissa annetaan nuorisolle lisäksi sotilaallista al- 
keisvalmennusta sekä ammattikasvatusta, kansalaiskasvatusta 
ja yleistä sivistystietoa. 

Unkarissa syntyivät ensimmäiset työpalveluleirit vuonna 1935 
Turul-järjestön toimesta. Niihin osallistui etupäässä ylioppilaita. 

Jonkin aikaa tämän jälkeen määrättiin lailla, että työpalvelujou- 
koissa suorittavat asevelvollisuutensa aseelliseen palvelukseen kel- 
paamattomat, ja vuonna 1939 tuli voimaan yleinen Saksan anta- 
mien vaikutteiden mukaan järjestetty työpalveluvelvollisuus. 

Yhdysvalloissa syntyi vuonna 1933 vapaaehtoinen työpalvelu- 
järjestelmä, jonka tarkoituksena oli supistaa laajaksi paisunutta 
työttömyyttä. Työpalvelujoukoille annetaan myös ammattiope- 
tusta sekä yleistä kansalaiskasvatusta, ja tulokset ovat olleetkin 
varsin hyviä. Se näkyy jo siitäkin, että vuoteen 1937 mennessä oli 
työpalvelujoukoissa palvellut lähes 2 1/, miljoonaa nuorukaista ja 
miestä. 

Kiinassa on työpalvelu, joka kuitenkin on enemmän työapu- 
luonteista. 

Japanissa on myös työpalveluliike saanut jalansijaa. Sillä on 
kuitenkin omat erikoispiirteensä. Sillä taistellaan varsinkin maal- 
tapakoa vastaan siten, että maalaisväestöön kuuluvia nuoria japa- 
nilaisia kasvatetaan työpalveluleireillä »maahengessä» sekä mie- 
hiksi, jotka myöhemmin kotiseudulleen siirtyneinä tulevat ole- 
maan esimerkillisinä yksilöinä kotikylissään, sekä siellä herättä- 
mään kunnioitusta kotiseutua ja maatyötä kohtaan. 

Kaupunkien työttömiä nuorukaisia varten on työleirejä, joilla 
annetaan työpalvelun ohessa ammattikasvatusta ja muita heille 
elämässään tarpeellisia tietoja. 

Tähänastiset kokemukset ovat-olleet erittäin hyvät, ja työpal- 
velu on nopeasti leviämässä yleiseen tietoisuuteen maassa. 

Edellisten lisäksi on olemassa eräitä muitakin valtioita. jotka 
tähän mennessä ovat omaksuneet työpalvelun ja ruvenneet sitä 
soveltamaan käytäntöön. 


Suomi ja vanha yhteistyökulttuuri. 


Suomella ja muillakin suomalais-ugrilaisilla kansoilla on työpal- 
velun alalla kansalliset perinteet, jotka ovat vanhemmat kuin ehkä 
minkään muun kansan. Esivanhempamme ovat omaksuneet työ- 
avun tai työpalvelun epäitsekkään ajatuksen jo varhaisessa mui- 

naisuudessa. Se oli se luja pohja, jolle perustui vapaa, voimakas 
yhteiskuntaelämä kylien ja pitäjien piirissä. 

Jo varhaisesta keskiajan historiasta on tuttua Suomen heimojen 
voimakastahtoinen toiminta elinalueittensa suojelemiseksi. Hei- 
mon tai kylän yhteisvoimin rakennettiin puu- ja kivilinnoja kaik- 
kien tärkeimpien vesiteiden suojaksi. Näiltä ajoilta periytyvä hei- 
mon uhrimieli ja palveluaulius kasvatti erikoisesti yhteistahtoa ja 
yhteenkuuluvaisuuden henkeä. joka aikaa myöten johti monenlai- 
siin yhteisiin työsuorituksiin. 

Kansallinen talkoopalvelu. 

Kansalliselta yhteenkuuluvaisuuden pohjalta ovat kehittyneet 
talonpoikaisväestömme monin muodoin hyväkseen käyttämät 
työliitot ja talkoot.-Työllä auttaminen kuului maassamme entis- 
aikaan kyläyhteisön jäsenten kunniakkaimpiin ja samalla mielui- 
siin velvollisuuksiin. Vuosien varrella kehittyi ainutlaatuinen yh- 
teistyökulttuuri, joka loi monenlaisia perinteitä. Tämä sosiaalinen 
toimintamuoto on saavuttanut meillä kunnioitettavan korkean 
tason kyläyhteiskunnissamme. 

Työliitoille on ollut tunnusmerkillistä vastavuoroisuus, joka on 
ollut omaan edistämään kaikkien asianosaisten parasta. Usein on 
haluttu suorastaan auttaa kanssaihmisiä tai helpottaa heille muu- 
ten kovin raskasta tai pitkäaikaista työsuoritusta. Varsinkin hei- 
nänteko talosta etäällä olevilla niityillä. elonleikkuu ja riihen 
puinti, yleensä työt, joissa tarvitaan tietty määrä työväkeä tai työ- 
pareja töiden sujumiseksi hyvin, ovat olleet omiaan edistämään 
»väen vaihtamista» s.o. kylän talojen yhteistöitä. 

Työliitoista on siirrytty vapaampaan auttamistapaan, talkoihin, 
jotka ovat tunnetut kautta Suomen. Niihin on liittynyt kullekin 
maakunnalle ominaista tapakulttuuria, joka on varsin voimak- 
kaasti kohottanut yhteistyön arvoa. Käytännössä on ollut monen- 
laisia talkoita, joista mainittakoon elo-, niitto-, perunanistutus-, 
pellavanlihtaus-, kyntö-, puunveto-, hirrenveto-, majanmuutto-, 
katonteko-, kuokka-, (uudisraivaus) aidan- ja tientekotalkoot. 
Tunnetuimmat ovat olleet elotalkoot, jotka vastavuoroisuudessaan 
muistuttavat työliittoja, mutta toisaalta ovat olleet oikeita työn- 
ilon kruunaamia työnjuhlia. Kukin talolähetti talkootaloon yhden 

tai useampia henkilöitä, ja talo sai sitten nauttia osaltaan samoja 
etuisuuksia lähettäessään puolestaan kutsun talkoihin. Syntyi 
usein suorastaan talkookuntia, jotka keskuudessaan auttoivat toi- 
siaan. 


Talkoilla on täten myös autettu vahingon tai onnettomuuden 
kohdannutta talon tai riihenrakentamisessa palaneentilalle. Vasta- 
alkavalle talolle on kyläläisten yhteisvoimin raivattu kilvan uutta 
viljelysmaata, ajattelematta ollenkaan, onko heillä joskus myö- 
hemmin mahdollisesti tilaisuutta saada vastapalveluksia. Monia 
vähäväkisempiä on autettu talkoilla, monille pieneläjille vauraam- 
pien talojen isännät ovat tuoneet halko- tai rankakuorman talven 
polttopuiksi. Usea pikkuviljelijä tai käsityöläinen on hirsitalkoilla, 
jotka vietettiin yleensä uudenvuoden jälkeen, saanut itselleen ra- 
kennuspuut kestitystä vastaan. 

Talojen, kylien tai pitäjien yhteisvoimin talkootöinä on suori- 
tettu monia muitakin töitä, kuten maanteiden, kyläteiden. siltojen, 
aitojen, kalapatojen tms. rakentamisia, ja yhteisesti ne on myös 
kunnossa pidetty. Yhteisponnistuksin talkootöitä tehden on myös 
ojia ja puroja perattu, niittyjä ja soita kuivattu sekä lampia ja 
järviä laskettu. 

Talkoilla on rakennettu monia pitäjien ja kylien hallintoraken- 
nuksia, pitäjänmakasiineja sekä myöhemmin kansakouluja jopa 
oppikoulujakin. Talkoilla ovat myös useat kirkkomme kohonneet. 

Viime vuosisadan lopulla alkaneen vapaan kansalaistoiminnan 
aikana on uhrattu varsin paljon vapaaehtoista työtä talkootöissä. 
Lieneekö maassamme yhtään maamiesseuran-, nuorisoseuran-, 
pienviljelijäyhdistyksen tai työväenyhdistyksen taloa, jota ei aina- 
kin jossakin määrin olisi talkoilla rakennettu. Sama on asianlaita 
satoihin urheilukenttiin, hiihtomäkiin sekä suojeluskunnan- ja pa- 
lokunnantaloihin että ampumaratoihin nähden. monista muista 
rakennusyrityksistä puhumattakaan. ; 

Talkoopohjalta lähtivät myös kesän 1939 vapaaehtoiset linnoi- 
tustyöt, jotka tempasivat kansamme eri piirit voimakkaasti mu- 
kaan. 

Edellä on lyhyesti hahmoteltu niitä monihaaraisia perinteitä, 
jotka Suomella on vaalittavanaan työpalvelun saralla. Niin ollen 

voitaneen täydellä syyllä pitää maatamme yhtenä työpalveluaja- 
tuksen kotimaana. 


Myös veljesmaissamme Eestissä ja Unkarissa on aivan nykypäi- 
viin säilynyt vanhaa talkookulttuuria. Eestissä talkoot ovat olleet 
täysin tunnetut ja levinneet yli maan, ollen tosin suppeammassa 
käytössä kuin Suomessa. Unkarin vuoriseuduilla, varsinkin Trans- 
sylvaniassa, on talkootyön tapainen työapu tunnettu ja käytössä 
vielä nykyäänkin. sen sijaan Tonavan tasangoilla se on täysin tun- 
tematonta. 

Talkoiden luonne. 

Talkootyöt ovat olleet luonnollisestikin vapaaehtoisia työsuori- 
tuksia, mutta kuitenkin määrätyllä tavalla velvoittavia. Talkoo- 
kutsun saattoi tietoon talon isäntä tai yhteisen yrityksen luotta- 
musmies, ja tällöin oli jokaisen talollisen kunniakas velvollisuus 
olla mukana auttamassa. Katsottiinpa loukkaukseksi, ellei kutsua 
lähetetty, ja suorastaan rikkomukseksi yleistä tapalakia vastaan, 
ellei asianomainen kutsuttu noudattanut saamaansa kutsua. 

Talkootöiden kohteena on yleensä ollut vähäväkisempi maalais- 
väestö, maaseudun käsityöläiset ja usein omatta syyttään vaikeuk- 
siin joutuneet, kuten orvot, lesket ja kadon tai onnettomuuden 
kohtaamat naapurit. Myöhemmin on yhteistyön kohteena ollut 
myös kylän, pitäjän. maakunnan, valtion tai muunlaisen suurem- 
man yhteisön hyväksi tehtävät työt, jotka ovat kyllä aina olleet 
yleishyödyllisiä tai yhteispyrkimyksiä edistäviä laadultaan. Kesän 
1939 linnoitustöitä on pidettävä luonteeltaan jo melko puhtaana 
vapaaehtoisena työpalveluna. 

Kansallisille yhteistöillemme luonteenomaisena piirtenä on myös 
mainittava, että varsinaisen kovemman työn suorittivat yleensä 
nuoret ihmiset, ja talkoojoukosta onkin valtaosa ollut nuorisoa. 
On ikäänkuin annettu nuorisolle tilaisuus näyttää kykyään todella 
ankarassa työkilvassa ja samalla kasvattaa heitä kyläyhteisön 
jäseninä vastuuntuntoisiksi ja samalla ripeiksi työntekijöiksi. Tal- 
koissa, kuten muissakin yhteistöissä, toimittiin kilpailumielessä. 
Keskiajan lopulla m.m. saatettiin kilpailla siitä, kuka toi isoimman 
kiven rakennettavan kivikirkon seinään, myöhemmin kuka oli pa- 
ras työntekijä — viimeinen ei kukaan olisi halunnut olla. 

Tällaisessa vapaaehtoisessa työjoukossa ei suinkaan laiskin ja 
heikoin, vaan kykenevin ja tarmokkain määräsi työtahdin. Kilvan 
ovat kuokat ja kirveet heiluneet kompasanain lennellessä työnteki- 
jäin kesken, kun on kuokkatalkoissa oltu. Kilvan on yritetty, kuka 
ensinnä ja suurimman kuorman rakennuspuita tuo yhteisyritystä 
varten. Kilpailuhenki on ollut kansamme veressä jo Väinämöisen 
ja Joukahaisen kilpalaulannasta saakka, ja niin ovat myöhemmin 
pitäjät kilpailleet siitä, kuka ensin saa seuratalon tai urheiluken- 
tän toimeksi, ja kilpaillen myös linnoitustöissä estekiviä pystytet- 
tiin ja monttua kaivettiin. Rehtiä on työnteko ollut, ja kun yleensä 
on työskennelty omin työvälinein, on samalla saatu työn touhussa 
nähdä myös kunkin työvälineiden kunto ja hoito, joka on ollut 
eräänlainen käyttäjänsä arvon mittapuu. 


Milloin suurempi yritys oli tehtävänä, oli se suoritettava luon- 
nostaankin yhteistöin, koska palkkatyövoimaa oli entisaikaan vä- 
hän saatavissa. Kun töissä oli mukana yleensä vain oman kylän 
tai pitäjän väkeä, opittiin vuosien varrella tuntemaan naapurit 
hyvin, ja kun tällainen joukko kävi työhön, oli siinä ryhdikkyyttä 
ja intoa yhdessä työskenneltäessä enemmän kuin kunkin yksilön 
suorittaessa työtä yksinään. 


Parhainta näissä yhteistöissä on kuitenkin ollut monesti niihin 
yhtynyt henkinen virkistys. Työtä ei tehty pelkästään työn itsensä 
vuoksi, vaan useimmissa tapauksissa on kyseessä ollut sosiaalinen 
toimintamuoto, joka on saanut erittäin kauniita ja säännönmu- 
kaisia ilmauksia. Tunnusmerkillinen vapaa työllä auttaminen on 
nostanut työnilon korkeimmilleen. Työt tehtiin iloisesti kuin huvi- 
na, mikä oli omiansa keventämään ja jouduttamaan raskasta joka- 
päiväistä raadantaa. Talkoot päätettiin aina talkoojuhlalla. Se on 
ollut kylän yhteinen kokoava tilaisuus, jossa nuorekkaan riemun 
ja vanhan, vakaan, iloisen mielen vallitessa tunnettiin voimak- 
kaasti yhteenkuuluvaisuus ja kohtalonyhteys. Nämä yhteiset va- 
kiintuneet työ- ja auttamistilaisuudet pitivät naapurisovun yllä, 
ja kun tapalain mukaan niihin vedettiin mukaan uneliain ja ärtyi- 
sinkin naapuri, vaikuttuvat ne erittäin kokoavasti yhteisöön. Ta- 
loudellisten etujen lisäksi on varsin huomattava se henkinen tuki 

ja elämänuskon vahvistuminen, jota työllä auttaminen antoi vars- 
sinkin autettaville pieneläjille. 

Suurissa talkoissa on ollut talkooväkeä satakin henkeä jopa yli- 
kin, niin että töiden järjestelyssäkin piti tämä ottaa jo huomioon. 
Sadonkorjuuaikana on kylässä talkoita voitu pitää yhtäjaksoisesti 
kolmenkin viikon ajan. Jos tällöin sattui, että samaan aikaan oli 
Pyydetty useampiin talkoihin, lähetettiin väkeä taloista yleensä 
jokaiseen talkootaloon, mutta tälloin luonnollisestikin vähemmän 
jokaiseen. Tavallisesti on kuitenkin soviteltu talkoot eri päiviksi 
eri taloihin. 


Talkoiden merkitys. 


Tarkastellessa näin pintapuolisestikin kansallista työkulttuu- 
riamme ja sen aikaansaannoksia, niin havaitaan siinä paljon sel- 
laista, mikä on erittäin varteenotettavaa juuri nykyhetkellä. Meillä 
on yhteistyöllä vanhat velvoittavat perinteet, jopa niin voimak- 
kaat, että monin paikoin vielä nytkin kutsun tullessa yhteistöihin 
ei haluta eikä voidakaan kieltäytyä. Vanha, yhteistyökulttuu- 
riamme vallinnut, kirjoittamaton mutta ankaran velvoittava tapa- 
lakimme on ollut erittäin hyvä. Perinteellisillä sitovilla säännök- 
sillään se on pyrkinyt selvästi samoihin sosiaalisiin ja kasvatuk- 
sellisiin päämääriin kuin nykypäivien työpalvelukin. Tälle itsesää- 
tämälleen laille Suomen kansa on paljosta kiitollisuudenvelassa. 
Sen lain säätämällä yhteistyöllä on ollut erittäin suuri yhteistahtoa, 
vastuuntuntoa ja sosiaalista näkemystä kasvattava vaikutus kylien 
ja myös muiden yhteisöjen piirissä. Yhteistyöt ovat aikoinaan ol- 
leet suurelta osalta kansamme kinkeriensä lisäksi käymä ainoa 
koulu, mutta ne ovatkin kunnialla täyttäneet tehtävänsä. Työ on 
ollut esivanhempiemme tärkein arvon mitta ja se, johon on aina 
luotettu pahojakin haavoja parantavana lääkkeenä. 


TYÖPALVELUN NYKYINEN ASEMA SUOMESSA. 


Monissa valtioissa on maailmansodan jälkeen havaittu entistäkin 
selvemmin yhteistyön valtava merkitys ja toteutettu sen hyväksi- 
käyttäminen kansan kasvatuksessa ja hyvinvoinnin edistämisessä 

monin eri muodoin. Kaikkialla, missä työpalvelu on saanut työn 
lisäksi aatteellisen tehtävän, se on osoittautunut voimakkaasti ke- 
hittyväksi ja paikkansa hyvin täyttäväksi laitokseksi. Parhaana 
todistuksena tästä ovat Bulgarian, Sveitsin, Saksan, Unkarin ja 
Puolan työpalvelujärjestelmät, joissa työpalvelulle on annettu huo- 
mattava tehtävä yleisessä kansalaiskasvatuksessa. 

Yhteiskuntaolomme eivät ole olleet niin kärjistyneitä kuin mo- 
nissa Keski-Euroopan maissa eikä työttömyys niin laajaa kuin 
siellä, ja kun työn merkitys on meillä ollut harvoja poikkeuksia 
lukuunottamatta oikein arvioitu, ei meillä kuluneina vuosikym- 
meninä ole esiintynyt pakottavaa työpalvelun tarvetta. Lisäksi on 
otettava huomioon kansallinen talkoopalvelumme ja muut työapu- 
toimintamme, jotka ovat esiintyneet sosiaalisia olojamme tasoitta- 
vina tekijöinä, mutta jotka samalla vuosisatojen aikana ovat luo- 
neet oikean henkisen pohjan työpalvelun toteuttamiselle. Tosiasial- 
lisesti olemme omaksuneet työpalveluajatuksen jo varhaisessa 
muinaisuudessa ja perinteellisin, kansallisin muodoin säilyttäneet 
sen nykypäiviin. 


Työpalvelu- ja työvelvollisuus maanpuolustuksen hyväksi. 


Tosin Suomessa on lainsäädännöllisestikin määrättyä työpal- 
velu- ja työvelvollisuutta maanpuolustuspalveluksessa. Kesäkuun 
30 p:nä 1932 annetun asevelvollisuuslain 12 8:ssä säädetään m.m. 
seuraavaa: 

Joka kutsunnassa toimitetussa tarkastuksessa ruumiinvian tai 
kivulloisuuden vuoksi näyttää pysyväisesti kykenemättömältä 
aseelliseen palvelukseen, vapautetaan rauhan aikana toistaiseksi 
palveluksesta vakinaisessa väessä, mutta voidaan liikekannallepa- 
non sattuessa. jos hänet uudessa tarkastuksessa huomataan kykene- 
väksi aseelliseen palvelukseen tai muuhun toimeen, tehtävään tai 
työhön maanpuolustusta varten, palvelukseen kutsua. 

Mikäli aseelliseen palvelukseen hyväksyttyjen lukumäärä ei riitä 
vakinaisen väen pysyttämiseksi miesluvultaan sen vahvuisena 
kuin maanpuolustuksen kannalta on tarpeen, voidaan kuitenkin 
] momentissa mainittuja asevelvollisia rauhan aikanakin kutsua 


10 145 


sellaiseen palvelukseen, josta heidän terveydelleen ei harkita olevan 
vaaraa. 

Lisäksi suorittavat erinäisistä syistä aseelliseen palvelukseen sopi- 
mattomat tai kelpaamattomat (omantunnonarat, kansalaisluotta- 
musta vailla olevat tms.) asevelvollisuutensa työpalveluksena 
»maanpuolustuksen etua välittömästi tai välillisesti tarkoittavassa 
työssä». (34—36 8) 

Kun aseelliseen palvelukseen kelpaamattomien ryhmän suuruus 
itsenäisyysaikana on eri vuosina vaihdellut noin 20—40 % asevel- 
vollisuusikäisen ikäluokan vahvuudesta, on keskimäärin lähes 7/, 
nuorisostamme jäänyt vaille sotilaskoulutuksen suomia etuja, ja 
samalla lähes vastaavassa määrässä on sota-aikana toimiva kenttä- 
armeijamme ollut pienempi maksimimääräänsä. On näet huomat- 
tava, että pääosa tästä aseelliseen palvelukseen kelpaamatto- 
masta joukosta on täysin työkykyistä ja kelpaavaa kenttäarmei- 
jassakin monenlaiseen apupalvelukseen, huoltomuodostelmiin ja 
työjoukkoihin. Tämä on varteenotettava seikka suunniteltaessa 
tuon ryhmän vastaista käyttöä ja koulutusta, esimerkiksi työ- 
palvelujoukoissa. 

Sitäpaitsi on meillä voimassa kesäkuun 16 p:nä 1939 annettu 
laki yleisestä työvelvollisuudesta sodan aikana, jonka 1 $:ssä sää- 
detään: 

Jokainen Suomen kansalainen, joka on täyttänyt kahdeksan- 
toista, vaan ei kuuttakymmentä vuotta, on velvollinen, niinkuin 
jälempänä säädetään, määräyksestä tekemään maanpuolustuksen 
etua välittömästi tai välillisesti tarkoittavaa työtä. 

Määräyksen työvelvollisuuden voimaansaattamisesta antaa pre- 
sidentti, ja se voidaan antaa silloin, kun sotatilasta annetun lain 
säännökset tai osa niistä on saatettu noudatettavaksi. Molempia 
yllämainittuja lakeja on sovellettu käytäntöön viime talvisen so- 
dan ja sotatilan aikana. 


Siirtopoikien työpalveluleirit. 


Kesällä 1940 on sitäpaitsi valtiovallan myötävaikutuksella pe- 
rustettu siirtoväen 12—18 vuotiaita työttömiä nuorukaisia varten 
työpalveluleirejä, joissa lisäksi annetaan nuoriso- ja ammattikas- 

vatusta. Osanotto leireille on täysin vapaaehtoista. Alkukokemuk- 
set näistä leireistä ovat varsin myönteiset. 


Työpalvelun tarpeellisuus nykyhetkenä. 


Nyt sodan jälkeen, kun kansaamme kutsuu suuri jälleenraken- 
nustehtävä, jossa työpalvelu voi tarjota erittäin tehokasta apua, 
ei ole mitään syytä väheksyä sen merkitystä tai jättää tätä suurta 
apua käyttämättä. 

Meillähän työpalvelulle avautuu erittäin laajoja mahdollisuuk- 
sia aloilla, joilla »ei työ tekemällä lopu». Näillä aloilla työpalvelu- 
joukoilla voidaan suorittaa huomattavia ja suurimerkityksisiä pa- 
rannuksia, jotka muuten jäisivät kokonaan saavuttamatta, viiväs- 
tyisivät tai olisivat nykyhetkellä hankittavissa liian kalliilla kus- 
tannuksilla. Tällaisena työpalvelu on omiaan parantamaan elin- 
mahdollisuuksia ja kohottamaan siten yleistä hyvinvointia maassa 
ja nopeammin kuin muuten saattamaan talouselämämme kestä- 
välle pohjalle. 

Tällaisena vaikeana aikana voinee työpalvelusta joku sanoa, 
että tänä työttömyyden uhkaamana ajankohtana se riistäisi työ- 
tilaisuuksia työntekijöiltä. Käytännössä ei niin tule käymään, 
koska työpalvelujoukkoja ei käytetä työaloilla, joilla sellainen 
vaara saattaisi olla olemassa. On otettava myös huomioon, että 
alunperin on työpalvelu miltei kaikkialla otettu käytäntöön juuri 
työttömyystorjunnan tehostamiseksi, siis aivan päinvastaisessa 
tarkoituksessa. 

Työpalvelu tuo lisäksi monia suuria henkisiä arvoja saavutettu- 
jen työsuoritusten ohella. Yhteisponnistuksin suoritetun, kaikkia 
kansankerroksia yhdistävän yhteistyön avulla kasvaa parhaiten 
yksimielisyyden ja yhteenkuuluvaisuuden henki. Yhteinen työ ja 
yhdessä vietetyt vapaahetket ovat mitä parhain keino poistamaan 
luokkarajat eri varallisuuspiirien ja yhteiskuntaluokkien välillä. 
Nuoret ihmiset oppivat antamaan työlle sille kuuluvan arvon ja 
ymmärtämään, että yhteisetu ja isänmaalle suoritetut palvelukset 
ovat oman ja ryhmäedun yläpuolella. Täten kasvatetaan velvolli- 
suudentuntoisia, työnilon oivaltavia kansalaisia, kun omin käsin 
saadaan olla mukana rakentavassa työssä. 

Ei ole liioin vähäksi arvioitava työpalvelun merkitystä sotilaal- 
lisena esikoulutuksena sekä aseelliseen palvelukseen kelpaamatto- 
mien osalta heidän asevelvollisuuspalveluna. Säännöllinen reipas 
ulkotyö on myös omiaan kohottamaan nuorison fyysillistä kuntoa. 
Työn suuntautuessa huomattavalta osalta maan tuottokyvyn ko- 
hottamiseen, se tulee sitomaan uusia voimia maatalouden palve- 
lukseen tai ainakin lopettamaan ennen sotaa vallinneen ja jo prob- 
leemiksi muodostumassa olevan maaltapaon. 

Ylipäänsä voidaan sanoa, että kansamme nuoriso saa työssä 
tutustua toisiinsa, ja ruumiillisen työn mahdollinen aliarvioiminen 
henkiseen työhön verrattuna saadaan täten parhaiten häviämään. 
Opitaan palvelemaan kanssaihmisiä, ja saadaan käytännössä kir- 
kastunut sosiaalinen näkemys, jota koulu ei meillä läheskään riit- 
tävässä määrin ole toistaiseksi pystynyt antamaan. 

Samoin kuin armeijamme on kasvattanut asevelvollisista nuoru- 
kaisista sodassa yhtenäisen, murtumattoman kansanarmeijamme, 
tulee kansallinen työpalvelu kasvattamaan kansastamme myös 
rauhan aikana yhtenäisen ja lujan työnarmeijan. 

SUOMALAINEN TYÖPALVELU 


Ossi Kivelä 


Ajankohtaisuus. 


Eräitä tämän hetken keskeisimpiä sisäisiä probleemojamme 
ovat: 

Pika-asutuslain täytäntöönpano, siihen liittyvän laajan uudis- 
raivauksen suorittaminen ja viljaomavaraisuuden saavuttaminen. 

Sodan aineellisten, henkisten ja fyysillisten vaurioiden korjaa- 
minen = jälleenrakennustyö. 

Maanpuolustuksen kehittäminen ja voimakkaan yhteishengen, 
sodan perinnön, lujittaminen. 

Nämä probleemat työntyvät esiin monin tavoin ja ilahduttavis- 
takin ilmiöistä huolimatta niiden ratkaisu näyttää yhä viivästy- 
vän. Tässä tilanteessa olisi mitä edullisin ajankohta lähteä kiireel- 
lisesti luomaan suomalaista työpalvelua, jonka positiivinen vaiku- 
tus edellämainittuihin tehtäviin olisi ilmeinen sen lisäksi, että sen 
merkitys monessa muussakin suhteessa on suureksi arvioitava. 

Kasvatustehtävä. 

Työpalvelumme ensimmäinen tehtävä olisi kasvattaa nouseva 
polvi suomalaisen työn ymmärtämiseen, kykeneväksi ruumiillista 
työtä tekemään ja sekä ruumiillisen että henkisen työn arvon ja 
merkityksen entistä selvemmin tajuamaan ja täten luoda perustaa 
kaikkien kansalaisten hedelmälliselle yhteistoiminnalle ja valta- 
kunnalliselle lujuudelle. 

Miltei yhtä tärkeäksi muodostuisi fyysillisen kunnon kasvatus. 
Juuri työn ja siihen yhdistettyjen liikunta- ja urheiluharjoitusten 
kautta voitaisiin vielä paljon korjata niitä laiminlyöntejä, joita 
tähän mennessä on siinä suhteessa tehty. Koko kansan suoritus- 
kyvyn nousu niin rauhan kuin sodankin tehtäviä silmälläpitäen 
voisi muodostua huomattavaksi. 

Yksilöllisten kansalaishyveiden kehittämiselle ja luonteen kas- 
vatukselle yleensä loisi työpalvelu oikean ympäristön, jonka 
hyväksikäyttäminen nuoren miehen (ja naisen) kasvatuksessa 
olisikin työpalvelumme keskeisin tehtävä. Myöskin sotilaallisen 
alkeisvalmennuksen antaminen kuuluu luonnollisesti suomalaisen 
työpalvelun tehtäviin. 


Kansantaloudellinen tehtävä. 


Työpalvelullemme olisi paljon tehtäviä, joiden suorituksen kan- 
santaloudellinen merkitys on ilmeinen, mutta joiden suorittaminen 
tällä hetkellä uhkaa jäädä muuten toteuttamatta tai liiaksi 
hidastua. Edellä on jo viitattu laajaan uudisraivaustehtävään, 
jonka merkityksen jokainen on joutunut havaitsemaan. Uudisrai- 
vaus siihen läheisesti liittyvine tie-, kuivatus- ja muine maan- 
parannustöineen olisi niin työn laadun kuin henkisen pohjansakin 
vuoksi erittäin sopiva työala suomalaiselle työpalvelulle. Jos nyt 
kiireesti ryhdyttäisiin sen toteuttamiseen, voitaisiin lähivuosien 
kriitillistä tilannetta jossakin määrin helpottaa. Pohjois-Suomen 
asutus ja viljelykselle raivaus tulee jatkuvastikin olemaan teh- 
tävä, jonka toteuttamisessa työpalvelun kansantaloudellinen ja 
valtakunnallinen merkitys olisi mitä suurin. Metsiemme tuoton 
kohottaminen on myöskin nyt entistäkin tärkeämpää. Monipuo- 
liset työt, kuten esim. metsänpuhdistus-, istutus-, kylvö-, ojitus- 

ja hakkuutyöt, joissa työvoiman tarve on miltei rajaton, tarjo- 
aisivat yhä uusille ja uusille nuorukaisjoukoille laajan ja ar- 
vokkaan työkentän. 

Erittäin laajat olisivat ne tehtävät, joilla maamme puolustus- 
mahdollisuuksia voitaisiin parantaa ja joista samalla koituisi kan- 
santaloudellista hyötyä. Tällöin tulisi kysymykseen varsinkin 
liikenneyhteyksien kehittäminen. Myöskin v:n 1939 vapaaehtois- 
ten linnoitustöiden jatkaminen olisi suomalaisen työpalvelun kun- 
niatehtävä. 

On luonnollista, milloin työnsuoritus on yksityistaloudellisesti 
kannattavaa ja vapaalla työvoimalla suoritettavissa, että se 
myöskin palkkatyönä suoritetaan, kun taas työpalvelun tarkoitus 
on käydä käsiksi tehtäviin, joiden yksityistaloudellinen kannatta- 
vaisuus on kyseenalainen, mutta joiden kansantaloudellinen tai 
maanpuolustuksellinen arvo on kiistaton. Erikoistapauksissa, 
kuten esim. sadonkorjuun aikaan, voisi tietysti tulla kysymykseen 
työpalvelujoukkojen käyttö yksityisluontoisiinkin tehtäviin, joissa 
työvoiman tarve on suuri. Juuri kysymys maatalouden työvoima- 
reservistä on muodostunut yhä polttavammaksi. Vapaaehtoisella 
talkootoiminnalla on tässä mielessä tietysti huomattava merkitys. 
Varmoihin tuloksiin pääsemistä helpottaisivat kuitenkin aivan 
oleellisesti vasta pakollisen työpalvelun joukot, joiden vahvuus 
juuri kesäkuukausien aikana olisikin pidettävä korkeimmillaan. 

Talkootoimintaa voitaisiin useissa tapauksissa kehittää vakinai- 
sen työpalvelun ympärillä, samalla selventäen molempien vanhaa 
suomalaista pohjaa ja kansanomaisuutta. Tällaisessa yhteistoi- 
minnassa olisi myöskin kaikki edellytykset kehittää vapaa talkoo- 
toiminta todella valtavaksi. Esim. kaupunkien ja asutuskeskusten 
kesälomanviettäjille muodostuisi työpalveluleirissä vietetty tal- 
kooviikko verrattomaksi elämykseksi ja täten käytetty aika koi- 
tuisi monin tavoin kansamme parhaaksi. 


Palvelusaika. 


Useimmissa maissa, joissa työpalvelu on saatettu vakinaiselle 
kannalle, on palvelusaika 6 kuukautta ja ennen asevelvollisuutta. 
Tätä voitaneen pitää meilläkin sopivana. Sinä aikana ehtii jo 

tottua työhön ja tuntemaan mitä ruumiillinen työ on, työtehon 
kohoaminen on jo selvästi havaittavissa ja tulokset siitä alkaneet 
näkyä. Fyysillinen kunto ehtii tässä ajassa kohota jo varsin huo- 
mattavasti. 6 kuukautta on myöskin jo riittävän pitkä kestävän 
yhteenkuuluvaisuuden- ja toverihengen muodostumiseksi. Aluksi 
voitaisiin ajatella vain kesäkuukausien käyttämistä palvelukseen, 
koska = silloin olisi johtajakysymys opettajien ja opiskelijoiden 
avulla helposti ratkaistavissa ja myöskin majoitus helpompi. 


Organisatio. 


Työpalvelujoukkojen organisation täytyy luonnollisesti olla ver- 
raten pitkälle sotilaallinen. Paitsi puhtaasti teknillisistä syistä, on 
se tarpeellista senkin vuoksi, että työpalvelukasvatuksen yhtenä 
tehtävänä tulee olla sotilaallisen alkeisvalmennuksen antamisen ja 
kurin kehittämisen. Siinä mielessä tulee koulutuksen ja organisa- 
tion sopeutua puolustusvoimien järjestelyyn ja koulutukseen. 
Organisation oleellisin yksikkö on työleiri. Sen sopivana vahvuu- 
tena voitaneen pitää komppanian vahvuutta, n. 150—200 miestä. 
Työleiri tai -komppania jakaantuisi 3—4 joukkueeseen ja joukkue 
3—4 ryhmään. Jos lähdetään siitä, että vuosiluokan vahvuus olisi 
30,000, saataisiin 150—200 työleiriä eli 1 leiri 3—4 pitäjää kohti. 
Useampia leirejä saattaisi luonnollisesti keskittyä samoille seu- 
duille, riippuen työmaitten sijainnista, mutta suurin piirtein leirit 
jakaantuisivat kautta maan ja olisivat verraten kevyesti siirrettä- 
vissä paikasta toiseen. Tällöin lienee luonnollista, että sotilaallisen 
piiri- tai läänijaon mukaisesti työleirit muodostaisivat oman piiri- 
tai lääniorganisationsa, jota johtaisi koko maassa työpalvelun 
keskusjohto. 


Johtajisto. 

Puheenaolevassa organisatiossa on tietysti erikoinen syy koettaa 
välttää jäykkää ja virastomaista organisointia ja pyrittävä jous- 
tavaan asioitten hoitoon. Jos siihen päästään, tietää se pienempää 
johtajatarvetta, mutta asettaa myös johtajistolle suuret vaati- 
mukset. Erittäin suuret vaatimukset on täytettävä työleirin joh- 
tajan. Hänestä loppujen lopuksi riippuu kaiken onnistuminen. 

Hänen tulee olla koko aatteen kantaja ja toteuttaja, kasvattaja ja 
työnjohtaja. Joutuessaan päivittäiseen kosketukseen johdettavien 
kanssa on hänen henkilökohtainen vaikutuksensa mitä suurin. 
Hänen on oltava henkisesti ja fyysillisesti esikuvallinen, mutta 
hänen tulee myöskin hallita ne työt, mitä suoritetaan. Työpalvelu- 
joukon johtaja, jolla ei ole työnjohtajan taipumuksia, on mahdot- 
tomuus: Työleirin johtajan on oltava res.upseeri; jos hän on lisäksi 
partiojohtaja ja pioneeri tai muuta teknillistä koulutusta saanut, 
on hänellä suuret mahdollisuudet onnistua. 

Samoja vaatimuksia kuin työleirin johtajalle — vaikkei yhtä 
tinkimättömiä — on asetettava joukkueenjohtajille. Mahdollisim- 
man nopeasti on pyrittävä siihen, että he ovat työpalveluleirien 
omia kasvatteja. Yhden kesän palvelun ja parin viikon joh- 
tajakurssien perusteella voi kyvykkäimmistä tulla sopivia jouk- 
kueenjohtajia. 

Vaikea kysymys tulee olemaan suurempien työmaiden teknilli- 
nen johto ja työn valvonta. Mahdollisuuksia pitäisi kuitenkin olla 
järjestää tämä yhteistoiminnassa asianomaisten maanviljelysinsi- 
nööri-, tie- ja vesirakennus- ja metsänhoitopiirien kanssa. Tämä 
toisaalta edellyttää niiden työvoiman lisäämistä, mutta siten 
myös: päästään siihen, että varsinaista työn suunnittelu- ja val- 
vontaporrasta ei työpalvelun piirijohtoon tarvitse tulla. Mainitun- 
lainen järjestely edellyttää kyllä työpalvelun keskusjohdolta ja 
sen teknilliseltä osastolta asiantuntemusta ja joustavuutta, mutta 
lienee kuitenkin toteutettavissa. Saksassa on teknillinen johto 
järjestetty edellämainitunlaisesti, vaikka siellä työnjako eri am- 
mattikuntien välillä eri valtioissa vaihtelee aiheuttaen vielä 
lisävaikeuksia. 

Piirijohdon päätehtävä tulee olemaan koulutuksessa. Huollol- 
lisia tehtäviä täytyisi sille myös asettaa. Kuitenkin voisi sen vaki- 
naisen henkilökunnan määrän supistaa verraten pieneen. 

Keskus- ja piirijohdot vaativat kuitenkin vakinaista henkilö- 
kuntaa melko paljon. Leirijohto voidaan sensijaan suurelta osalta 
täyttää ainakin aluksi väliaikaisesti esim. opettajilla ja opiske- 
lijoilla, jotka ovat sodan käyneitä res.upseereita ja sk.miehiä. Kun 
heille leiriajalta maksettaisiin kunnollinen palkka, olisi mahdol- 

lisuus suorittaa verraten tarkka valinta. Ei liene pieneksi arvioi- 
tava se merkitys, mikä tällaisella kesänvietolla olisi nuorelle sivis- 
tyneistölle — ja sen kautta koko kansalle — kansan syvien rivien 
ajatustavan ja toiveiden selventäjänä. 


Kannattavaisuudesta. 


Ei liene paikallaan koettaa tässä yhteydessä yksityiskohtaisem- 
min puuttua työpalvelun vaatimiin kustannuksiin ja mahdolliseen 
kannattavaisuuteen. Käsityksen saamiseksi mittasuhteista voita- 
neen jonkinlainen summittainen arvio kuitenkin tässäkin esittää. 
Jos palvelusaika on 6 kk, työaika 6 tuntia päivässä ja kuukau- 
dessa 25 työpäivää suorittaa mies 6 x 6 x 25 = 900 työtuntia. 
Verraten pienestä työtehosta lähtien voidaan työtunnin arvoksi 
ottaa 5 mk ja koko suoritetun työn arvoksi saadaan 4,500: —. Jos 
vuosittain työpalvelumiehiä olisi 30,000, merkitsisi se 135 mil- 
joonan markan vastaavaa työmäärää, joka voitaisiin sijoittaa kan- 
santaloudellisesti kannattavasti. Jos tämän työn armeijan todel- 
linen kansantaloudellinen arvo voitaisiin laskea, päädyttäisiin 
siinä huimaaviin lukuihin, sillä työpalvelun vaikutus koko kansan 
työtehoon vaikuttaa monin tavoin. Että näin on, johtuu ennen- 
kaikkea siitä, että työpalvelu kehittää nuorukaisessa juuri niitä 
ominaisuuksia, jotka koko ihmiselämän ajan vaikuttavat työky- 
kyyn ja työhaluun ja siten koko kansan työn määrään, puhumat- 
takaan siitä, että työpalvelu luo todella kestävän pohjan rakenta- 
valle yhteistoiminnalle ja yhteistyölle, jonka kansantaloudellinen 
ja valtakunnallinen merkitys on niin suuri, ettei sitä markoilla 
voida mitata. 


Tämän hetken tehtävä. 


Ei liene ainakaan tämän kirjan lukijoissa monta, jotka olisivat 
suomalaisen työpalvelun toteuttamista vastaan, eikä niitä liene 
paljon koko maassakaan, mutta eteenpäin ei vain ole päästy, vaan 
aika vierii arvellessa, päivä päätä käännellessä. Ei tule riittävästi 
peltoa raivatuksi, ei tarpeeksi teitä rakennetuksi. Pelätään, että 
sodan tuoma yhteishenki häviää, ja merkkejä siitä onkin olemassa, 

mutta kuitenkaan ei ryhdytä yhteishenkeä todella määrätietoi- 
sesti lujittamaan ja kasvattamaan. 

Juuri nyt olisi aika mitä kiireisimmin ryhtyä työpalvelun toteut- 
tamiseen. Laki työpalvelusta olisi kiireesti laadittava, määrärahat 
myönnettävä ja valmisteluihin ryhdyttävä viipymättä. Ensi 
kesänä voitaisiin aloittaa esim. 1/, teholla. Seuraavana talvena 
koulutettaisiin johtajistoa ja seuraavana kesänä suomalainen työ- 
palvelu toimisi jo täydellä teholla. Se olisi todellista jälleenraken- 
nustyötä. 

MAATALOUSKERHOTYÖ — MAA4- 
SEUDUN NUORTEN VAPAAEHTOI- 
NEN TYÖPALVELU 


Aatos Tavaila 


o on maatalouskerhotyötä tehty jo 15 vuotta. Tänä 
aikana on selvästi tultu huomaamaan, että tämä varhaisnuorisoa 
työhön ja omakohtaiseen toimintaan innoittava neuvonta pystyy 
meillä kautta maan saamaan nuoret mukaansa. Maatalouskerho- 
työtä tehdäänkin jo yli 400 paikkakunnalla ja nuorten yrittäjäin 
määrä lähentelee tänä vuonna 90.000. Osotteeksi siitä, ettei maa- 
talouskerhotyö ole vain ohimenevä neuvontamuoto voidaan mai- 
nita, että kerholaisten lukumäärä on vuosi vuodelta suurentunut 
ja kerhopaikkakuntien hankkimat neuvontavarat ovat niin'ikään 
vähitellen lisääntyneet. Ellei maatalouskerhotyö aivan selvästi 
näyttäisi kerholaisille, heidän vanhemmilleen ja naapureille, miten 
tällä toiminnalla hankitaan runsaasti arvokkaita tuotteita ja 

miten sitä harjoittavat nuoret juuri sen avulla saadaan käyttä- 
mään vapaa-aikansa hyödyllisesti ja ammattiasioihin perehdyttä- 
västi, ei tämä neuvonta olisi niin lyhyenä aikana saavuttanut 
edellä esitettyä laajuutta. Ja ilman niitä monia nuoria henkisesti 
innostavia. ja kasvattavia toimintamuotoja, joita maatalouskerho- 
työhön liittyy, eivät varttuneemmat nuoret olisi vuodesta vuoteen 
pysyneet kerholaisina, eivätkä myöskään kuntien johtohenkilöt 
olisi niin auliisti tukeneet tätä toimintaa. 

Mikä tässä toiminnassa sitten innostaa nuoria? 

Maatalouskerhotyö on järjestetty kilpailuluontoiseksi toimin- 
naksi, jossa nuoret itsenäisesti yrittäen ja omatoimisesti töitä teh- 
den kilpailevat keskenään. Kerhotyössä ei pidetä luentoja eikä 
ammattiesitelmiä kuin poikkeustapauksissa. Siinä annetaan oma- 
kohtaisen harjoituksen ja työn opastaa nuoria. Kerholaisten työs- 
kentely tapahtuu myös ammattitaitoisen neuvojan valvonnan alai- 
sena ja siksi tässä työssä voidaankin toteuttaa periaate: tehdä 
hyvin tehty vieläkin paremmin. Maatalouskerhotyö antaa myös 
kansakoulusta päässeille nuorille tilaisuuden sovittaa käytäntöön 
niitä tietopuolisia ohjeita, joita koulu on antanut. Niinikään ohjaa 
kerhotyö maaseudun nuoret kokeilemaan uusilla työtavoilla, kasvi- 
jalosteilla, lannoitusmenetelmillä jne. Täten nuoret huomaavat, 
ettei maa- ja kotitalous olekaan niin kaavamaista ja arkipäiväistä 
kuin he ehkä ovat kuvitelleet. Heidän pienistä yrityksistään tulee 
myös usein esimerkkiä antavia ja jopa uudistuksia tuoviakin, sillä 
vanhemmat seuraavat aina erittäin suurella kiinnostuksella las- 
tensa puuhailuja. Maatalouskerhotyö kerhokokouksineen, leiripäi- 
vineen, retkeilyineen, työ- ja urheilukilpailuineen sekä muine 
yhteistilaisuuksineen on myös omiaan liittämään nuoria yhteen ja 
tuomaan maaseudun elämään virkistävää vaihtelua. Siten nuoret 
saavat samanikäisten kanssa mitellä voimiaan ei vain tiedoissa, 
vaan myös ammattitaidoissa ja kätevyydessä. 

Edellä esitetynlaisena voitaisiin maatalouskerhotyötä pitää 
ainakin jossain määrin maaseudun nuorten vapaaehtoisena työ- 
palveluna. Valitettavasti ei kerhotyö kuitenkaan kaikkialla ole 
vielä sellaista. Työn tulokset ovat aivan ratkaisevasti riippuvaisia 
kerhoneuvojan pätevyydestä, kerholaisten iästä, yritysten vaati- 

vaisuudesta ja monipuolisuudesta sekä aikuisten tälle neuvon- 
nalle antamasta henkisestä ja aineellisesta tuesta. Jos siis tahdo- 
taan, että maatalouskerhotyöstä muodostuisi jollakin paikkakun- 
nalla nuoria työhön kiinnittävä ja heitä ammattiasioissa opastava 
työkoulu, joka käytännöllisen valmennuksen ohella ohjaisi heitä 
myös henkisesti, on sitä kehitettävä nykyisestä aivan määrätietoi- 
sesti, jottei tämä neuvonta rajoittuisi vain ammattiasioita käsit- 
televäksi ja maa- ja kotitalouden tarpeita korostavaksi toimin- 
naksi. 

Tarkastettaessa millä tavalla maatalouskerhotyötä olisi järjes- 
tettävä ja kehitettävä edellä esitettyyn tavoitteeseen pyrittäessä, 
kiintyy huomio ensi sijassa nuoriin yrittäjiin. Meidän on saatava 
maaseudun 12—18 vuotiaat nuoret huomaamaan, että heilläkin 
on erikoisvelvollisuuksia tätä maata ja kansaa kohtaan. Varhais- 
nuorison on huomattava, ettei riitä se, että he vain isän ja äidin 
apuna suorittavat arkiaskareita. Heidän on myös ryhdyttävä itse- 
näisesti hoitamaan ensin pieniä viljelys- ja kotieläinhoitoyrityksiä 
omatoimisuutta ja itsevarmuutta saadakseen. Tämän vuoksi onkin 
heidän liityttävä maatalouskerholaisiksi. 

Koska kerhotyössä on myös nähty, että tämän ikäiset nuoret 
jaksavat ja pystyvät itsenäisesti työskentelemään, voidaan vaatia, 
että nuoret uhraavat vapaa-ajastaan huomattavan osan ei vain 
pikkupiirteiseen kerholaisena työskentelyyn, vaan oikein aikaa ja 
määrätietoista ponnistelua vaativaan pienyrittelyyn. Niinikään on 
heille osoitettava, että vapaaehtoinen maatalouskerhotyö, kun 
sitä harjoitetaan yhteen menoon 6—7 vuotta, todellakin antaa 
heille mahdollisuudet sellaisten yritysten kehittämiseksi, jotka 
15—18-vuotiaille tuottavat rahaa ja joiden ammattiopetukset 
suorastaan neuvovat heitä elämänuran valinnassa. 

Meillä Suomessa on tähän asti maatalouskerhotyötä liiaksi 
totuttu pitämään vain lasten ja nuorten puuhailuna. Varttuneempi 
nuoriso on sen vuoksi tavallaan kaihtanut kerhotyötä, kosk'ei se 
ole nähnyt tässä työskentelyssä riittävästi juuri heidän ikäkau- 
delleen luonteenomaisia toimintamuotoja. Tästä syystä olisikin 
pyrittävä siihen, että maaseudun nuoret liittyisivät kerholaisiksi 
vasta kansakoulun suoritettuaan. Silloin heillä olisi talviajallakin 

aikaa ja tilaisuutta osallistua monipuoliseen ja juuri niihin oloihin 
sovellettuun maatalouskerhotyöhön. Näin säilyisi heissä jatku- 
vasti innostus kerhotyöhön, samalla kun he vaistomaisesti kehit- 
täisivät omia yrityksiään yhä vaativammiksi ja monipuolisem- 
miksi. 

Suomessa on maatalouskerhotyössä yleensä tyydytty siihen, 
että kerholaiset viljelevät kasvejaan keskimäärin n. 1—2 aarin 
aloilla silloinkin, kun kerholainen on jo 14—15 vuotias. Mutta jos 
halutaan saada yrityksestä sellainen, joka tarjoaa kerholaiselle 
todella työtä, on = viljelysalaa huomattavasti suurennettava. 
13—15-vuotias nuorukainen ja neitonen voi vapaa-aikoinaan 
hyvin hoitaa 3— aarin suuruisen vihannespalstan tai 5—8 aarin 
peltoviljelysyrityksen. 15—17-vuotias voi jo ottaa 5—10 aarin 
suuruisen peltosaran hoitoonsa. Näin suurista pinta-aloista on se 
hyöty, että ne pakoittavat kerhoneuvojan ja nuoren yrittäjän tur- 
vautumaan työtehollisesti oikeisiin työtapoihin ja työkaluihin. Rin- 
nan tämän kerhoviljelysten suurentamisen kanssa on kiinnitet- 
tävä huomiota myös yritysten kerholaisia kasvattavaan puoleen. 
Samoin on otettava huomioon se seikka, että nuorten yritykset 
voivat opastaa kerholaisten vanhempia ja naapureitakin omaksu- 
maan näissä pikkuyrityksissä kokeiltuja uusia työ- ja viljelys- 
tapoja. Siten voi maatalouskerhoneuvonta lähi vuosina muodostua 
varsinkin uusille asutustilallisille korvaamattoman arvokkaaksi 
innoittajaksi. Kerholaisten yritykset voivat nimittäin paitsi esi- 
merkillään myöskin taloudellisilla tuloksillaan viittoa suunnan, 
mihin uudisviljelijöiden on pienviljelyksiään ensikädessä kehitet- 
tävä. Ymmärtääksemme kerhotyön merkityksen juuri tässä vii- 
meksi mainitussa puolessa ei tarvitse muuta kuin viitata niihin 
saavutuksiin, mihin maatalouskerhonuorisomme jo nyt on päässyt 
pyrkiessään hankkimaan omin avuin köyhirmpiinkin kerhokoteihin 
kunnolliset omenapuutarhat. Onhan nimittäin kerholaisillamme 
omissa taimistoissaan kasvamassa 1/, miljoonaa omenapuun perus- 
runkoa ja noin 15 tuhatta omenapuujalostetta. 


Kerhotyön mahdollisuudet eivät kuitenkaan rajoitu ainoastaan 
edellä esitettyyn. Varttuneimmat kerhotytöt voivat omistautua 
viljelemään kauppaa varten sopimusluontoisesti erilaisia vihan- 

neksia ja peltokasveja. Viimeksimainituista sopii heille erittäin 
hyvin pellava. Se vaatii kesäajalla suhteellisesti vähän työtä, 
mutta tarjoaa vähempitöisenä syys- ja talvikautena sopivaa koti- 
askartelua. Tätenhän nuori polvi saadaan jatkamaan esiäitiensä 
perinteitä ja siten esivanhempien tieto ja taito siirtyy kauniilla 
tavalla tuleville sukupolville. 16—18-vuotiaat neitoset voivat 
myös ottaa huolehtiakseen kotinsa ympäristön kaunistamisesta, 
Täten kiintyy nuorten huomio ei vain taloudellisten tulosten 
tavoitteluun vaan myös niihin ihmisen henkistä puolta kohotta- 
viin arvoihin, joista rakentuu viihtyisä koti. 

Varttuneempien kerhopoikien töistä on syytä mainita metsäpui- 
den taimien kouluttaminen ja omien metsäpalstojen hoitaminen. 
Nämä molemmat työmuodot ja käsitöiden tekeminen tarjoavat 
15—18-vuotiaille pojille erittäin sopivia askartelumahdollisuuksia. 
Tätenhän pojat mm. pääsevät metsätalousneuvojien ohjaamina 
suorittamaan omien metsäpalstojensa hoitohakkuita, ojituksia. 
istutuksia, jopa niiltä saatavien tuotteiden myyntiäkin. Näillä 
nuorukaisilla on myös kaikki edellytykset pienempien uudisrai- 
vauksien suorittamiseksi. Meillä on etenkin Sisä-, Itä- ja Pohjois- 
Suomessa hyviä mahdollisuuksia verrattain vähillä töillä saada 
milloin muutaman kymmenen aarin, milloin ehkä hehtaarinkin 
suuruiset uudisviljelykset raivatuksi. Viime mainitut työmuodot 
antavat myös mahdollisuudet kerhotyön puitteissa soveltaa käy- 
täntöön keskinäistä työavun antoa ja yhteistoimintaa. Näin oppivat 
nuoret huomaamaan, kuinka suuri hyöty juuri pienviljelysoloissa 
yksityisyrittäjälle tarjoutuu yhteistoiminnasta. 

Maatalouskerhotyö voi myös varsin paljon edistää pientalouk- 
sien kotieläintenhoitoa. 14—18-vuotiaat kerholaiset voivat nimit- 
täin ottaa lampaita, porsaita, vasikoita, mehiläisyhteiskuntia ym. 
kotieläimiä aivan omina yrityksinään kerhoneuvojan antamien 
ohjeiden mukaisesti hoidettavaksi. Täten heidät ohjataan ei vain 
hoitamaan näitä eläimiä, vaan myös omatoimisesti huolehtimaan 
niille hankittavista rehuista samalla, kun he joutuvat tarkkaile- 
maan ja tekemään vertailuja hoidokkiensa tuotannosta ja sen kan- 
nattavaisuudesta. Näin muodostuu kotieläintenhoitotyö kiinnos- 
tavaksi ja nuoret joutuvat henkilökohtaisesti toteamaan, että 

tälläkin toiminta-alalla tarjoutuu huolelliselle ja alaansa innostu- 
neelle henkilölle erittäin hyödyllisiä ja kiitollisia tehtäviä. 

Jos meillä saadaan maatalouskerhotyötä kehitetyksi edellä esi- 
tettyjen suuntaviivojen mukaisesti, silloin tästä neuvonnasta muo- 
dostuu maaseudun varhaisnuorisolle todellinen työkoulu. Tällai- 
sena maatalouskerhotyö kiinnittää piiriinsä senkin nuorisojoukon, 
jota muuten olisi vaikea saada innostetuksi maa- ja kotitalous- 
töihin. Kerhotyö saa heidät vastaanottavimpana elämänsä kau- 
tena ammattipätevien neuvojien ohjattavaksi. Kun kerholaiseksi 
liittyminen lisäksi on vapaaehtoista, sopii tämä työskentelymuoto 
erittäin hyvin suomalaiselle luonteelle. Sen vuoksi voidaankin täy- 
dellä syyllä sanoa, että nykyisestään kehitetty ja monipuolistettu 
maatalouskerhotyö on juuri meille sopivaa maaseudun nuorten 
työpalvelua. 

RUUMIILLINEN KUNTO JA MAAN- 
PUOLUSTUS 


Lassi Vepsäläinen. 


S isdassa tarvittavan ruumiillisen kunnon säilyttäminen rauhan 
aikana on kysymys, jonka tärkeys on helppo todistaa. Yhtä help- 
poa on ammattimiehen tuoda julkisuuteen ne liikuntakasvatus- 
lajit, joiden avulla asekunto arkisessa elämässä hankitaan. Monin 
verroin vaikeampaa on luoda niitä käytännöllisiä keinoja, jotka 
saisivat jokaisen toimeen tuon päämäärän hyväksi. Tällä hetkellä, 
jolloin ei ole olemassa yhtään sellaista suurjärjestöä, joka saisi kan- 
san kokonaisuudessaan harrastamaan liikuntaa, eikä myöskään 
ole voimistelu- eikä urheilupakkoa, on ainoa keino asian auttami- 
seksi saada kaikki miehet käsittämään omakohtaisen, jokamiehen 
urheilun merkitys. Ihmisen oma sisäinen asenne ja henkilökohtai- 
nen ruumiillisen kunnon arvon ymmärtäminen on sittenkin se, 
mikä voi ajaa hänet huolehtimaan omasta hyvinvoinnistaan, pa- 
kottaa hänet asekunnossa pysymiseen vaadittaviin ponnistuksiin 
ja saada hänet hankkimaan iloa ja vaihtelua urheilun parista. 
Jotta oivaltaisi käsittelynalaisen kysymyksen kyllin syvällisesti, 
on syytä penkoa sitä pohjia myöten. 

Koulujemme liikuntakasvatus on vielä tällä hetkellä aivan ala- 
arvoisella tasolla. Tämä johtuu pääasiassa siitä, että voimisteluun 
ja urheiluun käytettävä tuntimäärä on minimaalisen pieni. Nel- 
jällä alimmalla luokalla pojat sentään saavat viettää kolme tuntia 
viikossa voimistelusalissa, pallokentillä, luistinradoilla ja hiilimurs- 
kalla ja niinpä voimistelunopettajalla on mahdollisuus kehittää 
heidät kohtalaisen korkealle liikunnalliselle tasolle. Mutta sitten 
tulee pysähdys. Oppilaan siirtyessä viidennelle luokalle voimistelu- 
ja urheilutunnit vähenevät kahteen viikossa. Ei tarvitse paljon 
päätänsä vaivata päästäkseen täysin selville siitä, ettei tämä tun- 
timäärä anna kasvattajalle muuta kuin mahdollisuuksien rippeet. 
Kun laskemme pois tunnista sen ajan, minkä pukeutuminen tai 
matka urheilukentälle vie, havaitsemme puhtaaseen liikuntaan 
jäävän aikaa kaiken kaikkiaan vain hieman yli tunnin viikossa. 
Lupapäivät ja erinäisiin kokeisiin ja kirjoituksiin silloin tällöin 
lainatut tunnit voivat aiheuttaa senkin, etteivät pojat pariin viik- 
koon pääse kuin mahdollisesti kerran, kaksi pintapuolisesti teräs- 
tämään ruumistaan. Niinpä tarjoavatkin oppikoulujen yläluokat 
usein varsin surkean kuvan suomalaisen pojan ruumiillisesta kun- 
nosta. Onneksi sentään vapaaehtoinen harrastus monesti korvaa 
koulujärjestelmän räikeät epäkohdat, ja me voimme iloksemme 
havaita koulupojissamme jopa kaikkein korkeimmalle kansain- 
väliselle urheilutasolle nousseita yksilöitä. Totuuden nimessä on 
taas tämän vastapainoksi muistettava, että on kouluja, joissa pa- 
ristakolmestasadasta pojasta on lääkärintodistuksen nojalla koko- 
naan vapautettu liikuntaharjoituksista kaksi- jopa kolmekym- 
mentä. Näin monet ruumiillisesti heikommat joutuvat jo alusta 
alkaen pois karaisevain urheiluharjoitusten parista ja kallista ih- 
mismateriaalia menee hukkaan. 


Kaikesta huolimatta koulupojista tulee ylioppilaita. Osa menee 
suoraan asevelvollisuuttaan suorittamaan liittyäkseen senjälkeen 
taas toisten joukkoon, jotka suoraan koulunpenkiltä ovat siirty- 
neet jatkamaan opiskeluaan yliopistossa. Edelliset joutuvat pon- 
nistelemaan ennen yliopistolukujaan puolustuslaitoksen asehar- 
joituksissa ruumiillisesti, toisinaan varsin voimaperäisestikin, 

mutta järjestelmällinen, täydellinen urheilukasvatus ei toistaiseksi 
ole kuitenkaan kuulunut sen ohjelmaan. 

Mitä mahdollisuuksia korkeakouluopintojen aikana sitten on lii- 
kuntakasvatuksen harjoittamiseen ja missä määrin ylioppilaat 
huolehtivat ruummiillisesta kunnostaan? Sen me kaikki tiedämme. 
Nykyinen ylioppilasurheilumme kaikkine kilpailuineen on vain 
varjo siitä, mitä sen pitäisi olla. Muutamat yksilöt erottautuvat 
joukosta, mutta pääosa elää päivästä toiseen lukutouhussa ja 
muissa kiireissä, ja oma raihnainen ruumis ja sen kehittäminen 
unohtuvat. 


Lähtiessämme tarkastamaan, millä keinoin rauhan aikana kukin 
voisi ylläpitää sodassa tarvittavaa ruumiillista kuntoa, on edellä 
ollut välttämätöntä luoda katsaus siihen urheiluharjoitusten poh- 
jakoulutukseen, minkä akateeminen kansalainen on saanut koulu- 
aikanaan ja opiskelunsa kuluessa. 

Asevelvollisuuden tarkoituksena on kasvattaa niin monesta suo- 
malaisesta miehestä kuin mahdollista taistelukelpoinen yksilö. Ny- 
kyaikainen sodankäynti konetuliaseineen ja moottoreineen on syn- 
nyttänyt oman sotilastyyppinsä. Nopeus, kätevyys, voima ja kes- 
tävyys ovat hänen ruumiillisia, kovuus, päättäväisyys ja perään- 
antamattomuus henkisiä ominaisuuksiaan. Ilman näitä on sotilas 
kelpaamaton sotaan, olkoonpa hän saanut miten hyvän koulutuk- 
ten tahansa taistelutekniikassa ja aseitten hallitsemisessa. Urheilun 
sehtävänä on lisätä sotilaalle välttämätöntä ruumiillista kuntoa ja 
vahvistaa hänen henkistä voimaansa. Palvelus puolustuslaitok- 
sessa on lyhytaikainen ja siksi se ei riitä ruumiilliseen kasvatuk- 
seen. Siksi olisi miesten tuotava sotaväkeen hyvä ruumiillinen 
kunto mukanaan. Sikäli kuin kysymyksessä on akateeminen nuo-- 
riso, olisi riittävän fyysillisen pohjan luominen koulujen tehtävä. 
Nuorison ennakkosotilaalliseen koulutukseen täytyisi viimeinkin 
päästä käsiksi, ja silloin voisi puolustuslaitos jatkaa urheilullista- 
kin kasvatusta järjestämällä raskaan palveluksen välipaloiksi riit- 
tävästi urheiluharjoituksia ja kilpailuja. 

Urheiluelämämme on ollut viime vuosina voimakkaassa nou- 
sussa ja saanut paljon hyvää aikaan myös asekuntoisen väen kou- 
luttamisessa. Mutta kuten edelläolevastakin käy selville, on sota- 

väki-iässä suuri joukko nuorukaisia, jotka eivät koskaan ole har- 
joittaneet mitään urheilulajia säännöllisesti, jopa ovat pysyneet 
tyystin syrjässä koko liikuntatoiminnasta. Ruuniillisesti hyvin 
kehittyneen alokkaan ihanne on vielä kaukana. Ulkonäöltään voi- 
makas talonpoikaisnuorukainen on lyhyen juoksupyrähdyksen jäl- 
keen täydellisesti hengästynyt ja jäntevältä vaikuttava, kookas 
ylioppilas tuskin pystyy kantamaan pitemmälti konekivääriä, 
koska hän ei ole milloinkaan tehnyt ruumiillista työtä. Ikävä kyllä 
ei tämän kirjoituksen puitteissa ole tilaisuutta esittää kouraantun- 
tuvia tuloksia kahdeksasluokkalaisten eikä yleensäkään yläluokka- 
laisten saavuttamista kokonaistuloksista urheilussa, vaikka ne oli- 
sivat varsin mielenkiintoisia ja valaisisivat selvästi nuorisomme 
nykyhetkistä ruumiillista suorituskykyä. 

Liikuntakasvatus kokonaisuudessaan on kehittynyt monipuoli- 
seksi. On olemassa lukuisia urheilumuotoja, ja mielipiteet niitten 
ruumiillista kuntoa kehittävästä arvosta ovat moninaisia ja arve- 
lut niitten harjoittamisessa erilaisia. Jokainen oikein suoritettu ja 
oikealla tavalla harjoitettu urheilulaji edistää ehdottomasti kun- 
toa, olipa sitten kysymyksessä uinti tai paini, miekkailu tai verk- 
kopallo. Jokainen voimistelu- ja urheiluseura, joka edistää jäsen- 
tensä ruumiillisia ominaisuuksia, hyödyttää toiminnallaan suo- 
rastaan asekuntoa. Rauhanaikana ovatkin ne miehet, jotka sään- 
nöllisesti kulkevat urheiluseuransa harjoituksissa, aina kohtalai- 
sissa voimissa sotilaallisesti ajatellen. Kuitenkin on muistettava, 
että hiihtoseurojen tarkoituksena on luonnollisesti hyvien hiihtä- 
jien kehittäminen, samalla kuin niille on yhdentekevää, osaako 
seuran jäsen uida. Soutuseuroille jää sivuasiaksi miestensa juoksu- 
ja hyppytaidon kehittäminen. Puolustuslaitos tarvitsee kuitenkin 
monipuolisesti asekuntoisia miehiä. Tarkoituksenmukaisin tie ny- 
kyaikaisen sotilaallisen ruumiinkuntoisuuden kehittämiseen saa- 
vutetaan kokemuksen kautta, jolloin on kyettävä liikuntaharjoi- 
tusten monipuolisesta valikoimasta erottamaan ne, jotka nopeim- 
min ja suurimmalla varmuudella johtavat asetettuun päämäärään. 

Kun nyt seuraavassa tarkastellaan hieman niitä harjoitustapoja, 
jotka monivuotisten käytännöllisten kokemusten tuloksena on 
havaittu parhaiksi liikuntakasvatusmuodoiksi nuoren miehen kas- 

vattamiseksi sotilaaksi, niin ei myöskään voi tarjota parempaa 
valikoimaa osviitaksi niille, jotka sotilaskoulutuksen saaneina ja 
mahdollisesti myös monet kovat taistelut käyneinä haluavat tie- 
tää, miten rauhanaikana voi parhaiten ylläpitää sodassa tarvitta- 
vaa ruumiillista kuntoisuutta urheilun avulla. 


Kun ajattelemme kansamme kaikkia asekuntoisia miehiä, niin 
ainoastaan aniharvat niistäkin, jotka ovat innostuneet urheiluun, 
voivat päästä osallisiksi kaikista uudenaikaisista urheiluvälineistä, 
voimistelusaleista, urheilukentistä ja uimahalleista. Suurimman 
osan on pakko tyydyttää liikuntatarpeensa metsäisillä murto- 
mailla tai hiihtoladuilla. Voimistelu- ja urheiluseurat ovat usein 
köyhiä, ja välineitten epätäydellisyys johtuu siitä. Ensiluokkaisia 
harjoituspaikkoja on vähän, päteviä opettajavoimia niukasti, ja — 
mikä pahinta — useimmilla miehillä on valitettavan vähän aikaa 
urheiluharjoituksia varten. Sentähden harjoitusten tulee olla yk- 
sinkertaisia, samoin pelisääntöjen ja välineitten. Voimistelussa ei 
voida vaatia vaikeitten telineharjoitusten taitamista; teknillistä 
taitavuutta kysyviä yleisurheilulajeja, kuten moukarin- ja kiekon- 
heittoa, aitajuoksua ja seiväshyppyä ei ole syytä opettaa. Kaikki 
eivät voi oppia ja harjoitella crawl-uintia. On aina parempi har- 
joitella perusteellisesti ja hyvin harvoja lajeja kuin vain hieman 
maistellen useita. 

Tulipa kysymykseen mikä urheilumuoto tahansa, on sen täy- 
tettävä seuraavat vaatimukset: 

1. Liikuntakoneistoa on koulutettava (lihakset, nivelet, hermot). 

2. Sisäelimiä on vahvistettava (sydän, keuhkot, verenkierto). 

Sisäelinten vahvistamiselle on aina annettava etusija, sillä mitä 
hyödyttää lihaksikas ruumis, jos sisäelimet eivät ole niitä vastaa- 
valla tavalla kehittyneet, eivätkä voi täydentää lihasten aikaan- 
saamaa nopeus- tai kestävyyssuoritusta. Kaikki edellämainitut 
näkökohdat huomioonottaen päädytään seuraaviin ruumiillisen 
kasvatuksen aloihin: 1. Yleisurheilu. 2. Hiihto. 3. Uinti.4. Nyrkkeily. 
5. Taisteluluontoiset pallopelit. 6. Voimistelu ja liikuntaleikit. 

Tämän valinnan tarkoituksena ei suinkaan ole tuomita sen ulko- 
puolelle jääneitä urheilumuotoja, eikä kieltää niiden hyötyä ase- 
kunnon kohottajina. Ajan, välineitten, rahan ja harjoituspaikkojen 

puutteessa ei niitä voida opettaa suuremmille joukoille eikä myös- 
kään ajatella silloin, kun kysymyksessä on jok'ainoan miehen py- 
syttäminen rauhan aikana ruumiillisesti hyvässä sotilaskunnossa. 

Yleisurheilun vahvimpana puolena ovat juoksut, jotka antavat 
miehelle taistelukentällä tarvittavan nopeuden ja kestävyyden. 
Juoksuharjoitusten on aina oltava etualalla kaikissa yleisurheilu- 
harjoituksissa. Saksalaiset antavat juoksulle erikoisen arvon ja 
sanovat, että se säästää verta taistelukentällä. Juoksu sinänsä ei 
ole ainoastaan yleisurheilun arvokkain osa, vaan sille on annettava 
etusija koko ruumiillisessa kasvatuksessa. Juoksu on parhain keino 
sisäelintemme vahvistamiseksi. Se on yksinkertaisin ja luonnollisin 
liikuntalaji, ja eri muodoissaan se on sotilaan paras valmennus- 
keino kestämään nopean ja pitkäaikaisen taistelutoiminnan tuo- 
mat rasitukset. 

Hiihtotaidon arvo tunnetaan hyvin ja onneksi jokseenkin jokai- 
nen suomalainen pystyy hiihtämään. Sotilaallisesti on rajattoman 
tärkeää, että myös hiihtokunto vastaisi käytännöllistä hiihtotai- 
toa. Tämän kirjoittajalla on ollut tilaisuus tutkia hiihdon vaiku- 
tusta sydämen toimintaan, keuhkojen tilavuuteen, veren hemoglo- 
biinimäärään ja verisoluihin. Kaikki kokeet ovat päättyneet yllät- 
tävän suotuisaan lopputulokseen. Niinpä voidaankin hiihdon ter- 
veydellinen, sisäelimistöä voimakkaasti vahvistava arvo todeta 
ja pitää sitä juoksun rinnalla ensiarvoisen tärkeänä liikuntalajina, 
jonka säännöllistä harjoittamista ei yksikään suomalainen mies 
koskaan saisi laiminlyödä. 

Uinti on terveyttä ja ruumiinkuntoa edistävä liikuntaharjoitus. 
Uinnissa tulevat melkein kaikki lihakset toimintaan ja siinä ne ke- 
hittyvät sopusuhtaisiksi. Uinnissa hengityselimistö toimii perus- 
teellisesti ja sydämen työskentely on voimakasta. Aineenvaihdunta 
vilkastuu huomattavasti kylmän veden takia, ja sitäpaitsi uinti 
on urheilulaji, missä ruumis joutuu valon, ilman ja auringon voi- 
mistuttavan vaikutuksen alaiseksi. 

Nyrkkeily ei ole sotilaalle ainoastaan ruumiillista harjoitusta, 
vaan myös kasvatusta. Se on mahdollisimman kovaa-valmennusta 
lähikamppailua varten. Nyrkkeilyn henki ei ole siinä, että saa an- 
taa mahdollisimman kovia iskuja päin toisen naamaa, vaan että 

opitaan voittamaan omat heikkoudet. Huolimatta vastustajan 
lyöntien aiheuttamasta tuskallisesta kivusta, huolimatta näennäi- 
sestä omasta avuttomuudesta on koottava voimat ja yhä uudel- 
leen uskottava itseensä ja käytävä otteluun ja siten joko voitettava 
tai kunniakkaasti nieltävä tappion katkeruus. Ei mikään muu 
urheilu ruumiillisen valmennuksen ohella kehitä siinä määrin har- 
joittajansa tahtoa ja taistelukykyä kuin nyrkkeily. 

Pelit, ennenkaikkea miehekkään lujat taisteluluontoiset kilpa- 
pelit, kuten jalka- ja koripallo, kasvattavat taisteluhenkeä, tove- 
ruutta ja henkistä vireyttä. Nämä pelit ovat luonteeltaan yksin- 
kertaisia ja selväpiirteisiä, niissä oppii nopeasti välttävän taidon 
ja liikunta muodostuu alusta alkaen vaihtelevaksi ja ruumista mo- 
nipuolisesti kehittäväksi. Erikoisansioksi kaikille peleille on lasket- 
tava se iloinen mieliala, minkä vallitessa ne tavallisesti suoritetaan. 

Voimistelun tehtävänä on antaa ihmiselle ruumiinkunnon ja lii- 
kuntakyvyn perusta. On virheellistä luulla, että yksinomaan voi- 
mistelulla saavutettaisiin täydellisyys ruumiillisessa suoritusky- 
vyssä. Voimistelu on keinotekoisesti kokoonpantu, mutta sen avulla 
voidaan kuitenkin erinomaisesti vahvistaa lihaksia, norjentaa nive- 
liä ja edistää irtonaisuutta ja kaikinpuolista liikkuvaisuutta. 

Nämä ovat ne liikuntamuodot, joiden avulla, sopivasti kutakin 
harjoittamalla, voidaan nuorukaiselle antaa se pohja, jonka hän 
tarvitsee saavuttaakseen kyllin vahvan ruumiillisen kunnon soti- 
lastehtäviä varten. Näiden samojen urheilulajien joukosta olisi 
jokaisen rauhan aikana myös valittava itselleen sopivat kunnon 
harjoittamiskeinot. 

Ne, jotka kuuluvat urheilu- ja voimisteluseuroihin, olkoonpa, 
ettei heidän harrastamansa laji ole edellä luetelluissa mukana, pitä- 
vät itsensä säännöllisellä ja uutteralla harjoittelulla jatkuvasti 
kunnossa, kunhan eivät vain sokeasti tuijota omaan erikoisla- 
jiinsa, vaan hankkivat mahdollisimman monta tilaisuutta muit- 
tenkin urheiluhaarojen harrastamiseen. Urheiluseuroihin kuulu- 
mattomien olisi ehdottomasti pyrittävä jonkin nyrkkeily-, uima- 
tai palloiluseuran jäseniksi, ja varmaa on, että siellä suuremmassa 
joukossa pian innostuu asiaan, jonka tärkeyden jo ennakolta on 
tehnyt itselleen selväksi. Ja sen suuren massan, joka ei varmasti- 

kaan tule liittymään urheilujärjestöihin, ei tarvitse monta sekun- 
tia miettiä, millä kuntoansa kohentaisi. Talvella hiihdon ja kesällä 
murtomaajuoksun ja uinnin tulisi muodostua jokamiehen urhei- 
luksi. Siihen niillä on kaikki edellytykset. Pääasia olisi saada alku- 
sysäys ja päästä liikunnan makuun. Ei riitä, että silloin tällöin, 
kerran kuussa, nousee suksille. On saatava se tottumukseksi, jotta 
säännöllisesti saisi vaivata ruumistaan. Todelliseen kuntoon ei 
muuten päästä. Varsinkin etelä-Suomessa hiihtosäät ja -kelit voi- 
vat olla hyvin oikullisia, eikä aivan kehnolla ilmalla kannatakaan 
mennä hiihtämään. Silti ei saa luopua harjoituksista, vaan on 
hiihto korvattava kävelylenkillä ja lumen sulaessa keväällä siir- 
ryttävä juoksuharjoitteluun. Jokainen osaa juosta, jokainen voi 
juosta, ja jokaisen tulisi juosta. Vauhti ei ole pääasia. Viisikym- 
menvuotias mies, ja vanhempikin, voi erinomaisesti juoksennella 
metsäisillä poluilla antamalla järkensä, hengityksensä ja sydämen- 
toimintansa säännöstellä vauhdin. Pääasia on aina sekä hiihdossa 
että varsinkin juoksussa, että aluksi puoli tuntia liikutaan verry- 
tellen. Ensimäinen 10 min. kävellään, toisen aikana suoritetaan 
voimisteluliikkeitä, ja kun kolmas kymmenminuuttinen on vielä 
aivan hiljalleen, hikeä hakien, köykäisesti, jalan noustessa vain 
hivenen maasta, juoksenneltu, ollaankin kypsät jatkuvaan pitem- 
pään juoksuun, jolloin sydän, keuhkot ja lihakset saavat vahvistu- 
miseensa tarvittavan rasituksen. 


Ruunmiillisen kunnon säilyttäminen nykyhetkenä on täydelli- 
sesti kunkin yksilön oman huolenpidon ja innostuksen varassa. 
Vaikka Suomi kulkeekin urheilukansan nimellä maailmassa, ei 
jokamiehen urheilu ole huipputason osoittamalla asteella. On va- 
hinko, ettei esim. osakuntatalojen yhteydessä ole voimistelusaleja, 
puhumattakaan siitä, että yliopisto on vailla kaikkia muita harjoi- 
tuspaikkoja, paitsi voimistelulaitoksessa olevia paria salia. Lähi- 
tulevaisuudessa olisi tämä epäkohta korjattava ja koko akateemi- 
nen urheilu saatava toiselle tasolle. Siihen ei kuitenkaan päästä 
ennenkuin uudistukset lähtevät koululaitoksesta, jolloin oppilait- 
ten liikuntatunteja ja opettajavoimia on lisättävä. Tällöin kasvaa 
ylioppilaitten harrastus urheiluun, ja ennen pitkää heidän vaati- 


169 


muksensa yliopiston urheiluelämän uudelleen järjestämiseksi on 
otettava varteen. 


Maaseudulla ja pienissä kaupungeissa ovat olosuhteet meillä jo- 
kaisen omakohtaisen urheilun harrastamiseen erinomaiset. Ei tar- 
vitse uhrata paljon aikaa tehdäkseen hiihtoretken lähimaastoon 
tai vuodattaakseen hikikarpaloita murtomaalenkillä. Pääkaupunki 
ja muut suuremmat kaupungit ovat toisessa asemassa. Sentähden 
olisi perustettava suurjärjestö, jonka tehtävänä olisi aikaansaada 
harjoituspaikkoja ja -saleja kaupunkeihin, hankkia päteviä opetta- 
javoimia ja järjestää suurelle yleisölle aivan mitättömästä mak- 
susta mahdollisuus liikuntaharjoituksiin. Harjoitusten olisi oltava 
mahdollisimman moninaisia, pääasiassa kuitenkin kokoonpantuja 
niistä edellä estetyistä urheilumuodoista, jotka nopeimmin ja te- 
hokkaimmin edistäisivät asekuntoa; 

On olemassa paljon ihmisiä, jotka eivät mielellään liity mihin- 
kään järjestöön. Näihin »kunnallisiin» urheiluharjoituksiin olisi 
jokainen oikeutettu ottamaan osaa, tarvitsematta liittyä järjestön 
jäseneksi. Ensimäisenä ehtona olisi valtion mukaantulo, jotta asia 
lähtisi kyllin nopeasti käyntiin ja kaikki käsittäisivät siten parem- 
min koko asian tarkoituksen. Harjoituksista osa olisi järjestettävä 
kurssin muotoon. Täten m.m. hiihto ja uinti, nyrkkeily ja pallo- 
pelit muodostaisivat niillä kiitollisen aineksen. Paitsi kursseille, 
joita voitaisiin järjestää m.m. Suomen Urheiluopistossa, ei sään- 
nöllinen osanotto muihin harjoituksiin olisi välttämätön. Etenkin 
lomakurssien järjestäminen sekä kesällä että talvella voisi saavut- 
taa suuretkin mittasuhteet, sillä millään muulla tavalla ei lomaansa 
voi paremmin viettää kuin useampia urheilumuotoja käsittävillä 
kursseilla, joilla viikossa kohennetaan uskomattoman paljon ruu- 
miillista kuntoa. Kursseja ja harjoituksia tulisi olla kaikkina vuo- 
denaikoina, jotta niin usealla kuin mahdollista olisi tilaisuus päästä 
mukaan. Tässä suhteessa osakunnat voisivat jo nyt tehdä jäsenis- 
tönsä keskuudessa ensiarvoisen tärkeää uranuurtajatyötä. Kurs- 
sien ja harjoitusten onnistumisen edellytyksenä olisi luonnollisesti 
pätevien opettajavoimien käyttäminen. Yleensäkään kursseilla 
ei ikä, ajanniukkuus, liikarasituksen pelko muodostu esteeksi sil- 
loin, kun harjoitukset ovat asiallisia ja taitavasti eri asteisiksi jär- 


170 


jestettyjä. Vasta sitten, kun harjoituspaikkoja urheilukenttineen 
ja voimistelusaleineen on kyllin tiheässä suuremmissakin kaupun- 
geissa ja niitten ovet avoinna kaikille, päästään jokamiehen ur- 
heilukunnon säilyttämisessä kyllin pitkälle. Mikään ei nytkään 
kuitenkaan estä huolehtimasta rauhanaikaisesta kunnosta, kun 
vain tarmoa riittää ja jokainen muistaa, että urheilun harrasta- 
misessakin menestyksen salaisuus piilee voitetuissa vaikeuksissa. 

RAJASEUTUTYÖSTÄ JA 
-POLITIIKASTA 


U. Peltoniemi 


Viime sota saattoi rajaseutukysymyksemme uuteen vaiheeseen. 
Meillä on nyt n. 700 km uutta itärajaa, jonka taakse jäivät Kannas, 
Laatokan Karjala ja huomattavat osat Lappia. Jäljelle jäänytkin 
osa vanhaa itäistä rajaseutuamme on sodan pahoin tuhoamaa. 
Rauniokylästä toiseen joutuu nyt itärajamme vartta kiertävä mat- 
kamies kulkemaan: Alueluovutukset ja rajaseudun hävitykset 
eivät olleet mitään uutta maamme historiassa, sillä näin on käynyt 
monen monta kertaa ennenkin. Meillä ei vain tahdottu uskoa, että 
näin voisi vieläkin käydä, eikä meillä hoidettu maan asioita tätä 
vaaraa silmälläpitäen. 

On kuin Suomen kansa olisi vihdoinkin herännyt tajuamaan raja- 
seutujensa merkityksen. Valtiovalta on ryhtynyt moniin laajakan- 
toisiin toimenpiteisiin, joiden ehdottajille vielä vuosi pari sitten 
naurettiin ylimielisesti, ja yksityiset kansalaiset ovat osoittaneet 

aivan erikoista myötätuntoa rajan koviakokenutta kansaa kohtaan. 
Meillä harrastetaan nykyään kovasti rajaseutuasioita, niistä puhu- 
taan ja kirjoitetaan, ja rahaa sekä tavaraa virtaa paljon itään päin. 
Kaikki tämä on mitä ilahduttavinta, mutta sittenkin toivoisi, että 
asioihin koetettaisiin perehtyä perusteellisemmin ja samalla luo- 
taisiin selvät suuntaviivat laajaksi paisunutta työtä varten. 


Rajaseudut ovat kunkin valtakunnan arimpia osia. Niiden 
kautta vihollinen hyökkää maahan, ja niistä se aina ensinnä vaatii 
ja valtaa itselleen alueita. Voi sanoa, että rajaseutu on koko valta- 
kunnan suojamuuri, jonka puolustuksen kestävyydestä koko valtakun- 
nan turvallisuus, vieläpä itsenäisyyskin riippuvat. Tästä johtuu, että 
rajaseutupolitiikan on otettava päämääräkseen rajaseudun olojen 
järjestäminen tavalla, mikä parhaiten vastaa maanpuolustuksen 
etuja. Joudutaan tekemään kohtalokkaita erehdyksiä, jos rajaseu- 
duilla asioita hoidetaan samaan tapaan ja samoja periaatteita nou- 
dattaen kuin maan sisäosissa. Vaikka ei olisikaan mikään »milita- 
risti» mieleltään, niin asioihin ennakkoluulottomasti perehdyttyään 
ja huomioistaan rehelliset johtopäätökset tehtyään jokainen tark- 
kailija varmaankin tulee yllämainittuun tulokseen. Rajaseudun 
teitä ei esim. voida maan turvallisuutta vaarantamatta rakentaa 
yksistään paikallisen asutuksen tarpeita silmälläpitäen, vaan siten, 
että ne palvelevat maan puolustussysteemiä. Sama näkökohta on 
otettava huomioon asutustoimintaa järjestettäessäkin. Monilla 
aloilla joudutaan myöskin rajoittamaan yksityisten kansalaisten 
toimintavapautta, vieläpä heidän oikeuttaan liikkua omalla koti- 
seudullaan. Kaikki nämä seikat luonnollisesti vaikeuttavat paikal- 
listen asukkaiden elämistä ja supistavat lakien heille takaamia 
oikeuksia, mutta muuta mahdollisuutta ei ole, jos asioita järjes- 
tettäessä otetaan huomioon kokonaisuuden, siis valtakunnan, etu. 
Kohtuullista kuitenkin on, että valtio tavalla tai toisella korvaa 
rajaseudun asukkaille sen vahingon, mikä heille aiheutuu tällai- 
sesta järjestelystä. Jos esim. johonkin rajakylään ei sotilaallisista 
syistä saa rakentaa minkäänlaista tietä, ei edes korjata kylätietä, 
niin on paikallaan, että sen asukkaille suoritetaan jonkinlainen kor- 
vaus siitä ajanhukasta, mikä heille aiheutuu käydessään jalan tai 
hiihtäen noutamassa ostot; varat maantievarren kylistä. Toinen 

mahdollisuus on se, että valtio ostaa kylän talot ja kieltää senjäl- 
keen asumisen siinä. 

Meillä on tähän asti tehty rajaseututyötä, mutta meillä ei vali- 
tettavasti ole ollut varsinaista rajaseutupolitiikkaa, sikäli kuin tar- 
koitamme politiikalla johdonmukaista toimintaa jonkin päämää- 
rän saavuttamiseksi. Luonnollisestikin valtion harjoittama maa- 
taloudellinen toiminta, Punaisen Ristin työ sairaanhoito-olojen 
parantamiseksi, opintokerhotoiminta, muu valistustyö ja Rajaseu- 
dun Ystävien Liiton sekä muiden järjestöjen harjoittama vähä- 
varaisten huolto ovat kaikki kuuluneet rajaseutupolitiikan piiriin, 
mutta kaikki tämä työ on ollut hajanaista ja vailla keskitettyä joh- 
toa. Meiltä on puuttunut politiikka, jolla olisi ollut selvät päämää- 
rät ja riittävät toimintamahdollisuudet ja -vapaudet. Huomatta- 
vaa kuitenkin on, ettei tällainen keskitetysti johdetun ja määrä- 
tietoisen politiikan puute ole havaittavissa vain rajaseutuasiaimme 
järjestelyssä, vaan se on monilla muilla aloilla hidastuttanut kehi- 
tystä ja siten aiheuttanut suuria vahinkoja! 

Lyhyen kirjoitelman puitteissa ei luonnollisestikaan ole mahdol- 
lista hahmotella meillä kaivattavaa rajaseutupolitiikkaa sen koko 
laajuudessa. Rajoitummekin seuraavassa vain erään hyvin tärkeän 
kysymyksen käsittelyyn, joka jo osoittaa, miten moninaisia seik- 
koja on otettava huomioon rajaseutuasiain järjestelyssä. 


Erääksi rajaseutupolitiikan päämääräksi on asetettava se, että 
rajaseudun väestö saadaan valtiollisesti täysin luotettavaksi ja voi- 
makkaan puolustustahdon elähdyttämäksi. 

Viime talven sota osoitti, että näin onkin suurin piirtein asian 
laita. Rajaseudun miehet kunnostautuivat taisteluissa, samoin nai- 
set lottina, ja luovutettujen alueiden väestön yksimielinen siirty- 
minen Suomen puolelle osoitti, että lujat siteet yhdistävät rajan 
kansan isänmaahansa. Rajaseudulla oli kuitenkin myös poikkeuk- 
sia — kuten maamme muissakin osissa. Rajaseudulla tällaiset 
maanpetturit ovat kuitenkin vaarallisempia kuin sisämaassa, siksi 
heidän poistamiseensa on ryhdyttävä kaikin mahdollisin keinoin, 
sellaisinkin, joita ei sisämaassa haluta käyttää. 

Meillä on joka vuosi itäisen rajaseutumme pitäjissä pidätetty 

maanpetokselliseen toimintaan syyllistyneitä henkilöitä. Mitä 
heille on tehty? Heidät on muutamaksi vuodeksi lähetetty johon- 
kin vankilaan, josta he ovat aikanaan palanneet entistä kokenee:n- 
pina vanhoille asuinsijoilleen rajan pintaan. Mitä takeita on siitä, 
etteivät he jatka entistä maanpetoksellista toimintaansa? Rajapi- 
täjissämme asuu vakinaisesti tai oleskelee tilapäisesti monia henki- 
löitä, joiden entisyys on sellainen, että se pakottaa vakavasti epäi- 
lemään heidän luotettavaisuuttaan. Heitä ei kuitenkaan voida min- 
kään lainkohdan perusteella lähettää kauemmaksi rajasta. Ol- 
laanpa meillä niinkin vapaamielisiä, että rajapitäjissä on valtion 
viran- ja toimenhaltijoina ollut miehiä, joita toisten valtion mies- 
ten on täytynyt pitää silmällä. Tässä yhteydessä lienee syytä huo- 
mauttaa siitä, että niitäkään, jotka yrittävät salaa mennä rajan 
yli, ei täällä uhkaa ankara rangaistus. Kaikkia yrittäjiä ei tietysti- 
kään edes saada pidätetyiksi, ja nekin, jotka joutuvat kiinni, sel- 
viytyvät tavallisesti tästä jutusta verraten pienellä sakolla. Mo- 
nesti onkin sattunut, että sama mies on muutaman viikon sisällä 
kahdesti pidätetty samasta rikkomuksesta. Kun epäluotettaviksi 
tunnetut henkilöt saavat vapaasti oleskella rajaseudullamme ja 
salainen rajanylitys ei aiheuta rangaistusta, joka panisi heidät arve- 
lemaan, on viranomaisten mahdoton järjestää täydellistä rajan- 
sulkua. Monet tapaukset todistavat kiistattomasti, että laeissamme 
olevia puutteita on käytetty hyväksi ja siten aiheutettu maallem- 
me vahinkoja, joiden suuruutta on vaikea arvioida. 


Itäinen naapurimme ei ole ollut yhtä välinpitämätön rajaseu- 
tunsa suhteen. Puhumattakaan siitä, että siellä maanpettureita ja 
vakoojia käsitellään mutkattomammin kuin meillä, siellä on ryh- 
dytty toimenpiteisiin epäluotettavan väestön poistamiseksi ra- 
jalta. V. 1935 annetulla asetuksella määrättiin Suomen rajoille 
muodostettavaksi 40—60 km leveä rajavyöhyke, jolta viranomai- 
set voivat karkoittaa kaikki epäluotettaviksi katsomansa asuk- 
kaat. 

Sodan jälkeen on Venäjänvastaisen rajamme oloissa tapahtunut 
sellainen muutos, että mainitun rajan varteen muodostetaan vyö- 
hyke, jolta siviiliväestö siirretään pois. Parhaillaan eduskunnassa 
käsiteltävänä olevassa vuoden 1941 tulo- ja menoarvioesityksessä 

ehdotetaan myönnettäväksi määräraha rajalinjalta siirrettävän 
väestön omaisuuden korvaamiseksi. Tämä väestönsiirto on erittäin 
tärkeä sekä puolustuksen että rajanvartioinnin kannalta, ja luon- 
nollisesti sen avulla voidaan myöskin vaikeuttaa rajaseudulla toi- 
mivien maanpetturien puuhia. Suojavyöhykkeestä tulee kuitenkin 
todennäköisesti siksi kapea — kaakkoisrajallamme ehkä vain muu- 
tamia satoja metrejä ja itärajalla 10—30 km leveä —, että sen 
merkitys epäluotettavan väestön silmälläpidossa jää vähäiseksi. 
Tämän vuoksi olisi paikallaan, että suojavyöhykkeen taakse muo- 
dostettaisiin leveämpi valvontavyöhyke, jolla saadaan asua ja oles- 
kella vain paikallisten viranomaisten luvalla. Yhtä tärkeätä olisi 
lakien muuttaminen sellaisiksi, että jokaiselta, jota on rangaistu 
maanpetokselliseen toimintaan osallistumisesta, kiellettäisiin elin- 
iäksi pääsy rajapitäjiin ja eräillä seuduin niiden naapuripitäjiinkin 
tai niiden osiin. Tällainen lainmuutos kohtaisi varmaan jyrkkää 
vastarintaa eräiden -ismien kannattajien taholta. Jos he eivät kui- 
tenkaan tee pätevää ehdotusta edellämainittujen epäkohtien kor- 
jaamiseksi, niin tuohon vastarintaan ei kannata kiinnittää vakavaa 
huomiota. Merkitseehän meille maan turvallisuus enemmän kuin 
joidenkin kauniiden, mutta nykyajan oloihin soveltumattomien 
periaatteiden tinkimätön noudattaminen! 


Ei kuitenkaan riitä se, että rajaseudullamme tukahdutetaan 
maanpetoksellinen toiminta. Meidän on rajaseutupolitiikkaamme 
myöskin sisällytettävä rajaseutumme väestön mielialan muokkaa- 
minen sellaiseksi, että maanpettureilla ei ole mahdollisuuksia saada 
apua hämärissä puuhissaan. Koska rajan kansa on, harvoja poik- 
keuksia lukuunottamatta, isänmaallista mieleltään, niin tällaisella 
työllä on suuret mahdollisuudet. 

Maanpetokselliseen toimintaan ryhdytään useimmissa tapauk- 
sissa taloudellisista syistä. Puute ja kurjuus herättävät tyytymät- 
tömyyttä, katkeruutta ja vihaa, jotka houkuttelevat ansaitsemaan 
helpolla rahaa ja jotka myös muokkaavat mielialat otollisiksi kai- 
kelle kiihoitukselle. Tästä syystä on erikoisesti kiinnitettävä huo- 
miota taloudellisten olojen parantamiseen, siis eri elinkeinojen 
kehittämiseen ja työtilaisuuksien järjestämiseen, ja eräissä tapauk- 
sissa huoltoonkin, kunhan se vain tapahtuu oikeassa hengessä. 

Avustustoiminta on suunniteltava siten, että se herättää kansassa 
yrittämishenkeä ja oma-aloitteisuutta eikä tuudita sitä saamatto- 
muuteen ja välinpitämättömyyteen. Oikeahenkisellä valistustoi- 
minnalla on myöskin oma tärkeä tehtävänsä mielialojen muok- 
kauksessa. 

Väestökysymyksestä huolehdittaessa on aina myöskin kiinnitet- 
tävä huomiota siihen, että väestö lisääntyy ja että nousevasta pol- 
vesta kasvaa tervettä ja voimakasta kansaa. Suomessakin ollaan 
jo sillä huolestuttavalla asteella, että kansamme kasvu näyttää 
pysähtyvän. Itäisellä rajaseudullamme ei tässä suhteessa ole valit- 
tamisen varaa, päinvastoin se on maamme parasta »ylituotanto- 
aluetta». V.1936 valmistui tilasto väkilukumme muutoksista viime 
vuosina. Sen mukaan edellisenä vuonna syntyi lapsia suhteellisesti 
eniten silloisessa Oulun läänissä, jossa 10.000 henkeä kohten syntyi 
242 lasta. Seuraavana oli Kuopion lääni, jossa vastaava luku oli 
232. Uudellamaalla oli luku vain 126 ja koko maassa 185. Tilasto- 
jen mukaan kaksi ensiksimainittua lääniä ovat »tavallaan ylläpitä- 
neet koko maan väestönlisäystä». Kun nykyinen itäinen rajaseu- 
tumme kokonaisuudessaan kuuluu tähän alueeseen, voimme siis 
sanoa, että nuo rajapitäjämme täyttävät tässä suhteessa hyvin 
velvollisuutensa kansamme tulevaisuutta kohtaan. 

Miten nuo lapset sitten tulevat hoidetuiksi ja kasvatetuiksi? Nu- 
merot ehkä vastaavat parhaiten tähänkin kysymykseen. V. 1936 
syntyi neljässätoista venäjänvastaisen rajamme pitäjässä yhteensä 
3.390 lasta, joista ensimmäisen ikävuoden kuluessa kuoli 331, siis 
n. 10 %- Lapissa ja Kainuussa saattaa kuolleisuusprosentti nousta 
16—18 % iin, mikä on peloittavan suuri luku, sillä kaupungeis- 
samme se on saatu laskemaan alle 3 %:n ja koko maassa se 
on n. 7 %. Rajaseudun lasten hoidosta ja terveydentilasta antaa 
sattuvan kuvan erään tunnetun lastenlääkärin haastattelulau- 
sunto: 

»Suomussalmen lasten terveydentila on yleensä valitettavan 
huono. Enimmät lapset ovat laihoja, melkein näivettyneitä. Aina- 
kin 90 prosenttia lapsista potee riisitautia. Harvoin tapaa lasta, 
jolla olisi terveet hampaat. Verenvähyys vaivaa niinikään yleisesti 
näitä lapsia, joiden ruokana miltei yksinomaan on leipä, puuro ja 

perunat — mikäli niitäkään on — ja jotka eivät saa riittävästi mai- 
toa. Asuntojen ahtaus ja lämpimien vaatteiden puute estävät lap- 
sia saamasta edesraitista ilmaa tarpeekseen.» Lausunto on annettu 
tänä syksynä. Jokainen rajaseudun oloihin perehtynyt voi kuiten- 
kin vakuuttaa, että kaikissa itärajamme pitäjissä oli jo rauhan 
aikana monia perheitä, joihin sopivat ylläolevat lauseet sanasta 
sanaan. Ilman muuta on myöskin selvää, ettei vuoden kuluessa 
lasten terveydellinen tila ole ehtinyt näin suuresti heikentyä, vaan 
he ovat jo ennen sotaa olleet huonossa kunnossa. 


Kun maassamme on syntyväisyys huolestuttavasti vähentynyt, 
olisi kuolevaisuusprosentti saatava lapsirikkaimmilla seuduillam- 
me alenemaan. Mutta ei sekään riitä, vaan näitten seutujen lap- 
sista on huolehdittava jatkuvasti, sillä heistähän suureksi osaksi 
riippuu, millaiseksi kansamme ruumiillinen kunto tulevaisuudessa 
tulee muodostumaan. On huolehdittava siitä, että lapsilla on ruo- 
kaa ja vaatteita ja että he saavat tarpeellisen hoidon. — Tässäkin 
siis on tulevalle rajaseutupolitiikallemme eräs pikaisia ja laajakan- 
toisia toimenpiteitä vaativa työala! 

Rajaseudun väestökysymyksen piiriin kuuluu vielä rajaseudun 
asuttaminen. Tässä on tietenkin asetettava päämääräksi, että asu- 
tustilat perustetaan sellaisille seuduille, missä sotilaalliselta kan- 
nalta voidaan asutuksen ja viljelyksen leviämistä pitää suotavana, 
ja että uudisasukkaiksi hyväksytään vain täysin luotettavia ja 
maanpuolustushenkisiä henkilöitä. On mitä valitettavinta, että 
ehdotukset uudistilojen antamisesta täysinpalvelleille kanta-ali- 
upseereille ja rajamiehille ovat hautautuneet jonnekin virastojen 
arkistokaappeihin. Heidän kiinnittämisensä rajaseudulle olisi 
maanpuolustuksen kannalta mitä toivottavinta, ja he voisivat var- 
maan edullisesti vaikuttaa maataloudenkin kehitykseen, koska he 
ovat pääasiassa kotoisin vanhoilta viljelysseuduilta ja nuorina 
perehtyneet siellä maanviljelykseen. 

Erään pienen, mutta sitä tärkeämmän väestöryhmän muodosta- 
vat rajaseudulla olevat valtion ja kuntien viran- ja toimenhaltijat. 
Valtion pitäisi kaikin keinoin vaikuttaa siihen suuntaan, että raja- 
seudun virkakunta olisi mahdollisimman pätevää ja oikeahenkistä. 
Rajaseudulla ei riitä pelkkä muodollinen pätevyys, vaan virka- 

miehen on pystyttävä siellä olemaan esimerkkinä muille kansalai- 
sille ja hänen on osattava herättää ympäristössään oikeata henkeä. 
Kun rajaseudulla virkakuntaa on vähän, lankeaa siellä kunkin koh- 
dalle suurempi vastuu kuin muualla. Eräänä vaatimuksena olisi 
pidettävä sitä, että virkaan tai toimeen valittava on aktiivisesti 
osallistunut maanpuolustustyöhön. Jokainen ymmärtää ilman 
muuta, mikä merkitys on sillä, että liikekannallepanon sattuessa 
upseereita saadaan rajapitäjistä. Heillä on paikallistuntemusta, ja 
rajaseudun suojajoukkopataljoonat ovat silloin nopeasti koossa, 
kun opettajat keräävät kylänsä asekuntoiset miehet joukkueekseen 
ja kiiruhtavat sen kanssa kokoontumispaikalle. Rauhan aikana 
tuo upseerikunta voi menestyksellisesti toimia suojeluskunnissa 
kouluttamalla omia miehiään pahojen päivien varalle. Se mitä 
edellä on mainittu miehistä, on sovellutettavissa myöskin naisiin, 
joilla lottina on niin rauhan kuin sodankin aikana paljon tärkeitä 
tehtäviä hoidettavanaan. 


Pätevän ja oikeahenkisen virkakunnan saamiseksi rajalle on 
siellä pystyttävä tarjoamaan sellaiset taloudelliset edut, että ne 
vetävät kunkin alan parhaita näihin rajaerämaihin. Kansakoulun 
opettajille ja rajavartioston henkilökunnalle maksetaan nyt jo ra- 
jaseutulisää. Sama etu olisi myönnettävä kaikille valtion viran- ja 
toimenhaltijoille, ja rajaseutulisästä olisi tehtävä sellainen, että se 
todella houkuttelee kilvan hakemaan rajaseudulla aukenevia paik- 
koja. Eräs vanha ja koeteltu keino olisi myöskin se, että viran- ja 
toimenhaltijoille annettaisiin oikeus rajaseudulla laskea hyväkseen 
ylimääräisiä virkavuosia (esim. kolme vuotta laskettaisiin neljäksi). 
Tämä tekisi ikälisien saamisen nopeammaksi, antaisi eräillä aloilla 
etuja kilpailtaessa paikoista muualla, ja niille, jotka jäävät eliniäk- 
seen rajaseudulle, se tekisi mahdolliseksi aikaisen eläkkeelle pää- 
semisen. Viimeksimainitullakin seikalla on oma merkityksensä vai- 
keakulkuisissa rajaerämaissa, joissa virkamiehen on oltava hyvässä 
fyysillisessä kunnossa, jotta hän pystyisi suorittamaan vaivalloisia 
virkamatkoja. Valtion olisi myöskin avustettava kuntia sekä raja- 
seudulla toimivia järjestöjä ja yksityisten ylläpitämiä oppilaitok- 
sia, että nekin pystyisivät maksamaan palveluksessaan oleville 
henkilöille tavallista paremman palkan. — Koska rajapitäjissäm- 

me on vähän viran- ja toimenhaltijoita, voitaisiin verraten pienin 
määrärahoin saada tässä asiassa paljon aikaan. 


Rajaseutupolitiikalla on mitä moninaisimpia erikoislaatuisia 
asioita hoidettavanaan. Voi sanoa, että tästä syystä rajaseutua 
olisi hoidettava valtiona valtiossa. Aina olisi muistettava, että 
tällä pienoisvaltiolla on oma tärkeä tehtävänsä päävaltion suojaa- 
misessa ja että pienoisvaltion asioita on siis hoidettava yksino- 
maan ja ehdottomasti niin, että tämä tehtävä tulisi mahdollisim- 
man hyvin täytetyksi. 

Nykyisessä rajaseudun asiain hoidossa on suurimpana haittana 
keskitetyn johdon puute. Saattaa sattua, että saman asian (esim. 
nykyisen jälleenrakentamistyön) kanssa on kolmella neljällä minis- 
teriöllä jotakin tekemistä. Asioiden hoito vie aikaa, ja niiden käsit- 
telyssä ei noudateta joka paikassa samoja periaatteita. 

Rajaseudun asiain hoito olisi mahdollisimman pian keskitettävä 
yhden ainoan viraston huoleksi, jolla olisi laajat valtuudet ja riit- 
tävät määrärahat. Meidän olisi saatava erikoinen rajaseutuhallitus, 
joka huolehtisi rajojen vartioinnista, järjestyksen ylläpidosta, elin- 
keinojen kehittämisestä, kansanhuollosta, valistustoiminnasta 
j.n.e. Ajatus saattaa tuntua yllättävältä, mutta se ei sinänsä ole 
uusi — esim. Puolassa oli suoritettu tällaista keskitystä, ja meillä- 
kin oikein virallisissa piireissä puhuttiin takavuosina rajaseutu- 
ministerin asettamisesta. Rajaseutuhallitus saisi tehtäväkseen ra- 
jaseutupolitiikan suunnittelun ja sen johdonmukaisen noudatta- 
misen. 

Myöskin vapaaehtoiseen rajaseututyöhön on ehdottomasti saa- 
tava keskitystä. Se onkin helposti suoritettavissa, koska sitä varten 
ei tarvitse muuttaa lakeja eikä tehdä uusia. Eräs keskittämistapa 
olisi se, että mainitulla alalla toimivat järjestöt muodostavat va- 
paaehtoisen rajaseututyön keskuksen, jossa kullakin järjestöllä on 
yksi tai kaksi edustajaa. Keskus olisi yhteydessä rajaseudulla toi- 
mivien vapaan huollon keskusten kanssa ja saisi niiltä tietoja raja- 
seudun tarpeista. Saamiensa tietojen mukaan se sitten jakaisi teh- 
tävät eri järjestöille. Tällä järjestelyllä päästäisiin siihen, että apua 
voitaisiin toimittaa sinne, missä sitä milläkin hetkellä kipeimmin 

tarvitaan. Nykyisen hajaannuksen aikana voi jollekin alueelle tulla 
liikaa avustusta ja toinen jäädä kokonaan ilman, vaikka se olisi 
sille enemmän tarpeen kuin edelliselle. Koska kuitenkin eri järjes- 
töjen toimintahalun ylläpitämiseksi on välttämätöntä, että ne säi- 
lyttävät suoranaisen kosketuksen rajaseutuun, olisi edelleen sallit- 
tava sitä haluavien järjestöjen itse omissa nimissään lähettää tava- 
raa rajaseudulle, ottaa sieltä vkummiperheitä» ja osallistua jälleen- 
rakennustyöhön. Tällöin on kuitenkin asetettava ehdoksi, että 
jokaisesta avustuksesta tehdään ilmoitus paikalliselle vapaan huol- 
lon keskukselle. Jos me joskus saamme rajaseutuhallituksen, niin 
yllämainittu keskus luonnollisestikin joutuisi sen valvontaan, ja 
hallitus myöskin jakaisi eri järjestöille yleisistä varoista saatavat 
apurahat. 

Meillä kaivataan keskitetysti johdettua rajaseutupolitiikkaa. 
Koska ei kuitenkaan ole suuria toiveita pikaisesta tälle asteelle 
pääsemisestä, on meidän joka tapauksessa jatkettava rajaseutu- 
työtä. Kaikki tällä alalla työskentelevät ottakoot ainakin yhteisen 
päämäärän, jonka hyväksi kullakin työsaralla toimitaan. Päämää- 
ränä olkoon: 

Rajaseutu on kohotettava sekä taloudellisesti että henkisesti maan 
turvallisuuden ja arvon vaatimalle tasolle. Rajaseudun asiat on hoi- 
dettava yksinomaan maanpuolustuksen etuja silmälläpitäen, jonka 
vuoksi myöskin vapaaehtoinen rajaseututyö on järjestettävä siten, 
että sen avulla vahvistetaan rajan kansan puolustustahtoa. Erikoi- 
sesti on kiinnitettävä huomiota siihen, että rajan lapsista nousee terve 
ja voimakas kansa kotikonnun ja koko isänmaan suojaksi. 

Jukekaa 
AKS:n työtä 


Liittykää AKS:n Kannatus- 
yhdistykseen! 


Vuosimaksu 100 mk. 


Yhdistyksen jäsenet saavat 
vapaasti Suomen Heimon 


Jäseneksi voi ilmoittautua jokaiselle seuran jäsenelle 
tai kirjeellisesti AKS:n toimistoon, os. Helsinki, 
Ylioppilastalo 


”SUOMEN KUKKA” 


edustaa perinnäistä kauneutta! 


Joko olette nähnyt kaupoissa tämän hohtavan 
valkoisen pöytäastiaston, jonka pintaa somis- 
tavat kauniin siniset kukkakuviot? Ne ovat ku- 
paripainostyötä, josta johtuu niiden vanhan- 
arvokas hienous. Tarkastelkaapa lähemmin tä- 
tä ihastuttavaa astiastoa — ja silmäilkää myös 
saman nimistä ja samoin koristeltua kahvi- 


IARADIA 


SOTAKIRJOJA! 


o Etulinjoilla 
Summassa, Yläsommeella ja Viipurinlahdella, 
kapteeni Kalervo Reposen jännittävä 
kuvaus äskeisen sodan rat pikaimgan vai- 
heesta. 3. painos. 32 mk, sid. 
O "Ja pöh!' sanoi sotamies m 
Sotajutelma Laatokan rintamalta, kirj. 
Armas J. Pulla. Vuoden ehdottomasti 
hauskin teos, aiheena kahden veikkosen par- 
tiointi vihollisen selän takana. 2. painos. 32 
mk, sid. 45 mk. 
O Raatteen tiellä 
Onttoni Miihkalin tenhoava sota- 
kirja "mottien muodostamisesta ja valloitte- 
lusta. 3. painos. 32 mk, sid. 45 mk. 
o Kersanttina Kannaksen kamppailussa 
Toivo V. Lipposen draamallinen 
muistelmateos Summan rintamalohkolta. 9. 
painos. 30 mk, sid. 42 mk. 
O Suomussalmen sotatanterilla 
Onttoni Miihkalin kuuluisa kirja, 
jo 6. n pen ehtinyt muistelmateos. 30 
mk, si 
0 Kersantilleko Emma nauroi? 

Multian — suositun humoristi- 
majurin — hupainen kuvaus "ylimääräisistä 
kertausharjoituksista''. 2. painos. 30 mk, sid. 
40 mk. 

O Kadetti 117 

Luutnantti K. A. Järventauksen 
pirteä muistelmaromaani, 2. painos. 30 mk, 
sid. 40 mk. 


Karisto Oy 


”Puolipitoisenakin 


kuin uusi! 


Tämän mieluisen yllätyksen voitte kokea 
valitsemalla puvun tai päällystakin, jossa 


EKSAI -merkki! 


Sillä, paitsi huolellisesta työstään ja hinto- 
jensa kohtuullisuudesta, ovat Tiklas-tuot- 
teet tunnettuja myös kestävyydestään! 


o Tiklas-pukimia myyvät useimmat hyvät 
pukuliikkeet kautta maan. 


LASSILA 8 TIKANOJA OY 


Puku- ja Paitatehdas « VAASA 


KOLME RAVINTO-JA NAUTINTOALAN 
TEOLLISUUSLAITOSTA 


Suklaatehdas HELLAS Oy 


TURKU 


Tuotteet: suklaa, makeiset, rakeet, pastillit, |ak- 
ritsi, makeismarmelaadi. 


IPNOS Oy 


TURKU 


Tuotteet: keksit, vohvelit, näkkileipä, makarooni. 


Puutarhatuotteiden 


JALOSTAJA Oy 


TURKU 


Tuotteet: marja- ja hedelmämehut, marmelaadi, 
hillot, hedelmä-, marja- ja vihannes- 
säilykkeet. 


gllad 


LIN 
IRPNOS JALOSTAJA 


=== === === == 


Kukaan ei voi varmuudella tietää, mitä 
tulevaisuus tuo tullessaan. Varatkaa sen- 
vuoksi perheenne turvaksi riittävän suu- 
ri henkivakuutus. Mikään muu säästöme- 
netelmä ei tarjoa Teille samaa etua. — 
Heti kun vakuutus oni myönnetty lääkä- 
rin lausunnon nojalla,” tulee se täyteen 
voimaan. 


Kääntykää konttoriemme tai asiamiestem- 
me puoleen. He antavat tarkat selvityk- 
set kaikista Teille sopivista vakuutus- 
muodoista. 


Maan vanhin 
henkivakuutuslaitos. 


ENSIMMÄINEN KUNNIASIJA 


on nyt annettava 
KOTIMAISELLE TYÖLLE! 


Tämä on velvollisuutemme koko maan 
etua sek. työntekijäin taloudellista 
asemaa silmälläpitäen. 


SOHLBERGIN 
LOGSi- 
VAlAisimet 
joiden uutuusmallit ovat nyt esitteillä 


ansaitsevat jo kuulun 
laatunsa ansiosta os- 
tajien erikoishuomion 


Oy. 6. W. Sohlberg Ab. 


RIIHIMÄEN LASI OY 
TÄYTTÄÄ 30 VUOTTA 


Kivikkoiseen korpeen 2'/2 km. päähän Riihimäeltä, Lopen rautatien 
varteen v. 1910 perustetusta vaatimattomasta lasitehtaasta on kulu- 
neina 30 vuotena kehittynyt Suomen suurin lasitehdas, jonka tuotteet 
ovat laajalti tunnettuja kaikissa viidessä maanosassa. 


Riihimäen Lasi Oy ja sen tytäryh- 
tiöt Kauklahden Lasitehdas Oy, Ryt- 
tylän Lasitehdas Oy ja Ikkuna Oy 


A valmistavat: 


pulloja, talouslasia, tölkkejä, 
. kristallituotteita, taidelasia, lää- 
kelasia, teknillistä lasia, valais- 
tuslasia, lasitiiliä, eristäjiä, ikku- 
nalasia, bakeliittituotteita y. m. 


Tehtaan kasvu kuluneina 30 
vuotena ilmenee selvimmin 
seuraavista numeroista: 


v. 1910 v. 1939 
henkilöluku : 


57 1159 


käytetyt raaka-aineet: 


198.000kg = 9.734.000 kg 


Suosimalla kotimaista teollisuutta annatte tuhansille 
kansalaisille työtä ja autatte parhaiten maatamme 
hyvinvointiin ja varallisuuteen. 


RIIHIMÄEN LASI OY. 


KESKINÄINEN 


Suomalaista VAKUUTUSYHTIÖ 


ajatusta SAMPO 


henkivakuutusalalla edus- Turku, Yliopistokatu 27 
tamaan ja suomalaisuuden Rahastot n. mk. 130.000.000: — 
asiaa niillä keinoin pal- 
velemaan, jotka. kuuluvat Tapaturma-, palo-, met- 
henkivakuutusyhtiölle, sä-, vastuu-, auto-, auto- 
perustettiin kuljetus-, murtovarkaus-, 


lasi-, sade- ym vakuutuksia 


—— 
Asiamiehiä k : 
Salama R 017 


Vakuuttakaa Sammossa. 


Kansallisella ja isän- 


N 


NN 


maallisella —pohjallaan 
pysyen Salama on nope- 
asti kasvanut erikoisen 
vakavaraiseksi ja vakuu- 
tuksenottajille — voitta- 
mattoman edulliseksi 
suuryhtiöksi. 


Halutessanne 
maukasta pils- 
neriä pyytäkää 
BASTMANIA 


Keskinäinen Henkivakuutusyhtiö 


SALAMA 1Rmmman 


NÄIMNIÖÖ M aa tanaan o ma 


a 


O Meidän kaltaisellamme liikkeellä on myös kas- 
vattava tehtävänsä: valvoa, että hyvä maku jaoi- 
kea tyyli pääsevät oikeuksiinsa ja kehittyvät. Olem- 
me aina pyrkineet täyttämään tämän tehtävämme. 


STOCKMANN sa TAILOR 


VH 


N 


NN 


ONKO TEILLA JO 
KOMPASSI! 


Ellei, niin hankkikaa se nyt heti, 
mutta katsokaa sitä ostaessanne, 
että saatte oikean 


SUUNTO-KJOMPASSIN 


SUUNTO-MARSSIKOMPASSI 
(armeijan kompassi) 


KOULU -SUUNTO-KOMPASSI 


Saatavana jälleenmyyjiltä joka paik- 
kakunnalta. 


Oy. SKOHA Ab. 


HELSINKI 


AKS:n jäsenet! 


Minkä sota tuhosi, se on 
rauhan rakennettava. 


Me uskomme, että ne luot- 
tamukselliset suhteet, jotka 
ovat aina Teidän ja Suoma- 
laisen Kirjakaupan välillä 
vallinneet, jatkuvat saman- 
laisina, kiinteän ja positiivi- 
siin tuloksiin johtavan yh- 
teistyön merkeissä. 


SUOMALAINEN 
KIRJAKAUPPA 


Vanha Ylioppilastalo 


Perinteistä rikas kansallisen 
nuorison kokoontumispaikka 


KAHVILA-RAVINTOLA 


MUSTA KARHU 


HELSINKI 


KIESSIKSUSISI KIA TSUINT. 


& K o. n 11! l . 
O Reipasta yhteislaulua 


VIII 


OUTOKUMPU OY 

Kotimainen 


HELVAR äänijärjestelmä kaikille 
kentille, rautatieasemille y.m. 

HELVAR keskusradiolaitteet ho- 
telleihin, sairaaloihin y.m. 

HELVAR kouluradiolaitteet kaik- 
kiin kouluihin. 

HELVAR lähettimet maalle, me- 
relle ja ilmaan. 

HELVAR vastaanotin jokaiseen ko- 
tiin. 

HELVAR äänijärjestelmää käyttää 
Stadion, Suomen urheilun py- 
hättö. 


Toimitamme kaikkia radioalan lait- 
teita päivän edullisiin hintoihin. 


Pyytäkää tarjouksiamme. 


O.Y. HELVAR 


Tehdas: Laborat, vastaanotin, vahvistin 
ja lähetinosastot 


Pitäjänmäki, puh. 047291. 


Konttori ja myynti: 
Helsinki. P. Esplanadik. 31. A. 
Puh. 66791, 34201, 39928, 34896. 


Hyvää kahvia 
Nopea palvelu 


Huokeat hinnat 


NISSEN 


Yksi ainoa neuvo, 


ehdotus tai aloite saattaa merkitä 
Teille arvaamattoman paljon. Kään- 
tykää sen vuoksi painatustyötä, si- 
tomotyötä ja konttorijärjestelyä 
koskevissa asioissa ammattimies- 
temme puoleen. He hallitsevat am- 
mattinsa ija pystyvät esittämään 
useita ratkaisuja pulmiinne. 


Tutustukaa NÄYTTELYYMME 
Turuntie 12. 


(0/ailine Gööfs 


Helsinki L — Turuntie 12 — Puh. 43321 


Hovin miehet nautiskeli, 
kylän ukot herkutteli, 
samaa juomaa kummatkin, 
ohra-oltta tietenkin. 


Niin se oli ennen muinoin, 
niinhän se on vieläkin. 


Oaan: 
Nyt on olut vallan toista 


se on Lahden Erikoista! 


OY MALLASJUOMA LAHTI 


ASTEET ja 
PISTEET 


tulevat pakkasella mieleenne. 


Astelkaa pistäytymässä meille ja 
katsokaa, mitä meillä on, var- 
sinkin talven varalle, 

Meillä on m.m. täysivillaisiatkan- 
kaita vielä huomattava valikoi- 
ma. 

Naisten turkkeja sekä valmiina 
että tilaten. 


Aleksanterinkatu 15 


"Mieluummin tingin tarvit- 
taessa määrästä kuin laa- 
dusta — siksi poltan edel- 
leenkin Klubi 7:ää!' 


KLUBI 7 


XII 


PERINTEITÄ 


56. m 


XIII 


Naisten ja miesten Olipa kysymyksessä valmiit pukimet tai 


pukimia valmiina ja pukimien teettäminen, tulkaa Helsingin 
lain Pukimoon = liikkeeseen, johon akatee- 

minen nuorisomme jo yli 25 vuoden ajan 

on luottanut. — Kohtuullinen hinnoitte- 

Muutama askel ylioppi- lumme takaa sen, että pukeutumiskysy- 
lastalon aukealta. myksenne meillä ratkeaa taloudellisesti 


kin edullisimmin. 


Kalevankatu 1 D a KAA 


| lunnellu 


KOTIMAINEN 
laaluluole 


XIV 


LUJA PUOLUSTUSTAHTO 


on kaikissa tilanteissa kansojen itsenäisyyden 
vahvin suojamuuri. 


Uusi Suomi on aina pyrkinyt vahvistamaan ja 
syventämään — uhrivalmista puolustushenkeä 
sekä saamaan sille myös riittävän aineellisen 
pohjan. 


Jokainen isänmaan itsenäisyyden ystävä tote- 
aakin Uuden Suomen omien ajatustensa tulkiksi. 


Tilaushinnat: 


1 vsk. 275 mk, 1/2 vsk. 140 mk, 1/4 vsk. 75 mk 
ja 1 kuukausi 28 mk. 


UUSI SUOMI 


UKIJAINSA LUOTTAMUKSEN VOITTANUT SUURLEHTI 


Suosittelemme! 


Tilhi 


ikkunaverhoja, 


5 ehtoa, 


mitkä Te voitte 


paitoja, 


kauluksia ja 


Ritaripukimelta korsetteja 
vaatia: 
Verho- ja Paitatehdas Oy. 
Että se on - Tampere 


1. hyvästä ja sopivan vä- 
risestä kankaasta, 

2. hyvin valmistettu, 

3. hyvin istuva, 

4. kuosikas ja 

5. hinnaltaan kohtuulli- 
nen. 


Kestävin pohja, 
mille isänmaalli- 
nen nuoriso voi 
rakentaa, on isiltä 
perittu usko. 


Ritaripukimien käyttäjät ovat 
olleet tyytyväisiä pukimiinsa 
samalla kun tietävät voineensa 
olla vaativia. 


Sodan johdosta ei kankaille to- 
sin voi asettaa rauhanaikaisia 
vaatimuksia. Ritaripukimiin 
liittyvät kuitenkin huolellinen 
ja hyvä suomalainen työ ja 
ammattikokemus, jotka ovat 
ylläolevan perustana. 


SEN PERINTEITÄ VAALII 


KOTIMAA 


kodin, uskonnon ja isänmaan 
vartiona seisovan 


NUORISON LEHTI 


Suomen vanhin ja eniten levinnyt, 
kahdesti viikossa ilmestyvä kristil- 
linen sanomalehti 


Ritaripukimia myyvät useim- 
mat hyvät pukuliikkeet, joihin 
olemme juuri lähettäneet uu- 
simpia välikausiulstereitamme 
ja pukujamme. 


TAMPEREEN 


PUKUTEHDAS OY. 


1/, vuosikerta mk 60:- | KOTIMAA 


: = JA ” » 32: 

EV ja 17. | HELSINKI 

Tampere, Helsinki, Turku, Vaasa, la 55 A Kf Yrjönkatu 13 
Oulu, Jyväskylä. 1 kuukausi »n 6'- 


Puhelin 29 725 


XVI 


ykyaikana jos koskaan jokaisen on syytä tila- 
ta kotiinsa Suomen suurin ja poikkeuksetta 
maan kaikkiin kansankerroksiin leviävä suurlehti 


HELSINGIN SANOMA 


Tilaushinta: koko vuodelta 275:—, puolivuodelta 140:—, neljännes- 
vuodelta 75:-- ja kuukaudelta 28:—, 


XVII 


OHJELMAMME 


on suomalaisen kansan talou- 
dellisen toiminnan tukeminen 


ja kehittäminen. 


KANSALLIS-OSAKE-PANKKI 


MNlaan suurin talletus- ja liikepankki 


Kahvinjuontipaikoista 


55/7 VATPP Täydellinen varasto 


1939—1940 sodan 


Jokin kirjallisuutta 


Colombia 
on aina lähellänne Edustavan runsaslukui- 
nen valikoima ulkomail- 
ja Colombian kahvi la julkaistua, sankaril- 


maistuu! lista kamppailuamme 
käsittelevää kirjalli- 
suutta. 


5 Colombiaa 


Aleksanterinkatu 13 
-Mikonkatu 5 


Kaivokatu 6 
Keskuskatu 4 
Museokatu 15 


Siltasaarenkatu 12 


Akateeminen Kirjakauppa 


Helsinki + Keskuskatu 2 


— Dohjoismaiden suurin — 


XVIII 


Arv. maanviljelijät! 


Lannoitussuunnitelmia laatiessanne 
muistakaa mm. seuraavat seikat: 


1. Vaikean elintarviketilanteen vuoksi sadot on saatava 


nousemaan mahdollisimman nopeasti. 


2. Tehokkain keino siihen pääsemiseksi on entistä voi- 


makkaampi lannoitus. 


3. Kun eläinlantaa on vähän ja se on ruokinnan niuk- 
kuudesta johtuen tavallista ravintoköyhempää, on 


entistä enemmän turvauduttava väkilannoitteisiin. 
ä 


4. Typpi-, kali- ja fosforihappolannoitteet ovat edelleen- 
kin maataloustuotteitten hintoihin verrattuina halpoja, 
joten niiden käyttö muodostuu myös maanviljelijän 
kannalta edulliseksi samalla kun se on kansan ravit- 


semisen vuoksi välttämätöntä. 


RIKKIHAPPO- JA 
SUPERFOSFAATTITEHTAAT O.Y. 


XIX 


Laadultaan voittamaton 
amerikkalaismallinen 
Strengberg-savuke. 


Twenty Gold — 


on aina 


VALMISTEEMME 


kuten: 
<K5=> Öljy- ja nitroselluloosalakat 


Öljy- ja nitroselluloosavärit 
Vernissa 


<K:=> Kenkävärit ja -kiillokkeet' 


Nahkavärit 


Antura- ja nahkavoiteet 
<KE=0> Kylmäliima 

y.m. kem,. teknilliset tuot- 
<KE=> teemme ovat ensiluokai- 

sia ja kilpakykyisiä 
V. 1935 Suurmessujen laatukilpailussa 


palkittiin valmisteemme kultamita- 
leilla. Kysykää ja käyttäkää niitä. 


Kiilto Osakeyhtiö 


Tampere. 


Lakka-, väri-, vernissa- Ja kem. tehdas. 


XX 


Maanviljelys-, meijeri- 
ja sähkökoneita, 
Kuorma-autoja, 
Traktoreita, 
Väkirehuja ja lannoit- 
teita, 

Vehnäjauhoja, 


Siemeniä ja viljaa 


Suomen Maanviljelijäin 
Kauppa Oy. 


Pääliike Tampereella 
25 sivuliikettä ympäri Suomea 

3sNiin, kello oli 10,15... kun 
lähdimme vastaiskuun =” 


Kunniakas ja esimerkillinen on niiden suomalaisten 
sotilaiden taistelutie, joiden nyt invaliideina näem- 
me alkavan jälleenrakentaa nuorta runneltua elä- 
määnsä. — 

Turvatkaa heidän tulevaisuutensa. 


Näissä arpajaisissa on voittoina yhteensä 


9 miljoonaa. 
Arvonta 18.12.-40. 


ARPA 50:— 
JOMEN —= 


SOTAINVALIIDI-ARPAJAISE T Sotaimalitie Veljesliitto r.y. 


Yleinen Finanssi Oy. 


SOTAINVALIIDIEN VELJESLIITTO r.y:n HYVÄKSI 
Helsinki — Aleksanterinkatu;19 — Puh. 38 349, 38437 


XXI 


FO ELSE! 


UNTOLA 


Helsinki, Kaivokatu 8 
50 askelta asemalta 
Puh. 20 407 


ämä vanha tunnettu 
Täysin nykyaikaiset va- b 
rusteet: juokseva kuu- tavaramerkki takaa 
ma ja kylmä vesi, hissi, virvoitusjuomiemme 
huonepuhelimet. 10% 
palvelusrahaa — ei juo- 


marahoja. Ainutlaatui- 


nen erikoisuutemme: PANIMO () LY. BOCK 


OMA SUOMALAINEN SAUNA VAASA, Perustettu 1890 


korkean laadun. 


ss dinutlaatuinen 

rengas sotakir- 
jallisuutemme 
ketjussa” on 


Sisun jauskon 
sankareita 


Kirja sisältää par- 
haat kertomukset 
»Kotimaan» ker- 
tomuskilpailusta. Sii- 
nä on koottuna jän- 
nitystä ja sydämeenkäypää kilvoitusta 
viime sodan ajalta. — Kirjaa on saa- 
tavana kirjakaupoista, asiamiehiltä ja TOPANKKIIN. Tällä 
Kotimaan konttorista, Helsinki, Yr- valtion — vastuulla — toimivalla 


jönkatu 13. Hinta nid. 15:—, sid. 25:-. ässä 6 pankilla on näet niin monta 

E MSS toimipaikkaa ympäri maata. 
Tutustukaa säästötilimme edul- 
lisiin ehtoihin! Kun rahanne 
ovat Postisäästöpankissa, ovat 
ne varmassa tallessa! 


= Saatte rahaa 
1200 paikkakunnalla 


JOS olette sijoittanut 
säästönne POSTISAAS- 


O Kiiruhtakaa hankki- 
maan tämä kirja! Toi- 
nen painos on juuri 


valmistunut POSTISÄÄSTÖPANKKI 


XXII 


””... suomalainen sisustaan vain 
uutta voimaa lainaa...” 


Tämän kallisarvoisen ominaisuuden säilyttämisen 
perusedellytyksenä on kuitenkin vahva elämänusko 
ja luja luottamus tulevaisuuteen. Tämä luottamus 
ei joudu horjumaan, jos sitä on tukemassa tarkoi- 
tustaan vastaava henkivakuutus, joka vaikeimmis- 
sakin elämän vaiheissa antaa takeet taloudellisten 
tarkoitusperiemme täyttymisestä. 


KESKINÄINEN HENKIVAKUUTUSYHTIÖ 


SUOMI 


Maan suurin henkivakuutuslaitos 


XXIII 


VO E MA JOKA NYT 


MAATAMME PUOLUSTAA: 


SUOMEN TYÖ! 


NYKYTILANNE on opettanut meille, kuinka mer- 

kitykselliseksi vaikeina aikoina kotimainen teollisuus 

ja sen luoma omavaraistalous maalle koituvat. Oma 

etumme vaatii, että nyt saadut ope- 

tukset on pidettävä mielessä myös vas- 
taisen varalle: alati ja aina, kaikin käytettä- 
vissä olevin keinoin, tuettava ja edistettävä 
kotimaista teollisuutta! 


Oy Juho Jussila 


Jyväskylä 


PUUSEPÄNTEHDAS 


e Huonekaluja 
o Pelejä 
e Leikkikaluja 


XXIV 

KARHULA-IITTALAN uudet käyttölasit valmistetaan terveitten peri- 
aatteitten mukaan. Hyvä ja kaunis muoto on tärkeintä, koristelu on 
toisella sijalla, eikä sitä välistä käytetä lainkaan. Lasiaineksen oma 
kauneus katsotaan riittäväksi, ja se tuodaan esille huippuunsa kehite- 
tyllä valmistustekniikalla. Makuasia on, valitsetteko kotiinne tanakka- 
rakenteisia Karhula-laseja, lehdenohuita, hauraita esineitä vaiko ras- 
kasta, sileätä kristallia, jossa itse lasiaines loistaa ja elää. Kauneus 
ilmenee monissa muodoissa — ja KARHULA-IITTALA-lasit tehdään 


hyvän muodon merkeissä! 


KARHULA-IITTALA 


LASITEHDAS 


XXV 


Tunnetut ylioppilasravintolat 


KAUPUNGIN KESKUSTASSA: 


Ylioppilaskahvila 


MA 


JYlwes 


Hämäläisten talo 
v 
Halpoja ja hyviä 
aamiaisia ja päivällisiä 
v 


Annoksia koko päivän 


YLIOPPILASKAHVILA OY 

NYKYAIKAISISSA, 


vaativimmatkin mitat täyttävissä ta- 
loissa sähköasennukset ja suurkeittiö- 
kojeet 


rom 


oy firömberg 46 


Helsinki - Pitäjänmäki - Turkv. 

